
ŠI KNYGA SKIRIAMA 


visiems tiems, kurie, mokslinio smalsumo 
verčiami ar abejojimų kankinami, nebijo kilnaus 
vargo paieškoti, kritiškai pagvildeėnti ir savo 
protu suprasti, ar yra santaika tarp tikėjimo, 
kurį iš savo tėvų paveldėjome, ir mokslo, kuris 
šiais laikais užvaldė pasaulį, beveik kasdien jį 
stebindamas naujais netikėtumais. 

Yra šimtai lietuvių, tikinčių ir apsišvietusių, 
bet dirbančių praktišką profesinį ar visuomeninį 
darbą, kurie, knygas, žurnalus skaitydami ar 
paskaitų klausydami, įgyja daug naujų žinių iš 
kosmologijos, bijologijos, antropologijos, psicho- 
logijos ir kitų patirtinių mokslų. Tos naujos 
žinios, dažnai vaizdingai ir iškalbingai išreikš- 
tos, jiems, kartais, sudaro įspūdį, jog mokslas 
kažkaip aiškiau ir moderniškiau nušviečia pa- 
saulio bei žmogaus problemas, negu katalikų 
tikėjimo formulės, suredaguotos prieš keletą 
amžių. Jiems būtų malonu patyrinėti, neišeik- 
vojant perdaug jėgų ir laiko, kur naujoji mokslo 
tiesa paliečia jų išpažįstamąją religiją, kaip 
mokslas toj srityj paaiškina tikėjimą, kaip tikė- 

jimas papildo mokslą, kokios iš to sugretinimo 
kyla išvados gyvenimui ir veiklai. Yra šimtai 
inteligentų katalikų, norinčių įvykdyti Apaštalo 
Povilo įsakymą: nusilenkti prieš Dievą sąmo- 
ningai ir protingai (Rom. 12, 1). 

Yra dešimtys tautiečių, ypač jaunesniųjų, 
kurie, naujoviškumo patraukti, valią apveikusių 
aistrų pastūmėti, asmeniškų antipatijų ar susi- 
kirtimų su krikščioniškai galvojančiais draugais 
ar mokytojais įerzinti, leidosi sužavėti materija- 
listiškos pasaulėžiūros postulatais. Neturėdami 
reikiamo blaivumo ir pasiruošimo, jie gal sumaišė 
negausias, patikrintas mokslo tiesas su ginčija- 
momis hipotezėmis, neatskyrė pozityviųjų moks- 
lų nuo filosofijos ir teologijos. Gal net apsiriko 
paskaitę kai kurias asmeniškas, niekam nepri- 
verstinas, gal tiesiog keistas teologų nuomones 
ar Biblijos komentarus tikėjimo dogmomis. Ši- 
tokia galvosena iš karto gal religiją paneigė, 
palaikė ją nevertinga ir nesuderinama su pa- 
žanga ir gerove. Bet protinis subrendimas ir 
pats gyvenimas su idėjų, įvykių, patirčių sū- 
kuriais gal paragino kritiškiau pamąstyti. Kiek- 
vienam bus tekę, paskaitant,  besigilinant, 
atsikvošti, kad kas jaunystės įkarštyje išrodė 
šviesi mokslo tiesa, šiandien tegali būti laikoma 
daugių daugiausia spėjimu, kuris dar toli ne- 
įrodytas ir pilnas neaiškumo. O tuo tarpu 
kokia nors konkreti religijos apraiška, išgyve- 
nimas ar istorinio fakto iškeltas tikybinis klau- 

simas giliai gal įstrigo protan ir vaizduotėn. To- 
kiomis sąlygomis +ra jaučiamas nenuslopinamas 
reikalas peržiūrėti savo įsitikinimus. Yra de- 
šimtys jautrių, imlių protų, kurie tam tikrame 
gyvenimo ar mokslinės raidos taške mielai skai- 
tytų blaivų, nešališką, gilų ir kartu suprantamą 
veikalą tokiais klausimais, kaip žmogaus kil- 
mė, jo prigimtis, jo santykiai, jo pareigos ir pa- 
skirtis. Jiems būtų įdomu, ką į tuos klausi- 
mus atsako krikščioniškoji filosofija ir krikščio- 
niškasis tikėjimas, ir dėl ko atsako taip ar anaip, 
Jie norėtų išgirsti objektyvų krikščionybės žodį, 
bet kartu ir pasilikti laisvę vienaip ar antraip į 
jį reaguoti, patys vieni, be kitų paakinimo ir 
spyrimo, pasidaryti praktiškas išvadas. 

Toms dviems Lietuvos šviesuomenės katego- 
rijoms iki šiol trūko šitokios pageidaujamos 
knygos, — tokios, kurioje būtų galima rasti 
pilną santrauką pozityvinių, iš dalies ir isto- 
riškųjų mokslų laimėjimų, ir logiškas išvadas, 
kurios trykšta iš mokslo dėsnių bei hipotezių 
sugretinimo su krikščioniškojo  apreiškimo 
tiesomis. 

Tokios knygos savybes vertėjas ir leidėjai 
tikisi radę buvusio Tulūzos Katalikų Universi- 
teto rektoriaus Mgr. Duilhė de Saint-Projet vei- 
kale „Apologie scientifigue de la foi chrėtienne“, 
kurį lietuviškai išverstą bičiuliškai teikiame į 
skaitytojo rankas. 


Lietuvos mokslininkų  veteranui  Prelūtui 
Aleksandrui Dambrauskui ir vertėjui, turėju- 
siam gausių ir įvairių progų susidurti su apolo- 
getikos problemomis bedėstant religiją užsienio 
aukštesniosiose mokyklose ir, pagaliau, beskai- 
tant teologinę propedeutiką teologijos studen- 
tams, Duilhė de Saint-Projet veikalas pasirodė 
tinkamiausias dėl daugelio priežasčių. Kelios 

* istoriškos pastabos jas iš dalies išaiškins ir skai- 
tytojui. 

Duilhė's de Saint-Projet'o būta didelių ga- 
bumų ir reto darbštumo vyro. Kultūros pa- 
sauly jis pasirodė kaip filosofijos profesorius 
Tulūzos seminarijoj, kiek vėliau pasižymėjo pui- 
kiai apgintu teologijos daktaratu. Atsisakęs 
aukštos vietos Paryžiuje, jis paaukojo savo jėgas 
ir laiką studijuoti pozityvių mokslų problemas 
ir 1869 metais Tulūzos Katalikų Universitete 
pradėjo paskaitų ciklą, trukusį penkiolika metų, 
apie tikėjimo ir mokslo santykius. 1885 metais 
jis, pagaliau, pasiryžo išleisti savo tyrimų rezul- 
tatus ir paskaitų santrauką. Taip gimė mūsų 
veikalas, kuris tuojau buvo išverstas į vokiečių, 
anglų, ispanų, italų, portugalų, graikų, lenkų, 
čekų ir vengrų kalbas. 

Duilhė de Saint-Projet'ui mirus, jo veikalas 
perėjo į kitas kompetetingas rankas. Jau dau- 
giau kaip trisdešimt metų jį nuolat tobulina ir 
papildo naujomis mokslo patirtimis kitas to pa- 
ties universiteto profesorius J. B. Senderens, 

fizikos, chemijos ir filosofijos mokslų daktaras, 
Prancūzijos Mokslo Akademijos laureatas, Lon- 
dono Chemijos Draugijos garbės narys, dau- 
gelio kitų mokslo draugijų narys ir korespon- 
dentas. 

Suprantama, kad leidėjų pasirinkimą nulėmė 
ne tiek autorių garsumas ir titulai, kiek paties 
"veikalo pilnumas, svarumas, aiškumas. Paste- 
bime, kad lietuviškame vertime skaitytojas ras 
kai kurių nedidelių pakeitimų ir svarbių papil- 
dymų, išrinktų iš kitų rimtesniųjų mokslinės 
literatūros šaltinių, kurių atranką suminėsime 
knygos pabaigoje. 

Tenereikalauja iš mūsų skaitytojas paskirų 
klausimų išsamumo ir įrodymų smulkmenišku- 
mo. Teatmenie, jog mes — ne enciklopedija, 
ne monografija ir ne disertacija, bet tik pilna 
ir aiški santrauka. Mes nepavaduojam specijalių 
veikalų: mes tik į juos parodome kelią ir jį 
nušviečiame. Ir teprisimena, kad mes gvilden- 
sime tik tas tikėjimo problemas, kurios liečia 
pozityviuosius mokslus ar iš jų kyla. Kam pir- 
miausia rūpi filosofijos ir istorijos religijai iškelti 
klausimai — tam mes bent tiesioginai nepatar- 
nausime. Mūsų kelios pastabos ir pabaigoj pa- 
duota biblijografija ir tokiam skaitytojui, tačiau, 
padarys gražų patarnavimą. o 

Veikalo turinys suskirstytas psichologinio 
smalsumo tvarka. Pirmiausia mus domina me- 
džiaginis aplinkos pasaulis, turtingas ir platus 

kosmas, keldamas mūsų sąmonėj klausimą: iš 
kur jis, kaip jis atsirado, ką apie tai sako tikė- 
jimas, ką tuo klausimu tvirtina mokslas. Taigi, 
kosmologijos bei religijos santykiams ir jų išva- 
doms teks pirmoji vieta. 

Antra mūsų smalsumą kutenanti problema — 
tai gyvybė su įvairiomis savo padalomis: iš kur 
gyvybė kilo, kaip išsiplėtė, kaip išriedėjo į to- 
bulesnes formas, ko gyvybė siekia. Bijologijos 
ryšiai su religija bus parodyti antrojoj šios kny- 
gos dalyj. 

Iš gyvūnų, be jokio abejojimo, įdomiausias 
ir tobuliausias yra žmogus. Paskutinė mūsų 
veikalo dalis, platesnė už pirmąsias dvi, gvil- 
dens antropologijos problemas, kurios betarpiš- 
kai kiekvieną iš mūsų paliečia. 

Metodas labai paprastas ir racijonalus. 

Pirmiausia, kiekvienam klausimui skirsime 
atskirą skyrių ar skyrelį. Skyriaus pradžioj 
trumpai, pilnai ir aiškiai išreikšime, ką tuo klau- 
simu moko katalikų tikėjimas, ar dogmos, ar 
šv. Rašto akivaizdumo, ar visos Bažnyčios tra- 
dicijos forma. Tuojau po to parodysime, kokių 
tikrų išvadų ir galutinių rezultatų tuo pačiu 
klausimu yra priėjęs mokslas. Vadinas, pirmiau- 
sia patieksime apie kiekvieną klausimą iškil- 
mingus, neatšaukiamus tikėjimo ir mokslo spren- 
dimus. 

Tai atlikę, pasistengsime atskleisti įvairias 
mokslo hipotezes ir greta jų pastatysime laisvas, 

tebeginčijamas krikščionių filosofų, teologų, 
egzegetų nuomones ir interpretacijas. Tatai iš- 
sklaidys daug netikslių ir klaidingų įsitikinimų, 
kurie gal iki šiol visai be reikalo vargino skai- 
tytojų protą. 

Pagaliau, skyriaus pabaigoje patieksime blai- 
vią kai kurių sistemų ir klaidingų formulių 
kritiką. 

Tiek mokslo teorijas atpasakodami, tiek jas 
įvertindami ar kritikuodami, kuodažniausiai pa- 
naudosime pačių mokslininkų ar jų kritikų žo- 
džius, viešuose kongresuose pasakytus ar iš jų 
veikalų pacituotus. Gyva, tiesioginė kalba yra 
aiškesnė ir įdomesnė. 

Iš tų trumpų pareiškimų matyti, su kokiu 
rimtu moksliniu pasiruošimu ir su kokiu tai- 
kingu, šviesiu, draugiškų nusiteikimu autoriai 
pradeda kalbėti su skaitytoju žmogaus gyve- 
nimo ir jo sielos klausimais. 

Mums ypatingai malonūs jauni skaitytojai, 
nes jų tarpe ši knyga yra gimusi. Mes tikime, 
kad pajėgsime patenkinti jų logiškumo, įvai- 
rumo, gyvenimiškumo pomėgius. 

Tikimės turį tiek kritiškumo ir apdairumo, 
kad galėtume patikti ir subrendusiems profesi- 
jonistams, mokslo mėgėjams, visuomenės veikė- 
jams. Mus skaitydami, jie ras centrinių idėjų, 
kurios padės susaistyti, suskirstyti +3 chaosą 
žinių, įspūdžių, išgyvenimų, kuriuos jiems 
davė knyga ir žurnalas, klūbas ir muziejus, sa- 

lionas ir diskusijos, paroda ir kelionės. Mūsų 
išsami sintezė to, ką apie svarbiausias gyvenimo 
apraiškas sako tikėjimas, jiems atgaivins ir pa- 
pildys religines žinias, kurios gal buvo (kaip, 
deja, dažnai pasitaiko ...) tik apgraibomis tesu- 
prastos gimnazijoje ir liko bent primirštos, jei 
neužmirštos, gyvenimo rutinoj. 

Neišskiriame iš savo numatomų skaitytojų 
tarpo nė mokslininkų specijalistų ir teologų, 
kurie visatos paslaptims tirti paaukojo savo 
gyvenimą. Jie pradžiugs pamatę, kaip kruopš- 
čiai ir sąžiningai mes pasinaudojome jų tyrimais, 
kaip blaiviai visur ieškojome objektyvios tiesos, 
su kokia pagarba surinkome, kartais, mažiau- 
sius mokslo grūdelius. 

Mes, tat, norime būti naudingi ir stengsimės 
patikti visiems. Nemokame kalbėti tik su sufa- 
natizuotais žmonėmis, kurie galvoja ne galva, 
bet kumščia, arba kurie sistematiškai išsižadėjo 
galvoti, tenkindamiesi įširdžia neapykanta. Bet 
tokių žmonių apsišvietusių lietuvių tarpe nėra, 
— mes esame įsitikinę. 

Pereiname iš įžangos į veikalo temą: kvie- 
čiame skaityti ir mąstyti. Mąstyti bus nesunku — 
užtikriname, — bet skaitant šią knygą pamąstyti 
reikės — pastebime iš anksto. 


Dr. B. Viksva 


12 


KIEKVIENAM MOKSLUI — SAVO SRITĮ 


Mokslo, filosofijos ir tikėjimo autoritetas. — Kur jų 
ribos. — Jų savitarpio teisės ir pareigos. 


Atsistojus prieš didžiąsias gamtos, gyvybės, 
sielos, žmogaus kilmės ir jo paskirties proble- 
mas, į kurias šiame veikale įsigilinsime ir kurių 
paslaptis pasistengsime nušviesti, mes nuolat 
susitiksime trejopos rūšies teiginių: mokslo, filo- 
sofijos, tikėjimo. Savaime aišku, kad pirmiau- 
sia reikia tiksliai nustatyti, pažymėti, iki kurių 
ribų tos trys pažinimo rūšys gali mums patar- 
nauti, reikia užbrėžti kiekvienam pažinimui pri- 
klausomą sritį, parodyti, kad toj srityj kiek- 
vienas iš jų turi neginčijamą autoritetą ir pasku- 
tinį žodį. 


Mokslo autoritetas 
Mokslo sritį sudaro medžiaginės apraiškos, 
pozityviniai apčiuopiami faktai, jų netarpiškos 
priežastys, tas apraiškas tvarką dėsniai — visa 

tai, kas tebėra praeities paslėpta, visa tai, kas 
dar tebėra gamtoje neištirta. Mokslo sritis apima 
laiką ir erdvę, neišskiria nė mažiausio kūrinėlio, 
nei didžiulio milžino. * Medžiaginis, apčiuopia- 
mas pasaulis yra mokslo sritis. 

Tačiau norėdami aiškiai matyti savo kelią, 
mes dar turime atskirti mokslo srityj laukus, 
kurie, tiesa, ribojasi, bet kurių povaizdis ir der- 
lius yra visais atžvilgiais labai skirtingi. Tuodu 
mokslo laukus neatskyrus, galima smarkiai apsi- 
rikti, nenuosakiai parinkti argumentus ir pada- 
ryti nelogiškas išvadas. Tuodu mokslo laukai, 
šiandien visų sutarimu labai skirtingi, sudaro 
vienas istorinius mokslus, antras — gamtos tyri- 
nėjimus. 

Istoriniai mokslai suima visus ieškinius, 
visas pažintis, kurios liečia praeitį, kiek praeitis 
mums gali būti įžiūrima iš raštų ar bet kokių 
žmonių kultūros palaikų. Šiam skyriui priklauso 
archeologija, filosofija, istoriškoji kritika ir bet 
kokia erudicija, plačiausia prasme. Antrajai pa- 
lai. Fizika, kaip mes ją čia suprantame, pradeda 
savo tyrimus ten, kur pasirodo medžiaga'. Ta- 
tai ją skiria nuo grynai abstraktinių mokslų. 
Ti baigia savo kompetenciją ten, kur pasirodo 


1 Ernest Naville, La physigue moderne. 

organiškasis pasaulis: čia pradeda savo tyrimus 
bijologija*. 

Šio veikalo kelyje kur-ne-kur susidursime su 
istoriškąja žinija, bet ypač su pozityviais moks- 
lais, kurie pastaraisiais laikais neteisėtai -pasi- 
savino vien. sau mokslo teises ir net mokslo 
vardą. 


Pozityviųjų mokslų autoritetas 


Norėdami tiksliai ir neginčijamai apibrėžti 
pozityvinio mokslo sritį, tyčia parinkome žo- 
džius tokio žmogaus, kuris negali būti įtartas, 
kaip palankus krikščioniškajam  misticizmui. 
Štai kaip apie pozityviuosius mokslus kalba 
vienas iš fizikos įžymybių, Berthelot: 

„Pozityvinis mokslas nesvarsto nei pirmųjų 
daiktų priežasčių, nei jų tikslo. Jis patiria ap- 
raiškas ir jas saisto vienas su kitomis jų betar- 
piškais priežastingumo ryšiais... Mes konsta- 
tuojame apraiškas jas patirdami ir stebėdami. 
Žmogaus protas jas palygina tarp savęs, nu- 
stato jų santykius, tiksliau kalbant — bendres- 
nes apraiškas, kurios savo ruožtu yra patikri- 
namos stebėjimu ir tyrimu. Vien tik stebėjimas 


2 Tuodvi mokslų porūšės turi ir nemaža bendrų taš- 
kų, ypač preistorijoj, kurion įeina lygiomis teisėmis ar- 
cheologija, kritika, antropologija, geologija, paleontolo- 
gija. 

ir tyrimas teikia tiems nustatytiems santy- 
kiams, dėsniams reališkumo laidą. Apraiškų 
santykių grandinė, kasdien prailginama žmo- 
gaus proto pastangų, sudaro tai, ką mes vadi- 


name pozityviuoju mokslu“?. 


Tiksliau apibrėžti mokslą ir nustatyti jo ribas 
tikrai negalima. Ir kiti mokslo specijalistai, ieš- 
koję tikrų mokslo metodų, vedančių į neginči- 
jamus rezultatus, patvirtino Bertheloto mintį. 
Galėtume nepabaigti rašyti jų tvirtinimus, bet 
tenkinkimės pacituoti tik kelių mokslo tėvų 
žodžius. 

Claude Bernardas rašo: „Esminė kiekvieno 
mokslo patiriamos apraiškos savybė yra ta, kad 
toji apraiška yra apibrėžta ar bent apibrėžiama. 
Sakyti, kad apibrėžiame apraišką, reiškia tą pat, 
kaip kad sakytume, jog ją sujungiame su betar- 
piška jos priežasimi ir priežastimi tą apraišką 


išaiškiname“. — Liudvikas Pasteuras apie moks- 
lą taip pat pasisako visai panašiai: „Eksperimen- 
tinis mokslas — tai grynai patyrimo mokslas 


ta prasme, kad to mokslo sąvokose niekada 
negali būti įterpti daiktų esmės, pasaulio kilmės 
ir jo likimo klausimai“. 

Išvada: mokslas turi savo sritį ir savus me- 
todus, kurie tik jam vienam tetinka, ir kurie yra 
griežtai logiški. Jei tie metodai yra ištikimai 

3 La Science idėale el la Science positive, Lettre A 
Renan. 

vykdomi ir panaudojami, jie nuveda į tikras iš- 
vadas ir neginčijamus rezultatus. Ši pastaba 
tinka visiems mokslams be išimties. 

Turime štai, pavyzdžiui, geologiją, vieną iš 
jauniausių mokslų, gimusį, galima sakyt, pra- 
eitame šimtmetyje. Tai ir vienas iš sudėtin- 
giausių mokslų, nes jam reikia daugelio kitų 
paskirų mokslų pagalbos. Kartu tai mokslas, 
kuris iškelia įdomiausias religijos problemas. 
Geologija iki šiol yra ir, žinoma, dar ilgai atei- 
tyje paliks apsupta neaiškumų, apgulta hipo- 
tezių ir prieštaravimų. Vis dėlto geologija 
yra priėjusi tikrų išvadų, nepaneigiamų, pilnai 
įrodytų rezultatų, būtent, kad žemės skri- 
tulys yra labai senas, kad prieš organiškųjų kūnų 
pasirodymą žemė perėjo ilgą begyvybinį (azoinį) 
perijodą, kad gyvybė išsivystė laipsniškai, kad 
žmogus pasirodė, palyginti, vėlai, ir pan. 

Bet greta patikrintų išvadų, šalia galutinių 
mokslo laimėjimų, yra tarmenų, hipotezių, kurių 
tikrumas tėra tiktai galimas, logiškai paremtas 
jau moksliškai ištirtais rimtais panašumais. Hi- 
potezes dažnai galima pavadinti nuostabiais ge- 
nijaus įspėjimais, nujautimais, kuriuos kasdien 
vis tiksliau patvirtina ar naujas faktas, ar naujas 
tyrimas. Aišku, tokioms hipotezėms reikia skirti 
tik sąlyginę, laikiną vertę, ir niekada nedera jas 
sumaišyti su mokslinėmis tiesomis. Tačiau 
būtų tikrai neišmintingas tas žmogus, kuris jas 
lengvabūdiškai pasmerktų, kuris į jas neatsi- 

žvelgtų, filosofines ar religines problemas spręs- 
damas ar Šventąjį Raštą interpretuodamas. 


Amperas ne be reikalo hipotezėms skiria 
labai didelę reikšmę. Jo žodžiais tariant, visuose 
tuose dalykuose, kurie negali būti netarpiškai 
suvokti, nėra tikresnės tiesos už tą, kurias gau- 
name iš įrodytos hipotezės. Claude Bernar- 
das savo ruožtu pabrėžia, kad spėjimas, hipo- 
tezė, yra būtina kiekvieno tyrimo pradžia. „Kiek- 
viena mokslo tiesa pradžioje yra hipotezė, kuri 
neturi galutinės vertės tol, kol bus tyrimų 
patvirtinta... Patyrimo mokslas pradžioj yra 
ne kas kita, kaip eilė hipotezių, kurios tampa 
dėsniais tiek, kiek jos gauna konkretaus tyrimo 
patvirtinimų“. Taip, sakysime, spėdami, kad 
planetos yra susidariusios iš pirmykščio nebu- 
liarinio debesyno, mokslininkai sukūrė įdomią 
ir labai daug žadančią hipotezę, kuri nepaprastai 
aiškiai nušviečia pasaulio sąrangą ir, rodos, yra 
kaskart labiau patvirtinama tų duomenų, ku- 
riuos mes esame gavę apie pasaulį iš kitų šal- 
tinių. „Hipotezė — esminis mokslo vaidmuo... 
Naujieji fizikos mokslai savo visuma yra ne kas 
kita, kaip plati hipotezė, iš dalies jau patvirtinta 
ir juo toliau, juo labiau patvirtinama““. 

Žiūrint dalykus ir iš religinio požvilgio, 
išmintinga ir būtina pripažinti pozityvinio moks- 


ja Ernest Naville, Logigue de Yhipothėss: — La phy- 
sigue moderne 41 p. Ž 

lo autoritetą, ir džiaugsmingai, kaip didelį tur- 
tą, priimti jo naujus laimėjimus, atidžiai sekti 
jo rimtų hipotezių patikrinimą. Tačiau yra ir 
lygiai būtina paties mokslo garbei saugotis kiek- 
vienos apgaulės ir suklastojimo. 

Įspėjimas yra svarbus, nes šalia tikrojo moks- 
lo galima retkarčiais užtikti jo parazitą — fan- 
tastišką, nepagrįstą mokslą, kurio išvados, ta- 
riant su Berthelotų, yra paremtos vien asmeniš- 
komis nuomonėmis ar neblaivios valios užgai- 
domis". Ž 

Tokio „laisvojo“ neva mokslo metodai, jei 
šiuo atveju apie metodus dar galima išvis kal- 
bėti, yra visiškai priešingi tikrojo mokslo me- 
todams. Toksai mokslas, užuot tenkinęsis gam- 
tos apraiškų stebėjimu ir „sekęs „vieną po ki- 
tos tų apraiškų netarpiškas priežastis, šokinėja 
šuoliais nuo netarpiškos priežasties į pačias to- 
limiausias išvadas. Toksai mokslas nesiriboja 
smulkia gamtos apraiškų analizę, kuri tiktai vie- 
na tegali išvesti į tikrą mokslo dėsnį. Jam ne- 
rūpi patikrinti savo teigimus, matuojant juos 
jau pažįstama patirtimi. Toks mokslas be atvan- 
gos pina sistemas, skelbia nepagrįstas, dažnai 
juokingas, hipotezes, kaip patikrintas tiesas ir 
nesigėdi šnekėti apie daiktų esmę, jų pirmąsias 
priežastis, apie jų pradžią ir galą. 

Kalbėkime konkrečiu pavyzdžiu. Kilus klau- 


5 Berthelot, 1, c. 

simui, kokiu būdu tarp savęs derinasi sme- 
genų kiekis ir proto pajėgumas, persiauri tyri- 
nėjimai ir perstaigūs teigimai nuvedė kai kuriuos 
neatsargius mokslininkus į išvadas, labai grei- 
tai juos pačius palikusias pajuokai. Sakysime, 
prancūzas gydytojas Le Bon jau buvo pradėjęs 
matuoti žmogaus protą smegenų tūriu taip, kaip 
matuojame vandenį ar aliejų litrais. Žurnalai 
skelbė jo rastas skaitlines: gorila turinti 148 kū- 
binius centimetrus proto, juodaodis žmogus 
afrikietis 204, senovės egiptietis 353, Liudviko 
XIV laikų Paryžiaus gyventojas 472, dabartinis 
paryžietis 593. Išeitų, kad nuo septynioliktojo 
šimtmečio iki šiol Paryžius laimėjo proto net 25 
procentus! Tuo pačiu laiku kitaė gydytojas, 
anglas Flower, pasiskelbė įrodęs, kad Lon- 
dono miestiečiui priklauso pirmoji vieta smege- 
nų didumo, taigi gabiųjų žmonių eilėj. Vadinas, 
dar nerastas bendras proto saikas: kiekvienas 
matuoja tautiniais gorčiais. 

Dar gardesnį juoką sukėlė kranijometristai 
(galvos kiaušų matuotojai). G. Delaunay skel- 
bė pastebėjęs, jog Paryžiaus seminarijos klieri- 
kų pirktos skrybėlės esančios žymiai mažesnių 
numerių, nekaip valstybinio pedagogijos insti- 
tuto auklėtinių ir bendrai studentų. Iš to leng- 
vai išplaukia išvada: seminaristai ir, žinoma, ku- 
nigai — siauresnio proto žmonės už kitus. Ta- 
čiau, kaip pasirodė, šitokie išmatavimai ne vi- 
siškai griežtai moksliški. Patikrinus galanteri- 

jos krautuvėse visų išpirktų skrybėlių numerius, 
buvo gauti labai įdomūs rezultatai. Taip, pavyz- 
džiui, Alvernijos" žemdirbių galvų kiaušai, ku- 
riuos ilgai matavo mokslininkas Broca, pasirodė 
esą didesni už paryžiečių kiaušus. Tat, logiškai 
galvojant, net Paryžiaus studentai turėtų nusi- 
lenkti prieš didžiagalvius Alvernijos kalniečius. 

Antropologijos kongrese Berlyne 1882 me- 
tais vienas iš žymiausių mokslininkų materija- 
listų, Virchowas, davė savo šalininkams išmin- 
tingą ir draugišką pastabą: „Praeities patirtis 
mus pakankamai pamokė; kad turime nesisku- 
binti daryti išvadas. Kalbant ar rašant visuome- 
nei, mano nuomone, reikėtų iki dugno pažvelgti, 
kiek mūsų teigimuose yra mokslinės tiesos; 
reikėtų spausdinti smulkiomis raidėmis pusla- 
pio išnašose visus hipotezinius išvedžiojimus ir 
išplėtimus. Pačiame tekste reikėtų palikti tik 
tai, kas yra gryna tiesa“. Kokią spaustuvių re- 
voliuciją sukeltų šiandieninė mokslo literatūra, 
jei visi atsižvegtų į išmintingą Virchowo pa- 
stabą! 

Mes kaip tik ir imamės to įdomaus, bet kar- 
tu ir nelengvo sijojimo kelių svarbiausių klau- 
simų, kurie liečia sveiką filosofiją ir krikščio- 
niškąjį tikėjimą. 

S Prancūzijos provincija, netoli Lijono. Jos gyven- 
tojai pasižymi stačiu, užsispyrusiu būdu. Liaudies šnek- 


toi alvernietis — puodyngalvis, negabus žmogus. 

Kaip kiekvienas žmogiškas veiksmas, taip 
ir mokslas, neišvengia klaidų ir neaiškumų. Jis 
gali būti apgaulingai suklastotas. Tie pasitai- 
ką blogumai nekliudo, tačiau, ir neturi kliudyti 
pripažinti mokslo autoritetą, jo patikrintų dėsnių 
tikrumą ir jo hipotezių logiškumą. 

Pusiau juokais, pusiau rimtai yra sakoma, jog 
viena dalis pasaulio juokiasi iš kitos dalies. 
Daug teisingiau reikėtų pasakyti, kad pusė moks- 
lo žmonių praleidžia laiką bekovodami, betaisy- 
dami, benaikindami mokslan įsibrovusias, kitos 
pusės mokslininkų paskelbtas klaidas ir painiai 
sunarpliotas, pagrindo neturinčias sistemas. Ta- 
čiau mokslo tiesa, kaip galinga upė, prasiveržia 
pro kovotojų tarpą ir, išvartydama, išgriau- 
dama pasenusias teorijas bei fantastines hipote- 
zes, materijalistų ir ateistų sapnus, ji neša am- 
žiams patikrintus apraiškų, dėsnių, tikrovių tur- 
tus, kurie niekad nesipriešina filosofijos ir krikš- 
čioniškojo tikėjimo dėsniams. 


Filosofijos autoritetas 


Jau nuo seniai Europoj ir Amerikoj yra žmo- 
nių, pasiaukojusių išimtinai fizikos ir gamtos 
mokslams, kurie nepripažįsta kitos tiesos ir tik- 
rovės, kaip tiktai tas, kurios trykšta iš regimų 
jaučiamų daiktų stebėjimo. 

Būtų tikrai malonu pasiklausyti, jei nebūtų 
kartu skaudu ir liūdna, kaip kalba apie filosofi- 

ja, apie pagrindinius dėsnius, apie aprijorines tie- 
sas kai kurie mūsų laikų mokslininkai, neišski- 
riant nė tų, iš kurių ne vienas yra išgarsėjęs 
spaudoj ir visuomenėj. Jiems filosofijos sąvokos 
—tai tik grynai jausmų išraiškos, daugiau nieko. 
Buvo jau įėję tiesiog į paprotį mindžioti moks- 
lo vardu filosofiją kaip kokį atgyventą prietarą. 
Štai kaip apie filosofiją kalba vienas materijaliz- 
mo pradininkas vokietis: „Platono, Dekarto, 
Malbranšo, Bossueto, Fenelono, Leibnizo, Kler- 
ko (Clarke) filosofijos gali padaryti įspūdį ne- 
prityrusiems protams, bet mokslininkas į jas 
rimtai žiūrėti negali“. 

Prancūzai kalba mandagiau, bet taip pat ne- 
palankiai. Filosofija kai kuriems prancūzų moks- 
lininkams gali tikti kaip „žaislas išlepintiems gal- 
votojams“, bet tas žaislas neilgai trunka — pridu- 
ria jie. Anot jų, „fizijologijos sritis prasiplės pa- 
senusių mokslų — metafizikos ir psichologijos — 
sąskaiton. Ryt poryt fizijologija užkariaus viską, 
ir iš metafizikos teliks tiktai istoriškas atmini- 
mas... Metafizikos spekuliacijų laukas mažėja 
iš dienos į dieną. Netrukus iš jos teliks tik sva- 
jonė. Filosofija tada galės paduot ranką ir eit 
kartu su poezija, estetika ir kitomis panašiomis 
proto pramogėlėmis“. Ir naujoji tiriamosios psi- 
chologijos srovė išmetė iš savo metodų bet ku- 
riuos metafizikos pėdsakus. „Materijalizmo isto- 


* Biichner, Jėga ir medžiaga. 


rijos“ autorius profesorius Lange tvirtina, jog 
„metafizika ir religija tikrovėje neturi jokio re- 
alaus pagrindo““, 

Kitas garsus fizijologas, Helmholtzas, kalbė- 
damas mokslininkų suvažiavime Berlyne, pa- 
skaitė, tarsi, materijalistų tikėjimo formulę, ku- 
ri aiškiai parodo, ko gali pasiekti įsisiautėjęs 
šališkumas net ir nusipelniusiuose mokslinin- 
kuose. Išdėstydamas pažinimo šaltinių ir moks- 
linio. metodo kritikos dėsnius, minėtasis Helm- 
holtzas rodo du nesutaikomus žmones: „moks- 
lininką, kuris remiasi vien stebėjimu bei patir- 
timi, ir filosofą, kuris, kaip legendos Ikaras, me- 
tafizikos padebesiais skraido. Prelegentas panei- 
gia ne tik „abstrakčių protautojų pretenzijas, jų 
aprijoriškas intuicijas“, bet jis piktai smerkia 
ir tuos, kurie, atsisakę filosofijos, dar nusilenkia 
geometrijai ir tebelaiko jos aksijomas dėsniais, 
kuriais turi remtis bet koks tyrinėjimas. „Štai 
dėl ko aš laikau didele pažanga kelių mokslo 
vyrų pastangas parodyti, jog, pakeitus esamas 
geometrijos aksijomas kitomis, nebūtų nusiženg- 
ta logikai, nes aksijomos gali būti įgytos ir pa- 
neigtos tyrimo keliu. Tas žygis baisiai pykdo 
įvairių sektų filosofus. Geras ženklas! Tai rodo, 
jog tos pastangos — tarsi kirvio kirčiai į pasku- 


8 I dalis p. 3. 

tinę abstrakcijų pilies užtvarą, už kurios dar 
šiaip taip slapstėsi filosofų išdidumas““. 

Helmholtzo pareiškimai toliau dar katego- 
riškesni. Jis tvirtina, kad filosofija, ją palygi- 
nus su mokslu, turi tik tokią vertę, kokią turi 
astrologija, ją palyginus su astronomija. Dėl to 
baigdamas jis pateikia mokslininkams pazityvis- 
tams šią taisyklę: „Bet kokia metafizinė išvada 
yra ne kas kita, kaip sofizmas arba perrėdytas 
tyrimo duomuo““". 

Filosofijos paneigimo priežastis dažniausiai 
glūdi ne kur kitur, kaip tik tikrosios filoso- 
fijos sąvokų nežinojime. Kitaip sakant, priežas- 
tis yra senas sofizmas, vadinamas ignoratio elen- 
chi, kuris pasitaiko tada, kai kas nors kalba apie 
tai, ko nepažįsta. Priežastis, dar aiškiau tariant, 
yra ignorancija. Įsižiūrėjus į pozityvinio ar ma- 
terialinio nusistatymo mokslininkus, labai 
lengva juose pastebėti dvejopą žmogų: iš 
vienos pusės stebėtoją, tyrinėtoją, fiziką, chemi- 
ką, natūralistą, ir iš kitos — galvotoją, gal ge- 


9 Nereikia maišyti aksijomų, turinčių savyje netar- 
pišką ir absoliutų aiškumą, su geometrinėmis teoremo- 
mis, turinčiomis netobulumų, pav., lygiagrečių teorija ir 
p. Nereikia sumaišyti aksijomų ir su dėsniais, priimtais 
be įrodymų (postulatais). Žymūs matematikai nurodė 
šias geometrijos spragas ir netobulumus (Gauss, Lobi- 
čevskis, Riemann; De Tilly, P. Carbonelle, Dambrauskas- 
Jakštas). 

10 Revue scientifigue, 1873.VII 6. 


riau sakant — svajotoją, filosofą, teoretiką. Pa- 
linkimas daryti tolimas galutinės išvadas, išei- 
nančias iš paskiro mokslo ribų, ieškoti daiktų 
pradžios ir jų pabaigos yra toks galingas žmo- 
guje, jog net nereligiškai ir nefilosofiškai nusi- 
teikę specijalistai tyrinėtojai jo neišvengia. 
Būdingas ir brangus šiuo atveju yra tokio rimto 
mokslininko, kaip Henri Poincarė prisipažini- 
mas: „Pasaulio kilmės problema visais istorijos 
laikotarpiais domino ir kankino kiekvieną gal- 
vojantį žmogų: žvaigždėtą dangaus skliautą ste- 
bint, negali užslopint savaime kylančio klausimo: 
kaip visa tai atsirado?“"'. Tai labai natūralu ir 
labai gera. Tačiau, grįžtant prie mokslininkų 
specijalistų, reikia pastebėti, kad dauguma iš jų 
yra geri tyrinėtojai, bet labai blogi arba jokie 
galvotojai. Mišrioji publika perdažnai neatskiria 
mokslininkuose tų dviejų žmonių: nekritiškai 
galvojanti publika skiria tą pačią vertę moksli- 
niam ir filosofiniam mokslininko pasakymui. 
Čia ir yra mūsų laikų protinio bei mokslinio 
chaoso kilmė. 

Šią mūsų pastabą giliai ir įdomiai išstudija- 
vo anglų rašytojas W. Mallockas. Savo veikale 
jis išskaičiuoja pozityvistų prietarus ir, perleis- 
damas per kritikos karštuvus tam tikrą skaičių 
žymiausių mokslininkų ir mokslo pakraipų va- 


“ Cituota pagal „Essai d'une somme catholigue“. 
Paris 1936, p. 45. 

dų, apčiuopiamai parodo jų svyravimą savo pa- 
žiūrose ir nuomonėse, „jų moterišką nesugebė- 
jimą logiškai surišti savo mintis ir nuosekliai 
galvoti“. 

Kokia išvada? — Reikėtų tuos mokslo ži- 
novus sugrąžinti į mokinių suolus ir pamokyti 
filosofijos: bent tiek, kad suprastų, kas iš tik- 
rųjų yra filosofija ir metafizika. 

Ypatingai svarbu atkreipti visų dėmesį į tai, . 
kad labai didelis skaičius tų, kurie pašiepia fi- 
losofiją ir metafiziką, užmiršta, jog reikia skirti 
metafiziką nuo metafizikų, kitaip sakant, reikia 
nesumaišyti akivaizdinių, pagrindinių tiesų ir 
jų logiškų išvadų, su paskirų metafizikų paski- 
Tomis nuomonėmis ir sistemomis, kurios gali būti 
daugiau ar mažiau tobulos ir teisingos. Meta- 
fizika — kaip geometrija: metafizikos pakraipos, 
teorijos yra labai įvairios, dažnai nesuprantamos, 
tamsios, klaidingos; geometrijos pagrindinės tie- 
sos ir jų logiški junginiai yra teisingi. Pozityviz- 
mas, smerkdamas metafiziką, pats tampa meta- 
fiziška sistema, kuri nieko bendro neturi su po- 
zityvinių mokslų metodu ir visiškai prieštarauja 
tikrosios metafizikos dėsniams. 

Filosofiją reikia suskirstyti į kelias šakas. 
Viena jos dalis yra objektyvinė. Šiai priklauso 
kosmologija, antropologija, teodicėja, iš dalies 
ir psichologija. Antroji dalis yra subjektyvinė. 
Jai priklauso logika ir metafizika. Metafizikos 
dirva — pirmosios žmogaus proto sąvokos, 

vadinas, pati proto esmė, o logika tiria min- 
ties dėsnius. Keistas reiškinys: tarp įširdžiausių 
metafizikos nedraugų neužtiksi nė vieno, kuris 
nebūtų įsitikinęs, jog jis teisingai ir logiškai mąs- 
to. Tokie užmiršta, jog logika, būdama specija- 
lus, dalinis mokslas, išplaukia iš metafizikos ir 
negali be jos egzistuoti. Paneik metafiziką — 
paneigsi ir logiką. | 

Metafizika, Aristotelio pavadinta pagrindine 
filosofija, vadinama taip pat ontologija, arba pro- 
tologija, tiria dalykų esmę, aukščiausius dės- 
nius, pagrindines egzistencijos ir pažinimo prie- 
žastis. Metafizika mums patiekia pagrindines 
esimo, substancijos, apraiškos, laiko, erdvės, 
priežasties ir pasėkos, vieneto, tvarkos, tapaty- 
bės, asmenybės sąvokas, aksijomas, netarpiškai 
aiškias pirmines tiesas, kurios yra ankstybesnės 
už bet kokį patyrimą. 

Ne be reikalo, tat, vienas genijalus rašytojas 
pastebėjo, jog" „žmogaus pažinimų visuma yra 
kaip medis, kurio šaknys — metafizika“. Te- 
gul aršiausias pozityvistas pamėgina apibūdinti 
mokslą, kaip jis nori, tepamėgina išanalizuoti 
paprasčiausią proto kūrinį, tepasistengia tam tik- 
ram skaičiui apraiškų pritaikinti savo mėgiamiau- 
sią metodą, — ir pamatys, kad kiekviename 
žingsnyje, kiekviename tvirtinime jis bus pri- 
verstas, noroms nenoroms, pasiremti kuria nors 
pagrindine, nepadalinama tiesa, kuriuo nors 
minties dėsniu, ankstybesniu už bet kokį stebė- 

jimą ar tyrimą. Trumpai sakant — pozityvistas, 
nenorėdamas, nepasijusdamas, gal net nežinoda- 
mas, naudojasi metafizika ir galvoja pagal me- 
tafizikos patiektus duomenis. 

Ir kaip galėtų kitaip būti? Nuolatinumo ar- 
ba tapatybės dėsnis, proto priskirtas gamtos įsta- 
tymams'“ yra kiekvieno mokslo ašis. Be to pa- 
grindo bet koks stebėjimas būtų nevaisingas, 
bet koks apibendrinimas, indukcija — tiesiog ne- 
suvokiama. Turėtų išnykti ir pozityvinio mokslo 
vardas. Be metafizikos yra neįmanoma išreikšti 
nė vieno fizikos dėsnio, sakysim — nė traukos 
dėsnio. Nepasiremdamas metafizišku nuolati- 
numo dėsniu, aš negalėčiau įtikinančiai, moksliš- 
kai tvirtinti, kad, esant toms pačioms aplinky- 
bėms, obuolys kaip šiandien krinta nuo obels, 
taip kris per amžius, kaip krinta Europoj, taip ir 
Amerikoj. 

Metafizika — lyg pats protas, kurio nega- 
lima paneigti juo pačiu nesinaudojant. Galvoti, 
kad nėra proto yra juokinga priešginybė. Štai 
dėl ko reikia įsidėmėti labai teisingus Claude 
Bernardo žodžius: 

„Metafizika yra susijusi su pačia mūsų pro- 
to esme. Mes negalime kalbėti kitaip, kaip me- 
tafiziškai. Dėl to aš nepritariu tiems, kurie tiki, 
jog metafiziką galima panaikinti. Man ro- 


1* Pagrindinė pozit. mokslų tiesa yra ši: turint tuos 
pačius duomenis visada ir visur bus gauta ta pati išdava. 

dos, kad, norint išvengti apsirikimų, užtenka 
gerai ištirti, kokį vaidmenį išvidinio pasaulio 
suvokime vaidina metafizika““*. 

Mes kaip tik ir sakome: kiekvienam sava 
sritis, kiekvienam savi metodai, kiekvienam sa- 
vas darbas! Pastebime, tačiau, kartu su Baltr. 
Saint-Hilairu, kad „metafizika galėtų apsieiti 
be pozityviojo mokslo, bet pazityvusis mokslas 
negalėtų apsieiti be matafizikos“. 

Baikime, tarkime išvadą: metafizika turi ne 
tiktai savo tikroves, bet ji turi savyje visas tik- 
roves. Nėra nė vienos mokslo tikrovės, kuri tie- 
siog ar netiesiog nebūtų paskolinta iš metafizi- 
kos. Žmonijos garbei ir laimei, tol, kol bus pro- 
taujančių ir galvojančių būtybių, metafizika ne- 
siliaus davusi tiesos šviesą savo įžūliausiems 
šmeižėjams. 


Tikėjimo autoritetas 


Matėme ir įvertinome šiurkštų, arogantišką 
ateistinio mokslo ir materijalizmo elgesį su filo- 
sofija, ypatingai su metafizika. Bet pradėk to- 
kio mokslo sluoksniuose kalbėti apie teologiją, 
apie krikščionių tikėjimą, apie religiją, apie 
antgamtinę tvarką ir stebuklą — ir vietoje 
šiurkštumo pamatysi tiesiog įsiutimą. Toji maiš- 


“3 Phėnomėnes de la vie I t. 291 p. 

tininkiška neapykanta pastebima ypatingai dar 
nesubrendusiose mokslininkų kartose. Šie žmo- 
nės, užmiršdami, kad mokslo milžinai, kaip Ko- 
pernikas, Kepleris, Bakonas, Dekartas, New- 
tonas, Galilėjus, Leibnizas, Linėjus, Cuvier, Am- 
peras, Liebigas, Faraday, Biot, Cauchy, Pasteur, 
Leverrier, J. B. Dumas, Chevrėul buvo tikinti 
vyrai, drįsta be jokių atodairų skelbti visam 
pasauliui, jog pozityvus mokslas ir religija yra 
nesuderinami. Keli istoriški bruožai parodys, 
kaip maža toj kovoj matyti išminties, nešališ- 
kumo ir proto. 

1872 metais įvyko Rostocke svarbus Vokie- 
tijos gydytojų ir gamtininkų kongresas. Pirmi- 
ninkavo jau mūsų minėtas Virchowas. Savo įžan- 
ginėj kalboj jis brutališkai paskelbė karą bet 
kokiai tradicinei filosofijai ir tikybai. Šio 
fizijologo įsitikinimu, reikėtų, kad mūsų laikų 
mokslininkas visiškai paneigtų praeities prieta- 
rus ir atsisakytų bet kokios santarvės su 
tais, kurie tiki į dvasią, į atskirą ir kilnesnę bū- 
tybę už materiją. Ypatingai negalį būti jokio 
bendravimo tarp mokslininko ir bet kurios re- 
ligijos, labiausiai krikščionių religijos sekėjo. 

„Negali būti, sako jis, jokio bendrumo tarp 
žmonių, stebinčių mus apsupančias gamtos ap- 
raiškas, suvokiančių didžiosios erdvės žvaigždes, 
kaip nuolatinės evoliucijos ratą, ir kitų žmo- 
nių, vaizduojančiųsi dangų kaip vietą, kur vis- 
kas mėlyna, ir kur gyvena pasakiški vaidylos“. 

Tasai tikėjimo išpažinimas, ypatingai pašai- 
pa „kur viskas mėlyna“, buvo gyvai vokie- 
čių naturalistų pabrėžti smarkiu rankų plo- 
jimu“*. 

Kiek vėliau, 1874 metų rudenį, „mokslo“ re- 
voliucija prieš tikėjimo autoritetą dar smarkiau 
suliepsnojo. Belfasto kongrese anglų fizikas 
Tyndallis paskaitė referatą, jo paties prisipaži- 
nimu, paskirtą tam, kad „Airijos katalikiškoji 
jaunuomenė gautų paragauti materijalizmo elek- 
syro, kad, bedieviško mokslo mielėmis pamai- 
akiplėšiškai kibo į Šv. Raštą, į Bažnyčią ir jos 
tradicijas, į Dievą ir Jo Apvaizdą, į žmo- 
gaus sielą, į žmogaus laisvę, į būsimąjį am- 
žinąjį gyvenimą. Savo ateizmo deklaraciją jis 
baigė šaltu nebuities troškimu: „Turiu baigti 
savo tezę, kuri prašoka dabartines mūsų jėgas. 
Bet ją baigs įrodyti pažangesni protai, kai jūs 
ir aš, tarsi lengvučiai ryto debesėliai, būsime su- 
lieti į beribę praeities mėlynę“. 

Materijalizmas tada plojo rankomis ir giedojo 
pergalės himnus. Amerikos spauda šitaip ko- 
mentavo Tyndallio kalbą: 

„Yra iškilmių, kurios žmonijos istorijoje ati- 
dengia naujus laikotarpius. Tyndallio kalbą, pa- 

14 Kiek vėliau Virchowui karštis atslūgo: moksli- 
niuose tvirtinimuose jis tapo žymiai atsargesnis; tai pa- 


matysime iš tolimesnių citatų. 

sakytą Didž. Britanijos mokslininkų audito- 
rijai, reikia laikyti tokiu lemiamu įvykiu. Jinai 
rodo, jog labai artimu laiku mokslo šluota nu- 
šluos paskutinius religinių dogmų ramsčius. Jos 
apkasai jau seniai užimti; dabar mokslo kariuo- 
menė jau lenda į pačią jos tvirtovę. Kunigų 
skelbti tvirtinimai bus galutinai išblaškyti. Ne- 
girdėsime daugiau kalbant apie skirtumą tarp 
dvasios ir kūno, apie asmenišką kiekvieno žmo- 
gaus nemirtingumą, apie jo viešpatavimą gam- 
toje. Bus parblokštos kartu ir visos praktiškosios 
tų dogmų išvados“"* 


Prancūzijoj kova prieš religijos tiesas buvo 
paskelbta ne mokslo viršūnių, kaip Dumaso, 
Chevreulio, Pasteuro ir kitų. Ji kilo iš vidutinių 
mokslo sluoksnių, dažnai net iš pačių žemųjų. 
Be to, toji kova dažniausiai, pasirodo, kilo dėl 
politinių aistrų. Vienas iš šios liūdnos kovos va- 
dų, Paul Bertas, mokslo ir religinių metodų ne- 
suderinimą mėgdavo šitaip rodyti: „Moksliniai 


15 „Scientific American Journal“ 1874, pask. Nr. Dėl 
teisybės ir nešališkumo reikia pastebėti, jog tuo pat lai- 
ku, kai Amerikos žurnalas gyrė jo kalbą, pats Tyndallis 
užprotestavo, jog Belfasto kongrese jis nenorėjęs reli- 
gijos į sąšlavyną numesti. Jis, tiesa, kartais troškęs nebui- 
ties, bet tik tamsiomis nusivylimo valandomis. „Po daugeli 
mėtų savistabos aš pajutau, kad, pastatyta priešais svei- 
kesnes, gaivinančias idėjas, nihilistinė doktrina visada at- 
puola, nes ji neišaiškina tos mįslės, kuri mus visus apsupa 
ir kurios dalis esame mes patys“. 

metodai gimdo mokslą; religijos metodai, Bažny- 
čios mokymai tik tvirtina, o tvirtindami remiasi 
tikėjimu, prietarų tėvu. Religijos mokymas tam- 
pa fanatizmo ir siauraprotiškumo mokykla. Dar 
kiti religinio mokymo rezultatai yra šie: silp- 
naprotiškumas, kritikos stoka, protavimo ir sa- 
vaimingumo išsižadėjimas, aklas ir tamsus ti- 
kėjimas““*“, 

Įdomi ta citata tuo, kad parodo, iki kokio 
tono kartais nusileidžia pozityvistų pamokslai. 
Yra, teisybė, kultūringesnių pozityvistų. Šitie 
pasitenkina užjausti ir gailėtis tų mokslo žmonių, 
kurie dar tiki ir stengiasi parodyti, jog tikėjimas 
ir mokslas derinasi. Yra geraširdžių, kurie tikin- 
tiesiems mokslininkams duoda leidimą „laikyti 
ant to paties stalo Bibliją ir fizikos vadovėlį“. 

Yra esminga, būtina šioj vietoj pastebėti, jog 
tie deklamatoriai neįrodinėja, nediskutuoja, ne- 
atidengia net logiškų tikėjimo trūkumų. Jie tei- 
gia arba neigia — ir viskas! Ir šiuo atveju, 
ypač šiuo atveju, tikėjimo priešininkai yra arba 
blogos valios, arba bent pilni pačių pirmutinių 
logikos dėsnių ir paprasčiausių tikėjimo tiesų 
ignorancijos, kuri gyvu būdu nepritinka spe- 
cijalistui. 

Koks ir kokiuose dalykuose yra neginčija- 
mas, griežtai moksliškas tikėjimo autoritetas? 

Norint atsakyti į šį klausimą, užtenka pri- 


16 Republigue frangaise 1881.VIII31. 

siminti pagrindiniausius logikos dėsnius, neklys- 
tamus kriterijus tiesą nuo klaidos atskirti. Tie 
kriterijai yra trys: betarpiškas aiškumas arba 
akivaizdumas (evidencija), spręsmo aiškumas 
ir paliudijimo aiškumas. Užtenka, tat, užsitikrin- 
ti, ar yra bent viena tikėjimo dogma, kuri ne- 
būtų paremta, kaip pirmuoju pamatu, vienu 
iš tų visiems mokslams bendru pažinimo pa- 
matu. Taip pažvelgus, aiškiai matyti, kad ti- 
kėjimas yra, tarsi, didingi rūmai, kurių pamatai 
stovi ant aiškiausių proto dėsnių granito, pa- 
stapai suvaržyti tarp savęs“ nenutraukiamomis 
geležinėmis sijomis, o ant aukščiausio jų kraigo 
spindi kryžius. 

Religijos polinkis viską paremti proto aišku- 
mu yra taip stiprus, jog teologams didžiausias 
vargas yra įrodyti, ne kokiu būdu tikėjimas ne- 
nustelbia proto, bet kokiu būdu protavimo vyks- 
mas neišstumia tikėjimo. Ypač šiais pastaraisiais 
laikais, psichologijos duomenų šviesoje, teolo- 
gai turėjo padėt didžiausias pastangas, kol įsten- 
gė įmanomai išaiškinti, kokiu būdu įrodomasis 
ar išvedamasis proto aiškumas, teologijos pa- 
siektinas ir pasiektas, nepanaikina to esminio 
skirtumo, kuris yra tarp mokslinio pažinimo ir 
sutikimo priimt vien dėl Dievo autoriteto ti- 
kėjimo tiesas, — sutikimas, kuris, remiantis ap- 
reiškimu, negali būti vieno proto išdava. 

Ir istoriškai parodyti yra lengva, kaip tikė- 
jimas stovi ant logiško, moksliško pamato. 1885 


35 


metais garsusis bedievis eksklierikas Renanas 
išleido savo „Vaikystės ir jaunystės prisimini- 
mus“. Veikalo tikslas buvo aiškus: Renanas no- 
rėjo įrodyti, kad jo atsisakymas nuo katalikų 
tikėjimo buvo ilgos, blaivios proto evoliucijos, 
ne aistrų audros padaras, ir kad jo sąžinė dėl 
to žygio buvo rami. Galite būti ramūs, kad 
tame veikale rasite visus gilius abejojimus, visus 
smailius priekaištus ir moksliškus neigimus, vi- 
sus vokiškos erudicijos sugalvotus bedievybės 
argumentus, išreikštus prancūziško stiliaus meis- 
triškumu. Ir štai koks yra paskutinis Renano 
žodis apie religiją, ištartas tą valandą, kada visos 
jo jėgos buvo pilname žydėjime, kada jis iš 
anksto pastebi, jog bet koks jo žygio apgailė- 
jimas, atšaukimas, bet koks atsivertimas yra tie- 
siog nesuvokiamas. 


„Reikia pripažinti, kad scholastinės (suprask 
katalikiškosios) teologijos pagrinde esama labai 
ryškaus racijonalizmo. Teologijoj protas — pir- 
masis pamatas, protas įrodo apreiškimą, Biblijos 
įkvėpimą ir Bažnyčios dieviškumą... Teologija 
— tai granito rūmai, kurių akmeninės sienos 
yra suveržtos geležinėmis proto sąsparomis. Tik 
vienas jos pamatas neišlaiko kritikos. Tasai pa- 
matas — tai pirmasis traktatas apie religiją, ku- 
riame niekas neįrodys, jog istorijoj įvyko bent 
vienas antgamltinis faktas, bent vienas stebuklas. 


36 


Čia guli toks didelis priekaištas, kaip kalnas: 
niekas neįstengs jo nukelti“ (Littrė)“. 

Tas kalnas, kurį Renano pacituotasis Littrė 
pats pajudino paskutinės savo ligos metu, buvo 
nukeltas kuklaus, išmintingo profesoriaus Vi- 
gouroux labai paprasta ir kartu gilia pastaba: 

„Krikščioniškasis tikėjimas nesiremia, kaip 
pirmuoju pamatu, stebuklu. Krikščionybė — 
istorinis faktas, patvirtintas istorinių  doku- 
mentų, kurie istoriškai įrodo, jog stebuklų yra 
įvykę... Taigi, arba stebuklai yra galimi, arba 
nėra Dievo; arba stebuklas yra istorinis fak- 
tas, arba istorija neturi jokios vertės““*. 

Proto ir mokslo vaidmuo tikėjime, sugreti- 
nus tuodu pasakymus, pasidaro ryškus. 

Paaiškinkime tą dalyką dar vaizdingiau. Ti- 
kėjimas yra Dievo apreikštų tiesų suma. O ap- 
"reiškimas, įvykęs tam tikrame istorijos momen- 
te, yra įrodytas kaip kiekvienas kitas istorinis 
įvykis. Protas šiuose įrodymuose gali ir turi 
vaduotis visais savo dėsniais, gali ir turi pri- 
taikinti griežčiausios kritikos reikalavimus. Tik 
po to, kai išvidinio aiškumo ir istorinio tikrumo 
šviesoje pasirodo istorinė krikščionybės pra- 
džia, būna pripažįstama jos dieviška kilmė. Ti- 
kėjimo tiesos lieka, be abejonės, nesuprantamos, 
kaip, antra vertus, yra neapčiuopiamos mokslo 


17 Revue des Deux Mondes, 1882. 
15 Revue des guestions historigues, janv. 1883. 

mįslės'?. Protas nepajėgia pasiekti jų esmės 
gelmių, bet protas visada gali įsitikinti, jog tos 
tikėjimo paslaptys neprieštarauja jokiam logikos 
dėsniui, jokiam tikram mokslo duomeniui. 

Apreiškimas, tikėjimo pagrindas, būdamas 
istorinis įvykis, negali būti įrodytas eksperi- 
mentaliniu gamtos mokslų metodu, kaip negali 
gamtos mokslų metodu būti įrodytas Cezario 
ar Napoleono buvimas. Bet kaip Cezario ir Na- 
poleono buvimas lieka neabejotinas istorinio įro- 
dymo būdu, taip tokiais pačiais istoriniais do- 
kumentais ir istoriniais metodais yra įrodytas 
apreiškimo faktas. 

Galima būtų kalbėti nepabaigti, bet tegul 
tik skaitytojas blaiviai ir ramiai permąsto, ką la- 
bai suglaustai pasakėme, ir užteks. Pamąsčius, 
darosi aišku, kad mokslas, pripažindamas krikš- 
čioniško apreiškimo autoritetą, ne tik neišsiža- 
da savo garbės, ne tik nesumenkėja, bet, prie- 
šingai, užsitikrina sau naują pažangos ir apsau- 
gos priemonę. Mokslas lieka ištikimas logikai, 
nes jis pripažįsta tik tai, kas yra įrodyta proto 
argumentais (istoriniais ar gamtiniais). Be to, 
mokslas, pripažinęs tikėjimo autoritetą, pats lie- 
ka pilnesnis ir tobulesnis, nes, tikėjimo tiesų pa- 
dedamas, jis gali užpildyti tas spragas, kurių 
moksle yra labai daug, kaip tvirtina visi žymiau- 


19 Du Bois-Raymond, Sur les limites infranchis- 
sables des sciences expėrimentales. 

si mokslo vyrai. Pasteuras neabejotinai yra vie- 
nas iš tų. Jis rašo: „Jei mes neturėtume apreikš- 
tų tiesų, realieji mokslai netektų to didingu- 
mo, kurį jiems suteikia paslaptingų beribių tiesų 
atspindžiai... Aš klausiu, kokio išradimo ar 
mokslinio dėsnio vardu kai kurie šaukliai norėtų 
išrauti iš žmonių protų tuos taip gyvus religijos 
rūpesčius“??? 


Kur gali kalbėti mokslas, kur tikėjimas. — Jų 
savitarpio santykiai ir pareigos. 


Įrodydami, jog protas pripažįsta tiek mokslo, 
tiek filosofijos, tiek tikėjimo autoritetą, mes jau 
iš dalies parodėme, koki turi būti tų trijų paži- 
nimų savitarpio santykiai ir pareigos. Bažnyčios 
mintis šiuo klausimu buvo dar sykį aiškiai pa- 
kartota Vatikano santarybos nutarimuose: 

„Tikėjimas ir protas ne tik negali nesutarti, 
bet, atvirkščiai, juodu vienas antram padeda. 
Sveikas protas įrodo tikėjimo pagrindus ir pa- 
deda išgvildenti Dievo apreikštus dalykus... 
Bažnyčia ne tik nekliudo mokslo bei meno pa- 
stangų, bet ji remia tas pastangas ir įvairiausiais 
būdais mokslą ir meną skleidžia. Bažnyčia įver- 
tina mokslo ir meno nešamą naudą žmonių gy- 


20 Pasteur kalba, pasakyta jo priėmimo Prancūzų 
Akademijon proga. 

venimui ir jos neužmiršta... Bažnyčia jokiu būdu 
nesipriešina, kad kiekvienas mokslas savo srityj 
remtųsi savo dėsniais ir naudotųsi savais meto- 
dais. Tačiau, pripažindama mokslui šią teisėtą 
laisvę, ji akylai budi ir neleidžia, kad paskiri 
mokslai pasipriešintų dieviškam apreiškimui, 
kad jie peržengtų savo ribas, kad įsibrautų ir 
neštų sumišimą į tikėjimo sritį“?!. 

Štai kokia tikroji Bažnyčios dvasia. Visi tie 
tvirtinimai, kurie buvo ir bus pasakyti apie ta- 
riamą priešginumą tarp mokslo ir tikėjimo, apie 
išgalvotus konfliktus tarp Bažnyčios ir univer- 
sitetų katedrų, yra pasakyti ne Bažnyčios ir ne 
dėl Bažnyčios kaltės kilę. Jinai tai paneigia iš 
anksto. Teisingesnę, protingesnę, platesnę konsti- 
tuciją už šitą būtų sunku ir išgalvoti. 

Taigi, kol mokslas juda ir veikia savo plačioj, 
gražioj srityj, kol jis stebi faktus, juos lygina 
vienus su kitais, juos tikrina ir tiria įvairiais 
metodais, kol nustato gamtos veikimo ir 
eigos dėsnius — teologija nieko negali sakyti, tik 
džiaugtis. Plačiame tyrimų lauke Bažnyčia pa- 
liks mokslą tikru ir pilnu šeimininku, nepastos 
jam kelio nė viename žingsnyje, nekliudys jokios 
pažangos, jausis laiminga, galėdama konstatuoti 
mokslo laimėjimus. Pasakėme permažai: Bažny- 
čia mokslą karštai myli ir konkrečiai remia: už- 
tenka pažvelgti, koks didelis procentas žymių 


21 Constit. fidei, c. IV. 

mokslininkų išėjo iš kunigų bei vienuolių tarpo, 
ir su kokiu pasiaukojimu įvairiuose istorijos lai- 
kotarpiuose Bažnyčia steigė, gynė, šelpė mo- 
kyklas ir mokslo įstaigas?*. 

Tačiau jei kai kurie neapdairūs, nenuoseklūs 
ar permenkai tepasiruošę mokslininkai iš paski- 
rų eksperimentų duomenų daro metafizines iš- 
vadas, jei, nusikalsdami logikai ir patiems rea- 
liųjų mokslo metodams, nesitenkina tiksliai ap- 
rašyti gamtos apraiškas, jų netarpišką keitimąsi 
ir išvesti bendrus dėsnius, jei jie iš paskirų moks- 
lo duomenų pereina į savotiškas teorijas apie 
pirmines daiktų priežastis, apie dorovės pagrin- 
dus, apie religijos vertę — tuomet mokslininkas 
virsta filosofu ir teologu. Jis tuomet atsiduria 
teologijos srityje. Bažnyčia tuo atveju yra pri- 
versta tarti savo žodį. Bažnyčia tada turi ne tik 
spręsti, bet tik ji viena ir tegali neklaidingai 
spręsti: mokslas šioj srityj negali operuoti savo 
autoritetu, nes jis jau yra peržengęs savo ga- 
lios ribas. 

Prašome įsidėmėti: Bažnyčia niekam nedrau- 
džia iš atskirų duomenų kilti į apibendrinimus, 
iš paskirų mokslų kilti į filosofiją, iš filosofijos 
pereiti į teologiją. Kitaip sakant, Bažnyčia nie- 
kam nedraudžia, juoba nedraudžia mokslininkui, 


22 Tuo klausimu sk. Kologrivof, Essai d'une Somme 


Catholigue, Paris, Spes 1936 passim. — Šilkarskis, Ateiz- 
mas ir mokslas. Kaunas. 


41 


tapti filosofu ar teologu. Ji tik įsikiša tada, kai 
mokslininkas nori kalbėti kaip mokslininkas fi- 
losofijos ar teologijos srityje, panašiai kaip kiek- 
viena valdžia nedraudžia, kad inžinierius taptų 
ir gydytoju, bet neleidžia, kad inžinierius gy- 
dytų kaip inžinierius, o gydytojas tiltus statytų 
kaip gydytojas. Bažnyčia svarsto ir sprendžia ne 
tyrimų rezultatus, bet apibendrintų spekuliaci- 
jų išvadas“. Ji palieka laisvę mokslui ir pro- 
tui, bet, paties proto raginama, ji neleidžia skelbti 
doktrininių klaidų, kurios yra priešingos Die- 
vo, Pirmosios Tiesos apreiškimui, kuris, kaip jau 
sakėme, yra proto suvokiamas ir istoriškai įro- 
dytas faktas. 


Bažnyčios pažiūros į mokslą gyvenimiškai atsi- 
spindi būdingame Pijaus X gyvenimo nuotykė- 
lyje. Vienas kanauninkas italas buvo išradęs 
naują patobulinimą elektrotechnikos ir telegrafo 
srityj. Paprašęs audiencijos, jis norėjo, kad Pijus 
X patvirtintų ir palaimintų jo išradimą. Popie- 
žius nusišypsojęs atsakė: „Mielas kanauninke, 
yra žmonių, kurie norėtų susiaurint mano dok- 
trininį autoritetą, o tu nori jį išplėsti į mate- 
matikos ir fizikos sritis. Eik geriau pas jėzuitą 
tėvą Secchį, kuris tuose moksluose daug daugiau 
už mane išmano, ir paprašyk, kad jis tavo išra- 
dimą patvirtintų“. Panašiai kalba ir Biblija, ir 


23 Šv. Tomas, Summa P. I. O. I. a. 6. 

Bažnyčia, ir Teologija: „Mes neturime tiesiogi- 
nės misijos praturtinti žmogiškąjį mokslą: tuose 
dalykuose kreipkitės į tuos, kurie daugiau už 
mus išmano“. 


15 


PIRMOJI DALIS 


Pasaulio pradžia ir evoliucija 
(Kosmologija) 


Ir 


Iš KUR PASAULIS? KĄ APIE TAI SAKO 
TIKĖJIMAS. — PASAULIO PRADŽIA IR 
REALUSIS MOKSLAS. š 


Pirmoji problema, kuri kutena mūsų protą 
— tai iš kur atsirado ir kaip išsivystė medžiagi- 
nis pasaulis, atomų junginys. Sakydami pasau- 
lis, mes čia suprantame ne vien tiktai žemę, bet 
ištisą kosmą, visus kūnus, kurie pripildo neiš- 
matuojamą erdvę. 


Iš kur pasaulis? — Tikėjimo atsakymas. 


Į pirmąjį klausimą, iš kur pasaulis, krikščio- 
niškasis tikėjimas kartu su tradicine filosofija ir 
net kartu su spiritualistiniais pozityvizmo sluoks- 
niais atsako sukūrimo dogma, pirmaisiais Bibli- 
jos žodžiais: „Pradžioje Dievas sukūrė dangų 

ir žemę“. Nuo pat krikščionybės pradžios, nau- 
josios religijos skiriamasis ženklas buvo šis: 
„Tikiu į Dievą, dangaus ir žemės įkūrėją“. 
Tą simbolį krikščionija kartoja iš kartos į kar- 
tą visame pasaulyje. Toji tiesa buvo ištarta ir 
suprasta tiek mokslininko, tiek bemokslio. Moks- 
las ir kritika, filosofija ir teologija ją nuodugniai 
gvildeno ir aiškino. Buvo iškeltos ir ilgai svars- 
tytos problemos, buvo pastatyti rimti priekaištai“, 
kurie tačiau buvo atremti ir išaiškinti taip, kad 
po devyniolikos šimtmečių viso pasaulio kata- 
likų vyskupai, suvažiavę Vatikano santarybon, 
iškilmingai pakartojo tuos pačius žodžius, ku- 
riais pirmieji krikščionys skyrėsi nuo bet ko- 
kios pagonių pažvalgos: „Jei kas neigia jog pa- 
saulis ir visi jame esą daiktai buvo Dievo su- 
kurti iš nieko, teesie atskirtas“. 

Štai visas tikėjimo tvirtinimas apie pagrin- 
dinę pirmojo pasaulio kilmę. Tikėjimas sako tik 
tiek: daugiau nieko. 


Pasaulio kilmė ir realieji mokslai 


Kokias tiesas apie pasaulio pradžią yra 
suradęs mokslas? Ką jis mums apie tai sako ir 
ką gali pasakyti? 


1 Tie priekaištai, būdami filosofinio ir teologinio po- 
būdžio, negali būti dėstomi šiame veikale, kurio tikslas — 
tikėjimo santykiai su realiaisiais mokslais. Prašome skai- 
tyti filosofinius ir teologinius veikalus. 

2 Can. de fide cp. I cn. 5. 

Nieko. 

Joks gamtos mokslas, nė viena jo sritis ne 
tik nieko nesako, bet ir negalės niekada nieko 
tuo klausimu pasisakyti, jei nenorės paneigti 
savo esminio, vienintelio logiško tyrimo me- 
todo. Užteks čia tik priminti neginčijamą, 
programinę jau aukščiau patiektą mokslo dekla- 
raciją: „Realusis mokslas neieško nei pirminių 
priežasčių, nei daiktų tikslo... Galėjimas suvokti 
daiktų kilmę ir jų galutinį tikslą stovi už realiųjų 
mokslų ribų. Mokslas, jei nori pasiekti teisin- 
gų išvadų, turi pažinti gamtos apraiškas tyri- 
mo ir stebėjimo keliu. Iš tų duomenų jis išveda 
apibendrinimus, fizikos dėsnius, kurie savo ruož- 
tu turi būti patikrinti stebėjimu ir tyrimu, nes 
tik tokiu būdu yra laiduojamas tų dėsnių reališ- 
kumas“. Kita pozityvizmo įžymybė, Littrė, ly- 
giai įsakmiai pabrėžia: „Mokslinio tyrinėjimo 
instrumentai negali sučiuopti daiktų esmės ir jų 
pirminės kilmės““. 

Dėl to bet kam yra aišku, kad pasaulio pra- 
džia neįeina į apčiuopiamų faktų ir jų santy- 
kių eilę. Pasaulio pradžios mokslas negali išaiš- 
kinti, nes negali rasti jos netarpiškos priežasties, 
negali jos konstatuoti, patikrinti tyrimo keliu. 
Išeina, kad bet koks mokslo išsitarimas apie 


3 Berthelot, La Science idėale et la Science positive. 
Lettre i Renan. 

+ Littrė, La science au point de vue philosophigue. 
Paris 1873 p. 5332. 

šitą dalyką yra nemoksliškas, nės nesurastas 
vieninteliu mokslišku metodu: patirčia ir logika. 

Dėl to, kai apie pasaulio sukūrimą ar kosmo 
pradžią iškyla naujas neaiškumas, jis negali 
būti dangstomas, ramstomas realiųjų, pozityvinių 
mokslų teorijomis, pažangos išradimų vardais: 
tas klausimas yra grynai filosofinis. Tik filoso- 
fija, o tuo vardu mes suprantame blaiviai vei- 
kiantį sveiką protą, pajėgia ir gali išspręsti šią 
problemą“. Bet koks „mokslinis“ erudicijos pa- 
daras, naujų terminų gausybė ir ilga vardų eilė 
čia tiek teturi vertės, kiek negražų veidą slepian- 
ti graži kaukė. 

Mokslas, gali, tiesa, hipotezės sparnais pa- 
siekti pirmykštį debesyną, arba nebulozą, bet 
toliau nė moksliška „hipotezė negali skristi. Jei 
mokslininkas nori dar tolimesnės priežasties pa- 
ieškoti, jis yra priverstas palikti mokslo meto- 
dus bei priemones ir operuoti metafizikos argu- 
mentais. Kai Hackelis ir jo pakraipos ma- 
terijalistai mus nori įtikinti, jog toji nebuloza ar 
bent ją sudaranti medžiaga yra amžina — jie 
jau nekalba mokslo vardu. Jie šiuo atveju tik 
pakartoja tai, ko prieš pora tūkstančių metų 
mokė filosofai Demokritas, Heraklitas, Empe- 
doklis, Epikūras, Aristotelis ir poetas Lukreti- 
jus. Hackelis, kas be ko, tvirtina, jog tų senovės 
filosofų genijalioms intuicijoms trūkę „stipraus 


5 priežastingumo ir kitais dėsniais. 

mokslinės spekuliacijos pagrindo, kuris buvo 
rastas moderniojo mokslo atidžių stebėjimų 
ir tyrimų keliu“. Mes tolėliau pamatysime, kad 
tie nauji mokslo laimėjimai kur kas nepalan- 
kūs materijalistų teorijoms — jas išgriaują, bet 
tuo tarpu mes tik parodysime, ką tvirtina da- 
bar priimtų kosmo kilmės sistemų autoriai. Ma- 
terijalizmui, besigiriančiam, jog jis remiasi moks- 
lo laimėjimais, bus, be abejonės, didelis smūgis, 
jeigu mes stengsime įrodyti, jog toksai tvirtini- 
mas griežtai prieštarauja aiškiems mokslo lai- 
mėtojų įsitikinimams ir tvirtinimams. 

Prašome tik atidžiai mus sekti. 

Kepleris šitaip užbaigė savo nemirtingą moks- 
lo veikalą „Dangaus skliautų harmonijos“: 
„Viešpatie ir Kūrėjau, kuris neaprašoma švie- 
sa nušvieti visą gamtą ir iškeli mūsų troškimus 
iki dieviškos malonės šviesybės, aš dėkoju Tau 
už tą džiaugsmą, kurį patyriau Tavo kūrinių ste- 
bėjimo ekstazėj“. 

Panašų pasakymą randame Newtono „Dės- 
nių“ paskutiniuose puslapiuose. 

Vadinas, tuodu genijai, sferinės mechani- 
kos tėvai, sutartinai ir iškilmingai tvirtina, jog, 
norint dangaus kūnų kilmę nuodugniai išaiš- 
kinti, reikia pripažinti kūrimo reikalingumą. 

Newtonas tvirtina, kad Dievas ne tik me- 
džiagą sukūrė, bet jai ir santvarką davė. Visuo- 
tinės traukos dėsnio įrodytojas aiškiai pasako 
savo nuomonę: ,„Nuostabią saulės, planetų ir 

kometų tvarką negalima suvokti kitaip, kaip 
tik pripažįstant, kad ji yra iš Visagalės Būtybės 
kilusi“. 

Laplasas galvoja kiek kitaip. „Ar nebūtų ga- 
lima spėti, — klausia jis, — jog dangaus skritu- 
lių sąranga yra judėjimo dėsnių padarinys? Ar 
Aukščiausias Protas, kurį pripažįsta Newto- 
nas, negalėjo šioj sąrangoj leist veikti bendres- 
niems, jo paties nustatytiems dėsniams? Mūsų 
samprotavimu, toks bendresnis dėsnis yra pir- 
minis debesynas — nebuloza, pasklidusi beribėj 
erdvėj įvairaus didumo sūkuriais“. 

Kaip matome, „Sferinės Mechanikos“ au- 
torius nesutinka su Newtono nuomone. Jis ne- 
paneigia Sutvėrėjo, bet skiria didesnį vaidmenį 
antraeilėms priežastims. Laplaso nuomone, Aukš- 
čiausiasis Protas, sukūręs medžiagą, leido, kad 
ji susiorganizuotų bendrais Jo nuostatais, ir ne- 
siėmė pats tiesioginio paskirų žvaigždynų su- 
tvarkymo. 

Garsusis matematikas-astronomas Henri Po- 
incarė ta pačia prasme aiškina Laplaso nuo- 
monę: „Šaulės sistema mums patiekia tobuliau- 
sios harmonijos reginį: planetų orbitos beveik 
visos apskritinės išvaizdos, visos riedančios maž- 
daug vienoda linkme. Tokio vienodumo atsi- 
tiktinumu negalima išaiškinti. Būtų galima ma- 
nyti, kad Neribotasis Protas pats pradžioje ga- 
lutinai ir visiems laikams šią santvarką nusta- 
tė. Šitoks tarmuo kadaise galėjo patenkinti iš- 

lavintus protus. Šiandien taip pigiu paaiškini- 
mu galvoją žmonės nesitenkina. Tiesa, yra dar 
daug mokslo vyrų, kurie mano, jog Dievas tvė- 
rėjas yra pripažintinas“, bet jie Dievo vaidmenį 
nesuvokia taip, kaip jų pirmatakai. Dabartinių 
tikinčių mokslininkų Dievas yra ne tiek Die- 
vas — architektas, kiek mechanikas. Bet šiuo 
atveju lieka išaiškinti, kokio prietaiso pagalba 
jis išgavo iš chaoso tvarką. Štai kaip galvojo 
Laplasas““. 

Laplaso teorijos tęsėjui Leverrierui Dievo 
tvėrėjo pripažinimas yra būtinas, norint pasau- 
lių pradžią išaiškinti. Patiekdamas Mokslų Aka- 
demijai savo paskutinius ilgų tyrinėjimų praneši- 
mus, savo įsitikinimą jis šitaip pareiškia: „Per 
šiuos ilgus trisdešimt penkerius tyrinėjimų ir 
studijų metus mane stiprino kūrimo šedevro re- 
ginys ir nuolat mano prote beaiškėjančios spi- 
Titualistinės filosofijos tiesos“. 

Laplaso teoriją kiek pakeitė, su naujomis 
mokslo įnašomis suderino mokslininkas Faye. 
Ir jo nuomonė mūsų klausimu yra ta pati, bū- 
tent, kad sukūrimo hipotezė pasaulio pradžiai 
nušviesti yra būtina. Prieš pradėsiant aiškinti sa- 
vo sistemą, jis stato šią pastabą: „Šioj vietoj yra 


* Pats Poincarė buvo iš tarpo tų, kurie pripažįsta Die- 
vą. Tariant su E. Lebonu, jo bijografu, „Poincarė jautė“ 
Dievą kosmo tvarkingume“. 

5 Poincarė, Hypothėses cosmogonigues. Paris 1913, 
p. 4. 

būtina aiški pastaba. Dekartas ir visi kiti, kurie 
mėgino išsiaiškinti pasaulio problemas, tariamai 
ar netariamai (implicite) pradeda nuo sukū- 
rimo, nes jie, kaip ir aš, pradeda tirti medžiagą 
chaotiškoje padėty, o chaosą išreikšti gamtos 
dėsniais neįmanoma. Imkime pavyzdžiu kad ir 
traukos dėsnį. Tas dėsnis griežtai prieštarauja 
bet kokiam medžiagos išsisklaidymui. Gali vis 
sakyti, kad pasaulis yra nesuskaitomų permai- 
nų grandinė, kad tai, ką mes regime, yra išrai- 
da iš ankstybesnės padėties. Mes negalime su- 
vokti, kokiu būdu vienas iš pirmesnių medžia- 
gos postovių galėjo išriedėti į chaosą, iš kurio 
tikriausiai išsivystė dabartinė santvarka. Norint, 
tat, būti logiškiems, šį klausimą reikia pradėti 
tvirtinimu, kaip ir padarė Dekartas, kad Dievas 
sukūrė medžiagą ir tam tikras jėgas, kurios tą 
medžiagą valdytų“. 


Išgirdę didžiausių astronomų balsą, kuriuo 
jie pripažįsta Dievą kūrėją, negalime nenusteb- 
ti Flammariono ar Hžckelio įžūlumu, kuriuo 
jie drįsta vadinti sukūrimo tiesą senu prietaru, 
paveldėtu iš tamsių viduramžių ir moderniško- 
sios pažangos paverstų į niekus. Jie šūkauja, 
būk tai naujoji termodinamikos teorija patvirti- 
nusi jų išvadas, bet iš tikrųjų tai yra visai kitaip. 
Hirnas, vienas iš garsiausių tos teorijos išradėjų, 


* Faye, Origine du monde, p. 253—4. 

kalbėdamas apie medžiagos ir judėjimo amžinu- 
mą, šitaip užbaigia: 

„Pasaulių visata negali būt išaiškinta kitaip, 
kaip tik laisvos valios veikimu, — tokios valios, 
kuri yra ankstybesnė už bet kokią medžiagos 
apraišką, ir kuri ne tik pajėgia pradmenis val- 
dyti (ir žmogus tam tikru mastu juos valdo), 
bet ir esimą tiems pradmenims duoti su įvai- 
riomis jo savybėmis ir kokybėmis. Tokios lais- 
vos valios įsikišimas kosmo pasirodyme mums 
ištodo matematiška tikrovė. Blaivus ir savisto- 
vus protas pasaulio sukūrimo teigimą gali lai- 
kyti paskutiniu moderniškojo mokslo žodžiu“*?, 

"Pasitenkinkime tuo tarpu tik tais keliais sva- 
riais mokslininkų paliudijimais. Kai už kelioli- 
kos puslapių kalbėsime apie įvairias pasaulio 
raidos teorijas, turėsime progą išgirsti kitų 
mūsų laikų mokslininkų nuomones ir įrodymus. 


II 


KAIP SUSIDARĖ NEORGANIŠKASIS 
PASAULIS 


Ką sako tikėjimas 


Nėra reikalo skaitytojui priminti, kad skir- 
tų pasaulio pradžios sąvoką nuo pasaulio raidos 


*0 Hin, La vie future et la science. 

sąvokos. Pirmąja nusakome netarpišką Dievo 
veiksmą, kurio dėka materija iš nebūties perėjo 
į būtį, o raidos žody suprantame pirmuosius 
medžiagos pasikeitimus, vykstančius pagal Aukš- 
čiausiojo Proto dėsnius. Tų dėsnių suradimas 
bei nustatymas ir yra mokslo dalykas. 

Įsidėmėję tų dviejų sąvokų skirtumą, mes 
statome šį klausimą: 

Ką sako tikėjimas apie kosmo santvarką ir 
raidą? 

Nieko. 

Priėmęs sukūrimo dogmą, kiekvienas yra 
laisvas kaip jis geriau išmano ieškoti ir išaiš- 
kinti tolimesniųjų medžiagos apraiškų priežas- 
tis, kiekvienas gali stengtis tiksliau ištirti pa- 
skirus faktus ir tokiu būdu išvesti jų netarpiškus 
santykius. Nuo pat pirmojo pasaulio atsiradimo 
akimirksnio, pasaulis yra laisvas laukas disku- 
sijoms ir kilniam žmogaus smalsumui. Todėl 
bet kokia kosmologijos šaka, sakysim, astrono- 
mija, geogenija, bendroji fizika, tame plačiame 
tyrimų dirvone gali nevaržoma judėti ir veikti. 
Jų pastangos ir lenktynės, jei tik kiekviena eina 
savų metodų keliu, niekada nesukels kivirčo tarp 
religijos ir mokslo. 

Šioj vietoj, tačiau, kas-ne-kas gali paklausti: 
Ar pirmojoj dešimtyj Biblijos eilučių“, kuriose 


* 1. Pradžioje Dievas sutvėrė dangų ir žemę. 2. O 
žemė buvo tyra ir tuščia, ir tamsybės buvo ant gelmių, 
ir Dievo Dvasia sklendeno ant vandenų. 3. Ir Dievas 

kalbama apie pirmąsias pasaulio geogeniškas Iy- 
tis, nereikia įžiūrėti aiškaus tvirtinimo, nors ir ne 
grynai moksliško ir neįeinančio į tikėjimo plot- 
mę, bet vis dėlto teigiamai išreiškiančio fizines 
tiesas, kurių nepažino praeitis, ir kurias tik 
šiais laikais mokslui tepavyko susekti? 

Palikdami išsamų tų eilučių išaiškinimą bet 
kuriam Bažnyčios mokslui neprieštaraujančiam 
komentarui“, nesileisdami į dar nepabaigtą gin- 
čą, ar ir kaip Biblijos „dienos“ sutampa su geo- 
logijos klodais, mes tuo tarpu pabrėšime tik du 
Biblijos tvirtinimus, labiausiai traukiančius mū- 
sų dėmesį. 

„Pradžios“ knygos autorius, norėdamas aiš- 
kiai parodyti vienintelio Dievo-Kūrėjo buvi- 
tarė: Tepasidaro šviesa! Ir pasidarė šviesa. 4. Ir Dievas 
matė, kad šviesa buvo gera, ir jis atskyrė šviesą nuo 
tamsybių; 5. ir praminė šviesą Diena, o tamsybes Nak- 
timi; ir pasidarė vakaras ir rytas, pirmoji diena. 6. Dievas 
taipogi tarė: Tepasidaro tvirtuma tarp vandenų, ir ji te- 
atskiria vandens nuo vandenų! 7. Ir Dievas padarė tvir- 
tumą ir atskyrė vandenis, kurie buvo po tvirtuma, nuo 
buvusių viršuje tvirtumos. Ir taip įvyko. 8. Ir Dievas 
praminė tvirtumą Dangumi; ir pasidarė vakaras ir rytas, 
antroji diena. 9. Dievas vėl tarė: Vandenys, esantis po 
dangumi, tesusirenka į vieną vietą, ir tepasidaro sau- 
suma! Ir taip įvyko. 10. Ir Dievas praminė sausumą 
Žeme, o susirinkusius vandenis praminė Jūromis. Ir Die- 
vas matė, kad tai buvo gera. (Gen. I, 1—10). — Vysk. 
Skvirecko vert. 

11 Žr. Simon-Prado, Praelectiones Biblicae, vol. I. 
— Torino, Marietti, 1934, 

mą, mums parodo pirmąją medžiagą, dar netu- 
rinčią paskiros lyties ir išvaizdos. Toji medžia- 
ga — dar tik bendrinė. Hebraiškas pasakymas 
tohu vebohu, išverčiamas paprastai chaosu, ro- 
do, jog prieš apibrėžtų lyčių atsiradimą, prieš 
raidos keliu atsiradusių paskirų daiktų daugybę 
praslinko tam tikras neapibrėžtos medžiagos lai- 
kotarpis. Tradicijonalinė teologija, patristiškoji 
ir scholastiškoji (viduramžių), skiria creatio pri- 
ma (pirmąjį, pirminį sukūrimą), nuo opus dis- 
tinctionis (suskirstymo, suorganizavimo darbo). 
Tas beveik visiškas teologų nuomonės vieno- 
dumas amžių eigoje yra juo svarbesnis, jei at- 
minsime, kad laisvo pažinimo dalykuose teolo- 
gai labai negausiuose klausimuose visi tesutinka. 
Šv. Bonaventūro žodžiai, išreiškią Bažnyčios 
tradiciją, yra būdingi: „Šv. Rašto aiškintojų 
dauguma Biblijos žodžiuose „pradžioje Dievas 
sukūrė dangų ir žemę“ įžiūri, jog čia išreikštas 
medžiaginis pradmuo, bendras visiems daik- 
tams. Išeina, kad žvaigždynai ir žemės kūnai esi- 
mo atžvilgiu (guoad esse) yra sukurti iš vienos 
ir tos pačios medžiagos“. 

Tose pačiose eilutėse Biblija skelbia antrą 
tiesą, būtent, kad žemė savo raidos pradžioj 
buvo netinkama gyvybei, neturėjo jokios orga- 
ninės substancijos. Tokiu būdu ji konstatuo- 
ja begyvybinį (azoinį) perijodą, kurio buvimą 
šiandien ir mokslas patvirtina“. 


12 Įdomu, kad iki pat praeitojo šimtmečio pradžios, 

Sugretinus tas teologų nuomones su atitinka- 
momis mokslininkų teorijomis, išryškės ne tik 
jų aukšta vertė, bet naujoj šviesoj pasirodys ir 
bendrai visi teologijos santykiai su gamtos 
mokslais. 


Ką apie pasaulio raidą sako mokslininkai 


Jau matėme ir nėra reikalo kartoti, kad moks- 
las, neperžengdamas logikos, nieko negali pa- 
sakyti apie pasaulio atsiradimą. Tačiau, pasi- 
remdamas dideliais panašumais, logiškai išves- 
damas ankstyvesnę priežastį iš vėlesnio fakto, 
mokslas gali prieiti labai tolimas pasaulio rai- 
dos istorijos ribas. Moksle mes tokį teisėtą smal- 
sumą iš tikrųjų ir randame. Norėdami išaiškinti 
pirmųjų kosmo pradmenų vyksmus ir permainas, 
mokslininkai išgalvojo genijalias teorijas, kurios, 
aišku, neturi grynai mokslinės vertės, bet tei- 
kia garbę žmogaus proto pajėgumui ir, kas svar- 
biausia, padeda bent netobulai suvokti pasaulio 


kai mokslas atidengė naujas žemes susiformavimo istori- 
jos paslaptis ir parodė ilgo begyvybinio laikotarpio bu- 
vimą prieš bet kokios gyvybės pasirodymą, mokslininkai 
ir nemokslininkai paprastai tikėjo, jog gyvybė žemėj pa- 
sirodė iš sykio, kaip nuostabi staigmena, nors Biblija, 
kaip matome, kalba visai atvirkščiai. Ryškiausią tokio įsi- 
tikinimo pavyzdį galima rasti Šatobriano (Chateaubriand) 
veikale Gėnie du Christianisme I-IX—V. Šiandien visi 
laiko tą nuomonę pasenusia. 

pradžios mįslę. Mes čia norime paminėti vieną 
iš tokių proto pastangų — pirminio debesyno 
arba nebulozos hipotezę, gimusią Dekarto pro- 
te, priimtą Kanto ir Herschelio, moksliškiau iš- 
reikštą Laplaso, jam mirus kelis sykius papildy- 
tą ir vis dar tai iš vienos, tai iš kitos pusės te- 
betobulinamą mūsų laikais. 

Toji teorija nori nustatyti, koks buvo pir- 
minis medžiagos stovis, kas buvo medžiaga 
ką tik po kuriamojo Dievo žodžio. Teorijos se- 
kėjai tą medžiagą įsivaizduoja kaip dulkių de- 
besyną (miglyną), išsisklaidžiusį erdvės platy- 
bėse, tarsi neapčiuopiamą, neatomišką skystį, 
tokį atmieštą, kad ne tik mūsų pojučiai jo ne- 
pajėgtų pagauti, bet nė vaizduotė nestengtų jam 
išvaizdos surasti. Tos pasklidusios medžiagos 
pradmenis veikusi išviršinė jėga, būtent, trau- 
kos jėga, kuri jiems davusi sukimosi judėjimą. 

Norėdami aiškiau šią teoriją suvokti, pažiū- 
rėkime, kas, mokslininkų spėjimu, turėjo įvykti 
toje pirminės nebulozos dalyje, iš kurios vėliau 
išriedėjo mūsų (saulės) žvaigždynas. Leiskime 
kalbėti Laplasui. 

„Mūsų spėjama pirmykštė saulė turėjo būti 
panaši į tuos: debesynus, kuriuos dangaus erd- 
vėj mums parodo teleskopas. Jie yra panašūs į 
labiau ar mažiau šviesų branduolį, apsuptą ne- 
tirštų rūkų. Galima manyti, jog prieš tokią bū- 
seną mūsų pasaulis perėjo per kitas raidos būse- 
nas, kuriose medžiaga buvo dar skystesnė, o 


58 


branduolys juo tolyn praeitin, juo tamsesnis. 
Vaizduote persikeliant vis toliau ir toliau į pra- 
eitį, galima pasiekti tokį tašką, kuriame medžia- 
gos pradmenų rūkas buvo toks skystas, jog 
vos vos tegalima mintimi apčiuopti jo buvimą“. 

Vadinas, Laplasas daro savo spėliojimus, iš- 
eidamas iš tokios medžiagos padėties, kurioje, po 
įvairių pakaitų; yra branduolys, apsuptas pirmi- 
nės medžiagos dulkių atmosferos. Be to, spėja- 
masis saulės branduolys ir jo atmosfera jau yra, 
tarsi, gyvi: jie sukasi ir yra veikiami svorio 
jėgos. 

„Galima vaizduotis, rašo toliau Laplasas, kad 
įvairios planetos atsirado viena po kitos, atsky- 
lant tos atmosferos tolimiausioms dalims. Skili- 
mo priežasties reikia ieškoti garų sutirštėjime, o 
garų sutirštėjimą galima išaiškinti nebulozos sū- 
kurio tolimųjų dalių atšalimu, taip kad pusiaujo 
plokštumoj turėjo vykti eiliniai nebulozos pa- 
sidalinimai. Mat, saulės atmosfera negalėjo būti 
beribė, jos plotmė turėjo baigtis ten, kame iš- 
centrinė jėga, kylanti iš sukamojo judesio, iš- 
lygsta su svoriu. O atšalimui sutraukiant atmos- 
ferą, ir betirštėjant skritulio krašte besisukan- 
tiems narveliams, sukamasis judesys: tolydžio 
smarkėja, pagal žinomą fizikos dėsnį. Išcentrinė 
jėga, kurią ką tik paminėtas judesys duoda, da- 
rosi stipresnė, ir tokiu būdu tasai taškas, ku- 
riame svarumas lygsta išcentrinei jėgai, artėja 
prie skritulio centro“. Yra aišku, kad,tokiu bū- 

du nebuloza išstumia narvelius, esančius kaskart 
besiaurėjančiose skritulio ribose, ir taip atsiran- 
da garų plotai. 

„Savo ruožtu garų plotai, betirštėjant ir be- 
artėjant, besijungiant jų narveliams, mūsų nuo- 
mone, sudarė aplink saulę kelis bendravidurius 
miglų žiedus. Jei rūkų klodo narveliai ataušda- 
mi neatitrūko, palaipsniui sudarė-skystus ar tirš- 
tus žiedus. Tačiau, kadangi žiedo sudarymas rei- 
kalauja didelio vienodumo ląstelių atšalime, to- 
kių žiedų galėjo susidaryti labai labai mažai. 
Tikrovė tai paliudija. Saulės žvaigždyne tiktai 
Saturno planeta teturi tokius žiedus. Kitais atve- 
jais besusidarantis žiedas po tam tikro laikotar- 
pio turėjo suskilti į kelis tumojus, kurie, judė- 
dami maždaug lygiu greitumu, be abejonės, te- 
besisuko tuo pačiu atstumu nuo saulės. Šitos 
atskalos ilgainiui turėjo įgyti kiaušinio pavidalą 
ir suktis aplink save ta pačia linkme, kuria rie- 
dėjo aplink saulę, nes jų gilesnieji narveliai tu- 
rėjo suktis lėčiau, negu viršutiniai. Antraip 
sakant, jos sudarė eilę planetų, tebesančių rūkų 
postovyje“. 

Jeigu norėsime sekti tolimesnę naujųjų kūnų 
atvėsimo ir tirštėjimo eigą, mes be vargo įsivaiz- 
duosime, kad kiekvienas iš jų galėjo susidalyti 
panašia, ką tik išdėstyta tvarka, į kelis centrinius 
tumojus ir vieną ar kelis aplink juos besisukan- 
čius žiedus. Konkretus pavyzdys — saturno 
žiedai. Tačiau, kaip jau girdėjome Laplasą sa- 

kant, dažniausiai tie žiedai sutrūko, ir iš jų at- 
skalų atsirado nauji mažesni skrituliai, besisuką 
aplink savo atitinkamą centrą. Tai taip vadina- 
mieji satelitai, arba palydovai. Mūsų žemė turi 
vieną tokių satelitų (mėnulį), Venera du, Jupi- 
teris septynis, Saturnas dešimt. Astronomai jų 
suskaitė labai daug. 

Štai kaip Laplaso teorija mėgina išaiškinti 
mūsų pasaulio susidarymą. Planetos su savo sa- 
telitais, ta teorija einant, yra ne kas kita, kaip 
žiedai, atskilę nuo saulės debesyno. 

Tačiau tokiu pat būdu lengva suvokti, kad 
saulės nebuloza yra žiedas, atsiskyręs nuo vi- 
suotinio, bendrojo kosmo debesyno. Ką pasakė- 
me apie saulę, būtų galima, ta pačia taisykle, pa- 
sakyti apie visus žvaigždynus. Jie visi tuo atve- 
ju yra atsiradę iš pirminės nebulozos žiedų, 
vienas po kito atitrūkusių nuo bendros pasau- 
lio medžiagos, besisukančios svetimo akstino 
dėka. 

Jeigu priimame tuos spėjimus, reikia kartu 
sutikti, jog be kiekvieno paskiro pasaulio jude- 
sio, atsiradusio pagal nebulozos žiedų sutirštė- 
jimo dėsnį, turėjo dar būti visiems bendras ju- 
dėjimas, su kuriuo derintųsi paskiri judėjimai, 
ir kuris turėjo būti pirminės bendrosios nebu- 
lozos palaikas. Tai teorijos, hipotezės sritis. 
Mokslinį duomenį šiuo klausimu teturime tik 
vieną. Šiandien yra žinoma, kad visiškai, amži- 
nai nusistovėjusio žvaigždyno nėra. Mūsų saulė 

su visomis savo planetomis, satelitais, kometo- 
mis lekia 20 km. per sekundę greitumu Vėgos 
žvaigždės kryptimi (Lyros žvaigždyne). Visi 
žvaigždynai skrieja neišpasakytu greitumu įvai- 
riomis linkmėmis. Mums tie įvairūs nutolimai 
atrodo nežymūs tik dėl to, jog atstumas tarp 
mūsų ir tų žvaigždynų yra milžiniškas. Taip, 
pavyzdžiui, Arkturas kasdien nutolsta apie 7 
milijonus kilometrų, ir tik po 800 metų mes pa- 
stebime jo nutolimą, bet nedidesnį, kaip saulės 
ar mėnulio išvaizdos skersmenį. 


Einant. Laplaso teorija, planetos sukasi ap- 
link save į tą pačią pusę, kuria jos rieda aplink 
saulę. Kai garsusis astronomas rašė savo 
„Erdvės Mechaniką“, kitokia nuomonė būtų bu- 
vusi nepateisinama. Visai neseniai tada buvo 
pastebėta Urano planeta su savo palydovais. 
Prieš nustatysiant Urano judėjimų linkmes, Lap- 
lasas pagal savo teorijos taisykles paskelbė, jog 
Urano sukimasis aplink savo ašį bus tiesiosios 
linkmės, vadinasi, tos pačios, kuria Uranas skrie- 
ja aplink saulę““. Tačiau buvo rasta priešingai: 
Uranas aplink savo ašį sukasi nežymiai atžaga- 


5 Laplasas tvirtino, kad jei būtų atrasta nauja pla- 
neta ar naujas satelitas, būtų tūkstantis milijardų gali- 
mumų prieš vieną, kad to satelito sukimasis ar tos plane- 
tos riedėjimas bus rasti žinomosios linkmės. Niekas nesu- 
kirto su Laplasu lažybų, bet jei būtų susiginčiję, Lapla- 
sas būtų pralaimėjęs. (Poincarė, Hypothėses cosmogo- 
nigues, p. 74). 

riai. Laplaso teorijos mylėtojai mėgino sumažinti 
tos apraiškos reikšmę, sakydami, kad Uranas, 
būdamas tolimiausiose mūsų žvaigždyno ribose, 
sudaro tik nežymią išimtį. Bet kai astronomai 
pastebėjo, jog ir Neptuno satelitas sukasi aplink 
save visiškai atžagariai, buvo pradėta manyti, 
jog Laplaso teorija gavo mirtiną smūgį. Štai dėl 
ko Faye išgalvojo naują sistemą, pajėgiančią, 
jo nuomone, išaiškinti visus tuos nevienodumus. 

Mes negalime leistis į tos teorijos smulkme- 
nas. Be abejonės, jinai genijali, bet dar sunkiau 
už Laplaso teoriją išaiškina judėjimų priešin- 
gumus ir skritulių ašų palinkimo skirtumus. Ji 
išdygo po to, kai Laplaso teorija buvo kelių rim- 
tų priekaištų sužeista, bet reikia pripažinti, kad 
į tuos priekaištus įtikinančiai atsakė patys teo- 
rijos šalininkai. Sakysim, planetų tiesieji ju- 
dėjimai, nepakankamai  teišaiškinti Laplaso, 
buvo aiškiai nušviesti planetų nebulozos potvi- 
niais ir atoslūgiais, pareinančiais nuo saulės vei- 
kimo. Yra aišku, kad saulės veikimas į tolimiau- 
sius planetų debesyno potvinius bei atoslūgius 
yra labai nežymus, ir dėl to Urano ir Neptuno 
atžagari judėjimai yra lengvai išaiškinami“, 

Tačiau didžiausia kliūtis, pastojusi kelią 
Laplaso teorijai, pareina iš tolimiausių Jupiterio 
ir Saturno satelitų, kurie sukasi atžagariai, 0 
tuo tarpu artimiausieji jų palydovai sukasi pa- 


*4 Poincarė, Hypothėses cosmogonigues, p. 82. 

rankiui. Tos kliūties nenugalėjo ir Faye'o siste- 
ma, nes ir ji nesuvokia, neišaiškina, kaip sateli- 
tas galėtų suktis priešingai savo planetos judė- 
jimui. „Suraskite naują planetos palydovą, rašo 
Faye, ir pamatysite, kad jis rieda aplink ją į tą 
pačią pusę, į kurią pati planeta sukasi aplink 
savo ašį“. Palydovų buvo surasti keli, bet jie 
paliudijo nepalankiai Faye'o teorijai. 1898 me- 
tais astronomas Pickeringas surado devintąjį Sa- 
turno palydovą Febą, kuris rieda kiek įstriža 
orbita, bet priešingai kitų palydovų judėjimui. 
Taip pat juda ir dešimtasis Saturno palydovas 
(Tėmida), pastebėtas to paties Pickeringo 1905 
metais: Tą pat reikia pasakyti ir apie du Jupite- 
rio satelitus, šeštąjį ir septintąjį, pastebėtus 
Licko observatorijos direktoriaus Perrineo 1904 
—1905 metų gruodžio-sausio mėnesiais. 

Šie moksliškai patikrinti faktai buvo egzami- 
nai, kurių Laplaso ir Faye'o teorijos, galime drą- 
siai sakyti, neišlaikė. Atsirado naujos hipotezės, 
ir kai kurios, reikia pripažinti, labai įtikinančiai 
tuos faktus išaiškina. Labiausiai vykusiomis da- 
bar, tur būt, reikia laikyti mokslininkų See'o, 
Beloto ir Lingodeso teorijas. 

Paminėsime čia dėl įdomumo kitą hipotezę, 
„kuri šiandien randa ypatingą palankumą. Ji bu- 
vo išgalvota Chamberlino, papildyta Jeffreyso 
ir pataisyta Jeanso. Tie mokslininkai saulės 
žvaigždyno susidarymą aiškina šitaip. Prieš maž- 
daug porą milijardų metų viena didelė žvaigž- 

dė, skriedama per erdvę, taip prisiartino prie 
saulės, kad jinai saulės paviršiuje sukėlė smar- 
kų potvinį, taip kaip mėnulis sukelia potvinį že- 
mėje. Saulės paviršium perėjo milžiniška vilnis, 
kuri galų gale sudarė didžiulį kalną — iškyšulį. 
Tas iškyšulys, žvaigždei artėjant, vis didėjo ir 
didėjo, kol, pagaliau, praslenkančios žvaigždės 
trauka pasidarė tokia smarki, kad iškyšulys nuo 
saulės atskilo ir suižo į skeveldras. Skeveldrų 
dalį, tačiau, saulės trauka, būdama artimesnė, su- 
laikė. Jos pradėjo aplink saulę suktis ir ilgainiui 
tapo kometomis““. 

Kaip matome, kosmogoninių teorijų netrūks- 
ta. Bet ar jos stengė bent kiek mums praskleisti 
pasaulio pradžios paslaptį? Ar galime sutikti 
su materijalistų pasakymu, kad mokslas mums 
išaiškino, kokiu būdu atsirado pasaulis? 

Leiskime į tuos klausimus atsakyti tokiam 
mokslininkui, kaip H. Poincarė, kuris nuodug- 
niai išstudijavo visas tuo klausimu atsiradusias 
sistemas. Štai ką jis rašo: „Susipažinęs su šio- 
mis įvairiomis sistemomis, skaitytojas, be abejo- 
nės, laukia mano kritikos ir išvadų. O tai kaip 
tik man sudaro didžiausią painiavą. Juo giliau 
žvaigždžių kilmę studijuoji, juo mažiau skubi- 
nies skelbti išvadas. Kiekviena išdėstytųjų te- 


*5 Antonio Romana, Ebro observat. direkt. Ispanijoj: 
Le monde, son origine. 1936. Žr. Kologrivof, Essai d'une 
somme catholigue. 

orijų iš kurio nors požvilgio žavi. Vienos iš jų 
labai gerai išaiškina vieną apraiškų skaičių, ki- 
tos — kitų. Vienos mažiau apraiškų teaprėpia; 
bet giliau jas išanalizuoja, kitos pasiima platesnę 
tyrimų sritį, bet tik paviršutiniškai fenomenus 
teišaiškina. Trečios net perdaug tikslius duome- 
nis parodo, bet, deja, tas tikslumas tėra tik ap- 
gaulingas, ne iš tikrovės išvestas, bet, tarsi, 
stumte iš vaizduotės išstumtas. 

„Jei tebūtų tik saulės žvaigždynas, aš be jo- 
kio svyravimo priimčiau senąją Laplaso teoriją. 
Užtektų tik kelių priedų ją panaujinti. Bet 
žvaigždynų daugumas ir įvairumas mus verčia 
tyrimus pradėti platesniu mastu, taip kad Lapla- 
so hipotezė turi būti arba palaidota, arba taip 
pakeista, kad liktų tik specijaliai saulės sistemai 
pritaikinta porūšis kitos bendros hipotezės, pa- 
jėgiančios išaiškinti, kaip atsirado visos tarp sa- 
vęs skirtingos žvaigždės ir kokiu būdu kiek- 
viena iš jų derinasi su visuma. 

„Viena apraiška ypatingu būdu vargina 
mokslininkus: spirališka““, kai kurių nebulozų 
išvaizda. Negalima sakyti, kad tai atsitiktinu- 
mas, nes labai dažnai ji sutinkama. Todėl bet 
kokią hipotezę, kuri šios apraiškos neišaiški- 
na, reikia laikyti netikslia. Tai, deja, reikia pa- 
sakyti apie visas iki šiol išgalvotas kosmogo- 
nines teorijas. Norėdamas laisvą laiką pajvai- 


16 kaip sraigės dėžė, įviji. 

rinti, mėginau tą apraišką aiškinti ir aš pats, bet 
pripažįstu, kad mano hipotezė neturi didesnės 
vertės už kitas. Mes, tat, negalime šią studiją 
baigti kitaip, kaip klaustuko ženklu“. 

Klaustukas tebėra dar nenuimtas taip pat 
ir šilumos kilmės klausime. 


Laplasui bestudijuojant pasaulių problemą, 
apie šilumos prigimtį mokslas turėjo tik labai 
miglotą supratimą, o jos kilmė buvo tamsios 
paslapties apsupta. Štai dėl ko garsusis matema- 
tikas įvedė savo sistemon šilumą kaip jau esa- 
mą apraišką, visiškai jos neišaiškinęs. Jis be jo- 
kių įrodymų mums sako, kad pirmykštė nebu- 
loza buvo nežmoniškai įkaitusi ir ilgainiui pra- 
dėjo aušti, o aušdama ėmė tirštėti. Priešingai, 
šiandien termodinamika žino, jog sutirštėjimas 
gamina šilumą. Tokiu būdu reikėtų sakyti visai 
atvirkščiai — kad pradžioje nebuloza buvo šal- 
ta ir kad betirštėdama pagamino tą šilumą, ku- 
rią šiandien aptinkame įvairiose saulėse. Atvėsi- 
mas galėjo pasireikšti tik labai vėlai, kai tirš- 
tėjimo vyksmas pasidarė persilpnas, kad pajėgtų 
išlyginti šilimos sekimą, pareinantį iš spindu- 
liavimo į erdvę. 

Įsivaizduokime šiuo atveju, kad toji nebulo- 
zos dalis, iš kurios vėliau turėjo išriedėti saulės 
žvaigždynas, siekė žymiai toliau už dabartinio 
Neptuno ribų. Traukos dėsnio veikiama, nebu- 


** H. Poincarė, Hypothėses cosmogonigues, p. LXX. 

loza sutirštėjo: jos dalelytės kaskart labiau ar- 
tėjo į saulės, planetų ir jų satelitų centrus. Ap- 
skaičiuojama, kad mūsų saulė savo raidos lai- 
ku, išdavė šilumos 14.500.000 daugiau už da- 
bartinę kasmet jos išduodamą šilumą. 


Tokia tai yra menamoji mūsų saulės ir kitų 
žvaigždžių šilumos ir šviesos kilmė. Ši teorija 
yra mokslininko Mayero. 

Sekime toliau tos teorijos aiškinimus. Saulės, 
planetos ir jų palydovai, bespinduliuodami erd- 
vės tuštumoj, netekdavo daugiau šilumos, ne- 
kaip kad jos pagamindavo nebulozos tirštėjimas. 
Dėl to erdvės skrituliai nuolat aušo ir iš rūkų 
pavidalo perėjo į degančio skysčio stovį. Dar 
beauštant, kai kurios iš tų žvaigždžių apsidengė 
kieta pluta. Šita apraiška yra palietusi taip pat 
mūsų žemę ir jos palydovą mėnulį. Kitos žvaigž- 
dės taip staigiai neataušo: jose tik įkaitimas 
šiek tiek sumažėjo, ir jos pasidarė geltonos. Jos 
sudaro 3596 viso žvaigždžių skaičiaus. Jų tar- 
pan reikia įskaityti ir mūsų saulę. Penki nuo- 
šimčiai yra vadinamų raudonų žvaigždžių, 
baigiančių užgesti, o 6070 tebėra baltos, pilname 
įkaitime, vadinas, jų tirštėjimo išduodama šilu- 
ma dar tebeišlygina spinduliavimo nuostolius. 
Pagaliau, yra dar rūkų pavidalo žvaigždžių. Jas 
galima laikyti netarpiškomis pirminės nebulo- 
zos liudininkėmis. Tos žvaigždės ir davė pra- 
džią Laplaso teorijai. Jos atvaizduoja, šios pa- 

žiūros laikantis, įvairius pasaulio raidos laipš- 
nius. 

Vadinas, ir mūsų žemė, tų mokslininkų su- 
pratimu, pirma išgyveno vaikystės, arba nebu- 
lozos laikotarpį, vėliau jaunystės sauliško įkai- 
timo perijodą. Paskui atėjo brendimo metas — 
žemė palaipsniui ataušo. Atsirado jos paviršiu- 
je kietos rievės; ją apsupo tiršta vandens garų 
juosta, kuri veikiai virto mariomis. Vanduo vie- 
nur akmens plutą išardė, kitur nuosėdas sune- 
šė. Šen bei ten iš vandens išlindo salos. Žemė, 
Dekarto pavadinta užakusia žvaigžde, tapo gy- 
vybei tinkama. 

Nereikia manyti, kad Mayeras ištarė pasku- 
tinį žodį. Nebulozos pagaminta šiluma buvo ir 
kitaip aiškinama. Šiandien daugumas linksta ma- 
nyti, jog pirminiai daiktų pradmenys yra ne ato- 
mai, bet maželytės jų dalelės, kurių atomas turi 
gal kelis tūkstančius. Tos dalelytės laisvame sto- 
vyje turi žymų kiekį elektros, kurią jau pasise- 
kė išmatuoti. Kuomet tos dalelytės susijungia 
į atomus, jų elektros energija pavirsta šiluma. 
Buvo, pvyzdžiui, apskaičiuota, jog vande- 
nilio atomams susidarant, yra gaunama tiek ši- 
lumos, kad vienas gramas tokių besusidarančių 
atomų pakelia vieno gramo vandens tempera- 
tūrą net iki 14.000 laipsnių!“ Būtų, tat, galima 
tvirtinti, kad cheminis pasaulio pradmenų su- 


?8 Friedel, Petermanns Mitteilungen 1905, p. 44. 

sidarymas davė tokį šilumos kiekį, kuris gali 
išaiškinti žvaigždžių įkaitimą ir šiandien tebe- 
pasireiškiantį jų šiluminį spinduliavimą. 

Bet, štai, nuostabios radijumo savybės pa- 
gimdė naują hipotezę. Yra žinoma, kad jis nuo- 
lat leidžia erdvėn šilumą ir kartu tam tikras du- 
jas, kurių prigimtis taip pat jau susekta: tai he- 
lijus. Yra ir daugiau kūnų, kaip uranijus, to- 
rijus, kurie turi tokias pat radioaktyviškas savy- 
bes, nors, tiesa, netaip stiprias, kaip radijumo. 
Ar nebūtų tikslu spėti, kad tos savybės yra bend- 
ros visiems kūnams, tik kituose jos tėra to- 
kios silpnos, jog mūsų pojučiai ir įrankiai ne- 
stengia jų įvertinti? Šiuo atveju nebulozos ši- 
luma būtų ne kas kita, kaip radioaktyvinės jos 
pradmenų energijos suma. Wilsonas apskaičia- 
vo, kad bet kokia saulės didumo medžiaga, tu- 
rinti kiekviename kub. metre 3,6 gramų radi- 
jumo, duotų tiek pat energijos, kiek šiandien 
duoda saulė“. Žemėje, kad ji galėtų išlyginti 
'savo spinduliavimo nuostolius, radijumo už- 
tektų nepalyginamai mažiau, būtent 3,6x107 
gramų kiekvienam kubiniui metrui. Galima, va- 
dinas, samprotauti, kad radioaktyviškumas yra 
arba vienintelis pasaulio šilumos šaltinis, arba 
bent kad jis padėjo ją gaminti kaip pirminėj 


*9 Wilsonas ir sako, kad saulėje yra daug radijumo. 
Įrodo tuo, kad saulės spektre matyti helijaus dryžiai. 

nebulozoj, taip ir iš jos išriedėjusiuose žvaigž- 
dynuose. 

Taigi, tiek šilumos atsiradimas, tiek mecha- 
ninė nebulozės raida yra ir bus aiškinama kuo 
įvairiausiai. Tiesa, visi pradeda nuo to paties po- 
stulato — kosmo dulkių, ir, reikia pasakyti, 
kad tasai postulatas jei nėra absoliuti tikrovė, 
tai bent labai artimas tiesos kaimynas, nes spek- 
tralinė analizė parodė, kad visose žvaigždėse 
esama tų pačių elementų. Bet šiaip ar taip, spė- 
liojimas nėra tiesa, ir nuo panašumo į tikrovę 
kelias yra ilgas. 

Mūsų teigimą tepatvirtina dar ir šviesos 
hipotezių virtynė. Iš pradžių vyravo išteka- 
moji srovinė sistema, bet ji turėjo žlugti tą 
dieną, kai mokslininkų dėmesį patraukė inter- 
ferencijų apraiška, kurios srovinė sistema nepa- 
jėgė išaiškinti. Įsigalėjo tada bangavimo sistema, 
išgalvota Newtono bendraamžio Huyghenso. 
Fresnelis ją taip patobulino, jog buvo manyta, 
kad šviesos apraiška yra pilnai išaiškinama ete- 
rio bangavimu. Hžckelis pasiskubino ją tiesiog 
dogma paskelbti: „Eterio buvimas man taip aiš- 
kus, kaip masės buvimas, kaip mano paties bu- 
vimas““. Būtų įdomu žinoti, kaip Hžckelis 
jautėsi, kai sužinojo, kad fizikai labai prielan- 
kiai sutiko Lorentzo paskelbtą naują elektronų 
teoriją, kuri visiškai nepripažįsta eterio, ir ki- 


20 Ėnigmes de Nunivers, Schleicher, p. 260. 


71 


tokiu pavidalu siūlo senąją srovės sistemą! Ka- 
ras elektronams! Materijalistams - monistams 
patogiau su eteriu ir su nebuloza. Mat, eteris ir 
nebuloza pataikauja jų norams ir įsitikinimams. 
Hackelis greičiausiai tebėra tikras eterio 
buvimu, kaip savo kvėpavimu. Iš tokių „tikrų“ 
dėsnių materijalistai statė ir, be abejonės, statys 
savo sistemas ir skelbs „mokslines“ išvadas, 
nors mokslas ir kažin kaip prieš tokius metodus 
protestuotų. 


III 


PASAULIO PRADŽIA IR NEAPDAIRUSIS 
MOKSLAS 


Su pirminės nebulozos teorija mokslas priei- 
na tolimiausias savo tyrimų ribas ir, kaip ma- 
tėme, prieina tik šiaip taip, su nepergalimomis 
kliūtimis, kurios verčia kreipti spėliojimus tai į 
vieną, tai į kitą pusę. Tačiau kokią mokslinę 
vertę toji nebuloza beturėtų, nors apie jos bu- 
vimą nebūtų nė mažiausio abejojimo, vis dėlto 
yra aišku kaip dieną, kad ji neišsprendžia pa- 
saulio pradžios problemos. Gerai, kad mokslas 
nepasitenkino apsistoti ties žvaigždžių pasau- 
liais ir suskaldė, sutirpino juos į nebulozą, iš 
kurios paskui vėl kiekvienas savaip juos atsta- 
tė. Gerai, kartojame, padarė, kad savo pajė- 

gumą ir drąsą parodė, tačiau klausimo neišaiš- 
kino, bet tik toliau nustūmė: kaip pirma reikėjo 
atsakyti, iš kur pasauliai, taip dabar tebelieka 
atsakyti, iš kur nebuloza atsirado. 

Monistai“' pasiskubino pasakyti, kad nebu- 
loza visada buvo, kad ji amžina. Pažiūrėkime, 
kaip jie mėgina tatai įrodyti. 

„Suprantama savaime, egzistuoja tik viena 
visuma, visuma beribė tiek laike, tiek erdvėj. 
Visuma yra viskas, už jos ribų negali būti nie- 
ko — negali būti nė nebuvimo... Visuma yra 
beribis pasaulių sambūris įvairiuose augimo ir 
mažėjimo laipsniuose. Jis be atvangos jaunėja 
ir senėja, amžinai išlaikydamas tą pačią visuo- 
tinosios energijos gausybę... Kai vienoj beri- 
bės erdvės vietoj pasauliai ir pasaulių sambūriai 
skaldosi ir nyksta, kitoj vietoj kuriasi evoliuci- 
jos keliu nauji pasauliai. Kosmas eina ciklais, 
nyksmais ir tapsmais: tai nusvyra į chaosą, tai 
vėl iš chaoso išeina naujos santvarkos, naujos 
gamtos... Kosmas yra beribė medžiaga, kuri 


2! Žodis monistas dažnai šiame veikale minimas. Jis 
buvo nukaltas Hžckelio ir jo bendramanių iš graikų kal- 
bos 46vs—vienas. Monistas yra priešingas dualistui, ku- 
ris pripažįsta dviejų rūšių būtybes: dvasią ir medžiagą. 
Monisto supratimu, yra tik vienos rūšies substancija, kuri 
kartu yra dvasia ir medžiaga, geriau sakant, yra tik 
medžiaga, kurios tam tikras apraiškas galima susitarus 
vadinti dvasia. Praktiškai monistas ir materijalistas — 
lygiareikšmiai žodžiai, 

besiskaldydama, besimainydama, besigrumdama 
iškyla į aukštesnes lytis ir atlieka tobulesnius 
vaidmenis“?? 


„Reikia sutikti, kad pasaulis turi tikslą. Ja- 
me kažin kas nuolat narstosi, rieda, kaž kas ky- 
la dėka paslaptingo nesąmoningo vidaus instink- 
to, panašiai kaip augalai skverbiasi į saulę ir į 
vandenį... Pasaulis artėja į savo tikslą nesu- 
valdomos jėgos stumiamas“ ... 

„Kosmas yra amžinas, kaip Dievas, ir, kaip 
Jis — beribis... Pirmoji priežastis veikia, tveria 
nuo pat pirmojo savo buvimo akimirksnio... 
Veltui ištisa virtynė religijų drįso vaikišku įky- 
rumu skelbti, kad yra dievų, panašių į žmogų... 
Dievas yra begalybė ir nesuprantamybė. Kosmas 
buvo ne sutvertas, bet nuolat tveriasi. Yra pa- 
saulių, kurie dabar gimsta ir sušvinta erdvėje, 
yra ištisas kapinynas mirusių planetų, besiblas- 
kančių žvaigždėtos nakties gilybėse. Iš žvaigž- 
dyno į žvaigždyną klajoja valkatos planetos, 
sėdamos pakeliais krintančias žvaigždes, kurios 
kadaise buvo pasaulių centrai, ir grynanglį, iš 
kurio kaip iš pero išriedės nauji organizmai... 
Niekada nėjo toks gyvas kūrimo vyksmas, kaip 
šiandien““". 


22 Kantas: L'ancienne et la nouvelle foi, passim. 
23 Flammorion: Le monde avant la crėation de I'hom- 
me. p. 15. — Kaip matyti, monistai mėgsta poeziją, bet 
nemėgsta logikos. Užtenka pažymėti žodžius kūrimas 
(užuot susidarymas), pasaulis lygiai amžinas kaip ir jo 

„Tūkstančiai dangų, tūkstančiai žemių jau 
išnyko beribėj naktyj. Kurią nors tolimą dieną, 
kai mūsų pasaulis suskils ir sutrupės, tose at- 
brizgose atsiras nauja gyvybė, sužibės naujos 
saulės ir aplink jas suksis naujos planetos su 
naujais gyventojais ir naujomis nelaimėmis, o 
tos planetos taip pat po kurio laiko paskęs 
nebūty“**, 

Kaip matome, šie materijalistų posakiai, nors 
ne moksliški, poetiški, vis dėlto turi kelis bendrus 
bruožus, į kuriuos verta įsižiūrėti. Monistai da- 
bar jau nesivaizduoja visatos kaip paties amžino 
pasaulio, bet jį taria esant nesibaigiantį kosmo 
bangavimą, kaip nuolatinį šviesos — gyvybės ir 
tamsybių — chaoso pakaitų ratą. Tai visuotinio 
amžino judesio (universum perpetuum mobile) 
teorija, kurią Hackelis šitaip apibūdina: 

„Jei amžinas judėjimas paskiruose kūnuose 
yra neįmanomas dėl pašalinių kliūčių, negalima 
tvirtinti, kad jis yra neįmanomas visam kosmui 
bendrai, visai visatai, kurią mes įsivaizduojame 
amžinai judančią ir į kurią pašalinės kliūtys ne- 
gali *veikti. Judėjimas visumoje eina amžino ra- 
to pavidalu. Kiekvienas to rato apsisukimas at- 
neša naują evoliucijos laikotarpį, kurie amžinai 
kartojasi. Tuo tarpu, kai viename erdvės krašte 


priežastis, amžinoji priežastis veikianti nuo pat pirmojo 
savo buvimo akimirksnio ir pan. Kur logika?! 


* L. Būchner, Lumičre et vie. 

auga nauji skrituliai, kitame erdvės krašte reiš- 
kiasi atvirkščias vyksmas: seni skrituliai vienas 
kitan atsimuša ir sudūžta. Bet, remiantis ener- 
gijos išlikimo dėsniu, dideli šilumos kiekiai, at- 
siradę iš to amžino rato vyksmų, pasauliams 
smarkiai susidūrus, persimaino į jėgą, kuri pra- 
deda sukti sudužusių pasaulių dulkes ir ilgainiui 
sudaro naujus ugninius skritulius. Amžinas ra- 
tas prasideda iš naujo. Ir mūsų motina žemė, 
kuri prieš kelis tūkstančius milijonų metų atski- 
lo nuo besikuriančio saulės žvaigždyno sūkurio 
ir kuri nuolat artėja į saulę, pagaliau į i ją atsimuš 
ir sutirps““". 

Vadinas, kosmas amžinai svyruoja, perijodiš- 
kai eidamas iš pažangos į atžangą, iš klestėji- 
jo į sunykimą. „Kaip nebuvo pradžios, — vis 
Hackelio šneka — taip nebus niekada pabaigos, 
nes neišmatuojama veikiančiosios ir neveikian- 
čiosios energijos suma amžinai lieka ta pati“. 

Į Hackelio pamokslą visų pripažinti termo- 
dinamikos vadai Hirnas ir Clausius atsako, kad 
toks tvirtinimas yra gryna nesąmonė. 

„Buvo pasakyta, jog tas kosmas, kurį šian- 
dien mes matome, yra ar bent galima būtų spėti, 
yra nesibaigiančio ankstybesnių pasaulių pa- 
sikartojimo momentas. Yra mėginama aiškinti; 
kad žvaigždynai, vieni su kitais susidurdami, 
pavirto rūkais, rūkai pavirto besūkuriuojančia 


25 Haūckel, Ėnigmes de V'univers, p. 279, 282. 

nebuloza, kuri, palaipsniui atšaldama, vėl sudarė 
pasaulius. Tai ne tik neįrodyta hipotezė, bet aiš- 
ki klaida. Šilumą, kurią galėtų duoti tariamas 
žvaigždžių susidūrimas, niekada negali būti lygi" 
šilumai, kuri buvo toj nebulozoj, iš kurios su- 
dužusios žvaigždės susidarė. Kiekviename susi- 
dūrime šilumos kiekis turi būtinai mažėti. Vadi- 
nas, pasaulių amžinas pasikartojimas yra fiziš- 
kai neįmanomas“*“, 

Išrodo, kad amžinai judančio rato teorijos ne- 
būtų galima aiškiau ir įsakmiau pasmerkti. Ta- 
čiau Clausius dar griežtesnis: jis įrodė, kad 
kosmas ne tik negali atsinaujinti, bet kad jis 
neatšaukiamai artėja į savo pabaigą. Tiesa, kos- 
mo energija yra pastovi. Tą dėsnį Clausius pa- 
skelbė pirmas, ir Hžckelis tik jo žodžius tepa- 
kartojo, bet reikia atminti, kad energija yra dvie- 
jų skirtingų rūšių. Pirmosios rūšies energija yra 
toji, kuri gali būti paversta darbu, Šiai rūšiai pri- 
klauso mechanikos, elektros, chemijos ir iš da- 
lies šilumos energijos. Antrosios rūšies energija 
yra ne kas kita, kaip viena iš aukščiau minėtų 
energijų, paversta į šilumą ir sugerta šaltesnių 
kūnų. Šioji energija negali atlikti mažiausio 
darbo. Clausius ją vadina entropija. O kosmo 
entropija kyla link maksimumo, nes kiekviena 
akimirka tam tikras pirminės energijos kiekis 
išsisklaido į erdvę, kuri niekada tiek neįkaista, 


26 Hirn, Constitutions de Vespace cėleste, p. 36—37. 

kad galėtų duoti bent menką mechaninį vyks- 
mą. Entropija baigsis tik tada, kai tarp įvairių 
kosmo kūnų nebus temperatūros skirtumo, o 
toji bendra temperatūra bus taip žema, kad 
kosmas pavirs vienodai susumėjusia ir sušalu- 
sia medžiaga. Tada bus pasaulio pabaiga. 

Arrhenius mėgino iš šių slėgiančių Clausi- 
jaus įrodymų išsisukti. Jis remiasi spindulia- 
vimo spaudimu, taip vadinamu todėl, kad, švie- 
sos bangai atsimušant į paviršių, kuris tai ban- 
gai yra nestatmeniškas, apšviestasis kūnas yra 
stumiamas, o šviečiantysis kūnas tolsta priešinga 
linkme. Taip, jo nuomone, įkaitusios dulkelės 
buvo stumiamos nuo saulių, kol jos susibūrė į 
debesynus ir persikeitė į žvaigždes. Arrhenius 
mano, kad pasaulio raida visada vyko pakaito- 
mis: tai įvairios saulės gimdė nebulozas, tai ne- 
bulozos gimdė saules. Tatai vyko, anot jo, šito- 
kiu būdu: dvi užgesusios saulės susiduria ir 
tokiu būdu duoda pradžią naujai žvaigždei No- 
vai, iš kurios trykšta dvi galingos srovės me- 
džiagos. Tatai turėtų išaiškinti spirališkų nebu- 
lozų buvimą. Iš tų nebulozų vėliau išriedi žvaigž- 
dės, kurios iš pradžių yra ugninės, paskui atšala 
ir dar vėliau tarp savęs susiduria, vėl pagimdy- 
damos kitą Novą. Arrhenius turėtų pasakyti, 
kokiu būdu atsirado pirmosios žvaigždės — 
saulės. 

Arrhenijaus nuomone, Clausijaus išgalvota 
entropinė pasaulio pabaiga yra negalimas da- 

lykas, nes jei entropija didėja saulėse, ji mažėja 
nebulozų sistemoj. Reikia pasakyti, kad Arrhe- 
nijaus aiškinimas išrodo labai dirbtinis. Bet jei 
ji ir laikysi teisingu, vistiek, tariant Poincarės 
žodžiais, „kosmo pabaiga dėl šilumos išsilygi- 
nimo įvairiuose erdvės kūnuose būtų tolyn nu- 
kelta, bet tiktai tolyn nukelta, o ne išaiškinta“**. 
Jūs manote, kad prieš tokių garsių moksli- 
ninkų įrodymus Hackelis nusilenkė? Akivaiz- 
doj tokios rimtos tikrojo mokslo išraiškos, ki- 
taip, rodos, nė nebūtų galima pasielgti. Bet kur 
tau! Nors pats Hackelis savo knygoje prisipažįs- 
ta, kad jis tik matematikos-astronomijos dile- 
tantas, tačiau be jokių atodairų jis drįsta pa- 
smerkti Clausijaus išvadas. „Nėra nieko klai- 
dingesnio, rašo jis, už tą entropijos maksimu- 
mą, nes jei yra maksimumas, tai iš kitos pusės 
turi būti minimumas, jei yra pasaulio pabaiga, 
tai turi būti ir pradžia. Šiedvi sąvokos, einant 
logišku, monistiniu, nuolat besitveriančio pa- 
saulio eigos supratimu, yra nepriimtinos nei 
viena, nei antra: abidvi juodvi prieštarauja mū- 
siškai suprantamam substancijos dėsniui“, 


Tai tipiškas Hackelio samprotavimas, kuris 
parodo, kaip suvelti, nelogiški, šališki jo įrodinė- 
jimai. Užtenka, kad tik kuri teorija nesiderintų 
su jo sistema — Hžckelis šiaušiasi: jis paskel- 


*" Hypothėses cosmogonigues, p. 236. 
28 Hūckel, Ėnigmes de I'Univers, p. 283—4. 

bia tą teoriją nepriimtina, nors ji būtų matema- 
tiškai įrodyta. Šitoki galvojimą būtų teisingiau 
pavadint kumščio, bet ne galvos galvojimu. 

Tesižino Hackelis su savo logika. Ji mums 
nesukliudys padaryti išvadą, kad energijos iš- 
likimo dėsnis įrodo, jog kosmas neišvengiamai 
artinasi į pabaigą. 

Bet jei kosmas turi baigtis, reikia pripažinti, 
kaip ir Hackelis pripažįsta, kad jis kada nors 
prasidėjo. To pripažinimo reikalauja toji pati 
termodinamika, kaip labai lengvai gali kiekvie- 
nas įsitikinti iš šios trumpos konkrečios apraiš- 
kos aprašymo. Šit, stebint žemę, „išrodo, jog 
juo plačiau iškyla iš vandens šiaurės ašigalio sau- 
suma, juo toliau plinta ašigalio ledynų įtaka. Ir 
saulė, kurios sutirštėjimas jau labai žymus, ne- 
trukus nepajėgs nei savo skersmens sutrumpėji- 
mu, nei nuolat senkančiu savo pradmenų radio- 
aktyviškumu išlaikyti dabartinės šilumos. Jos pa- 
viršiuje pasirodys plačios dėmės, kurios persi- 
mainys į tamsią plutą. Tą dieną, kai saulė už- 
ges, žemėje negalės vykti nė mažiausia fizinė 
ar fizijologinė reakcija. Ji telkšos erdvės tem- 
peratūros šaltyje ir žvaigždžių šviesos prieblan- 
doje““?, 

Tokie yra mokslo numatymai. Jie jau seniai 
būtų įvykę, jei žemė arba ją pagimdžiusi ne- 

29 Lapparent, Traitė de gėologie, t. III p. 1863, 
4 ėdition. 

buloza niekada nebūtų turėjusios pradžios. Jei 
kosmas niekada neprasidėjo, saulės užgesimo ir 
žemės suledėjimo valandos reikėtų ieškoti jau 
neapsakomai tolimoj praeityj. Būtų galima visai 
rimtai pasakyti, kad jei pasaulis būtų prieš vi- 
sus amžius prasidėjęs, jis jau būtų prieš visus 
amžius užgesęs. 

Paskutiniu laiku pasaulio pradžios problemą 
naujoj šviesoj parodė Liuveno universiteto pro- 
fesoriaus kunigo Lemaitre'o išgalvota pasaulio 
išsisklaidymo arba ekspansijos teorija. Lemai- 
tres remiasi astronomijos duomenimis ir suveda 
į logišką sintezę Einšteino, Friedmano ir Sitte- 
rio kosmologinius samprotavimus. Astronomi- 
jos duomenys yra šie: visi erdvėj matomi de- 
besynai — nebulozos nuolat tolsta nuo mūsų 
mažiausiai 100 km. per sekundę, o kai kurie net 
30.000 km. per sekundę. Jei tie duomenys tikri, 
kaip mano dauguma astronomų specijalistų, tuo- 
met aišku, kad pasaulis prasidėjo. Juk tuo atve- 
ju, tarpams didėjant, kosmo medžiaga, kurios 
kiekis yra pastovus, retėja, išsiplečia. Edding- 
tonas, pavyzdžiui, apskaičiavo, kad per 1300 
milijonų metų atstumai padvigubėja, o per 1500 
milijonų metų medžiaga praskysta dešimtadaliu. 
Išvada išplaukia savaime. Jei pasaulis per visą 
amžinybę skysta, jis jau arba visiškai būtų dul- 
kėmis pavirtęs, kas prieštarauja kiekvieno žmo- 
gaus patirčiai, arba, eidami priešinga linkme, 
mes turėtume rasti vis didesnius ir didesnius 

medžiagos kiekius, sukoncentruotus vis mažes- 
nėse ir mažesnėse talpose, kas yra absurdiška. 
Taip, prieš 15 milijardų metų kosmo medžiagos 
tirštumas būtų turėjęs būti dešimt milijardų 
sykių didesnis už dabartinį, o prieš 200 mili- 
jardų metų adatos buožės didumo talpoj būtų 
buvę sukoncentruota daugiau medžiagos, ne- 
gu jos dabar yra visose astronomijai pažįsta- 
mose nebulozose. O tatai yra aiški nesąmonė. 
Norint tos nesąmonės išvengti, reikia pasaulio 
skydimą pradėti nuo tokio kosmo postovio, ku- 
riame jis turėjo atitinkamą, žymų didumą. Ki- 
taip sakant, reikia pripažinti, kad pasaulis tu- 
rėjo pradžią“. 

Griežtesnio, moksliškesnio įrodymo nėra už 
šitą, kad pasaulis, kuris artinasi į pabaigą, tu- 
rėjo kada nors gauti pradžią, ir kad dėl to jį 
sudarantieji atomai taip pat nėra amžini. 

Mes jau sakėme ir čia dar sykį pakartojame, 
kad pasaulio pradžia yra už betarpiškai įste- 
bimų apraiškų ribos, kad stebėjimo keliu ne- 
galima jos išaiškinti netarpiška, artimiausia prie- 
žastimi, kad jos negali konstatuoti ar patikrinti 
bandymu. Tačiau jei yra tikra, kad mokslas 
pasaulio pradžios negali nušviesti, yra lygiai tik- 


30 A. Romana, Ebro-Fortosos (Ispanijoj) observato- 
rijos direktorius: „Le monde, son origine. Paris, 1956. 
Veikale „Essai d'une somme catholigue“, p. 91. — Ne- 
sakant aišku, kad toji teorija, jei ji tikra, aiškiai parodo, 
jog žemėje gyvybė kada nors išnyks, bus pasaulio pabaiga. 

ra, kad mokslo išvados ne tik nepalankios me- 
džiagos amžinumo hipotezei, bet griežtai reika- 
lauja pripažinti, kad pasaulis turėjo turėti pra- 
džią, taigi, kad Dievas jį sukūrė. Be abejonės, 
jei mokslininkas, kalbėdamas mokslininko lūpo- 
mis, pasaulio pradžios problemos nejudins, tai 
jis galės ją pajudinti kaip filosofas, jei turi ga- 
bumų ir pasiruošimą filosofiškai mąstyti. Šiuo 
„ atveju jis pakartos Hirno žodžius: „Pasaulis ne- 
gali būti išaiškintas kitaip, kaip veikimu laisvos 
Valios, ankstybesnės už bet kokią apraišką. To- 
kios valios įsikišimas yra matematiška tikrovė, 
ir Kuriančios Galios pripažinimas turi būti lai- 
komas paskutiniu moderniojo mokslo žodžiu“'. 

„Dangaus skliautų nėra: tai jau seniai su- 
griauta graikų astronomijos pažiūra. Nėra nė 
dangaus užtvaros: tai optiška oro apgaulė. 
Žvaigždės, gražioji saulė yra ne kas kita, kaip 
susumėjusi ir deganti medžiaga, tokia, kaip kūju 
kalama geležis. Taip, neigdami dvasią, kalba 
materijalistai. Tačiau dvasios, Dievo problema 
tebėra gyva vistiek. Jinai bus gyva, kol bent 
vienas žmogus matys žvaigždėtą dangų. Toji 
problema nepriklauso nuo tikslesnio ar netiks- 
lesnio pasaulio supratimo. Tai, kas mus verčia 
susimąstyti, kai mes pažvelgiame į dangų, tai, 
kas mus valandėlę atitraukia nuo pilkų kasdie 
niškų rūpesčių, tai, kas mus stebina — tai ma- 


31 Hirn, La vie future et la science. 

loni dienos šviesa, tai saulė, kuri, skleisdama 
savo šviesą ir šilumą, gaivina visą gamtą; tai 
žvaigždės, kurios taip grakščiai nusagsto savo 
švieselėmis dangaus skliautą ir į dienos sąjūdžio 
vietą atneša giedrią nakties ramybę. Pajusti tą 
gaivinančią poezijos srovę mokslo nereikia. Ne- 
svarbu, kokie yra to plataus pasaulio takai, ir 
kaip vyksta jo paslaptingi judesiai. Vienodą tos 
apraiškos įspūdį gauna mokytas ir nemokytas, 
vienodai į ją reaguoja išlavintas ir neišlavintas 
protas, ta pati išvada kyla šiandien, kuri kilo 
prieš dešimt tūkstančių metų. Šitoks netarpiš- 
kas įspūdis yra teisingas, nors išrodo neapibrėž- 
tas. Mes jaučiame, kad mūsų mintis iškyla iki 
aukštesnio pasaulio sąvokos. Mes stebime, mes 
pažįstame ir bent netarpišku būdu suprantame 
tą medžiaginį pasaulį, kuris, priešingai, nieko 
nesupranta. Šitaip darosi aišku, kad yra kažkas 
kita, ne vien medžiagos atmainos ir jos pada- 
riniai, ne vien mūsų kūnas, ne vien tos spin- 
dinčios žvaigždės: yra mintis ir protas. Ir ka- 
dangi mūsų protas ne pats save padarė, mes 
suvokiame, kad turi būti aukštesnis protas, iš 
kurio mūsiškis atsirado. Tada juo to proto su- 
pratimas mumyse bus didesnis, juo jis bus tei- 
singesnis. Mes neapsigauname manydami, kad 
tasai protas yra visų daiktų kūrėjas, kad jo 
dėka atsirado spindinti dangaus grožybė, paža- 
dinusi mūsų mintį, kad mes tam protui nesame 
nei svetimi, nei neįdomūs. Mes tada be vargo 

suprantame ir priimamę mūsų tėvų ir senelių 
tartą išpažinimą: „Dievas, Visagalis Tėvas, dan- 
gaus ir žemės Sukūrėjas““*. 

Šitaip kalba „vienas iš pačių: žymiausių šių 
laikų astronomų. Jis dar priduria:.,„Neigti Die- 
vą — tas pat, kaip iš tos gražios aukštybės 
sunkiai dribti ant žemės. Netiesa, kad mokslas 
kada nors pats priėjo išvadą, jog nėra Dievo“. 
Ir savo išvadą garsusis mokslo vyras baigia 
Newtono žodžiais: „Štai ką aš norėjau pasakyt 
apie Dievą, kurio darbus ištirti skirta mokslui“. 

Baigiant negalima neatminti Pasteuro žo- 
džių. Iškilmingame posėdyje, sušauktame jo 
priėmimo į Prancūzų Akademiją proga, didysis 
žmonijos genijus šitaip kalbėjo: 

„Kas yra už mūsų regimo žvaigždėto skliau- 
to? — Kiti žvaigždėti skliautai. Teesie taip, bet 
kas yra už anų skliautų? Žmogaus protas, ver- 
čiamas nenumaldomos jėgos, niekada nepaliaus 
klausęs: Kas yra už regimojo dangaus? Gal 
tepamėgina protas apsistoti kuriame nors laiko 
ar erdvės taške? Bet tuomet štai kas įvyksta: 
vos tik protas pajunta, jog tasai taškas, kuriame 
jis sustojo, žymi ribotą dydį, tiktai didesnį už 
prieš jį stovinčius dydžius — nenutildomas 
klausimas vėl sugrįžta, visada sugrįžta. Nenu- 
tildys žmogus savo smalsumo šauksmo! Nieko 
nepadeda atsakymas: už tos erdvės yra kitos 


32 Faye, Origine du monde, Introd. p. 2. 

erdvės, prieš tą laiką buvo kiti nesibaigią lai- 
kai, už šių dydžių yra kiti neišmatuojami dy- 
džiai. Niekas tų žodžių nesupras. Tas, kuris 
sako begalybė, beribė — ir niekas negali to nepa- 
sakyti — tuo teigimu nusako daugiau antgamtiš- 
kumo, negu jo yra visų tikybų stebukluose, 
nes begalybės sąvoka turi dvi savybes: ji pri- 
verstinai žmogaus protą užvaldo ir kartu yra 
nesuprantama. Kai mūsų protas įgyja tą są- 
voką, daugiau nieko nebelieka, kaip klauptis“. 


Toliau, vis toj pačioj kalboj, Pasteuras pa- 
kartojo kito žymaus mokslininko Faradayo žo- 
džius: „Dievo pažinimas ir Dievo pagalba į 
mano protą atėjo tuo pačiu neklaidingu keliu, 
kuris mus nuveda į fizinio pobūdžio tikrybes“. 
Prakalbai pasibaigus, Akademijos nariai Pasteurą 
karštai sveikino ir gyrė kalbos aiškumą ir tie- 
sumą. Pasteuras pastebėjo: „Reikia dažnai tuos 
dalykus sakyti, ir aš jaučiausi labai laimingas, 
kad galėjau parodyti, kiek niekysčių ir šališ- 
kumo slepia pozityvizmas. Jis tiek vertas ir 
tikėtinas, kiek pripažįsta tikruosius mokslo lai- 
mėjimus, o į jo spėliojimus ar fantazijas neverta 
nė dėmesio kreipti““*. 


33 Žr. G. Sortais, Revue de philosophie, 1904, p. 302. 

IV 


MALDA, STEBUKLAS, GAMTOS DĖSNIŲ 
PASTOVUMAS 


Malda ir stebuklas 


Medžiaga neamžina. Pasaulio buvimas rodo, 
kad yra Dievas Kūrėjas, ir naujausi mokslo lai- 
mėjimai ne tik neprieštarauja tradicijonalinei filo- 
sofijai ir tikėjimo dogmoms, bet, priešingai, pa- 
rodo kelią į išvadas, kurios tikėjimo tiesas tik 
patvirtina. į 

Šitokią išvadą ir radome pirmuosius mūsų 
veikalo skyrius paskaitę. 

Tiems, kuriuos mūsų įrodymai įtikino, bus 
nesunku suprasti, kad jei Dievas sukūrė pa- 
saulį, tai jis yra ir savo kūrinių valdovas. 
Bus nepainu suvokti, kad tas, kuris kosmui, 
gamtai davė dėsnius, gali savo laisva valia juos 
išlaikyti ar pakeisti, ir kad mokslas tokiam lais- 
vam aukščiausios ir nepriklausomos Valios elge- 
siui nieko negali nei užmesti, nei prikišti. Prie- 
šingai, jei netikintis mokslininkas mums pareiš- 
kia, kad mūsų argumentai jo neįtikina, jei me- 
džiaga jam yra amžina, amžinai veikianti tais 
pačiais amžinais dėsniais, tuomet mes sutinka- 
me, kad jis logiškai galvoja, atmesdamas maldos 
reikšmę ir nepripažindamas stebuklo. Tačiau 
tuo atveju mes skubame pastebėti, kad šiame 

skyriuje mes ne su juo kalbame. Mes čia kal- 
bame imtinai tiems, kurie pripažįsta asmeninio 
Dievo buvimą ir pasaulio sukūrimą. Tokiems 
mokslo mėgėjams mes čia išaiškinsime kai ku- 
riuos priekaištus, iškilusius tam tikruose mokslo 
sluoksniuose prieš maldą ir prieš stebuklo ga- 
limumą. 

Kokia yra tikroji filosofinė ir religinė mal- 
dos sąvoka? Koks jos vaidmuo pasaulio apraiš- 
kų vyksme? 

Kad Dievo planai galėtų įvykti žmoguje ir 
per žmogų pasaulyje, reikia dviejų sąlygų: kad 
Dievas dovanai, laisvai veiktų, ir kad žmogus 
laisvai prie Dievo veikimo savo veikimu prisi- 
dėtų. Maldoje tuodvi valios, tuodu skirtingi 
veiksmai kaip tik ir susitinka, susilieja į vieną 
pastangą tą patį tikslą pasiekti. Bet koks dva- 
sios pakilimas į Dievą, kaip tikėjimas, pagarba, 
meilė, padėka, garbinimas, pasiaukojimas, mal- 
davimas, prašymas — visa tai yra malda. Ši 
paskutinė, maldavimo ir prašymo prasmė yra 
įprasčiausia ir kartu tiksliausia. Šitaip supran- 
tamos maldos tikslas — įgyti kokį nors gėrį ar 
atitolinti kokį nors blogą. Gėris ar blogas gali 
būti tiek dvasinis, dorovinis, tiek fizinis, me- 
džiaginis, reikalingas ar naudingas mūsų gyvybei 
ar mūsų gerovei. 

Dievo nustatyton pasaulio santvarkon malda 
įeina, taip sakant, kaip nuolatinis tarnautojas. 
Ji yra ordinarinis, kasdieninis pasaulio įvykių 

elementas. Jos rezultatas dažniausiai priklauso 
nuo grynai žmogiškų veiksmų (minties pakėli- 
mo, atsiklaupimo, pasižadėjimo ir pan.). Ji šiuo 
požvilgiu skiriasi nuo stebuklo. Jo sąvoka jau 
visai kitokia. Kartojame, mes čia apie maldą, 
stebuklus, Dievo Apvaizdą kalbame iš patirties 
mokslų požvilgio ir dėl to teliečiams tik fizi- 
nius dėsnius ir apraiškas. Žiūrint, tat, iš šio 
požvilgio, stebuklas yra pojučių pagaunamas 
faktas ir dėl to gali būti konstatuojamas kaip 
-1r bet kuri kita gamtos apraiška. Jis, tačiau, 
negali būti moksliškai apibūdintas, arba, antraip 
sakant, — negali būti gamtiškai išaiškintas, ar, 
dar aiškiau tariant, negali būti parodyta netar- 
pinė gamtinė priežastis, kuri tą faktą paga- 
mino“. Stebuklo esmė tuo skiriasi nuo kitų 
faktų prigimties, kad stebuklas viršija bet kurią 
patirtą ar patiriamą gamtos jėgą. Jis vykdamas 
tam kartui sustabdo mokslo žinomų gamtos dės- 
nių veikimą. 


34 Labai svarbu iš anksto įsidėmėti, jog ne tą pat 
reiškia nuostabus ar jo lyginiai, stebuklingas ir antgam- 
tinis. Nuostabi yra tokia gamtos apraiška, kurios prie- 
žastys dar nesusektos, kurios mokslas dar tiksliai neiš- 
tyrė. Stebuklinga yra tokia apraiška, kuri prašoksta 
visus susektus ir suseksimus gamtos dėsnius ir dėl to 
stebuklas visada liks tik moksliškai konstatuojamas, bet 
neapibūdinamas, neišaiškinamas. Antgamtiškas faktas yra 
tas, kuris visiškai aukščiau gamtos vyksta. Jis viršija 
gamtos jėgas ne tik būdu, kuriuo įvyksta (stebuklas), 
bet taip pat savo esme ir būtimi. 

Stebuklo tikslas, jo siekiamoji priežastis yra 
ši: įrodyti atskiros, asmeninės, pašalinės ir 
aukštesnės valios pasireiškimą, duoti tikėtinu- 
mo Dievo ar jo pasiuntinio žodžiams. Jis, kitaip 
sakant, yra Dievo ženklas, Dievo liudijimas. 

Nesakant aišku, kad stebuklas į pasaulio 
santvarką, į Dievo valdžią pasaulyje įeina kaip 
nepaprastas, retkartinis, tačiau kartu ir esminis 
pradmuo. Jo vaidmuo nuo amžių yra Dievo nu- 
matytas ir nustatytas. 

Šios žinios apie objektyvią maldos galią 
gamtos vyksme ir apie stebuklo esmę, galimumą 
ir tikslą pasaulio santvarkoje derinasi ir su filo- 
sofija, su tikėjimu ir su rimčiausiais gamtos 
mokslų parodymais. Tai tuojau patys turėsime 
progos pamatyti ir įsitikinti. 


Stebuklas ir energijos pastovumo dėsnis 


Monistai samprotauja, kad energijos pastovu- 
mo dėsnis yra nepajudinamas ir nepakeičiamas. 
Kadangi, jų išvedžiojimais remiantis, veikian- 
čios ir neveikiančios energijos kiekis turi visada 
išlikti pastovus, kyla logiška išvada, kad pa- 
saulis tvarkosi nepakeičiamais dėsniais. Tų 
dėsnių veikimo, pasak juos, niekas negali per- 
traukti ar sulaikyti. Reikia pripažinti, kad, iš- 
einant iš jų postulatų, toji išvada yra logiška. 
Ir tikrai, jei yra tik medžiaga, tik amžini ato- 

mai, nemedžiaginei jėgai nebėra vietos. Vadi- 
nas, bet kokios kosmo, gyvybės ar gyvenimo 
apraiškos turi būti ne kas kita, kaip atomų ener- 
gijos permainos, kurios vyksta aklai, fatališkai, 
nesulaužiamais dėsniais. Stebuklas tuo atveju, 
būdamas kaip tik retkartinis gamtos dėsnių su- 
stabdymas, lieka nesuvokiamas žodis, absurdas. 
Paklausykite, ką kalba monistas Straussas: 

„Ką reikia manyti, kai matome, kad ang- 
lų lordai prikaišioja ministerijai, kad raguo- 
čių maro metu neįsakė viešos atgailos? Be- 
protystė ar veidmainystė? Ką reikia manyti, 
kai, katalikų krašte sausrai derlių naikinant, 
nusitiesia per laukus ilga, klebono vedama pro- 
cesija, kad Dievas lietaus duotų? Negalima 
susilaikyt neištarus: Neišmanėliai, jūs neišma- 
nėliai!““. Tyndallis taip pat prideda savo: 
„Joks asmeninis, sutelktinis ar tautinis nusi- 
žeminimas negali nei iš dangaus vandenio lašo 
išgauti, nei iš saulės spindulio šviesos ištraukti. 
Tatai galėtų įvykti tiktai sukeliant gamtos san- 
tvarkoj tokį sąmyšį, koks nekiltų nė tada, 
jei neleistum saulei užtemti ar priverstum šv. 
Lauryno upę užbėgti aukštyn prieš Niagaros 
krioklį“, 

Nenorime ginčytis, ar nedidelis lietutis, prieš 
gamtos dėsnius iškritęs, sudaro ar nesudaro to- 


35 L'ancienne et la nouvelle foi, $ 37. 
** Dans les montagnes, $ 5. 

kią pat netvarką, kaip kad šv. Lauryno upės 
tekėjimas prieš Niagaros krioklį ar, sakysim, 
kurios nors planetos sustabdymas. Svarbu tik- 
tai yra žinoti, ar kosmo dėsniai gali ar negali 
būti kaip nors sukliudyti. Monistai atsako, kad 
ne. Jau žinome, jie remiasi energijos pasto- 
vumo dėsniu. Bet jų išvada yra logiška ir tiksli 
tiktai tuo atveju, jei su jais pripažįstame, jog 
tėra tik medžiaga, o už jos ir viršum jos — nieko. 
Bet jei už kosmo yra kita energijos versmė, tai 
tada labai yra lengva suvokti, kad šitoji ener- 
gija gali paveikti kosminę ir didesniu ar ma- 
žesniu mastu sustabdyti gamtos dėsnių veikimą. 
Štai dėl ko, prieš užginčijant, kad energi- 
jos pastovumas pasaulyje stebuklą padaro 
negalimą, monistai pradėjo skelbti, kad nėra 
jokios kitokios energijos versmės, nėra asme- 
ninio, nuo pasaulio atskirto Dievo. 

Šį svarbų dalyką kartais pamiršta ir katali- 
kai, kurie prieš monistus nori apginti stebuklo 
galimumą. Jie stengiasi sutaikyti energijos 
pastovumą su Dievo visagalybė. Toks galvoji- 
mas monistų neįtikins: jei jie netiki į Dievo bu- 
vimą, gali vis jiems šnekėti apie jo visagalybę!“" 


** To niekada nereikėtų užmiršti. Daug kartų, be- 
šnekant su mokslininkais, neigiančiais stebuklų galimumą, 
aš nutraukdavau bekylančią diskusiją šiuo trumpu klau- 
simu: „Ar Tamsta tiki, kad yra asmeninis Dievas? — 
Ne. — Tuomet palikime nuošaliai stebuklą ir kalbėkime 
apie Dievo buvimą, arba, jei norite, — apie giedrą ir lietų“. 

O jei, priešingai, asmeninio, nuo pasaulio 
skirtingo, Dievo buvimą pripažinsi, tuomet kas 
kita: tuomet, kaip pamatysime toliau, logiškai 
negalima paneigti Dievo“ galiai sutverti nau- 
jų energijų, ir kosminės energijos pastovumas 
tuomet lieka tik sąlyginis: toji energija yra pa- 
tvari, kol Dievas dėl kokios nors aukštesnės ir 
svarbesnės priežasties nesustabdo tam tikru at- 
vejų ir tam tikram laikui jos veikimo. Tuo 
atveju liks išaiškinti, kokiu būdu stebuklas su- 
siderina su gamtos dėsnių pastovumu, bet Ste- 
buklo galimumui kosmo energijos pastovumas 
tada jau neprieštarauja. 

Štai kokiu būdu buvo mėginta išvesti tą su- 
derinimą tarp gamtos ir stebuklo. 

Vokiečių gamtininkų susivažiavime 1873 me- 
tais Du Bois-Reymond perskaitė šį tvirtinimą: 
„Galima suvokti protą, pajėgiantį taip tiksliai 
pažinti gamtą, kad jam nesunku būtų išreikšti 
visas pasaulio apraiškas matematine formule, 
didžiule diferencijalinių simultaninių lygčių se- 
rija, iš kurių jau lengva nustatyti tam tikrame 
laiko akimirksnyje kiekvieno atomo vietą, grei- 
tumą ir kryptį“. Laplasas dar anksčiau už jį 
buvo pasakęs: „Protas, kuris pajėgtų pažinti tam 
tikru momentu visas gamtoje veikiančias jė- 
gas, visų jos kūnų užimamas pozicijas ir stengtų 
visus tuos duomenis išanalizuoti, kuris stengtų 
sutelkti į vieną formulę didžiausių kosmo kūnų 
riedėjimą ir lengviausio atomo judesį, — toks 

protas būtų laisvas nuo svyravimų, ateitis ir 
praeitis jam būtų visada aiškios, kaip diena. 
Žmogaus dvasia, davusi taip didelę pažangą 
astronomijai, mums duoda mažutį tokio proto 
vaizdelį“. 

Pirmasis Protas, filosofijos ir tikėjimo Die- 
vas atitinka visas Laplaso ir Bois-Reymondo pa- 
statytas sąlygas. Skirtumas tiktai tas, kad pa- 
minėtieji mokslininkai vaizduojasi tokį protą, 
kuris tobūlai pažįsta atomų pasaulį, o Dievas 
tobulai, matematiškai pažįsta ne tik atomus, bet 
visas jėgas, visas būtybes ir jų būkles — viską 
be jokios išimties. Toks protas, Dievas, yra, 
tat, mūsų suvokiama tikrovė, kuri realizuoja 
sveikiausią patirties mokslo hipotezę. Maldos 
bei stebuklo dermę su gamtos dėsniais šituo 
keliu labai lengva surasti. 

„Pavyzdžiui, imkime bet kokią gamtos ap- 
raiškų seriją. Ji gali labai žymiai pasikeisti ir 
bendriems dėsniams tebeveikiant. Kiekviename 
dinamikos uždaviny reikia visada skirti du da- 
lykus: bendruosius dėsnius ir pradžios padėtį. 
Pradžios padėtį pakeičiant, yra pasiekiami visiš- 
kai skirtingi gaviniai. Taigi, galime manyti, kad 
Dievas nustatė bendruosius, įprastinius gamtos 
dėsnius, kurie tvarkingai, ištikimai visur ir visada 
veikia. Tačiau tuo pat metu Dievas davė ato- 
mams tokią pradedamąją padėtį, kad jie savu lai- 
ku leistų įvykti protiniams, moraliniams faktams. 
Įvairių pradžios padėčių nustatymas iš Apvaiz- 

dos pusės buvo nulemtas numatymo, kaip elgsis, 


ką darys laisvos priežastys — žmonių valios. 


„Dievas, nuo pat amžių numatydamas, kada 
ir kaip įvyks laisvi žmonių veiksmai, nuo pat 
amžių ta linkme nustatė pradedamąją atomų pa- 
dėtį. Jeigu vienas ar kitas mūsų laisvas veiks- 
mas kitoks būtų buvęs, ar visiškai nebūtų buvęs 
įvykdytas, Dievas, tatai nuo amžių žinodamas, 
kitaip būtų atomų pradedamąją padėtį nustatęs, 
ir gamtos apraiškos būtų vykusios visai kitokia 
tvarka. 

„Taigi minėtoji malda, sukalbėta anais de- 
vynioliktojo šimtmečio metais, kad Dievas 
palaimintų derlių, ir lietus sodriai sudrėkintų 
žemę, buvo viena iš daugelio, o gal ir vie- 
nintelė priežastis, dėl kurios Dievas taip sutvar- 
kė pirmą pasaulio padėtį, kad paskirtu laiku 
įvyktų toji gamtos apraiška, kurios prašė malda. 
Šit, kaip malda įvykdo savo siekinį, nepakeis- 
dama įprastų gamtos dėsnių. Jei nebūtų buvę 
tos maldos, pradedamoji padėtis būtų buvusi 
kita ir, veikiant tiems patiems dėsniams, būtų 
davusi visai kitoniškus padarinius““, 

Garsusis skaičiuojamosios mašinos išradėjas 
Karolis Babbage įrodė, kad yra galima įrengti 
tokią mašiną, kuri, taisyklingai veikusi tam 


38 Žr. Revue des guestions scientifigues, 1878 m. 
spalių mėn. Nr.: Les confins de la science et de la phi- 
losophie. i 

tikrą laiką, gali nelauktai padaryt išimtį ir pas- 
kui vėl, be pataisymo, taisyklingai skaičiuoti. 
Iš tos apraiškos jis daro išvadą (visiškai ne- 
liečiančią stebuklo), kad vienas antras veikian- 
čių kosmo dėsnių pakeitimas neišstumia to dės- 
nio taisyklingumo ir nesugriauja pagrindinės 
dėsnio sąvokos. Toji pati priežastis, kuri paga- 
mino dabartinį kosmą su visa jame pasireiš+ 
kianšia energija, tuo labiau galėjo paruošti šiokią 
ar tokią tos energijos pakaitą, leidžiančią stebuk- 
lui pasireikšti. 

Šitais argumentais remiantis, stebuklas nėra 
gamtos dėsnių sustabdymas ir tuo labiau — 
bendrųjų gamtos įstatymų peržengimas. Jis de- 
rinasi su energijos išlikimo dėsniu. Tik būdas, 
kuriuo įvyksta stebuklas, nepažeisdamas gamtos 
dėsnių, nesiduoda mokslo užregistruojamas ir 
žmonių spėjimų numatomas. Čia, štai, ir glūdi 
šitaip aiškinamo stebuklo skiriamoji savybė. 

Tačiau jei atidžiai mąstysime, įsitikinsime, 
jog šitoks stebuklo išaiškinimas netikslus ir ne- 
pilnas. Juk pasitaiko daug tokių apraiškų, ku- 
rių mokslas nebebuvo numatęs, ir kurios vis dėlto 
yra paprastos, gamtinės. Jei mokslas ir nepa- 
jėgia jų išaiškinti, tai dar nereiškia, kad tos ap- 
raiškos nevyksta mokslo patikrintais, bendrais 
gamtos dėsniais. Kad kurią nors apraišką būtų 
galima pavadinti stebuklu, neužtenka, kad ją 
mokslas nepajėgtų numatyti: reikia, kad toji 
stebuklinga apraiška būtų priešinga mokslo nu- 

matymams, reikia, kad ją būtų galima išaiškinti 
tik sutikus, jog ji pareina iš aukštesnės būty- 
bės, kuri valdo gamtą pagal savo norus. O ką 
tik atpasakotąja teorija remiantis, nebūtų reikalo 
tvirtinti, kad stebuklą netarpiškai veikia už 
gamtą aukštesnis pradmuo, nes stebuklas būtų 
tik natūrali pirminės kosmo santvarkos pasėka. 
Tokią apraišką galima būtų pavadinti netikė- 
tinumu, staigmena, bet ne stebuklu. 

Pereikime į konkrečius pavyzdžius. Jei mes 

"paimsime analizuoti tikrą stebuklą,  pama- 
tysime, kad energijos pastovumo dėsnis jame 
neišlieka nepaliestas. Labai prašome įsidėmėti 
šią pastabą: kuomet po bendrų viešų maldų der- 
lingas lietus pakeičia nuostolingą sausrą, arba 
kai po procesijų ir litanijų giedojimo uždera ja- 
vai ar šienas, mes nesakome, kad stebuklas įvy- 
ko. Tolydžio, jei po maldų sugrįžta 'sveikata — 
mes nepripažįstame, jog tai stebuklas. Šitokie 
rezultatai, nors nelaukti ir netikėti, gali būti iš- 
aiškinti pirmine kosmo santvarka, kurioje jau 
buvo Dievo nustatyta, jog po tos ir tos maldos, 
tokios ir tokios atgailos, turės įvykti tas ir tas 
faktas. Šitoks įvykis yra paprastas, natūralus ir 
dėl to ne stebuklingas. 

Bet imk ir surask, jei geras, kur yra ener- 
gijos išlikimas Kanos vestuvėse, kuomet Kris- 
tus iš vandens padarė vyną. Jei mes, norėdami 
išaiškinti tą stebuklą, težiūrėsime tik į svar- 
biausią vyno pradmenį, alkoholį, turėsime su- 

sekti, kokiu būdu vanduo (H5O) galėjo tapti 
alkoholiu (C-H6O). Gal aiškinsite pradedamą- 
ja kosmo atomų padėtimi? Bet kaip ta padėtis 
galėjo čia viena akimirka padauginti du atomus 
grynanglio ir 4 atomus vandenilio, kurių vande- 
nyje nėra? Imkime Lozoriaus prikėlimą iš numi- 
rusių. Buvo praėjusios 5 d. nuo mirties. Gyvo 
kūno ląstelių jau nebebuvo; buvo tik mineralų 
narveliai, pareiną iš besidalinančio, besiskirstan- 
čio organizmo. Kad tie narveliai galėtų susiburti į 
gyvas ląsteles, reikėtų nuostabiai smarkios ir 
greitos savaime atsirandančios gyvybės, tuo tar- 
pu kai gamta neparodo, nė mažiausio tokios rū- 
šies pavyzdžio. Jei sakysi, kad Lozoriaus kūno 
narveliai nuo pat kosmo pradžios buvo ypatin- 
gu, specijaliu būdu sudaryti ir kad jie tą savo- 
tišką sudarymą išlaikė visuose pereituose gamtos 
kūnuose, patieksi labai originalų išaiškinimą, bet 
tas išaiškinimas taip atvirai prieštarauja mokslo 
konstatuotai gamtos eigai, kad Lozoriaus pri- 
kėlimas visada liks mokslo dėsniams priešingas 
ir dėl to stebuklingas. Šiais dviem atvejais ir 
dešimčia kitų, kuriuos galėtume suminėti, ne- 
galima nepripažinti veikimo naujos, skirtingos 
energijos, kuri sutvėrė grynanglio ir vandenilio 
atomus (arba juos iš aplinkinės medžiagos stai- 
giai ištraukė), kuri iš negyvų narvelių padarė 
gyvas ląsteles. 

Ir koks čia, pagaliau, nuostabumas, jei pasau- 
lyje nauja energija prisidea prie jau esančios? 

Jei Dievas dabar sutvertų naujus pasaulius, juos 
sutverdamas padaugintų kosmo energiją. O ga- 
lią sutverti naujus pasaulius neneigs nė vienas 
žmogus, kuris pripažįsta Dievo buvimą. Taigi, 
kodėl Dievas negalėtų į jau esamą mūsų pasaulį 
įnešti naujų energijų, reikalingų stebuklo pasi- 
rodymui? Be abejonės, tuo atveju kosmo ener- 
gijos pastovumo dėsnyje įvyks pakaita, bet tatai 
kaip tik ir sudaro stebuklo esmę. Būtų neišmin- 
tinga sakyti, kad toks Dievo elgesys, toks gam- 
tos dėsnių kaitaliojimas sugriauna tikėtinumą 
realiaisiais mokslais, atima bet kokį mokslinį 
tikrumą. Toksai pasakymas būtų teisingas, jei 
stebuklas būtų ne išimtis, bet taisyklėjei jis 
būtų ne retas, nepaprastas, bet nuolat pasitai- 
kąs įvykis. Juk ir žmonių įstatymai neišnyksta 
ir nenustoja galios, jei įstatymdavys leidžia 
kada-ne-kada žymesnes ar nežymesnes išimtis. 
Taip ir aukščiausiasis Įstatymdavys turi galėti 
laikinai pakeisti ar sustabdyti energijos pasto- 
vumo dėsnį, kai tasai dėsnis kliudo tam tik- 
rus laisvus veiksmus, kuriuos Apvaizda nori pa- 
remti ar įvykdyti dėl aukštesnių, dorovinių ir 
dvasinių tikslų. Tačiau Dievas, būdamas visa- 
galis, yra kartu išminties šaltinis, ir ne tik ga- 
lima, bet reikia tvirtinti, jog, darydamas išimtį, 
Gamtos Autorius per dažnai nekliudys, nemai- 
šys bendros nustatytos pasaulio tvarkos ir paliks 
mokslo dėsniams visišką, patvarų tikrumą. Isto- 
rija ir kasdieninė patirtis tą tiesą puikiai pa- 

tvirtina: visi matome, kad stebuklai teįvyksta, 
palyginti, retai ir labai ypatingais atvejais. 

Tai labai paprastos ir neginčytinos tiesos. 
Dievas nuo amžių padalino energijos kiekį į dvi 
dalis: tą, kurią sukūrė kartu su kosmu ir kuri 
patvariai, nekintamai išsilaiko per amžius, ir tą, 
kurią pasiliko netarpiškoj savo valdžioj, kad, iš- 
imties keliu (stebuklu) galėtų ją panaudoti tam 
tikriems laisviems žmonių norams įvykdyti. Ga- 
lima tą antrosios rūšies energiją pavadinti spe- 
cijalia neveikiančia energija, kuri nesiduoda pa- 
gaunama mechanikos dėsnių, ir kurią tik vie- 
nas Dievas tegali paversti veikiančia energija. 
Šv. Augustinas jau prieš kelioliką šimtmečių pa- 
rašė, kad „Dievas pasilaikė savo žinioj tam tikrą 
skaičių stebuklingų apraiškų, įvykdytinų savu 
laiku už ar viršum gamtos pajėgumo tam tikslui, 
kad žmonės, matydami stebuklingus įvykius, 
kurie nors savyje ir nėra didesni už kasdieni- 
nius, bet, būdami neįprasti, gilesnį įspūdį pa- 
lieka, labiau sukauptų dėmesį ir giliau pamąs- 
tytų“?", 

Kai kurie aštraus proto žmonės galėtų įsi- 
geisti išplėsti energijos pastovumo dėsnio ribas, 
įterpiant į jį ir tą specijalią stebuklingą energiją, 
apie kurią ką tik dabar kalbėjome. Toks noras 
būtų tuščias, nes mokslo dėsnis liečia tiktai kos- 
minę energiją: mokslas niekada į savo dėsnius 


39 In Joan Tract. 24. 

neįtraukė užkosminių energijų, nes jis tų ener- 
gijų negali stebėti, ištirti, taigi, negali jų pažinti. 

Tokį nevaisingą, nemokslišką smalsumą vis 
dėlto galima rasti. Aure, kai kuriems paknitėjo 
sužinoti, iš kur yra kilusi radijumo spinduliuo- 
jamoji šiluma. Išgalvojo, girdi, radijumo šilu- 
ma esanti mums neprieinamos, nepatikrinamos 
energijos padarinys. Buvusi ar esanti — kai ku- 
rių monistų nuomone — tokia energija, kurios 
niekas kitas negalėjęs sugerti, kaip tik radijumas, 
tai dabar jis ir spinduliuojąs, kaitinąs. Bet 
jei tarp įvairių energijų yra tokių, kurios ne- 
siduoda pastebimos, ištiriamos, tuomet sudiev 
energijos išlikimo bei pastovumo dėsniui! O to- 
kios išvados, būtent, išsižadėti energijos pasto- 
vumo dėsnio, monistai niekada nesutiks, nes tuo 
dėsniu jie tikėjosi įrodysią stebuklo negalimu- 
mą! Taigi, bent šitokio įrodinėjimo jie noromis 
nenoromis turi išsižadėti. : 

Tačiau lyg ant juoko pastaruoju metu rimti 
mokslininkai labai suabejojo ir paties energijos 
pastovumo dėsnio teisingumu. Suabejojimo prie- 
žastis — radijumas ir kiti radioaktyvūs kūnai. 
Jau ir fizikos bei mechanikos pagrindus peržiū- 
rėdami kai kas iš mokslininkų buvo pradėjęs dėl 
to dėsnio svyruoti. Buvo pastebėta, kad Car- 
not'o reliatyviškumo dėsnis, Newtono kūnų trau- 
kos dėsnis, Lavoisiero masės pastovumo dės- 
nis, griežtai iš naujo išanalizuoti, parodė plyšių, 
spragų — pasirodė absoliučiai tikri. 


101 


Paskaitykime didžiausio šios srities specija- 
listo H. Poincarės žodžius, labai būdingai pa- 
vaizduojančius mūsų paminėtą krizę. Jis rašo: 

„Iki šiol buvo išlikęs nepaliestas bent ener- 
gijos pastovumo dėsnis, ir išrodė, kad jo pa- 
matai stiprūs, nepajudės. Tačiau jūs patys at- 
menate, kaip krito paskutiniu laiku ir jo kursas. 
Tas faktas sujaudino mokslo sluoksnius. 
Jau tada, kai Becguerelis paskelbė pirmuosius 
savo tyrimus, ir ypatingai kai ponia ir ponas 
Curie surado radijumą, buvo aišku, kad kiek- 
vienas radioaktyvus kūnas turi neišsemiamą 
spinduliavimo energijos atsargą, kad spinduliuo- 
damas ir šildydamas per ištisus metus ir dešimt- 
mečius, radijumas neišseka, nesusilpnėja. Ener- 
gijos dėsniams tatai jau buvo rimtas akibrokš- 
tas. Juk tie spinduliavimai yra energija, o iš 
mažyčio radijumo gabalėlio toji energija tvino 
ir tvino, kaip iš bedugnės. Tačiau mokslininkai 
vis dar perdaug nebūkštavo, nes radijumo išlei- 
džiami energijos kiekiai buvo persilpni, kad būtų 
įmanoma juos tiksliai išmatuoti. Bent taip buvo 
tikima. Bet kritiška valanda atėjo tada, kai 
Curie pasiryžo įdėti radijumą į kalorimetrą ir 
jo energijos kiekį nustatyti moksliškai. Tada 
aiškiai pasirodė, kad radijumo išleidžiamos ši- 
lumos kiekis yra labai žymus. Toji apraiška 
buvo mėginama aiškinti kuo įvairiausiai, bet tol, 
kol viena kuri iš tų teorijų neįveiks kitų, mes 
negalime rašytis nė po viena. Vis dėlto nuo ne- 

seno laiko viena iš jų pradeda įsigalėti ir, gali- 
mas dalykas, kad ji mums suras paslapties raktą. 
Anglų mokslininkas Sir W. Ramsay pamėgino 
įrodyti, kad radijumas, išleisdamas energiją, vis 
dėlto ir pats keičiasi, kad jis tos energijos turi 
neapsakomą kiekį, bet kad ir jo energijai vistiek 
yra ribos. Jeigu panorėsime tikėti apskaičiavi- 
mais, tai radijumas turįs milijoną sykių daugiau 
šilumos už bet kokį žinomą cheminį pasikei- 
timą.  Radijumas išbaigsiąs savo energijos at- 
sargą po 1250 metų. Nedidelis to tvirtinimo 
mokslinis tikrumas, bet, kaip matote, po kelių 
šimtų metų, patikrinę tą patį radijumo gabalėlį, 
galėsime sužinoti, ar Ramsay teisybę pasakė, ar 
ne. O tos dienos belaukiant, išmintingiausia 
yra — abejoti", 

Štai, geriausias atsakymas stebuklo prie- 
šams, kurie tvirtina jį negalimu esant dėl to, kad 
prieštarauja energijos pastovumui, tarsi tašai 
dėsnis būtų neabejojama, neužginčijama tiesa. 
Dėl to būtų malonu tikėti, kad monistai, jeigu 
jie nešališki ir neužsispyrę, liausis kaišioję prieš 
maldą ir stebuklą tą energijos pastovumo baubą, 
kuri visai be reikalo buvo išgąsdinusi kai ku- 
riuos tikinčiuosius. O, pagaliau, mes matėme, 
kad jei energijos pastovumas ir būtų mokslo pa- 
tvirtintas, tai stebuklas vistiek išaiškinamas lo- 
giškai ir patogiai. 


40 Poincarė, La valeur de la science, p. 198. 

Prieš stebuklą tačiau yra kitas argumentas, 
jau ne monistų, bet deistų“ statomas, ir kurį 
dar gana dažnai galima diskusijose išgirsti. 
Deistai tariasi nesuprantą, kokiu būdu malda 
11 stebuklas gali derintis su Dievo nesikeičia- 
mybe. 

Priekaištas senas, senas ir atsakymas. 

Išklausydamas mūsų maldas, Dievas viską 
vieninteliu ir tuo pačiu amžinu veiksmu numatęs 
ir nustatęs, nė kiek nesikeičia. „Dievas nėra pa- 
veikiamas laiko, kaip mes“, nes laikas — tik 
jo kūrinys: Dievas valdo laiką, o ne laikas Die- 
vą. „Dievas, išklausydamas maldas, nekeičia sa- 
vo sprendimų, bet tik juos įvykdo“ (J. Simon). 

Kaip malda, taip ir stebuklas. Jis nesudrums- 
čia „amžinos Dievo giedros“, nesugriauja jo ne- 
sikeičiamumo. Stebuklas yra įrašytas Dievo pro- 
jektuose nuo amžių amžių, bet įvyksta tada ir 
taip, kaip Dievo visažinybė ir visagalybė vieną 
kartą ir amžinai yra nustačiusi. 

„Mes meldžiamės ne tam, kad Dievo planai 
pasikeistų, bet kad įvyktų tai, kas tame plane 
buvo nustatyta įvykdyti priklausomai nuo mūsų 
maldų“ (Šv. Tomas Akv.). „Kai žmogus mel- 
džiasi, ir jo maldą Dievas išklauso, nereikia vaiz- 


1 „Deizmas — proto įrodymais rėmiamas tikėjimas 
vienasmeniu Dievu, kuris, kartą sukūręs pasaulį, kaip 
mašiną, daugiau į jo reikalus nesikiša ir juo nesirūpina; 
vadinasi, deizmas atmeta Dievo apvaizdą ir stebuklus“. 
Tarptautinių žodžių žodynas. Kaunas 1956 m. 

duotis, kad tą maldą tik dabar Dievas tesužino- 
jo, teišgirdo. Jis ją girdėjo jau per visą amžiny- 
bę ir pasuko kosmą tos maldos linkme taip, kad 
maldos išklausymas yra Dievo numatvta natūra- 
li pasaulio eigos apraiška“ (Euleris). 

Vadinas, taip malda, kaip stebuklas, įeina į 
Dievo darbų planą, ir, neigiant stebuklo gali- 
mumą, reikia paneigti Kūrėjo buvimą. Monis- 
tai, kaip jau galėjome įsitikinti, tuo keliu ir eina. 

„Jei pasaulis pats savaime susikūrė, jei jis 
savo galia iš nieko atsirado, jei aukščiau gamtos 
dėsnių nebėra daugiau nieko, tuomet sutinku, 
kad stebuklas yra nesuvokiamas dalykas, nes 
tai pasėka be atitinkamos priežasties. Bet jei yra 
Pirmoji laisva ir išmintinga Priežastis, tuomet 
antgamtinės apraiškos sąvoka protui lieka labai 
lengvai suvokiama. Ir kaip, iš tikrųjų, būtų 
galima tuo atveju teigti, kad Pirmoji Priežastis, 
laisva ir visagalė, negali įsikišti į savo pačios 
nustatytą gamtos eigą, ypatingai tuo atveju, kai 
tasai įsikišimas yra reikalingas  kilniausią 
dalyką pasiekti, būtent, parodyti žmonijai jos 
tikslus ir jos pareigas? Negalima paneigti ste: 
buklo, nepaneigiant kartu ir Dievo Kūrėjo. Tik 
ateistinė, materijalistinė .ilosofija tegali skelb- 
ti, kad antgamtinės apraiškos yra negalimos ir 
stebuklas protu nesuvokiamas““*. 

Stebuklo galimumas tokiu būdu yra aiškus 


42 Abbė de Broglie, Religion et science, p. 207. 

kiekvienam žmogui, kuris tiki į Dievą, pasaulio 
Sukūrėją ir Valdytoją. Belieka tik faktiškai, 
istoriškai pažiūrėti, ar stebuklų tikrai yra kada 
nors įvykę, ar jie ir dabar tebeįvyksta. Į tą klau- 
simą gali atsakyti tik istorija, ir jos parodymai, 
paimti tiek iš tolimesnės praeities, tiek iš neseno 
laiko. Kiekvienam jie įsakmiai atsakys: taip. 
Istorinis kurio nors stebuklo įrodymas neįeina 
į mūsų programą, nes, prašome prisiminti dar 
kartą, mes kalbame tik apie tikėjimo santykius 
su realiais mokslais. Šiam reikalui mes patiek- 
sime tik šiek tiek bibliografijos“. Tačiau ne- 
galime praeiti nepaminėję, kad yra tam tikra 
partijinė kritika, kuri pasišovė atnaujinti, refor- 
muoti istoriją: girdi, visi tariamieji stebuklai esą 
ne kas kita, kaip legendos ar apgaulystės. 
„Tačiau į tos naujos deivės kreitėjimus leng“ 
va atsakyti, rašo tas pats De Broglie. Užtenka 
paklausti tik jos vardo. Jinai atsako: — Aš esu 
antgamtinių apraiškų neigėja: tai mano esmė, 
mano prigimtis ir mano tikslas. Visa tai, ką 
jūs man pristatote kaip antgamtiška — aš visa 
tai atmetu, neigiu, naikinu. Kas tik rodoma kaip 
antgamtiška — tai jau savaime klaida. Šito ar- 
gumento man užtenka ir su juo aš atsakau į bet 
kokį klausimą. Kai man parodo, jog tada 
ir tada, ten ir ten, taip ir taip įvyko stebuklas, 
man nesvarbu ramiai patikrinti, ar tas faktas tei- 


* Žr. veikalo gale. 

singas, ar ne: man tik svarbu išaiškinti, kokiu 
būdu tas faktas, būdamas melagingas, galėjo 
būti išgalvotas ir paskleistas. Bet kokia, kad ir 
keisčiausia hipotezė turi būti pripažinta, o ste- 
buklingas faktas paneigtas““'. 

Racijonalinės kritikos deivė tikrai pasi- 
šiaušusi. Jai trūksta blaivumo ir nešališkumo. 
Ji ne iš neginčijamų istoriškų liudijimų išvadas 
daro, bet istoriją į savo spielčius spraudžia; nori 
pasakyti ne tai, ką objektyviai istorija rodo, 
bet stengiasi, prakaituoja, norėdama istoriją pa- 
rodyti tokią, kokia jų užsispyrimui patinka. 

Blaivumo ir tiesos, objektyvios tiesos! Mes 
pripažįstame, kad tam tikrais laikais ir tam tik- 
rose vietose neapsišvietę katalikai buvo perdaug 
lengvatikiai, perlengvapėdiškai pasiskubino tikė- 
ti, kaip stebuklu, tuo, kas nebuvo stebuklas. Baž- 
nyčia tokiems lengvatikiams niekada nepritarė 
ir pati pripažįsta stebuklingą faktą tik tada, kai 
griežta ir blaivi istorinė kritika, kai fizikos, 
chemijos, medicinos ir kiti mokslai ištaria galu- 
tinį teigiamą žodį. Bažnyčia tik tada jį savo 
vardu kvalifikuoja, kaip stebuklą, ir skelbia. 
Deja, tokio blaivumo, objektyvumo nematyti 
monistų ir racijonalistų tarpe. Jiems furi ste- 
buklų nebūti, nors kažkaip aiškiai istorija kal- 


1 Broglie, op. cit. p. 214. — Žr. puikų veikalą prof. 
Sortais, Le Providence et le miracle devant la science. 
Paris, Beauchesne, 1905. 

bėtų ir tikrasis mokslas pritartų. Kur taip gai 
vojama, daugiau nieko negalima, kaip nutilti: 
protas su prievarta juk nesiginčys. 

ANTROJI DALIS 


Gyvybės pradžia ir istorija 
(Bijologija) 


I 


MOKSLO DUOMENYS APIE GYVIŲ 
PRIGIMTĮ 


Fizijologija, kuri šiandien užima pirmąją 
vietą bijologijos mokslų eilėj, prisipažįsta nepa- 
jėgianti gyvybę apibūdinti, pasakyt kas ji yra, 
Fizijologas Claude Bernardas, kurio nuopelnus 
kiekvienas turės pripažinti, vieną iš įdomiausių 
savo paskaitų paskyrė kaip tik tam nepajėgumui 
įrodyti. Jis peržiūri ir įvertina visus garsiausius 
gyvybės apibūdinimus, pradedant Aristotelio 
entelechija, baigiant Cuviero“ pasakymu, kad 


45 Cuvieras šitaip gyvybę aprašo: „Gyvybė — tai 
nuolatinis sūkurys, kurio kryptis, nors labai supainiota, 
išlieka visada vienoda, kaip vienoda išlieka tan sūkurin 
patekusių ląstelių giminė, nors pačios ląstelės keičiasi. Sv 
medžiaga čia vyksta atvirkščiai: šiandieninės gyvio me- 
džiagos greitai nebus, ir vis dėlto medžiaga išlaiko tą 
jėgą, kuri būsimąją medžiagą privers susiskirstyti jos rei- 

gyvybė — tai gyvybinis sūkurys. Su ypatingu 
dėmesiu jis analizuoja tas definicijas, kurios iš- 
rodo būdingesnės iš fizijologijos požiūrio, pa- 
vyzdžiui: „gyvybė — tai mirčiai atsispiriančių 
funkcijų visuma“ (Bichat) ir: „gyvieji kūnai turi 
savyje veikimo pradmenį, kuris niekada jiems 
neleidžia chemiškai sustingti“ (Tiedemann). Pa- 
rodęs visų tų apibūdinimų netikslumus ir trū- 
kumus, Bernardas šitaip išreiškia savo studijų 
išvadą: „Aiškiai ir atvirai sakant, tiksliai api- 
būdinti, išskiriamai apibrėžti gyvybę yra neįma- 
nomas dalykas. Daug kas įvairiais istorijos lai- 
kotarpiais tai mėgino, bet rezultatai — arba ne- 
aiškūs, arba nepilni, arba stačiai klaidingi“. 


Claude Bernardas atmeta bet kokią apri- 
jorinę pažiūrą ir metodą, pasitenkindamas 
tiktai tiksliai atskirti gyvus kūnus nuo negyvų. 
Jo tyrimų rezultatais remiantis, keturios yra es- 
minės, griežtai skirtingos gyvių savybės: organi- 
zacija (įvairių paskirų dalių santvarka, kuri visai 
kitoniškai vyksta, negu negyvos medžiagos 
susigrupavimai), gimdymas (atsigaminimas, vien 
gyviuose pasireiškiąs būdinys), augimas (tik 
gyvas kūnas atsiranda, padidėja, miršta), ir pa- 
galiau mitimas, batvariausia ir bendrausia gyvo 


kalaujama tvarka. Tokiu būdu gyviems kūnams forma 
yra esmingesnė už medžiagą, nes medžiaga nuolat mai- 
nosi, o forma visada lieka ta pati“. 

organizmo apraiška, kurios vienos pakaktų jį 
apibūdinti. 

Tačiau mokslui galime padėkoti, kad jis, ne- 
pajėgdamas iki šiol pasakyti, kame glūdi gyvy- 
bės esmė, negalėdamas patiekti mums jos defi- 
nicijos, nors griežtai nustatė ir aprašė jos apraiš- 
kas. Claude Bernardo sintezė apie gyvybę 
ir jos priešingybę—mirtį mums yra pats rimčiau- 
sias mokslo paliudijimas. Prašome jį įsidėmėti. 

Taigi, Bernardo tvirtinimu, kiekviename gy- 
vyje nuolat keičiasi dvi apraiškos: organiškas 
irimas ir gyvybinė organizacija. Kiekviena 
akimirka organai beveikdami įra dėl grynai fizi- 
nių-cheminių vyksmų, pav., degimo, rūgimo. 
Tačiau organas, irdamas ir nykdamas, kartu be 
atvangos atgyja tiek savo sąrangos, tiek formos, 
tiek esminių savybių atžvilgiu. 

Tokiu būdu, kalbant minėto mokslininko žo- 
džiais, nuolatinio organizavimosi fenomenas, to- 
lydžio lydimas griuvimo apraiškos, moksliškai 
rodo gyvybę. Griuvimas, irimas, kurio nestengia 
atsverti susiorganizavimo galia, sudaro moksli- 
nę mirties savybę. Fizinės ir cheminės galios 
pakankamai išaiškina organų iširimą, bet jos 
nieku būdu neišaiškina gyvybės apraiškos. 
„Kartu su didele minia mokslo žmonių, atsto- 
vaujančių įvairias šalis ir įvairius laikotarpius, 
kartu su pačiais garsiausiais vyrais, iškėlusiais 
savo išradimais mokslo garbę, aš tvirtinu, kad 
gyvųjų kūnų skiriamosios savybės pareina iš 


111 


ypatingos priežasties, iš savaimingos galios, iš 
gyvybės, kuri glūdi jų organinėse pajėgose“. 

Bendrosios bijologijos problemos paskutiniu 
laiku paskatino mokslininkus nuodugniau šią 
mokslo sritį ištirti, ir, reikia pripažinti, kai kurie 
tų tyrimų duomenys labai įdomūs. 


Tik ir čia tas pats trūkumas, kaip visose 
mokslo šakose: susiskaldymas ir prieštaringu- 
mas. Jei kituose moksluose hipotezių yra daug, 
tai bijologijoj jų— daugybė. Drąsiausios ir net 
fantastiškiausios hipotezės, tačiau, ar tik nebus 
mikromeristų ir organicistų, kurie, žinoma, dar 
suskilę į porūšis, o porūšys į sekcijas. Tame 
sistemų labirinte vyrauja bendra materijalistinė 
kryptis, kuri mėgina išaiškinti gyvybę mecha- 
nikos, fizikos, chemijos jėgų veikimu. Pasak tų 
teorikų, gyvybė yra regimo ir apčiuopiamo me- 
džiaginio narvelio dalis ar jo savybė, mūsų min- 
tis yra tik smegenų narvelio kitimų padarinys, 
ir taip panašiai. Žodžiu,  pozityvistinių 
hipotezių inžinieriai sutaria ta prasme, kad pa- 
neigia bet kokį esminį skirtingumą tarp gyvybės 
ir medžiagos. Tačiau kai paskui reikia konkre- 
čiai, smulkmeniškai tiksliai gyvybę apibūdinti, 
nuomonių vienodumas griežtai sujra, ir nesuta- 
rimas pasidaro didžiausias. Apie bet kokį ga- 
lutinį, visų pripažintą mokslo laimėjimą būtų 


46 De Ouatrefages, L'espėce humaine, ch. I. 

užtat ne tik peranksti, bet visiškai neįmanoma 
kalbėti. 

Tačiau mokslininkų svyravimai ar gal įgim- 
tas mokslo nepajėgumas gyvybės esmę atspėti 
mums kliūčių nesudaro. Mūsų tyrimo pastan- 
gos gali vistiek būti vaisingos, ir išvados apie 
gyvybės pradžią ir išsiplėtojimą tikros. Visi 
sutinka, kad gamtoje yra gyvų ir negyvų kūnų. 
Visi vienodai juos skiria. Visi tas pačias sa- 
vybes vadina gyvybinėmis. To ir užtenka. „Ar 
mokytas būsi ar bemokslis, turėsi ir nenorėda- 
mas matomus patiriamus daiktus skirti į dvi la- 
bai nevienodas rūšis: negyvus daiktus ir orga- 
nizuotas būtybes“. O iš šitų tiesų, visų 
žmonių pripažintų, jau galima išvesti daug naujų 
tiesų — visas, kurios mus šiame veikale domina. 


Iš kur gyvybė? — Tikėjimo atsakymas 


Kaip paprastai, pirmoj eilėj paklauskime 
tikėjimo: gyvybė iš kur? Tikėjimo atsakymą 
mes jau skaitėme anksčiau: pasaulis ir visa tai, 
kas pasaulyje yra, buvo Dievo iš nieko sutverta. 
Taigi, ta pati yra pirmoji gyvybės kilmė, ta pati 
yra ir visų daiktų priežastis. 

Bet jei mes tikėjimo įsakmiau paklausime: 
Ar gyvybę Dievas netarpiškai sutvėrė? Ar jos 


47 De Ouatrefages, I'Espėce humaine, ch. I. 

atsiradimą žemėj reikia skirti ypatingam, paski- 
ram Dievo veiksmui? O gal gyvybė yra pir- 
minio stovio, bendrų Dievo nustatytų dėsnių 
padarinys, atsiradęs evoliucijos keliu patogiose, 
Dievo numatytose sąlygose ir aplinkybėse? 

Į šiuos klausimus tikėjimas nieko neatsako. 
Dievas pačiam žmogui paliko teisę šios tiesos 
ieškoti ir ją surasti mokslo keliu. 


Gyvybė iš kur atsirado? — Mokslo atsakymas 


Ar mokslas turi tikrų, įrodytų tiesų apie gy- 
vybės pradžią? Ar gali jas neginčijamai įrodyti? 
Ar tuos jo įrodymus galima laikyti galutiniais, 
neatšaukiamais? Taip. Mokslui pasisekė prieiti 
dvi tiesas: vieną faktą ir vieną dėsnį. Faktas 
štai šis: yra moksliškai įrodyta, kad gyvybė su 
savo esminėmis savybėmis nevisada žemėje pa- 
sireiškė, kad ji, palyginti, vėlai mūsų planetoje 
tepasirodė.  Dėsnis štai koks: tyrimo keliu yra 
įrodyta, bent iki šios dienos, kad kiekvienas 
gyvis pareina iš gyvio, omne vivum ex vivo. 

Kada gyvybė mūsų žemėj atsirado? 

Iki šiol geologija ir paleontologija sutartinai 
mokė, kad gyvybė pasirodė tik pirmųjų nuo- 
sėdų klode. Mat, žemės pluta, sudaryta iš gneiso 
ir žėručio-putnago sluoksnių, gyvybei buvo iš 
pradžių netinkama. Todėl pirmasis žemės isto- 

rijos laikotarpis yra vadinamas azoiniu, begy- 
vybiniu. 

„Jau daug kartų, aptikę pirmuosius nuosėdų 
sluoksnius, mokslininkai tikėjosi priėję pirmąją 
florą ir fauną, bet. kaskart labai greitai pasijuto, 
jog po tais klodais, kuriuose buvo rasti tariamos 
ankstybiausios gyvybės palaikai, tysojo kiti, se- 
nesni klodai, kuriuose šen bei ten buvo aptikti 
suakmenėjęs gyvis ar augalo žymės. Kambrijaus 
laikotarpyj, kuris ilgą laiką buvo laikomas gy- 
vybės aušra, gyvija jau gausi ir sudėtinga. Ji 
neparodo nė vienos iš tų savybių, kurias būtų 
galima tikėtis rasti pirminiuose gyviuose, jei yra 
tiesa tai, ką sako Darwino evoliucijos teorija, 
kuria remiantis, juo tolyn į senovę, juo gyviai 
turėtų būti paprastesni. -Po Kambrijaus klodu 
įvairiose žemės skritulio vietose, kaip Kanadoj, 
Jungtinėse Amerikos Valstybėse, buvo atrasti 
daug senesni klodai, tarp kurių aiškiai matyti 
dideli nevienodumai. Kai kuriuose iš tų klodų 
buvo rasta suakmenėjusių gyvybės palaikų, vie- 
nur plaukuotųjų žvaigždžių (crinoidea), antrur 
į kempines panašių organizmų (spongiaria), tre- 
čiur vėžių, dar kitur taip vadinamų spindulinių 
(radiata). Jei nuosėdų sluoksnių rekristalizacija, 
kuri, aišku, juo senesnė, juo dažnesnė ir pilnes- 
nė, nebūtų sunaikinusi savyj paslėptų organiz- 
mų palaikų, tikrių tikriausiai prieškambrinė 
fauna mums parodytų gausių ir įvairių gyvybės 
lyčių. Tikrosios pirminės faunos mes niekada 

nepažinsime. Nuosėdos, į kurias gyvūnų liku- 
čiai buvo nugrūsti, šiandien yra gneisas, žėrutis, 
putnagas. Tie klodai slepia gyvybės pradžią ir 
niekada mums savo paslapties meatidengs. Mes 
nežinome ir nežinosime, koks tais. tolimais lai- 
kais buvo žemės veidas. Galimas dalykas, kad 
tada žemė visa telkšojo vandenyje. Šitaip bent 
sako Edvardo Suesso: teorija. Jeigu ji teisinga, 
tai pirmieji gyviai atsirado jūroj. Laikui bėgant, 
kai iškilo sausumos, gyvybė, pasak jo, pasiekė 
krantus ir prisitaikė prie naujų sąlygų. O gal 
įvyko atvirkščiai. Gal gyvybė pasirodė sausu- 
moj. Gal augmenys, kaip rašo „Pradžios“ kny- 
ga, atsirado anksčiau už gyvulius... Vienas 
dalykas tėra neabejotinas — tai, kad gyvybė 
mūsų planetoj buvo neįmanoma, kol žemės pa- 
viršius žymiai ataušo, nes negalima suvokti gy- 
vybės tokioj aplinkoj, kurios temperatūra ne- 
toli šimto laipsnių““?. 

Žingsnis iš mirties į gyvybę, iš neorganiško 
narvelio į organišką ląstelę, toji akivaizdi, leng- 
vai patikrinama gyvybės apraiška, taip svarbi 
realiesiems mokslams ir filosofijai, neapsakomai 
vargina materijalizmo šalininkus. Jiems būtų 
patogu, jei galėtų tvirtinti, kad gyvybė amžina, 
kaip tvirtina apie medžiagą, jėgą, judėjimą, o 


45 Pierre Termier, Prancūzijos Mokslo Instituto narys, 
Kasyklų Mokyklos (Ėcole des Mines) profesorius: Les 
grandes ėnigmes de la gėologie. — Revue des guestions 
scientifigues, 1920-I-20. 

čia — to negali! Nepaisyti protinio, logiško įro- 
dymo materijalistai papratę: metafizika jie ne- 
tiki. Bet neboti apčiuopiamo, nepaneigiamo fak- 
to — tik dar drovisi. Tat, monistams šiame 
klausime labai riesta. Nė patys drąsiausieji ir 
gabiausieji neįstengia iš tos gelmės išsikasti. Čia 
dar labiau, negu atomo kilmės klausime, monistą 
negailestingai slėgia įkyri dilema: arba pripažinti 
sukūrimo dogmą, arba patiekti rimtą hipotezę, 
kuri gyvybę be sukūrimo išaiškintų. 

Kartojant, visą šį klausimą suglaustai galima 
išreikšti šitaip: krikščioniškasis tikėjimas ir filo- 
sofija parodo, kad gyvybė buvo Dievo sukurta, 
bet daugiau nieko neįsako tikėti, o apie sukū- 
rimo aplinkybes, apie pirmąsias gyvybės apraiš- 
kas — tyli. Realusis mokslas yra pasiekęs bent 
vieną aiškią ir neabejotiną tiesą: kad gyvybė 
žemėje ne amžina, bet prasidėjo. O kadangi pir- 
mieji organizmai, kokie jie bebūtų buvę, netu- 
rėjo tėvų, vien tik dėl to, kad jie buvo pirmieji, 
yra aišku, kad jie atsirado ne dabartinių gamtos 
jėgų įtakoje, bet kitokiems dėsniams veikiant. 

Mokslo garbei reikia pasiskubint pasakyti, 
jog didžioji rimčiausių mokslininkų dauguma 
nesidrovi prisipažinti, kad jie nepajėgia gyvybės 
pradžios mįslės atspėti ir nušviesti. Tokių pasi- 
sakymų būtų galima išrašyti ištisus tomus. Bet 
mes čia patieksime tik kelis, ištartus materija- 
lizmo vadų. Parinkome juos ir dėl to, kad nie- 
kas negalėtų prikišti, jog tik savo teigimui pa- 

lankius posakius -renkamės, ir dėl to, kad mate- 
rijalizmo viršūnių žodžiai nepaprastai būdingi. 
Mes jau turėjome progą pažinti karštakraujį 
Tyndallį. Bel.asto kongrese jis stebėjosi ir ap- 
gailestavo, kad „Darwinas ir Spenceris kaip 
čiuožte pračiuožė pro“ gyvybės pradžios proble- 
mą... O vis dėlto klausimas laukia atsakymo 
ir neatsakyti negalima!“ — pridūrė jis. Jau ga- 
lima jausti, kad jis pats nori lauktąjį atsakymą 
patiekti. Neapsigauname, štai jis: „Tiriant da- 
lyką iš pat pagrindų, matyti, kad gyvybė amžių 
tolybėje gimsta iš medžiaginių pradmenų tokiu 
paslaptingu vyksmu, kurio niekas nepajėgs iš- 
aiškint“. Tyndalliui, kaip matote, negalima pri- 
kišti, kad tylomis pro neišaiškinamą mįslę pra- 
šliaužė, bet išspręti nė jis jos neišsprendė. 
„Kaip atsirado gyvybė? Aš nežinau, — rašo 
kitas karštas monistas, Fėlix Le Dantec.—Pasau- 
lio medžiagos evoliucijoj vieną gražią dieną atsi- 
rado gyva medžiaga, ir viskas ... Labai galimas 
dalykas, kad sąlygos, reikalingos gyvybės sin- 
tezei, susidarė tik tą vieną sykį ir tik toj vienoj 
vietoj. To užtenka, kad mes galėtume suprasti, 
kaip gyvybės vyksmas ėjo toliau“*?. Puikus iš- 
aiškinimas! Lyg kad, vaikui paklausus, dėl ko 
vėjas pučia, atsakytum: Dėl to, kad pučia! 
Profesorius Huxley kalba rimčiau: „Susida- 
ryt rimtą nuomonę apie gyvybės pradžią moks- 


49 Le Dantec, Le conflit, 1901, p. 221, 

las neturi jokios priemonės. Galima tiktai spė- 
lioti, bet spėliojimai neturi jokios mokslinės ver- 
tės“. Du Bois-Reymondas gyvybės proble- 
mą įrašo tarp septynių mįslių, kurios, tarsi, šai- 
posi iš realiųjų mokslų. 

Virchowas, gamtininkų kongrese disputuo- 
damas su Hackeliu, savo kalbos turinį suglaudžia 
šitaip: „Mano išmanymu, apie tašką, kuriame 
organinis pasaulis susijungia su neorganiniu, 
mes tiek tegalime pasakyti, kad nieko rimto 
nežinome. Negalima patiekti, kaip tiesos 
to, kas yra tiktai hipotezė, mokslui pasta- 
tytą klausimą, kaip pagrįstą išvadą“. Pagaliau 
ir pats Darvinas nebijo pripažinti, kad „galima 
su tam tikru pasididžiavimu tvirtinti, jog gyvy- 
bė su visomis savo savybėmis buvo pačioj pra- 
džio Kūrėjo duota“. 

Teesie mums leista prijungti prie materijalistų 
mokslininkų parodymų vieno labai žymaus che- 
miko ir įsitikinusio krikščionio J. B. Dumaso 
pasakymą: „Mokslas nieko nežino nei apie gy- 
vybės esmę, nei apie jos pradžią. Ją paslaptin- 
gai perduoda viena karta kitai nuo pirmojo gy- 
vio atsiradimo iki šiai dienai. Iš kur gyvybė 
atėjo, mokslas nežino, kur gyvybė eina, ko sie- 
kia — mokslas taip pat nežino, ir kai mokslo 
vardu yra ištariami kitoniški, priešingi tvirti- 
nimai — mokslas tokius išsišokimus turi pa- 
neigti“*", - 
“50 Dumas'o kalba, pasakyta posėdyj, kuriame jis buvo 
priimtas į Prancūzų Akademijos narius. 


119 


O vis dėlto pačios keisčiausios teorijos ir hi- 
potezės apie gyvybę buvo siūlomos su mokslo 
etikėte. Pažiūrėkime kokiu būdu ir kokia 
teise. 


II 


MOKSLO SPĖLIOJIMAI APIE GYVYBĖS 
PRADŽIĄ 


Mokslo sistemos ir hipotezės apie gyvybės atsi- 
radimą: savaime atsirandanti gyvybė ir realieji 
mokslai. — Monistų pažiūros apie gyvybę: Hš- 
ckelio autogoninė-plasmagoninė archigonija. 


Ar gali gyvybė savaime atsirasti? 


Visos išgalvotosios sistemos ir hipotezės apie 
gyvybės pradžią sueina i šį klausimą: Ar gy- 
vybė gali pati savaime iš neorganinės modžia- 
gos užgimti? Savitą, savaimingą arba hetero- 
genišką gimimą Hackelis liepia suprasti kaip 
„atsiradimą organinio individo be tėvų pagal- 
bos“, vadinas, tokį vyksmą, kuris prasideda ne- 
organizuota medžiaga, o pasibaigia gyviu. Ši 
problema, viena iš įdomiausių ir sunkiausių, 
kurios tik gali varginti žmogaus protą, buvo 
gamtininkų tiriama iš įvairiausių požiūrių. 

Vieni pasiryžo išspręsti grynai mokslinę 
problemą, stebėti, konstatuoti faktus, išvesti 

dėsnius. Jų pasistatytas klausimas buvo šis: Ar 
yra gamtoje savaime atsirandančių gyvių? Pa- 
stebime iš anksto, kad jei mokslas atsakytų tei- 
giamai, Dievo Kūrėjo buvimas dar nebūtų pa- 
liestas: organinės būtybės pasirodymas be tėvų 
pagalbos galėtų būti suvokiamas tiktai ypatingu 
kuriamosios Dievo galios dėka. Tikėjimui ir 
filosofijai visiškai tas pats, kokį atsakymą moks- 
las duos į šį klausimą. 

Kiti, monistinės pakraipos mokslininkai, 
nori patiekti dvigubą atsakymą — mokslinį ir 
filosofinį. Jie tariasi pajėgsią išaiškinti gyvy- 
bės atsiradimą be Dievo, vien tiktai mechaniniu 
medžiagos galių veikimu. Gyvasis atomas, pasak 
jų, yra savaime atsiradęs, ar, tiksliau sakant, me- 
chaninės evoliucijos keliu išriedėjęs iš amži> 
nojo medžiagos atomo. Bet koks antgamtinis 
įsikišimas, bet koks Dievo veiksmas, tarpinis 
ar netarpinis, jiems išrodąs nesąmonė. 

Taigi, turime dvi labai nevienodas pažiūras. 
Mes jas atpasakosime ir įvertinsime kiekvieną 
atskirai, nes šitaip bus ir aiškiau, ir išvados galės 
būti tokios tikslios ir teisingos, kokių mes visi 
norime. 

Statykime, tat, mokslui pirmąjį klausimą: Ar 
buvo susektas ir patikrintas bent vienas faktas, 
kad gyvybė būtų savaime užgimusi? Tiek moks- 
lininkai faktų registruotojai, tiek patys monistai 
atsako, kad ne. Skirtumas tiktai tas, kad mo- 
nistai, tardami neigiamą atsakymą, pasiskubina 

nepavykę susekti, tai esąs galimas dalykas, kad 
ateityj jam tatai pavyks. Tuojau pamatysim, ko 
toji pastaba yra verta. 

Nemanykime, kad spėlioti apie savitą gyvy- 
bės atsiradimą pradėjo tik monistai. Tokie spė- 
liojimai jau labai seni. Jų randame jau Aristo- 
telio raštuose. Ne vienas Bažnyčios tėvas, daug 
scholastikos laikotarpio daktarų, tarp jų ir šv. 
Tomas Akvinietis, o po jų daug teologų ir šiaip 
ketalikų mokslininkų buvo reiškiamos nucomo- 
nės, kad gyvybė savaime atsiranda. Ir nenuosta- 
bu, nes jau sakėme, šis klausimas tiesioginai ti- 
kėjimo neliečia. Per paskutiniuosius tris šimt- 
mečius ši problema sukėlė ypatingą mokslinin- 
kų susidomėjimą. Pradedant Herveyo (1628) 
tyrimais, baigiant Spallanzinio (1767) ir ypatin- 
gai Pasteuro įrodymais, kaskart labiau aiškėjo 
problemos turinys, ir tyrimai kaskart labiau bu- 
vo apibrėžiami ir kruopščiausiai apsaugomi nuo 
įtakų, galinčių įvesti klaidą“*. 

Dar, palyginti, ne taip seniai, septynioliktojo 
šimtmečio pabaigoje, tebebuvo tvirtinama, kad 


*! Iš mokslininkų, prisidėjusių prie heterogenijos klau- 
simo sprendimo, žymiausi yra šie: Redi (1668), Vallisneri, 
Swamerdan, Malpighi (popiežiaus Inocento XII gydyto- 
ias).  Rėaumur, De Geer, Trembley, Charles-Bonnet. 
Leuwenhoeck, Flourens, Gratiolet, Milne-Edwards, Du- 
mas. Cl. Bernard, Van Beneden, Coste, Payden, Davaine, 
Koch, Balbiani, Tyndall ir kt. 

bitės, skorpijonai, varlės, pelės ir net kai kurie 
paukščiai savaime atsirandą. Kai pasireiškė 
tiriamųjų metodų pažanga, savaime gimusių gy- 
vių skaičiuje tebepaliko tik žemiausios rūšies 
gyvulėliai. Paskutiniai savitos gyvybės šalinin- 
kai nusileido iki paties žemiausio laipsnio: jie 
tenori įrodyti, kad savaime gali iš negyvos me- 
džiagos gimti tiktai amorfiškos gleivės, pati pa- 
prasčiausia gyvybė be sąrangos ir be organų. 
Tačiau nors ir sumažėjo gyvybės klausimo apy- 
garda, bet mokslinis jo įdomumas ir svarbumas 
liko tas pats. Ir šitaip susiaurinta, savitos gyvy- 
bės teorija tebėra pilna sofizmų ir netikslių aiš- 
kinimų. Aišku, dėl ko: tas belytines gleives 
materijalistai kaip nors nori įpiršti kaip tar- 
pinį, jungiantį žiedą tarp medžiagos ir gyvybės, 
nori ja pagrįsti Laplaso kosminės evoliucijos ir 
Lamarcko bei Darvino bijologijos raidos hipotezę. 

Devynioliktojo šimtmečio pusėje, 1858 me- 
tais, ginčas sukėlė tikrą mokslinį karą, kurio 
aidas nuskambėjo per visą pasaulį. Trys žymūs 
gamtininkai, Pouchet, Joly ir Musset pasiryžo 
įrodyti, kad taip pašlijusi, taip menkai įtikėtina 
savitos gyvybės teorija vis dėlto yra moksliškai 
tikėtina. Parodė tam tikslui ištisą eilę tyrimų 
ir jų rezultatų. Pasteuras stojo į priešingą fron- 
tą. Diskusijos ir bandymai atsidūrė Prancūzijos 
Mokslininkų Akademijoj.  Pasteuras akivaiz- 
džiais bandymais tuojau pralaužė heterogenistų 
frontą. Tačiau jie taip pigiai nenorėjo pasiduoti. 

Prieš kiekvieną Pasteuro bandymą jie statė prie- 
šingą bandymą, prieš jo duomenis — priešin- 
gus duomenis. Bet Pasteuras savo priešininkų 
bandymuose vis rasdavo tai klaidą apskaičiavi- 
muose ir tyrimuose, tai nelogiškumą išvadose, 
o jo bandymų duomenų niekas negalėjo užgin- 
čyti. Pagaliau, Akademija, nuodugniai ištyrusi 
klausimą ir griežtai patikrinusi visus duomenis, 
paskelbė bylos sprendimą: „Pono Pasteuro pa- 
stebėti ir ištirti faktai, kuriuos mėgino užginčyti 
ponai Pouchet, Joly ir Musset, pasirodė kuo- 
tobuliausiai atitinką tikrovę“"*. 

Nežinantiems bus pravartu trumpai pri- 
minti, kad Pasteuras atliko įrodomiausius ban- 
dymus. Jis atvirindavo ligi 100 laipsnių į specija- 
lius butelius įpiltą skystį ir, neįleisdamas oro, 
tuojau juos užkimšdavo vata arba amijantu. 
Tokie kamščiai praleisdavo į butelius orą, bet 
sulaikydavo dulkes ir gyvybės daigus. Kiek- 
vieną kartą, kai bandymas būdavo atsargiai ir 
tiksliai atliktas, skystis nei gesdavo, nei rūg- 
davo, nors ir kažin kaip jis rūgimui būtų buvęs 
tinkamas. Priešingai, skystis tuojau  pradė- 
davo rūgti, jei į jį pamirkydavo kamščio ami- 
janto ar vatos gabalėlį. Toliau labai komplikuo- 
tais tyrimais ir galingais mikroskopais Pasteuras 
rodyte parodė smulkiuosius gyvus mikrobus, 


52 Akademijos paskirtos komisijos referento Balardo 
žodžiai. 

kurių pilna atmosferoj tarp organinių lakiojan- 
čių nuotrupų. Praktišką Pasteuro dėsnio pritai- 
kymą galima kasdien matyti chirurgijoj ir me- 
dicinoj““. 

Karas buvo baigtas, Pasteuras išėjo nugalė- 
tojas. Jo išvada— „kiekvienas gyvis iš gyvio“— 
šiandien mokslo dėsnis. Kitas mokslininkas, 
kuris pirmiau buvo karščiausias savitos gyvy- 
bės šalininkas, jau mūsų pažįstamas Tyndallis 
naujais ir labai įžvalgiais metodais pakartojo 
Pasteuro bandymus ir pasiekė tuos pačius re- 
zultatus. Po tų bandymų jis parašė, kad „kito 
dėsnio, tikresnio už šitą, mokslas neturi““*. Svar- 
būs žodžiai ypač dėl to, kad Tyndallis, visada 
likęs materijalistinių pažiūrų, negali būti įtartas 
šiame klausime šališkumu. 


Kur ir kaip randa gyvybę monistai 


Mes jau sakėme, kad į savitą gyvybę gali 
būti žiūrima iš dviejų požvilgių: arba kaip į 
grynai mokslinę hipotezę, sudarytą tik tikslu 
ištirti tikrovės faktą, nedarant iš to fakto jokių 
filosofinių ar religinių išvadų, arba kaip į fi- 
losofinį postulatą, kuriuo norima pagrįsti mate- 
rijalistinę-monistinę pasaulėžiūrą. 


53 Buysse, Vers la croyance, Paris 1922, p. 75. 
54 Les microbes organisės. 

Kaip mokslinė hipotezė, savitoji gyvybė ne- 
išsilaikė, žlugo, patvirtindama savo priešingybę 
„kiekvienas gyvis iš gyvio“. 

Lieka pažiūrėti pritaikomųjų mokslų ir Io- 
gikos akimis, ko yra verta monistinė gyvybės 
filosofija. 

Būtų galima parašyt pikantišką romaną, pa- 
vadintą: „Kaip materijalistas daro gyvą iš ne- 
gyvo“. Istorijoj kitą tokią nuotykingą odisėją 
vargu berasi. Įdomus tikrai būtų dalykas išpa- 
sakoti visas monistų svajones ir įsikarščiavimus, 
nusivylimus ir net apgaulės, pradedant pra- 
laimėta kova su  Pasteuru ir „galutiniu 
grynanglio ir Ko bankrotu dėl nepasisekimo duo- 
ti gyvybę gleiviniui pirmoniui“ (Virchow), bai- 
giant „Kanados eozonu“ (Eeozoon canadense), 
suklastotu Hackelio batybijum (Bathybius Hoe- 
ckelii), kurį Huxley su tokiu pasididžiavimu pa- 
skelbė pasauliui kaip visų gyvių perą ir kurį su 
tokiu skaudžiu pažeminimu turėjo netrukus at- 
šaukti, kaip niekada nebuvusį, išsvajotą didvyrį. 
Ties viena iš tų pramanių savitos gyvybės hipo- 
tezių verta kiek ilgiau apsistoti, su ja susipa- 
žinti, pažiūrėti, kaip buvo mokslo sutikta ir įver- 
tinta. Pasirenkame pačią garsiausią, pilniausią, 
išgalvotą Jėnos profesoriaus Hžckelio“*. 

Hackeliui savitos gyvybės būtinai reikėjo. 
Monistinė pasaulėžiūra be jos lieka nelogiška. 


55 Histoire de la crėation deš ėtres organisės. 

ML IAR IZ 


Paneik, kad gyvybė pati atsirasti negali, ir tada 
reikia sutikti, kad kas nors kitas ją padarė, o 
sutikti su tuo, reiškia sutikti, kad materijaliz- 
mas ir monizmas — didžiulė klaida. Tačiau, ant- 
ra vertus, mokslas savitą gyvybę paneigė, 
kaip priešingą akyliausiems ir ilgiems tyrimams, 
kurie įtikino ir pačius karščiausius materijalis- 
tus. Ko, tat, stvertis? Savitos gyvybės postu- 
latą vistiek reikia kaip nors atgaivinti. Jėnos 
gamtininkas jį „gaivino“ ne naujais mokslo įro- 
dymais (jautė, matyt, kad bus nepalankūs!), bet 
nauju žodynu. Savo „asmenines nuomones“ ir 
drąsias hipotezes jis apvilko graikiškais termi- 
nais. Jo raštai — nepabaigiama neologizmų lita- 
nija. Sčnosios monistų formulės, mokslo nuvai- 
nikuotos, Hackelio pastangomis vėl pasirodė 
pasauliui įspūdinguose drabužiuose. Savita gy- 
vybė perkrikštyta „autogonine archigonija“, au- 
togoniją dar apibūdinta nauju būdvardžių „plas- 
magonine“, taip kad pilnas naujasis savitos zy- 
vybės vardas nuo šio laiko bus sieksninis: „Hž- 
kelio autogoninė-plasmagoninė archigonija“. Tie 
skambūs, negirdėti žodžiai eiliniam  inteli- 
gentui turėjo padaryti įspūdį, kad jie slepia nau- 
ją mokslo pažiūrą, kuri mokslininkams iki šiol 
nė į galvą nebuvo atėjusi. O be to, autogoninės 
plasmagoninės archigonijos pretenzijos tokios 
kuklios! Ji nori parodyti, kad savitai gali susi- 
daryti tik paprasčiausia „monera“. Kas galėtų 
būt toks neišauklėtas, kad neleistų autogoninei 

plasmagoninei archigonijai „pagimdyt mažytę 
monerą?! 

Hackelio supratimu, moneros — tai patys 
paprasčiausi organizmai, kokius tik mes pažįs- - 
tame ir galime įsivaizduoti. Tai jokios pastovios 
išvaizdos neturį, mažyčiai kūneliai, paprastai ma- 
tomi tik pro mikroskopą. Jų sudėtis — vienoda, 
gleivinė ar baltyminė masė, be sąrangos ir or- 
ganų. Vis dėlto tai nekliudo, Hackelio tvirti- 
nimu, kad moneros turėtų visas gyvybės savy- 
bes. „„Moneros juda, maitinasi ir skildamos dau- 
ginasi'“", 

Pastatyta ant moneros, monizmo hipotezė 
smarkiai plečiasi į visas puses. Norint ją su- 
prasti, pasak Hackelio, užtenka palyginti „filo- 
genezę“ (visuotinos gyvybės evoliuciją gamtos 
įsčiuje), su „ontogeneze“ (paskiro gyvio bren- 
dimu patelės įščiuje). (Gemalo raidos postoviai 
pakartoją filogeninius gyvojo pasaulio evoliu- 
cijos postovius, nes embrijono raida esanti aiški 
visuotinosios gyvybės raidos santrauka. Hž- 
ckelis pusmokslininkišku tonu aprašo visas tar- 
pines gyvybės lytis, nuo pirmosios ląstelės atsi- 
radimo iki individų susidarymo, pagal savo 
skonį nusagstydamas aprašymą naujais, sunkiai 
ištariamais terminais. Taip, pavyzdžiui, mone- 
ros evoliucijoj, iš pirminio protoplazmos ka- 
muolėlio be branduolio, Hackelio pavadinto 


56 Hackel, Anthropogenie. 

„monerula“, išrieda „amibas“, arba pirmonis, su- 
darytas iš protoplazmos kamuolėlio su branduo- 
liu. Tam amibui Hžckelis teikia naują vardą: 
cytula. Pasak jo, cytula jaučia, dauginasi ir su- 
daro tam tikrą ląstelių bendruomenę. Šis posto- 
vis vadinasi „morula“. Po šito seka kiti posto- 
viai: planula, arba blastula, gastrula, ascula, 
olyntha, ascometra, ir taip toliau, ir taip toliau, 
iki pat žmogaus. 


Nesusižavėkime perdaug Hūckelio sugebėji- 
mu naujus vardus kalti. Neužmirškime, kad mes 
dar tebestovime prie gyvybės slenksčio ir klau- 
siame,-iš kur ji atsirado. 


Prispeistas prie sienos, Hackelis ir jo moki- 
niai kalba labai bendrai ir atsargiai. „Pirminės 
monetos savitai užgimė jūrose, panašiai taip, 
kaip gimsta druskos kristalai. Jos pasireiškia 
pradžioj laurentinio perijodo ir susidaro iš ne- 
organinių junginių, iš paprasto mišinio, į kurį 
įeina grynanglis, deguonis, vandenilis, azotas... 
Tie keli elementai, kurių ir šiandien pakanka 
sudėtingiausiems organizmams sudaryti, veikiami 
pirminio vandenyno, turėjo jau to perijodo pra- 
džioj gyvybę sukurti. Ji buvo įvairių ir gausių 
veiksnių padarinys: elektros, saulės šilumos, 
milžiniško spaudimo, tūkstančio kitų nežinomų 
priežasčių... Tame taip tolimame amžiuje ap- 
linka ir įtakos buvo žymiai kitokios, negu 
šiandien...“ 


2 129 


Sakyta, ir nieko nepasakyta: nė mažiausio 
įrodomojo, mokslinio tikslumo.  Nuosaikesnis 
Hackelis pasidarė tik vėliau, kai parėjo jam į 
galvą mintis paremti savo teoriją chemiško gimi- 
ningumo dėsniu. Žinoma, jis tą giminingumą sa- 
vaip supranta. Verta paskaityti jo paties žo- 
džius: 

„Chemijos elementuose matyt simpatija vie- 
nų kitiems, pradedant nuo šalčiausio abejingu- 
mo iki užvirusios aistros. Nenugalima aistra, ku- 
ri. traukia Eduardą į simpatiškąją Otiliją, gra- 
žuolį Parijų į gražuolę Eleną, ir kuri prasiveržia 
pro bet kokias proto ir dorovės užtvaras, yra ne 
kas kita, kaip tas savitarpio veržimasis, kuris 
matyti tarp dviejų 'atomų vandenilio ir vieno 
atomo deguonio sudaryti bendrą vandens; nar- 
velį“. Ši pasirenkamoji galia yra visoj gamtoj 
ta pati: paprasčiausiame cheminiame vyksme ir 
sudėtingiausiame meilės romane. Šis dėsnis jau 
buvo pažįstamas penktajame amžiuje prieš Kris- 

57 Juokai juokais, Hackeliui atsakyti labai tiktų 
Williamo Jameso Eksperimentinės Psichologijos pirmasis 
skyrius, kuriame autorius rodo neužpildomą skirtumą 
tarp fizinės ar cheminės giminystės ir gyvių simpa- 
tijos. Geležies piuvenos, sako jis, radusios prie magneto 
popierį, negalėdamos paliesti magneto, aklai prikimba prie 
jo; bet jei Romeo, eidamas pas Juliją, randa užtvaros 
mūrą, jis jo nebučiuoja, bet tuojau atranda būdą atsi- 
durti ano pusėj... Taigi, yra skirtumas: negyvų atomų 
simpatija — ne tas pat, kas yra gyvųjų aistra ar meilė. 

tų graikų gamtininko Empedoklo ir pavadintas 
elementų meilės ir neapykantos dėsniu“. Štai ko- 
kiu būdu, Hžckelio ir Empedoklo įsakymu, ato- 
mai pradėjo jausti ir norėti. Lengvai pradė- 
jus, tolyn dar lengviau: nuo atomų meilės į 
gyvybės atsiradimą — tik vienas šuolis. Girdi, 
grynanglio atomas, jausdamas nesutvardomą 
simpatiją vandenilio, deguonies ir azoto atomams, 
su jais susijungęs, ir taip gimusi baltyminė me- 
džiaga. Iš tos medžiagos į ląstelės protoplazmą 
ir gyvybę — kelias visai neilgas. Tas kelias 
buvęs labai sparčiai nueitas ir, šit, tikslas pa- 
siektas: gyvybė. 

Šitaip išrodo „veislingojo grynanglio“ teori- 
ja, kuria Jėnos profesorius giriasi stambiais bruo- 
žais sukūręs prieš trisdešimt metų, kai pir- 
mą sykį paskelbęs šį tvirtinimą: „Vien tiktai 
fizinės ir cheminės grynanglio savybės, ir tik 
jos vienos, mechaniškai nulemia tas ypatingas 
judėjimo apraiškas, kurias turi. organizuoti kūnai 
ir.kurių visuma vadinasi gyvybė“. 

Hžckelis rado sekėjų, kurie su tikru entu- 
zijazmu priėmė jo svajones, Šiandien veislingo 
grynanglio teorija — monizmo dogma. Monistai 
net pyksta, kai grynanglio gyvąjį atomą kas nors 
pavadina hipoteze: Le Dantecas, pavyzdžiui, rūs- 
čiai pabrėžia, jog tai įrodyta tiesa. „Jei jūs che- 
miškai mane tyrinėsite, rašo jis, jūs manyje ne- 


59 Le conflit: 


rasite daugiau nieko, kaip atomus. O tačiau aš 
jaučiu ir mąstau. Vadinas, reikia pripažinti, kad 
tuose atomuose yra mano jutimo ir minties prad- 
menys“'. Moksliškiau ir aiškiau pasakius, Le 
Danteco žodžiai reiškia: jei po mano mirties (nes 
mes nemanome, kad jis tikėtųsi gyvas iš mokslo 
virtuvės sugrįžti!) jūs išanalizuosite mano lavo- 
ną, jūs nerasite daugiau nieko, kaip atomus. Va- 
dinas, iš tų negyvų dalelių atsirado mano gyvy- 
bė, jautimas, mintis. Leiskime jam kalbėti toliau: 

„Visi gyvybės fenomenai leidžiasi išaiški- 
nami fizikos ir chemijos priemonėmis ir dėsniais. 
Yra labai įdomių savybių neorganinėj chemijoj, 
yra dar daugiau organinėj, tačiau apraiškos, ku- 
rias mes konstatuojame organinėj chemijoj, nėra 
esmingai skirtingos nuo negyvųjų kūnų apraiš- 
kų. Tatai neužginčijamai yra įrodęs moderniš- 
kasis mokslas“““". Įrodymą jau matėme Hžckelio 
išvedžiojimuose apie atomų ,„meilužiavimą“. Su- 
prantame, ko tie argumentai verti, bet stebimės, 
kad Le Dantecas čia nepriminė prieš kiek laiko 
taip dažnai monistų minimą pasigyrimą, būtent, 
kad netrukus pavykš dirbtiniu būdu, chemiškai 
pagaminti gyvą substanciją. Tur būt, į Dantecą 
vis dėlto paveikė chemikai, vienu balsu protes- 
tuodami, kad jiems tiktai pavyko sintetiškai pa- 
gaminti gyvių gaminamas medžiagas, kad jie 


58 Ėnigmes de I'Univers, Schleicher, p. 258. 
60 Le Dantec, Le conflit, p. 180 ir 215. 

gyvybės nė nesitiki pagaminti. Jų tyrimai ir mė- 
ginimai visada sustojo ties gyvybės slenksčiu 
ir niekada jo neperžengė. . Paveikė tie protestai 
ir patį Hackelį, nes savo paskutiniame veikale 
jis jau nesmarkauja sų tuo būsimuoju chemikų 
pasisekimu sukurt gyvą ląstelę ir tokiu būdu 
amžinai patvirtinti jo plasmagoninę autogoniją. 
Jis rašo: „Aš nuodugniai išstudijavau šias svar- 
bias, bet sunkias problenias, savo „Gamtinio su- 
kūrimo istorijoj“ ir dėl to galiu tenkintis pa- 
tardamas skaitytojui tame veikale ieškoti plates- 
nio paaiškinimo“. 

Vadinas, monizmas, kaip vėjavaikis, norėjo 
nusipirkti mokslo garbę dar neuždirbtais che- 
mijos turtais. Tačiau, matyt, nujausdami, kad 
chemija jų užgaidų niekada nepatvirtins, mo- 
nistai pasiryžo ieškoti sau palankių argumentų 
„paslaptingojoj gamtos laboratorijoj“. Iki šiol 
jie toj laboratorijoj rado vienintelį ir, deja, taip 
apgaulingą laimėjimą, batybijų. 

1868 metais anglų gamtininkas Huxley pa- 
skelbė aptikęs marių dugne tokią pusiau skystą, 
tąsią gleivę, kuri, pasak jo, geriausiai galinti su- 
daryti protoplazmą—bendrą ir svarbiausią visų 
gyvių pradmenį; Vadinas, savita gyvybė atras- 
ta! Huxley tą savo mutinį pakrikštijo prašmat- 
niu graikišku vardu — Bathybius (gyvenąs 
gelmėse). 

Praslinko vienuolika sašie) Tas pats Huxley 
dalyvavo, britų gamtininkų kongrese Sheffielde. 

Kongreso pirmininkas Allmanas, atidarydamas 
pirmąjį posėdį, kaip vieną iš naujausių mokslo 
laimėjimų paminėjo batybijų. Huxley paprašė 
žodžio. Mes duodame kelias tos jo kalbos iš- 
traukas, kurios labai vaizdžiai ir labai nešališ- 
kai parodys, kokia buvo batybijaus istorijos pra- 
džia ir galas. 

„Aš prašau klausytojų leisti man pasakyt 
porą žodžių, — su anglišku jumoru pradėjo 
Huxley, — apie vieną dalyką, kuris mane liečia 
asmeniškai... Mūsų pirmininkas paminėjo to- 
ki... daiktą, — aš-nežinau iš tikrųjų, ar jis 
daiktas, ar kas nors kita (salė klega), — kurį 
jis pavadino batybijum, labai teisingai pažymė- 
damas, kad aš jį į pasaulį atvedžiau, kad aš jį 
bent pakrikštijau (publikoj juokas), ir kuriam 
aš tam tikra prasme esu seniausias bičiulis (juo- 
kas). Po kurio laiko, kai jis buvo paskelbtas 
pasauliui, daug labai rimtų mokslininkų pa- 
ėmė tą minkštą daiktelį į rankas ir padarė didelį 
biznį (juokas). Pasisekimas buvo gražus, .ir aš 
maniau, kad mano draugas batybijus man už- 
pelnys šiokios tokios garbės (juokas), bet apgai- 
lestaudamas turiu prisipažinti, kad, metams slen- 
kant, jis smarkiai apvylė savo kūdikystės viltis 
(juokas). Pirmiausia, kaip jau sakė pirmininkas, 
batybijaus niekada nepavyko rasti ten, kur rei- 
kėjo tikėtis, kad jo bus. Tai jau labai blogas | 
dalykas (juokas). O kai pasisekdavo jį surasti, 
būdavo prisakoma visokių istorijų ... Man gai- 


134 


la, bet įsitikinimo esu priverstas jums pripažinti, 
kad kai kurie skeptiško būdo asmenys drįso net 
atvirai pasakyti, kad batybijus yra ne kas kita, 
kaip drebučių pavidalo kalkių sulfato nuosėdos, 
kurios, begrimzdamos į dugną, nustūmė pakelėj 
sutiktus organizuotų medžiagų likučius (salė 
klega)..“ 

Reikia pasakyti, kad batybijaus tyrinėjimams 
buvo padėta daug laiko ir pinigo. Milne-Ed- 
wards ilgai jį stebėjo, analizavo ,„Traveilleur“ 
laive. Šit ką rašo specijalistas gamtininkas, ku- 
ris „buvo pasiryžęs nesigailėti nei išlaidų, nei 
pastangų batybijaus klausimą išaiškinti“: 

„Tą paslaptingą medžiagą man dažnai pasi- 
taikė pastebėti jūrų dugno dumble. Mes ją pakar- 
totinai ištyrėme su mikroskopu ir įsitikinome, 
kad batybijus neužsipelnė tos garbės, kurią jam 
buvo beperšą mokslininkų referatai ir iškalbingi 
tomai. Batybijus yra ne kas kita, kaip mišinys 
gleivių, kurias išleidžia kempės ir kai kurie kiti 
jūrų gyvūnai, kai juos paliečia žvejų prie- 
taisai. Vadinas, batybijus, perilgai dominęs 
mokslo pasaulį, turi žengti žemyn nuo sosto ir 
sugrįžti į panieką, kaip nevertingas dalykas““*. 

Ir vis dėlto dar dabar galima rasti vieną antrą 
užsispyrusį transformistą, kuris atkakliai gina 
tą minkštą, gleivėtą dumblą kaip „modernio- 
sios evoliucijos teorijos ramstį“. 


91 Penkių Instituto Akademijų protokolai, 1882 metų 
spalių mėn. 25 d. posėdis. 

Garsus gamtininkas John Murray, surinkęs 
visus patikimiausius ir labiausiai įtikinančius 
įrodymus, kad batybijus jokios gyvybės ženklo 
neparodo, pavadino batybijaus teoriją galutinai 
žlugusia ir subankrutavusia. Paskui jis priduria 
šią įdomią pastabą: 

„Aš pažinojau vieną rimtą gamtininką, kuris, 
trėkšdamas iš savo saujos pro pirštus jūrų dug- 
no dumblą, sakydavo, kad jis gyvas, nes jame 
yra protoplazmos, ir kad dumblas liečiant esąs 
riebus ir klijingas dėl to, kad tą savybę jam su- 
teikiąs batybijus ... Mačiau ne vieną gamtinin- 
ką, įsikarščiavusi ir net rimtai supykusį ant 
manęs, kai aš pasakydavau, kad batybijus yra 
tik didelis mokslo apsirikimas, ir kad Huxley, 
Hackelis ir kiti mokslininkai buvo kokios nors 
aplinkybės suklaidinti“. Ir kaip tik tokie karš- 
tuoliai fanatikai drįsta be atodairų smerkti, kaip 
prieštaraujančias mokslui, aiškiausias filosofijos 
ir tikėjimo tiesas!“ 

Baigiant nelaimingo batybijaus istoriją, bus 
pravartu pabrėžti, kad šis monizmo žygis yra 
ypatingai nevykęs dėl to, kad jei „žymiausios 
moneros“ buvimas būtų buvęs ir patvirtintas 
mokslo tyrinėjimų, tai dar būtų likę įrodyti, kad 
batybijus yra savitai užgimęs, o ne iš tėvų. Taigi 
taip su batybijum, kaip be batybijaus gyvybės 
kilmės klausimas stovi priešais mokslą neiš- 
spręstas. 

> Nuo 1827 metų, kai WG6hleriui pasisekė sin- 
tetiškai pagaminti organinę medžiagą (šlapu- 
mą), atsirado ne vienas gyvos vaizduotės moks- 
lininkas, kuris visokiausiais būdais mėgino ir 
gyvybę dirbtinai, iš negyvos medžiagos paga- 
minti. Taip, pavyzdžiui, anglas Burke pasi- 
skelbė gyvybę pagaminęs sų radijumi. Pasėjęs 
C žiupsnelį radijumo ant suaušusių drebučių, jis 
išvydo nuostabų dalyką: bematant, pasirodė 
mikroskopinės ląstelės, kurios staigiai augo, 
skilo, plito. Vadinas — gyvybė. Burke tą savo 
gyvybę pakrikštijo radijobu ir, žinoma, tikėjosi 
palikti savo vardą istorijai. Tačiau rimtesni 
mokslininkai tuojau pareiškė didelius abejoji- 
mus. Greičiausia, jų nuomone, Burkės mėginimą 
reikia laikyti fiziniu-cheminiu vyksmu, be jokios 
gyvybės žymės. Netrukus kitas mokslininkas 
anglas, Ramsay, įrodė, kad tikrai čia jokios gy- 
vybės nėra. Radijumas vandenį perskiria į jo 
sudedamąsias — vandenilį ir deguonį, o balty- 
mus jis verčia sukrekėti. Baltymų kunkulėliai 
mažėdami apsitraukia, tarsi, garų sluoksneliu, 
kurią Burke palaikė ląstelės plėvele. O taria- 
masis susiskaldymas, ląstelių daugėjimas yra ne 
kas kita, kaip radijumo išleidžiamų dujų (heli- 
jaus) veržimasis lauk po baltyminę medžiagą. 
Žodžiu, Ramsay įrodė, jog tai organinės 
medžiagos virimas, o ne gyvybės vyksmas. Su 
radijobais buvo amžinai baigta. 

Kitą šiokio tokio susidomėjimo sukėlusi mė- 
ginimą atliko prancūzas Ledukas (Leduc), Nanto 
universiteto profesorius. Jis iš cukraus ir vario 
sulfato pagamino dirbtinę sėklą ir įmetė ją į 
tokį mirkalą, kuriame, be vandens, buvo drus- 
kos, baltymų, potaso ferrocianūro. Sėkla taria- 
mai išsprogo ir išaugo panaši į medį, su 
šaknimis, stiebu, lapais. Bet ir ta materijalistų 
laimė neilgai truko. Dr. D'Halluinas įrodė, kad 
Leduko medis auga taip, kaip auga kristalai, ku- 
riems niekas nesapnavo gyvybę pripažinti; plin- 
ta, kyla taip, kaip plinta pučiama pūslė, kaip 
pučiasi įmerkta į vandenį sterilizuota vata. Tie 
medžiai nesimaitino. Juose nebuvo matyti orga- 
nizacijos. Kaip ir dauguma materijalistų, Le- 
dukas bent tam sykiui užmiršo, kad kas kita 
yra organinė medžiaga, kas kita organizuota 
medžiaga, organizmo medžiaga. Organinę me- 
džiagą šiandien gamina vaistų ir pramonės la- 
boratorijos. Gyvybė kyla tik iš gyvybės. Žiu- 
go, vadinas, ir Leduko viltys“? 

Panašių dirbtinių gyvybių buvo paskelbta 
kelios ar keliolika: probijontai, eobai, bariumci- 
dotai ir kitokie „dotai“. Pačiame rimčiausiame 
ir naujausiame gamtos mokslų veikale „Hand- 
wortrerbuch der Naturwissenschaften“ X tome, 
išleistame 1935 metais, L. Rhumbleris tų taria- 
mų gyvių tėvus, nors jų vardų ir nemini, bet 


5? Buysse, Vers la croyance. Paris, 1922, p. 77—78. 

atvirai išjuokia ir juos vadina alchemikais, bur- 
tininkais. Nors jis pats monistas, bet vis 
dėlto pripažįsta, kad paversti negyvą medžiagą 
gyva, greičiausiai, mums būsią neįmanoma. Ta- 
čiau mėginti esą galima... Šiaip ar taip, sa- 
vaime atsiradusios gyvybės teorija esąs vienin- 
telis logiškas būdas gyvybę išaiškinti be meta- 

"fizikos... Štai monistų galvosena. Ko ji verta, 
lengva suprasti. Jie įsikibę laikosi medžiagos, 
energijos ir gyvybės nuolatinumo dėsnių. Jie 
kaip tik dėl to neigia stebuklus. Tačiau tų dės- 
nių, tūkstančių metų ir šimtų mėginimų patvir- 
tintų, dėl monistams brangių ateities fantazijų 
jau būtų, girdi, logiška išsižadėti! 

Galimas dalykas, kad sumanus ir pramanus 
chemikas, kada nors ateityje sumaišęs 712 dalių 
grynanglio, 1130 dalis vandenilio, 214 dalių azo- 
to, 245 dalis deguonio, žiupsnelį sieros, fosforo 
ir geležies, pagamins šį tą panašų į protoplazmą. 
Bet ar tokiu būdu bus susekta gyvybės paslap- 
tis? Ne. Bus gauta organinė, bet ne organi- 
zuota medžiaga, ne organizmas. Sudėtinės dalys 
šitokiam junginy būtų vienodos su protoplaz- 
mos pradmenimis, bet kur vidujinis, nuolatinis 
veikimas, kur naujų medžiagų gaminimas, kur 
protoplazmos gedimas ir jos pasipildymas—atsi- 
statymas? Chemiko pagaminta organinė medžia- 
ga turės statinę pusiausvyrą, gyvoji gamtos 
medžiaga visada nuo jos skirsis savo dinaminė 
pusiausvyra, kuri ir sudaro esminę gyvybės sa- 

vybę. Chemija jos nesukūrė ir dėl minėtų pa- 
stovių gamtos dėsnių veikimo niekada nesukurs. 

Bet sutikime tam sykiui, kad chemikams tik- 
rai pavyks gyvą protoplazmą pagaminti. Gyvy- 
bės kilmės klausimas vistiek dar nebūtų išspręs- 
tas. Štai dėl ko. Ląstelė negali tapti gyva tol, 
kol ją sudarą atomai nėra sudėstyti pagal vienin- 
telį, tikslų planą. Jei bent vienas atomas ne savo 
vietoj — ląstelė miršta. Vadinas, jei tvirtini, 
kad gyvybė pati savaime atsirado, tai reikia tvir- 
tinti, jog akla, medžiaginė gamta atsitiktinai 
pataikė tam tikroj vietoj ir tam tikru laiku su- 
daryti protoplazmos ląstelės sąrangą. Kiek toks 
atsitiktinumas yra neįmanomas, matyti iš šito 
trumpo galimybių (tikėtybių) apskaičiavimo pa- 
aiškinimo: 

„Gretimai esamų daiktų kombinacijų įvairu- 
mas tuo galės būti gausesnis, juo bus didesnis 
tų daiktų skaičius. Taip, pavyzdžiui, iš 26 alfa- 
beto (prancūziškojo) raidžių galima sudaryti tokį 
kombinacijų kiekį, kokia mūsų vaizduotė jau 
nesuvokia: skaitlinė su dvidešimt vienu nuliu 
dešinėj. Kad atsitiktinai galėtų iššokti kuri nors 
viena parinkta iš tų kombinacijų, yra tik šitokia 
galimybė: 1 iš 2.000.000.000.000.000.000.000“*>. 
O atminkime, kad gyvoj ląstelėj yra ne 26 prad- 
menys. Vien tik ląstelės baltyminių dalelių yra 
virš trijų milijonų. Taigi, sudėstyti tokią dau- 


93 Courbet, cit. Buysse, Vers la croyance. Paris, 1922, 
p. 82—83. 

gybę pradmenų į vieną darnų vienetą ir 
duoti jam galią ateityje pagal tikslų planą augti, 
didėti, keistis ir keičiantis išlikti — ne aklo 
atsitiktinumo darbas, bet tikslų planą suvokusio 
proto, valios ir galios. Aklas atsitiktinumas gy- 
vybės sukūrime lieka tiesiog beprotiškas žodis, 
jei dar prisiminsime, jog gyvybė, kaip aiškiau- 
siai parodo geologija, pasirodė kartu visame 
žemės paviršiuje. Vadinas, jei atsitiktinumų 
gyvybę aiškini, tai turi sakyti, kad labai trumpu 
laiku akla medžiaga pasirinko milijonus tikslių, 
vienodų kombinacijų iš milijardų trilijonų lygių 
galimumų. (Gerai sako gamtininkas (Gastonas 
Bonnier, kad mokslas negali suvokti gyvybės iš 
grynų cheminių kombinacijų. Savaime atsira- 
dusios gyvos ląstelės lygiai taip pat mokslui 
negalima suvokti, kaip negalima yra tikėti stai- 
giu, savitu dramblio atsiradimu iš mūsų kojo- 
mis mindomos žemės““, 

Rimtesnieji monistai patys jaučia, kad moks- 
linėse diskusijose savitą gyvybę pakišti — la- 
bai nerimta. Dėl to dauguma iš jų eina kitu ke- 
liu. Kad tik kaip nors Dievo išsisuktų, jie iš- 
sigalvojo, jog gyvybė gali būti amžina. Taip, 
antai, W. Prayeris 1880 m. paskelbė, kad gy- 
vybė amžinai kosme buvusi gemalų kosmozoų 
pavidale. Tie kosmozoai lakioją tarpuplaneti- 
nėse erdvėse, ir vieną gražią dieną meteorai juos 


“1 Gaston Bonnier, Le monde vėgėtal, p. 578—384. 

atnešę į mūsų žemę. Vėliau Svante Arrhenius 
1908 metais ir Julijus Schulz 1929 metais pa- 
skelbė kitą fantaziją, kur kas drąsesnę už 
Verneo romanų nuotykius. Girdi, gyvybė amži- 
nai reiškiasi kosminėj erdvėj panspermų ar bio- 
genų lytimis. Žemę ji pasiekusi šviesos spindu- 
liavimo keliu. 

Iš pažiūros šios hipotezės rimtesnės, bet taip. 
pat nepagrįstos. Kaip gali gyvybė išlikti kos- 
minėj erdvėj, kur yra 2739C. šalčio? Iki 1935 
metų padaryti bandymai rodo, jog šaltis galu- 
tinai sugriauja ląstelių koloidus. Tiesa, kai ku- 
rie kirminėliai išlieka gyvi ir skystame ore pa- 
buvę (—190—2009). Jie atsigauna net kelias 
valandas pamirkę skystame helijume (—271,89). 
Jie patvaresni už bakterijas. Vadinas, iš tos 
pusės žiūrint, kokie nors paprastesni gyviai 
galėtų kosminėse erdvėse gyventi. Sakome, kad 
galėtų gyventi dėl šalčio. Bet yra kita kliūtis. 
Kosminėj erdvėj nėra nei drėgmės, nei deguo- 
nies, be kurių ilgesnį laiką negali išlikti jokia 
gyvybė. Be to, toj erdvėj gausu smarkių ultra- 
vijoletinių saulės spindulių, kurie taip pat už- 
muša bet kokį organizmą. 

Tačiau jei gyvybė ir būtų kosminėse erdvėse, 
tai žemę ji pasiektų tik tada, jei labai iš lėto 
galėtų nusileisti. Bet dėl išcentrinės žemės jėgos 
to negalima suvokti. Tuomet lieka tik du mi- 
nėtų mokslininkų paskelbti būdai: gyvybės dai- 
gus žemėn atnešė arba meteorai, arba spindulia- 

vimas. Bet mokslas to negali suvokti: tiek me- 
teorai savo nežmoniškuų karščiu, tiek ultravijo- 
letiniai spinduliai sunaikintų bet kokią atspa- 
riausią gyvybę“. 

Visos tos teorijos, kaip matyti, yra turtingos 
lakia vaizduote, bet labai menkai tepasižymi 
logika, o realiųjų mokslų pritarimo neturi nė 
krislo... 

Paskutinis ir vienintelis logiškas argumen- 
tas, kurį monizmas gali mums pastatyti, yra šis: 
Jei neorganinė medžiaga negali pati viena susi- 
organizuoti ir grynai gamtinėmis aplinkybėmis 
gyva tapti, tuomet reikia gyvybę aiškinti ant- 
gamtine galia — Dievo veikimu. Ta prasme te- 
bėra teisingi šie žodžiai, kuriuos parašė mo- 
nistų vadas Virchowas: 

„Mokslas nežino nė vieno patikrinto fakto, 
kuris įrodytų, kad neorganinė masė, nors ir iš 
„Gryanglio 6 Ko“ bendrovės, būtų kada nors 
tapusi organine. Ir vis dėlto, jei aš nenoriu 
pripažinti, kad gyvybę atnešė specijalus kūrė- 
jas, būtinai turiu tvirtinti, jog ji savaime atsi- 
rado. To reikalauja logika: arba Dievas, arba 
savita gyvybė, kito išėjimo nėra, tertium non 
datur. Kai pasisakome, kad mes nepripa- 


“5 Felix Ruschkamp, Frankfurto Aukštųjų Filosofijos 
Mokslų Instituto bijologijos profesorius, D'Oū vient la 
vie? veikale „Essai d'une somme catholigue“. | Paris 
1936, p. 110—119, 

žistame sukūrimo ir norime išsiaiškinti, kaip 
atsirado gyvybė — būtinai furime tvirtinti, ar 
mums patinka ar nepatinka, kad gyvybė atsirado 
savaime. Bet mokslas nepatiekia jokio tos rūšies 
fakto, jokio įrodymo. Ne teologai, bet gamti- 
ninkai-specijalistai tą postulatą paneigia ... Nie- 
ko neveiksi: reikia rinktis ar savitą gyvybės 
atsiradimą, ar sukūrimą. Atvirai kalbant, mums 
(materijalistams) savita gyvybė labiau patiktų ... 
Kaip būtų gera, kad nors koks rimtesnis argu- 
mentas atsirastų! Bet aš manau, kad mums teks 
ilgai laukti... Su batybijum dar sykį žlugo 


įrodymo viltis““?. 


III 


GYVYBĖS PAŽANGA ŽEMĖJE 


Ko apie gyvybės išsiplėtojima žemėje mus 
moko tikėjimas. — Ar mokslas turi šiuo klausimų 
patikrintų žinių? — Geologijos paliudijimai ir 
aiškūs Biblijos žodžiai. 

Kaip ir kada pirmoji gyvybė pasireiškė že- 
mėje?—Kaip ji, laikui bėgant, išsiplėtojo? Kiek- 
vienas mato, kad tuodu klausimai labai skirtin- 
gi. Į pirmąjį mes jau atsakėme ir nurodėme įvai- 
rius spėliojimus, klaidas, kilusias jį bespren- 


96 Revue Scientifigue, 1877-XII-5. 

džiant. Dabar prieš mus stovi kitas lygiai svar- 
bus ir įdomus klausimas, kaip gyvybė žemėje 
išsiplėtė, antraip sakant, turime pažvelgti į gy- 
vybės raidos istoriją. 

Čia pradedant šį klausimą gvildenti, -svar- 
bu pastebėti, kad mes čia nekalbėsime apie žmo- 
gų. Žmogaus kilmės, jo istorijos ir tikslo klau- 
simams bus paskirta ištisa šio veikalo dalis — 
paskutinioji. 

Žmogaus išskyrimas iš kitų gamtos gyvių 
yra: moksliškas ir logiškas, tikrovės stebėjimo 
padiktuotas. Aure, Darvinas, rašydamas vei- 
kalą apie gyvulių rūšių kilmę, pareiškė, nekal- 
bėsiąs jame apie žmogų. Ne tik krikščioniškoji 
filosofija ir teologija, bet ir pozityvizmo bei ma- 
terijalizmo šalininkai skiria antropologiją (moks- 
14 apie žmogų) nuo kitų mokslų. Antropolo- 
gijai šiandien skiriamos atskiros katedros, spe- 
cijalios parodos ir draugijos. Ši įžanginė pastaba 
yra reikalinga, nes be jos gal būtų sunkiau įver- 
tinti ir pilnai suprasti kai kurias išvadas, kurias 
netrukus prieisime. 

Parodę skaitytojui, kokiu keliu eisime, ir 
žengdami pirmuosius žingsnius, pakartokime 
tuos pačius klausimus, jau kelis sykius girdėtus 
ir gal nusibodusius, nors manome, kad dėl 
aiškumo galima ir net reikia kai kada tuos pačius 
dalykus kelisyk pasakyti. Tat klausiame: 

Ką mums religija įsako tikėti apie organi- 
nių kūnų raidą ir išsiplėtimą žemėje? 

Nieko. 

Užteks tiktai paminėti, kad Bažnyčios tėvai 
šiuo klausimu buvo labai nevienodų, dažnai 
priešingų nuomonių. Vėliau tas pats skirtumas 
matyti ir tarp žymiausiųjų teologų, kurie, ta- 
čiau, visi buvo lygiai gerbiami ir vertinami. 
Aleksandrijos mokyklos tėvai ir teologai, kaip 
Klemensas Aleksandrietis, Origenas, šv. Ata- 
nazijus ir kiti skelbė vienkartinį gyvybės sutvė- 
rimą“". Kapadokijos mokykla, šv. Bazilijaus va- 
dovaujama, yra nuomonės, kad buvo tuo pačiu 
metu sukurti visi pagrindiniai gyvūnai, iš kurių 
vėliau išriedėjo sudėtingesnės lytys ir jų atmai- 
nos. Šv. Gregorijus Nysietis buvo tos pačios 
nuomonės, tik ją aiškiau išreiškė. Jis sampro- 
tauja, kad buvo vienu kartu sukurtos visos ener- 
gijos ir visų rūšių gemalai, kurie vėliau, laikui 
bėgant, išugdė tobulas, atbaigtas gyvių rūšis. 
Dievas vieninteliu veiksmu viską sukūrė, o antri- 
nės priežastys vėliau nulėmė tolimesnę gyvybės 
eigą. Vakarų Bažnyčioj šv. Hilarijus, Ambro- 
zijus, vėliau Gregorijus Didysis irgi laikėsi tos 
pačios nuomonės. Šv. Augustinas griežčiau ir 
aiškiau už kitus pabrėžė, kad „visos veikiančios 
galios buvo vienu kartu ir tuo pačiu metu su- 


“ „Nė vienas kūrinys nesenesnis už kitą: visos rū- 
šys buvo tuo pačiu metu (ėYpėos,  ž0a) įr tuo pačiu įsa- 
kymusukurtos“. (Origenas, II contr. Arian.). 

kurtos“““. Priešingai, Edesos mokykla, vado- 
vaujama šv. Efremo, ir Antijokijos mokykla su 
šv. Jonu Krizostomu priešaky skelbė nuomonę, 
kad Dievas ne kartu, bet paeiliui daiktus ir gy- 
vius sukūrė. Nė sakyti nereikia — kiekvienas 
krikščionis tokių vyrų pėdomis gali rinktis tą 
nuomonę, kuri jam teisingesnė išrodo. 

Dabar žvilgterėkime, ką apie gyvybės išsi- 
plėtimą sako mokslas. Ar jis yra pasiekęs kokią 
nors tikrą išvadą? 

Toks rimtas gamtininkas, kaip Martynas 
Heidenhainas atsako, kad „mes žinome, jog gy- 
vybė perėjo iš kartos į kartą gimdymo keliu. O 
iš kur atėjo pirmieji gyviai — jau ne gamtos 
mokslų klausimas, bet grynai filosofijos proble- 
ma. Gamtininkas studijuoja, tiria tik jau esamą, 

randamą gyvybę““". 


9 „„..Kuomet mes matome medžio sėklą, mes sa- 


kome, kad joje glūdi šaknys, liemuo, šakos, lapai ir vai- 
siai. Sakome ne ta prasme, kad jie jau sėkloje yra, bet 
ta prasme, kad tos visos dalys iš sėklos išsivystys. Tąja, 
tat, prasme Biblijoj pasakyta: „Pradžioje Dievas sutvėrė 
dangų ir žemę“, tai yra, dangaus ir žemės sėklas. Dan- 
gaus, ir žemės medžiaga dar nebuvo atskirtos, bet buvo 
tikra, kad dangus ir žemė iš tos medžiagos atsiras... 
Dangaus ir žemės vardu Biblija vadina Dievo sukurtų 
daiktų visumą...“ (De Gen. contr. Manich.). 

99 Cit. F. Ruschkamp, Frankfurto Aukštųjų Fil. 
Mokslų Instituto bijolog. profesorius: D'Oū vient la vie? 
veikale „Essai d'une somme catholigue“. Paris 1936, 
p. 114. 

Į šį klausimą mokslišką paaiškinimą mums 
duos geologijos švyturys Petras Termier, kuris 
savo išsamioj paskaitoj apie svarbiausias geolo- 
gijos paslaptis šitaip kalba: 

„Taip, geologija patikrino šį nuostabų daly- 
ką, iš kurio kyla bet koks mokslas: gyvybė, 
laikui bėgant, pasikeitė, ir pasikeitė, palyginti, 
greitai. Tas pasikeitimas laipsniškai pasiekė ir 
palietė visą gyvijos pasaulį. Geologijos chrono- 
logija yra pagrįsta dviem aiškiais faktais: kad 
gyvybė keitėsi, ir kad tie pasikeitimai per tam 
tikrą laikotarpį buvo labai vienodi visose žemės 
dalyse. Tas nuolatinis gyvybės keitimasis vyko 
ne aklai, ne atsitiktinai: jis vyko pagal tam tikrą 
plan5 ir buvo tvarkomas griežtų dėsnių. Bet 
koks tasai planas ir dėsniai? Čia mes vė! atsi- 
duriame paslapčių labirinte. Spėliojimų, hipo- 
tezių netrūksta, bet jos mums galutinio ir tikro 
atsakymo neduoda. 

„Štai keli faktai, į kuriuos turi atsižvelgti 
bet kokios teorijos. 

„Kiek galima spręsti iš turimų liekanų, jau 
pačioj seniausioj faunoj matyti svarbiausios be- 
stuburių giminės ir rūšys. Šis faktas yra tikras 
kambrijaus periode“?. Kai prieiname tuos peri- 

"0 Primiršusiems geologiją primename, kad žemės pa- 
viršius sudarytas iš šių klodų: 

1) Ataušusi žemės pluta, sudaryta iš gneiso, žėručio 
ir putnago. 

jodus, kurių fauna vidutiniškai gerai pažįstama, 
pavyzdžiui, silurinį perijodą, be jokios painiavos 
galima suprasti, prie kokios dabartinės bestu- 
burių padalos ta senovės žuvis ar jos giminaitis 
priklauso. Tai reiškia, kad jau tais senais lai- 
kais gyveno dauguma svarbiausių mūsų laikais 
pažįstamų gyvių tipų, ir kad už tų tipų ribų 
jokių gyvių nebuvo. 

„Gyvybės pasikeitimas iš vieno laikotarpio į 
kitą pasireiškia ypatingai dviem dalykais: stai- 
giai išnyksta kai kurios rūšys, kai kurios gimi- 
nės ar šeimynos, ir staigiai pasirodo nauji gy- 
viai, kurių tėvus kartais yra labai sunku ar sta- 
čiai negalima surasti. Ir staigiai pasirodo ne 
tik naujos rūšys, bet naujos giminės ir naujos 
šeimynos, vadinamos kriptogenais“; tuo nori- 
ma priminti, kad jų kilmė yra nepažįstama. 
Be to, galima pastebėti, kad kai kurie pasikeiti- 
mai yra laipsniški. Išrodo, kad giminės susiskal- 
dė į rūšis, šeimynos — į gimines. Kitais atvejais, 
priešingai, jokiu būdu neįmanoma surasti to 
taško, kuris neginčijamai parodytų, jog du pa- 
našūs gyviai yra išėję iš to paties kamieno. Net 
pačiuose pirmiausiuose gyviuose, kartais, ne- 


2) Pirminis klodas (kambrijinis, silurinis, devoninis, 
permoanglinis).. 

3) Antrinis klodas (trijosinis, jurasinis, kreidinis). 

4) Tretinis klodas (eoceninis, mioceninis, plioceninis).. 

5) Ketvirtinis klodas. 

"1 Graik. — gimę paslaptingai. 

galima parodyti perėjimo ne tik iš klasės į kla- 
sę, bet iš šeimynos į šeimyną. 

„Floros tyrinėjimai patiekia panašius rezul- 
tatus. Zelleris pasakė, kad žymi dauguma svar- 
besniųjų botaniškų vienetų jau seniausiuose že- 
mės sluoksniuose yra tokie pat, kaip šiandien. 
Nematyti tarp jų laipsniško pasikeitimo ir per- 
ėjimo į ankštesnę porūšį. Yra tiktai tarpinių 
tipų, kurie daro įspūdį, kad tie panašūs gyviai 
yra iš vieno bendro kamieno kilę, bet tos bend- 
ros kilmės dokumentų reikėtų ieškoti žymiai 
senesniame laikotarpyj, negu pasiekia mūsų 
seniausios iškasenos. Dažniausiai gyvių bend- 
ruomenės žemės istorijoj pasirodo staiga. Iška- 
senos liudija, kad jie išsiplėtė neįsivaizduojamai 
greitai. Rūšys, matyti, keičiasi, bet tie pasi- 
keitimai eina tik iki tam tikrų ribų ir paskui 
sustoja, niekada neperžengia tarpų, kurie skiria 
gretimas rūšis. Kalbant apie gimines, reikia pa- 
stebėti, kad ji nelaipsniška. Šen bei ten ima 
noras spėti, jog būta perėjimo iš vienos formos 
į kitą. Bet tarpinių lyčių, kurios tą perėjimą 
patvirtintų, mokslas iki šiol nesurado. 

„Įspūdingiausias staigaus gyvių pasirodymo 
ir greito jų išsiplėtimo pavyzdys gali būti kad 
ir placentiniai“* žinduoliai eoceno perijodo pra- 


72 Placenta — vaiko vieta, organas, kuris nėštumo 
metu atsiranda gimdoje ir kuriuo gemalas maitinamas mo- 
tinos krauju. — Tarptaut. žodžių žodynas. 


, 

džioj. Tas pasirodymas toks staigus, jog moks- 
lininkai jį teisingai pavadino sprogimu, eksplo- 
zija. Jų nėra nė žymės kreidos perijode. Jų pa- 
sirodymo nepaskelbia jokia pereinamoji lytis. 
Tie žinduoliai pasirodo labai dideliais skaičiais 
ir maždaug tuo pačiu metu labai atokiose viena 
nuo kitos vietose, kaip Jungtinėse Amerikos 
Valstybėse, Patagonijoj ir Prancūzijoj. Jų su- 
skirstymas jau visiškai tobulas, nes turime na- 
guočių, plėšriųjų, primatų (beždžionių ir kt.). 
Pažymėtina, kad geologinis perijodas, kuriame 
tie gyviai pasirodo, yra, palyginti, nesenas. 
Kreidos perijodo geologinių dokumentų turime 
gan daug, bet nė vienas iš jų nė iš tolo neleidžia 
spėti, kad labai greitai kaip tvinte užtvins žin- 
duoliai. 

„Kitas neišaiškintas faktas tai tas, kad kai 
kurios rūšys ir kai kurios giminės labai ilgai 
išsilaikė, o tuo tarpu aplink jas viskas keitėsi. 
Tas gimines ir rūšis, labai ilgai ištveriančias 
arba visai nesikeičiančias, geologai gerai pažįsta 
ir jų palaikus vadina neįdomiomis iškasenomis. 
Priešingai, įdomios iškasenos yra tie gyvūnai, 
kurie staigiai žemės kloduose pasirodo ir greitai 
išnyksta, užleisdami vietą pakaitoms, žymiai 
skirtingoms nuo pirminio tipo““", 

Štai kokius tikrus rezultatus iki šiol moks- 
las pasiekė apie gyvybės išplitimą žemėje. 


3 Termier, L. c. 


151 


Kada gyvybė žemėje pasirodė, kiek jau laiko 
praėjo nuo tos valandos, kai ji pradėjo žemėje 
plėstis? Antraip tariant, ar mes galime nusta- 
tyti, kiek laiko truko geologiniai perijodai, kurių 
pradžią skaitome nuo pirmojo gyvybės pasiro- 
dymo, iškasenomis įrodyto? 

„Niekas nėra taip sunku nustatyti, kaip tie 
laikotarpiai. Būtų galima, griežtai dalykus imant, 
patikrinti, kiek laiko reikia, kad nuosėdų klodas 
ar ugniakalnio akmenynas susidarytų, ir kad gau- 
tais saikais galėtume išmatuoti geologinius klo- 
dus. Šitoks metodas, tačiau, sutinka rimtą prie- 
kaištą, būtent, kad gamta, nors iš esmės visada 
vienodai veikia, bet vis dėlto šiokį tokį skirtumą 
rodo. Tas skirtumas turėjo būti ryškesnis ypa- 
čiai pirmaisiais gilios senovės laikais. Kaip ten 
bebūtų, iki šiol tiek tėra tikrai žinoma, jog taip 
įvairiai susidėstę nuosėdų klodai ir svarbūs fau- 
nos bei floros pasikeitimai pareikalavo ilgo lai- 
ko. Skaityti jį milijonais metų nebūtų perdėta. 
Bet pamėginus griežčiau apskaičiuoti, gau- 
nami tokie skirtingi rezultatai, jog didžiausieji 
skaičiai praneša mažiausiuosius dvidešimt, o 
kartais net šimtą kartų. W/. Thomsonas priėjo - 
išvadą, kad nuo mūsų dienų iki to laiko, kai 
žemė, pakankamai atvėsusi, galėjo apgyvendinti 
savo paviršiuje pirmuosius gyvius, nepraėjo dau- 
giau, kaip šimtas milijonų metų. Garsus Ame- 
rikos geologas Dana tvirtina, kad galėtų užtekti 
keturiasdešimt aštuonių milijonų, iš kurių pagal 

klodų storumą, trisdešimt šeši milijonai turį 
būti skiriami pirminiam laikotarpiui, devyni mi- 
lijonai antriniam ir trys milijonai metų treti- 
niam““"*, : 

Šiandien bendra geologų mintis yra ta, kad 
šimto milijonų metų permažai. Jų samprotavi- 
mai remiasi jau ne nuosėdų klodų storumu, bet 
kitais duomenimis, kuriuos patiekia: 1) radio- 
aktyvinių kūnų subirimas; 2) daugiaspalvės 
aureolės, pastebėtos juodajame uolų žėrutyje, 
kuriame yra įaugę mikroskopiški zirkono gaba- 
lėliai; 3) švino ir uranijaus kiekis radioaktyvi- 
niuose mineraluose““. 

Palygindamas šių trijų tyrinėjimų rezultatus, 
Barrelis 1917 metais nustatė šias skaitlines: 

Tretinis ir ketvirtinis laikotarpis kartu trukę 
nuo penkiasdešimt penkių iki šešiasdešimt pen- 
kių milijonų metų. 

Antrinis laikotarpis — nuo trisdešimt penkių 
iki keturiasdešimt milijonų. 

Pirminis laikotarpis, suprantama, turėjo būti 
ilgiausias. Barrelio apskaičiavimu, jis truko nuo 
trijų šimtų penkiasdešimt penkių iki penkių šim- 
tų keturiasdešimt milijonų metų. 

"4 Žr. De Lapparent, Traitė de gėologie. — Schu- 
chertas apskaičiavo, kad nuosėdų klodai turi 121 km. 
storio, tačiau kiti mokslininkai šako, jog tas skaičius per- 
mažas, netikslus. Žr. Kologrivof, Somme catholigue, Paris 
1936, p. 120—121. 

75 Revue scientifigue, 20 janvier 1920, p. 80. 

Taigi, iš viso nuo gyvybės pasirodymo iki 
dabar, tuo apskaičiavimu remiantis, praėjo nuo 
penkių šimtų penkiasdešimt iki septynių šimtų 
keturiasdešimt penkių milijonų metų! 

„Tie skaičiai panašūs į tiesą, bet kad jie 
būtų teisingi, nėra tikra. Prisiminkime tik tiek, 
kad prieš dvidešimt metų išvestos skaitlinės turi 
būti žymiai padidintos. Geologijos perijodų vi- 
suma greičiausiai truko kelis šimtus milijonų 
metų, o ne kelias dešimtis. 

„O kiek laiko išėjo iki gyvybės atsiradimo, 
kiek truko kosminė epoka — nėra jokio konkre- 
taus duomens, kuris mums padėtų jų milžinišką 
ilgumą suvokti““", 


Geologijos duomenys ir Biblijos tvirtinimai 
„Mozės sukūrimo hipotezėj yra nuostabiai 


paprastai ir aiškiai išreikšti du svarbiausi evo- 
liucinės teorijos teigimai: kad pasaulis atsirado, 


"6 Pierre Termier, 1. c. — Vašingtone yra tam tikras 
komitetas „Experimental Council“, kuris tikrina geolo- 
ginių laikotarpių ilgumo skaitlines. 1928 metų duomeni- 
mis, prieškambrinis iškasenų turįs klodas truko nuo 1500 
iki 2000 milijonų metų. Vanduo žemės paviršių apsėmęs 
prieš 53 milijardus metų, 6 gyvybė pasireiškusi' prieš du 
ar tris milijardus metų. — Žr. F. Ruschkamp, D'ou vient 
la vie, veikale „Essai d'une somme catholigue“. Paris, 
1936, p. 121—122. 

susidarė palaipsniui, ir kad pirminė vientėgė me- 
džiaga ilgainiui susiskirstė ir susirūšiavo. Todėl 
mes nors ir nepripažįstame Mozės aprašymo, 
kaip antgamtiškai apreikšto, bet vis dėlto turime 
išreikšti savo nuoširdų nusistebėjimą žydų did- 
vyrio hipotezės genijališkumu“. 

Tuos žodžius parašė Hackelis. Jie labai svar- 
būs ir būdingi. 

Ką tik dabar trumpai peržvelgėme svarbiau- 
sius ir naujausius geologijos parodymus. Nūnai 
skaitytojas tepaima į rankas Bibliją ir tepaskaito 
pirmąjį jos skyrių. Paskaitęs pajus, kad tiek 
gamta, tiek Biblija apie gyvybės atsiradimą pa- 
tiekia tą pačią tiesą. Gyvybė žemėje pasirodė 
įvairiais laikotarpiais, floros ir faunos visumoj 
aiškiai parodydama tam tikrą pažangą. 


Prašome neužmiršti, kad sukūrimo tvarka, to- 
kia, kokia ji yra išreikšta Biblijoje, nei tiesioginai, 
nei netiesioginai tikėjimo nepaliečia, tikėjimo 
objekto nesudaro. Yra egzegetų (šv. Rašto aiš- 
kintojų), kurie, idealistiškai nusiteikę, mano, 
jog pirmame Biblijos skyriuje suminėta dienų 
eilė ir sutvėrimo tvarka yra tik Mozės regėjimai, 
literatūrinis planas ar liturginis himnas. Jų 
laisvė aiškinti, kaip tinkami, bet vis dėlto liks | 
visada tiesa, kaip teisingai šį kartą pastebėjo 
Hackelis, kad „tame aprašyme yra nuostabiai 
paprastai ir aiškiai išreikšta progresyvinė rai- 
dos mintis“. 

Kai kurie katalikai yra griežtesni. Jie mė- 
gina įrodyti, kad tarp Biblijos ir mokslo yra 
visiškas vienodumas, kad mokso laimėjimai, tarsi, 
pakartoja „Pradžios“ knygos pirmąjį skyrių ir 
patvirtina kiekvieno jų teigimo smulkmeną*. Tai 
absoliutaus konkordizmo (santarvės) srovė, 
priešinga ką tik minėtai gryno idealizmo egze- 
getų srovei. Tarp tų dviejų kraštutinių srovių 
stovi saikingieji konkordistai. Jie taip pat tvir- 
tina, kad Mozė pirmajame Biblijos skyriuje ne 
alegoriškai, perkelta prasme, bet istoriškai kalba 
ir nori parodyti, kaip atsirado pasaulis. Tačiau 
tvirtindami, kad esme, turiniu Biblija tą pat 
sako, ką ir mokslas, tos pakraipos egzegetai yra 
nuomonės, jog tarp Biblijos aprašymo ir mokslo 
duomenų gali būti tam tikro skirtumo antri- 
niuose dalykuose, smulkmenose. 

Šiandien tą paskutinę pakraipą galima lai- 
kyti bendra visų katalikų pažiūra. Ilgai truko, 
kol ji nugalėjo griežtąjį, pilnutinį konkordizmą, 
nes iki labai neseno laiko išrodė, kad Biblijos 
dienos beveik visiškai tobulai sutampa su geo- 
logijos laikotarpiais ir mokslo laimėjimais. Ta- 
čiau maždaug praeitojo šimtmečio pusėje pasi- 
rodė, kad apie tą tariamą „dienų“ sutapimą su 
geologijos duomenimis negali būti kalbos. Pir- 
miausia,. reikėjo įrodyti, kad Biblijos diena, 


* Pirmąsias 10 „Pradžios“ knygos eilučių žr. šios 
knygos 54 pusl. 

hebraiškai jom, gali minėtame skyriuje reikšti 
gadynę, perijodą, o tai įrodyti buvo nelengva, 
ir visiškai įtikinantį įrodymą vargu ar pavyko 
surasti. Bet šiaip taip spraga buvo užlopyta, ir 
kurį laiką buvo manoma, jog dienos-gady- 
nės galės gyventi ramybėj su geologijos klodų 
istorija. Neilgai tačiau tas lopas telaikė, nes grei- 
tai buvo įrodyta, kad Mozės dienos neatitinka 
geologijos atrastos tvarkos, pagal kurią gyvybė 
ėmė reikštis ir plėtotis mūsų žemėje. Pavyzdžiui, 
Biblija tvirtina, kad visi augalai buvo sukurti 
trečiąją dieną, ir gyvuliai penktą ir šeštą dieną, 
o geologija rodo, kad žemesnės gyvių rūšys 
pasirodė kartu su pirmine augmenija, ir kad 
bendrai augmenija ir gyvulija vystėsi kartu. 
Vėliau kilo kiti sunkumai, kurie dar labiau nu- 
mušė iki to laiko aukštai vertintą biblijinės 
kosmogonijos vertę. Tačiau kai kurie užsispyrę 
pilnojo konkordizmo šalininkai vistiek nenu- 
sileido. „Pradžios“ knygos pirmąjį skyrių jie taip 
mokėdavo savo smailia interpretacija ištempti, 
kad bet koks naujas mokslo išradimas turėdavo 
Biblijos rėmuose tilpti. Pavyzdžiui, iškilus klau- 
simui apie žemės sukimąsi aplink savo ašį, tie 
perdaug uolūs Šventraščio aiškintojai mėgino 
įrodyti, kad šita mokslo tiesa jau buvo pasa- 
kyta Biblijoj. Jie citavo Jobo knygą, kurioje 
yra šitaip parašyta (38 skyr. 13 eil.): „Kodėl tu 
nutveri žemę už jos galų ir nupurtai nuo jos 
piktadarius?“ Konkordistai norėjo įrodyti, kad 

tų žodžių autorius, minėdamas žemės galus, ži- 
nojo, jog žemė turi du ašigalius, o sakydamas, 
kad nuo jos galima nupurtyti piktadarius, aiš- 
kiai parodė, pasak jų, kad Šventosios Knygos 
leidžia suprasti, jog žemė yra rutulio pavidalo 
ir erdvėje kybo“". Rado jie ir kitą pasakymą, 
esantį „Priežodžių“ knygoj (VIII. V. 26): „Jis 
dar nebuvo padaręs žemės vyrių“. Taigi, pasak 
jų, autorius čia aiškiai rodąs, jog žemė sukasi. 

Tačiau tie keli pasakymai labai neaiškūs, o, 
priešingai, tokių pasakymų, kur aiškiai išreikš- 
ta, kad saulė sukasi, yra labai daug. 

Reikia, tat, pripažinti, kad tokie Biblijos 
tekstų tąsymai ne tik nieko gero neatnešė, bet 
tik visai be reikalo kai kuriuose mokslininkuose 
Šventraščio pagarbą sumažino ar net visiškai 
sunaikino, nes iš teisybės būtų galima negerbti 
knygos, kurios pasakymams šiandien skiriama 
vienokia prasmė, o rytoj — kitokia. 

"Be to, yra aišku, kaip diena, kad toks Bibli- 
jos aiškinimas yra svetimas pačiai Biblijai ir jos 
pasmerkiamas. Vienintelis teisingas bet kurio 
veikalo aiškinimas juk yra tas, kuris parodo, ką 
veikalo autorius norėjo pasakyti, koks buvo jo 
tikslas tą veikalą rašant, ir koks buvo veikalo 
planas. 


“T Išrodo, kad šios eilutės mintis yra ši: Dievo iš- 
mintis taip sutvarkė pasaulį, kad, išaušus rytui, vagys ir 
piktadariai, nakties metu niekšybes dirbę, liaujasi ir sle- 
piasi. — Žr. Vaccari, II libro di Giobbe, Roma 1927. 

O Biblija kaip tik pati aiškiai parodo, koks 
buvo Mozės tikslas ir koks buvo veikalo po- 
būdis. Pagvildenkime giliau tą tiesą, nes ji labai 
svarbi. į 

Mozė rašo Dievo įsakytas ir Dievo įkvėptas. 
Vadinas, šitokiame rašte negali būt mažiausios 
klaidos, nes joje išreikštos mintys yra paties 
Dievo, Amžinosios Tiesos mintys. Bet kokių 
neklaidingų tiesų Dievas nori per savo įkvėptus 
rašytojus žmoniją išmokyti? Užtenka paskaityti 
Bibliją. Ten nuo pradžios iki pabaigos yra ap- 
reiškiamos, dėstomos, aiškinamos, kartojamos 
tiesos apie Dievą, apie jo savybes ir darbus, apie 
žmogų, jo kilmę, jo paskirtį, jo santykius bei 
pareigas su Dievu ir su kitais žmonėmis. Biblija 
yra neapsakomai graži ir turtinga Dievo ir žmo- 
gaus santykių istorija ir normalaus tų santykių 
palaikymo vadovėlis. Antraip sakant, Biblija 
yra apreikštų tikėjimo tiesų ir dorovinių taisyk- 
lių rinkinys. Tas tiesas Dievas įkvepia rašytojui 
išreikšti pavyzdžiais, palyginimais. Rašytojas 
turi jas parodyti konkrečiai, pasaulyje, gyvenime, 
ir dėl to, jas išreikšdamas, Šventraščio autorius 
turi kartu vienaip ar kitaip paliesti saulę, žemę, 
žvaigždes, lietų, žaibus, audrą ir kitas tiek kas- 
dienines, tiek retesnės gamtos apraiškas. 

Bet ar Dievas, taigi kartu ir Šventraščio 
autorius-žmogus, šiuo atveju Mozė, norėjo duoti 
tikslų, mokslinį tų įvairių apraiškų aprašymą? 
Ar tikslu būtų manyti, kad Dievas norėjo Bibli- 

joj žmonijai patiekti fizikos, chemijos, astrono- 
mijos, geologijos vadovėlius? Aišku, kad ne. 
Juk Dievui buvo svarbu nemokytiems senovės 
žmonėms lengvu ir prieinamu būdu išaiškinti 
ir giliai įsąmoninti sunkias, gilias ir būtinas tikė- 
jimo tiesas. O jei Dievas per savo rašytoją būtų 
mokęs minias tų tiesų moksliniais terminais ir 
griežtomis formulėmis, jis būtų pasirodęs blo- 
gas pedagogas. Blogas juk būtų pedagogas tas, 
kuris sunkų dalyką vaikams aiškintų dar sun- 
kesnėmis, atitrauktinėmis sąvokomis ir neaki- 
vaizdžiais, nesuprantamais pavyzdžiais. 

Taigi, Biblijoj Dievas ir jo įkvėpti rašytojai 
kalba religiškai, ne moksliškai. Būtų, užtat, ne- 
logiška ieškoti mokslo paslapčių ten, kur au- 
torius apie jas nė nemanė kalbėti. Jei, tat, Biblija 
mini gamtos apraiškas, tai tik dėl to, kad, reli- 
ginės bei dorovinės tiesas dėstydamas, Švent- 
raščio autorius jas sutinka pakeliui, arba dėl to, 
kad gamtos apraiškomis jis nori pasinaudoti kaip 
savo aiškinamųjų religinių tiesų pavyzdžiais. Su- 
prantama, tuo atveju gamtos apraiškos taip yra 
vaizduojamos, kaip jas vaizdavosi Mozės klau- 
sytojai ar skaitytojai, — taip, kaip tas gamtos 
apraiškas pagauna mūsų pojučiai. Jei Dievas 
būtų Mozei apreiškęs ir liepęs surašyti moks- 
lines tiesas apie šilumą, elektrą ar bet kurią 
kitą panašią prašmatnybę, niekas Mozės nebūtų 
supratęs, ir vargu ar ir šiandien tokias formules 
pajėgtume suprasti mes... Vadinas, gamtos 

pažinimo dalykuose Mozė ir kiti Šventraščio ra- 
šytojai, kurie, kartojame, skelbė aukščiausias, 
reikalingiausias religijos tiesas, bet ne mokslą, 
kalbėjo kaip visi jų amžininkai, ir mokslui Bibli- 
ja duoda tik tokį įnašą, kad parodo, kaip anais 
laikais žmonės suvokdavo gamtos apraiškas, 
koks buvo anų laikų žmonijos mokslas. 
Neišmintingas ir nekritiškas todėl būtų tasai 
mokslininkas ar nemokslininkas, kuris sakytų, 
kad Mozės knygose yra labai stambių mokslinių 
klaidų. Pavyzdžiui, kai kurie šarmaūsiai stu- 
denčiukai mėgsta kibti į šitą „Pradžios“ knygos 
sakinį: „Ir Dievas tarė: teesie tarp vandenų 
skliautai (=skliautai — pertvara), kad atskirtų 
vandenis nuo vandenų“ (1 Moz. 1, 6). Mozės 
laikais žmonės tikėjo, kad mūsų regimasai dan- 
gus yra, tarsi, išpūstas stiklinis puodas, apvo- 
žiąs paplokščią žemę. Jie vaizdavosi, kad tie 
dangaus skliautai yra iš stangios, permatomos 
medžiagos, ir kad dėl to jie pajėgia atlaikyti kaip 
stogas viršuje esantį vandenį. Lietų jie aiškino 
kaip viršuj skliautų esančio vandens prasisun- 
kimą pro mažas, tyčia Kūrėjo skliautuose pa- 
liktas skyleles, kad tokiu būdu būtų palaistoma 
augmenija. Tačiau tuose skliautuose, jų sam- 
protavimu, yra ir didelės durys, kurias Dievas 
atidarė tvano metu ir kurias visam laikui uždarė 
paskiau, tvanui pasibaigus. Prie ko čia yra 
kibti? Dievas Mozei liepia pasakyti, kad visos 
gamtos apraiškos, tiek paprastosios, tiek nepa- 

prastosios, yra Jo sukurtos ir sutvarkytos. Štai 
tiesa, kurią Dievas nori giliai žmonėms įsąmo- 
ninti. Tos tiesos pavaizdavimą Mozė turėjo pri- 
taikinti savo amžininkams, kuriems netarpiškai 
šis pamokymas buvo skirtas, o dvidešimtojo 
amžiaus studenčiukui, besinaudojančiam šimt- 
mečių triūsu ir laimėjimais, leido pačiam išaiš- 
kinti tos tiesos apvalkalą ir įvertinti jo istorinę 
prasmę bei meninį grožį. 

Panašiu nekritišku būdu buvo prisikabinta 
prie kitos tariamos Biblijos klaidos, kurią ir da- 
bar liaudžiai skiriamose brošiūrose tebeprikai- 
šioja blogos valios agitatoriai. Vis tame pačiame 
pirmajame „Pradžios“ skyriuje yra parašyta, kad 
šviesa atsirado pirmąją dieną, o saulė ketvir- 
tają. Krykštavo, juokėsi iš tokios „nesąmonės“. 
Iš kur gali būti šviesa be saulės, kaip gali Biblija 
sakyti, kad prieš saulės sutvėrimą buvo trys 
rytai ir trys vakarai?! Jokios keistybės čia nėra, 
kaip ir dangaus „skliautuose“. Mozės laikais 
žmonės neturėjo jokio supratimo, kokį vaidmenį 
atlieka žemės apšvietime atmosfera. Jie maty- 
davo, kad diena prašvinta žymiai prieš saulės 
patekėjimą, kad, jai nusileidus, dar ilgai šviesu, 
kad ūkanotu laiku, kai saulės nematyti, vis- 
tiek ateina rytas ir vakaras, vistiek šviesu dieną. 
Vadinas, galvojo jie, diena nepareina nuo saulės. 
Ji tik dieną pasirodo ir jai duoda iškilmingumo, 
„kad vadovautų dienai“, kaip sako Biblija, o 
šviesa pareina iš kitur. Šita primityvinė sąvoka 

jau seniai atgyveno savo dienas. Dabar ir vai- 
kas žino, kad žemė yra apvali ir apsupta atmo- 
sferos, taip, kad aukštieji atmosferos sluoksniai 
būna apšviečiami prieš saulės pasirodymą. Kiek- 
vienam dabar aišku, kad aušra ir prieblanda 
pareina nuo aukštesniųjų oro sluoksnių, kuriuos 
anksčiau saulės šviesa pasiekia ir vėliau palieka. 
Bet daug laiko turėjo praeiti, kol šis fenomenas 
paaiškėjo. Romėnai ir graikai, nors labai pa- 
žangūs, jo taip pat nesuprato. Tai gal Mozė 
jokios objektyvinės tiesos tuo teigimu nepa- 
sakė? Kurgi nepasakys: pasakė, kad viskas, ką 
mes matome, pareina iš Dievo, kad jis yra visų 
apraiškų Kūrėjas, Sutvarkytojas ir Viešpats. 
Toji tiesa yra amžina: ji buvo teisinga Mozės 
laikais ir bus teisinga tol, kol bus bent vienas 
galvojantis protas. Bet tos tiesos pavaizdavimas, 
išreiškimas gali ir turi būti pritaikytas pirmie- 
siems klausytojams, o ne tiems, kurie gyvens po 
kelių tūkstančių metų ir naudosis praeitų kartų 
realizuota pažanga. Nes juk Dievas, sukurda- 
mas žmogų, protingą ir laisvą, turėjo jam pa- 
čiam palikti inicijatyvą surasti jo prigimčiai pri- 
einamas gamtos paslaptis, jas išaiškinti ir tokiu 
būdu būti išradėju, tam tikra prasme kūrėju, 
panašiu į Dievą, koks jis iš tikrųjų ir buvo su- 
kurtas (1 Moz. 1, 27). Dievas antgamtiniu būdu 
(apreiškimu) žmogui padėjo tik lengviau, pil- 
niau, tikriau įgyti svarbiausias tiesas, liečian- 
čias jo pradžią, pareigas, tikslą. Žemė gi 

buvo pačiam žmogui pavesta susekti, užvaldyti, 
išnaudoti (1 Moz. 1, 26, 28; 2, 15, 19). 

Būtų galima surašyti Dievas žino kiek Švent- 
raščio pasakymų, kurie moksliškai yra netikslūs, 
bet kurie „yra paimti iš gyvos anų tolimų amžių 
kalbos, kai gimstantis mokslas tenkinosi 
galįs netarpiškus pojūčių įspūdžius išreikšti. 
Biblija kalba mokslo vaikystės kalba, pirmąja 
pojučių patirčia. O kadangi pojučiai ir šiandien 
mums tuo pačiu būdu gamtos apraiškas tebe- 
suvokia, Biblijos kalba ir šiandien tebėra su- 
prantama visiems žmonėms, taip kaip buvo su- 
prantama mūsų tolimiesiems protėviams“. 

Tačiau visada atminkime, kad tąja netur- 
tinga, nemoksliška, vaizduotine liaudies kalba 
įkvėptasis Šventraščio autorius labai prieinamai, 
aiškiai ir kategoriškai išreiškia svarbią, gilią 
mintį. Visos kitos senovinės kosmogonijos 
skelbia, kad medžiaga yra amžina, o paskui nu- 
krypsta tai į politeizmą, tai į panteizmą, tai į 
ateizmą. Tame baisių klaidų sūkury Mozė, 
Dievo įkvėptas, paprastai, liaudiškai, paskelbė 
šias pagrindines tiesas: 

1) Dievas yra vienas. Jis sukūrė medžiagą 
ir visus daiktus, kuriuos mes matome aplink 


“5 Faye, Origine de monde, ch. I: — Nereikia nie- 
kada užmiršti, kad svarbiausias tiesas apie savo kilmę, 
pareigas, tikslą turi teisę aiškiai suprasti ne tik mokytas, 
išrinktinis, civilizuotas žmogus, bet ir nemokytas, negabus, 
dėl vienos ar dėl kitos priežasties nuo kitų atsilikęs! 

mus ir aukščiau mūsų. Sukūrė juos sekdamas 
tam tikrą darnią tvarką. 


2) Dievas sukūrė žmogų, panašų į save. 


3) Visa tai, ką Dievas sukūrė, yra esmingai 
gera. 


4) Žmonės neprivalo gyventi kaip gyvuliai, 
susirūpinę tik medžiaga ir į maistą įnikę. Dėl 
to jie turi švęsti tam tikras, nuolat pasikarto- 
jančias dienas, paaukotas poilsiu Kūrėją pa- 
gerbti. 

„Norėdamas šiam paskutiniam įsakymui duoti 
konkrečią formą ir įsakmiau pabrėžti savaitinio 
poilsio svarbą, Mozė išgalvojo gražią alegoriją, 
atvaizduodamas Dievą kaip išmintingą darbinin- 
ką, kuris, per šešias dienas atlikęs savo užsi- 
brėžtą uždavinį, septintąją dieną nusprendžia 
pailsėti“"?. 


"9 Faye, Origine du monde, ch. I. — Senovės tautos 
laiką dalino pagal mėnulio judėjimą. Jų mėnuo buvo 
dėl to 29 dienų su puse, kurį padalindavo į keturias 
dalis, kaip keturios yra mėnulio atmainos. Štai kaip kilo 
savaitė, kurią Mozė jau rado, tik pasinaudojo savaitės 
santvarka giliau įdiegti apreikštą monoteizmo tiesą. 

IV 


TRANSFORMIZMAS ARBA GYVYBĖS 
KITIMO TEORIJA 


Kaip gyvybės išplitimą žemėje vaizduojasi 


transformizmo teorija. — Transformizmui palankūs 
ir prieštaraują faktai. Kaip transformizmą reikia 
vertinti. 


Nuo pirmųjų zoologijos gyvių pasirodymo 
iki žmogaus gyvybė išaugo pagal tam tikrą pa- 
žangos liniją nuo žemesnės lyties į aukštesnę, 
nors ne visi tos raidos momentai yra žinomi. 
Tačiau stambiais bruožais kintanti gyvybės li- 
nija yra moksliškai patikrinta. Bet keip toji 
pažanga įvyko? 

Yra dvi skirtingos nuomonės. 

Pirmoji yra ši: Dievas įvairiose geologijos 
gadynėse pats sukūrė įvairias gyvių rūšis. Ši 
nuomonė yra tradicinė. Ji skelbia, kad gyvių 
rūšys nesikeičiančios. Iki pat paskutiniųjų lai- 
kų šios nuomonės buvo ne tik katalikai egže- 
getai, bet ir nemaža mokslininkų. 

Antroji nuomonė, labai plačiai paplitusi šian- 
dien tiek katalikų““, tiek nekatalikų mokslinin- 


50 Dr. Gidon, versdamas Londono un-to profeso- 
riaus prancūzų kalbon „Bijologijos istoriją“, 255 pusla- 
pyje pridūrė, kad „daug dvasininkų sėkmingai dalyvauja 
moderniškiausiuose bijologijos tyrinėjimuose, ir ne vieną 

kų tarpe yra ši: gyvių rūšys keitėsi ir keičiasi 
palaipsniui, pažangos, tobulėjimo linkme. Ji va- 
dinasi transformacijos arba evoliucijos teorija. 

Atsistojus šio klausimo akivaizdoj, reikia 
saugotis nesumaišyti evoliucijos pagrindo, fak- 
tų, su tų faktų aiškinimu, su įvairiomis asme- 
ninėmis hipotezėmis. Mes pirma trumpai per- 
žvelgsime teorijas, o paskui panagrinėsime fak- 
tus, kuriais tos teorijos sakosi esančios pasirė- 
musios. 

Pirmuoju evoliucijos teorijos sugalvotoju, 
nors jo mintis dar labai neaiški, reikia laikyti 
prancūzų filosofą ir gamtininką Mailletą. Tik- 
rieji jos tėvai tačiau yra Lamarckas ir Darvinas. 
Pirmasis iš jų gilus ir rimtas, antrasis labai drą- 
„sus, trečiasis įžvalgiausias, turtingiausias įrody- 
mais ir dėl to plačiausiai pažįstamas. 

Lygiai penkiasdešimt metų prieš pasirody- 
siant garsiajam Darvino veikalui „Gyvulių rū- 
šių kilmė“ (Origin of Species), Lamarckas 1809 
metais šit ką rašė savo „Zoologijos filosofijoj“ 
(III skyr.): 

„Nereikia manyti, kad yra tuščias dalykas 
pasiryžimas ištirti, ar gyvulių rūšys yra griež- 
tai pastovios, atsiradusios kartu su gyvąja gam- 
ta, ar, priešingai, yra paveikiamos įvairių besi- 
iš jų reikia įrašyti į žymiausių preistorikų tarpą“ (Boule, 
Le transformisme, „Essai d'une somme catholigue“. Pa- 
tis, 1935). 

keičiančių sąlygų, ir dėl to labai išlėto laikui 
bėgant tesusidarė“. Lamarckui pirmoji mintis 
kilo iš to, kad labai dažnai yra sunku nustatyti, 
kur baigiasi viena gyvių rūšis, o kur prasideda 
antra, nes ne kartą rūšys tarsi viena su kita su- 
silieja. Štai, pasak Lamarcko, faktas, kuris 
verčia ir nemokslininką galvoti, kad gyvių rū- 
šys išrieda viena iš kitos. Laipsninį rūšių pa- 
sikeitimą jis aiškina trimis svarbiausiais veiks- 
niais. Pirmiausia, gyvis turi prisitaikyti prie 
išorinių sąlygų, kurios besikeisdamos keičia 
kartu ir gyvių reikalus taip, kad, norėdamas 
juos patenkinti, gyvis yra priverstas keisti sa- 
vo organizmą. Į šį veiksnį įeina ir vadinama 
etologinė atstanga, kuri reiškia, kad juo 
organas yra dažniau ir stipriau naudojamas, 
juo labiau jis išsivysto ir padidėja, o, atvirkš- 
čiai, retai ir silpnai tevartojamas organas pama- 
žėl silpsta ir net gali visiškai išnykti. Lamarcko- 
mokinys St. Geoffroy-Saint-Hilaire išreiškė šį 
dėsnį visiems žinomu pasakymu: „Reikalas su- 
kuria organą“. Antrasis veiksnys — tai pavel- 
dėjimas, kurio dėka gyvyje ivykęs pakitimas 
gimdymo keliu pareina į jo palikuonius. Pa- 
galiau, trečiuoju gyvių rūšių pasikeitimo veiks- 
niu Lamarckas mini laiką, kuris yra būtinas, 
nes jau paskiri gyviai keičiasi labai iš lėto, taip 
kad pasikeitimų suma lieka pastebima tik per 
ilgą laikotarpį. 

Suminėtieji veiksniai ir dabar tebėra pagrin- 

diniai transformizmo postulatai. Tačiau iš kar- 
to Lamarcko paskelbta idėja liko, tarsi, neiš- 
girsta. Praslinkus dvidešimčiai metų, šiuo klau- 
simu gyvai susiginčijo du mokslininkai: Bory 
de Saint-Vincent ir garsusis Cuvieras. Bet pla- 
platesnių mokslo sluoksnių ši problema vistiek 
dar tada nesudomino. Rimto susidomėjimo 
Lamarcko teorija gal nesukėlė ir dėl to, kad jo 
pavyzdžiai dažnai nevykusiai parinkti, ypatin- 
gai tie, kurie liečia organų tobulėjimą dėl daž- 
no jų vartojimo“. Iš tikro yra sunku rimtai 
sutikti aiškinimą, kad žirafos kaklas pasidaręs 
toks ilgas dėl nuolatinio stiebimosi pasiekti 
aukštų palmių lapus, arba kad straigė ūsus įgi- 
jo iš reikalo apsičiupinėti takelį, kuriuo šliau- 
žia. (Cuvieras tiesiog atvirai šaipėsi iš tokių pa- 
vyzdžių: „Išeitų, kad aš turiu nosį dėl to, kad 
reikia nusišnypšti“. 

Transformizmo teorija buvo jau bemirštanti, 
bet, jos laimei, 1859 metais pasirodė garsusis 
Darvino veikalas „Gyvulių rūšių kilmė“.  Tei- 
singumo dėliai čia vieta pastebėti, kad nema- 
žiau nusipelniusiu transformizmo pradininku 
reikia laikyti ir Alfredą Russel-Wallaceą, ku- 
ris, dirbdamas atstu nuo Darvino ir be jo įta- 
kos, tuo pačiu metu pasiekė ir paskelbė tuos 
pačius rezultatus, kurie neteisingai yra“ priski- 
riami tik vienam Darvinui“*. 


51 Giard, Controverses transformistes, 1905. 
32 De GOuatrefages, Les Ėmules de Darwin. 

Darvinas patiko mokslo sluoksniams pir- 
miausiai jau dėl to, kad iš transformizmo veiks- 
nių eilės išmetė etologinę atsparą ir patobulė- 
jimą po ilgo jų vartojimo ta pačia kryptimi. Iš- 
viršinių įtakų veiksnio Darvinas nepaneigia, bet 
nė nesiryžta giliau bei tiksliau jų veikimą su- 
sekti. Jis konstatuoja rūšių pakaitas, neieško 
jų netarpiškų priežasčių, jis tik stengiasi surasti 
dėsnį, kuriuo įvairios pakaitos pajėgia nusisto- 
vėti ir sudaryti veisles bei rūšis. Tą dėsnį Dar- 
vinas tarėsi suradęs kovos už būvį ir gamtinės 
atrankos apraiškose. 

Struggle for life, kova už būvį — tai rungty- 
nės dėl paskiro gyvio išsilaikymo ir dėl savo gi- 
minės išlaikymo. Tos gyvenimo varžytynės ypa- 
tingai esančios smarkios ir skaudžios tarp dvie- 
jų labai artimų giminės ir tarp dviejų tos pačios 
veislės giminaičių, nes tuo atveju reikalai ir pa- 
pročiai daug vienodesni, ir dėl to yra nuolatinė 
proga susitikti ir susikirsti. Juo įvairios atmai- 
nos tolimesnės vienos nuo kitų, juo joms len- 
gviau, Darvino nuomone, išlikti ir kaskart 
labiau nutolti nuo pirminio bendrojo kamieno, 
iš kurio yra kilusios. Tokiu būdu vyksta na- 
tūrali, gamtinė atranka. Be tų dviejų veiksnių, 
Darvinas daug nuodugniau už savo pranokėjus 
ištyrė kitus du, paveldėjimą ir augimo kore- 
liaciją. 

Šitokia išrodo stambiais bruožais Darvino 
teorija. Iš to, ką pasakėme, matyti, kad ji žy- 

miai skiriasi nuo Lamarcko samprotavimų. Dar- 
vinizmas, gal labiausiai dėl to, kad populiaria 
išvaizda apvilktas, labai greitai išstūmė senąjį 
evoliucijonizmą, bet mokslininkai netrukus pa- 
sijuto, jog ir Darvino idėja, iš sykio gili ir tvir- 
ta pasirodžiusi, turi taip pat nemaža spragų ir 
nesklandumų. Darvinizmo rūmai, nors paties 
pramanytojo ir jo šalininkų lopomi ramstomi, 
greit pradėjo šepti ir griūti. Sugriuvimas pasi- 
darė juo labiau neišvengiamas, kai Darvinas 
ėmė nesutarti su savo bendramaniais. Didžiau- 
sias Darvino teorijos priešininkas De Ouatre- 
fages patiekia visų svarbiausių transformistų 
nuomones, kaip Russel-Wallaceo, Naudino, Ro- 
maneso, Vogto, Hžckelio, Huxleyo, Oweno, 
Mivarto, ir parodo, kaip jos skiriasi nuo mo- 
kytojo doktrinų ir kaip visiškai nesiderina tarp 
savęs“. Nesutinka nė dabartiniai transformiz- 
mo skelbėjai. Vieni iš jų labiau linksta į La- 
marcką ir svarbiausiu gyvybės progreso veiks- 
niu laiko aplinkos ir paveldėjimo įtaką. Kiti 
ištikimiau seka Darvino pėdomis ir transfor- 
mizmo teoriją remia gamtine atranka be 
gaivalingiausio tipo pergalės faktų, nors paskui 
labai nevienodai tuos faktus supranta ir įver- 
tina. Weissmannas, pavyzdžiui, įrodinėjo, kad 
gamtinė atranka griežtai pareina tik nuo vie- 
nintelio dalyko: nuo to, kaip išviršinių, neti- 
kėtų, kartais nežymių priežasčių yra paveikia- 


5 De Ouatrefages, Les Ėmules de Darwin. 

mas gyvio gemalas. Po kurio laiko šią nuo- 
monę buvo priėmę žymiausi transformistai. Pa- 
skutiniu laiku, tačiau, atsirado vadinama 
saikiojo transformizmo kryptis, kuri mėgina su- 
lieti į vieną srovę visas iki šiol nesiderinusias 
nuomones. Anot profesoriaus Giardo, veislių 
pasikeitimo veiksnius galima skirti į dvi kate- 
gorijas, pirminius ir antrinius, kaip rodo ši 
santrauka: 
Kosminė aplinka: klimatas, šviesa, 
temperatūra, drėgmė ir sausra, fi- 
zinė bei cheminė dirvos, vandens 
baseinų judėjimas ir kt. 
Tiesiogiai [Bijologinė aplinka: maistas, parazi- 
tų įtaka, simbijoza (dviejų ar kelių 


I organizmų bendras gyvenimas, pa- 
Pirminiai remtas abipusiška nauda). ir kt. 
veiksniai Etologinė atstanga prieš kosminę 


aplinką: prisitaikymas, konvergen- 
cija (organizmo formų panašumas, 
paremtas vienodų išorinių sąlygų 
veikimu). 

Netiesio- |Atstanga prieš bijologinę aplin- 

giai ką: apsaugojamasis panašumas, mi- 

metizmas ir kt. 

Paveldėjimas. 

Varžytynės dėl pragyvenimo ir gamtinė 

atranka. 

L US Hibridizacija (naujos gentkartės išvedimas 
Antriniai Lytinės varžytynės ir lytinė atranka. 
veiksniai Išsiskyrimas. 

Fizijologinė atranka. 
iš dviejų skirtingų giminių), ir kt.94. 


84 Giard, Controverses transformistes, 122 psl. 

Nuolaidesnio ir platesnės dvasios taikintoją 
už prof. Giardą būtų sunku surasti, juoba, kad 
jis, pripažinęs visų transformistų sugalvotų 
veiksnių įtaką, dar priduria, jog kai kuriais at- 
vejais antriniai veiksniai gali tapti pirminiais, ir 
atvirkščiai. Tačiau evoliucijonizmo vadai šito- 
kiu taikingumu liko nepatenkinti. Jie, žinoma, 
atvirai ir iškilmingai pasisako esą įsitikinę 
transformizmo šalininkai, bet kartu pripažįsta, 
kad nė viena iki šiol išgalvota hipotezė nepa- 
jėgia gyvybės pasikeitimo faktą nei įrodyti, nei 
išaiškinti. 3 

Paryžiaus universiteto gamtos mokslų prof. 
E. Perrier pripažįsta, kad „mes visiškai nežinome, 
kokiu būdu pasikeičia antrinių giminių vaisin- 
gumo sąlygos, kurios po tam tikro laiko tarp- 
snio visiškai atskiria gimines kilmės požiūriu. 
Mūsų nežinojimas, kaip tatai vyksta, negali, ta- 
čiau, priversti abejoti, jog toksai atsiskyrimas 
tikrai gamtoje vyksta. Mums yra taip pat ne- 
žinoma, ar yra koks sąryšis tarp vidujinio, ly- 
tinio pasikeitimo ir išorinės išvaizdos atmainų. 
Mes negalime moksliškai tvirtinti, kad išvirši- 
niai pasikeitimai paveikia ir į gimdomąją galią, 
nors labai dažnai yra be jokio svyravimo pasa- 
koma, kad lytinių santykių nevaisingumas pa- 
reinąs nuo žymių išorinių skirtumų.  Nežino- 
me, kokios yra gyvių pasikeitimų priežastys. 
Tebėra iki šiol neištirta, ar pasikeitimai buvo 
staigaus, ar lėto pobūdžio. Apie organų varto- 

jimo ar nevartojimo reikšmę jų patobulėjimui 
mes turime vos kelis tikrus duomenis. Klausi- 
mas, kiek gyvių evoliuciją pagreitina gemalą 
veikiančios įtakos, tebėra dar neišgvildentas. 
Gamtinė gyvių atranka, be abejonės, iš dalies 
išaiškina, kokiu būdu susidarė tariamasai gyvių 
organų sugebėjimas siekti nustatyto tikslo ir 
glaudžiai prisitaikyti prie gyvenimo sąlygų, ta- 
čiau gyvių organizme yra daugel kitokių savy- 
bių, kurios tikrių tikriausiai susidarė kitais ke- 
liais, o ne gamtine atranka. O kad gamtinės 
atrankos veiksnys būtų suskaldęs vienos gimi- 
nės gyvius į kelias atskiras rūšis — ne tik ne- 
patikrinta, bet labai abejotina. Pagaliau, apie 
naująją Weissmanno teoriją“ tiek tegalima pa- 
sakyti, kad ji, nors garbingos ateities negali ti- 
kėtis, bet tuo tarpu bent tą nuopelną turi, kad 
mus įspėja neteikti perdaug didelės reikšmės 
paveldėjimo vaidmeniui. Taigi, mes iš viso la- 
bai mažai ir labai neaiškiai tenusimanome apie 
gyvių pažangos priežastis“ De  Ouatrefages 
savo vertinguose veikaluose „Darvino pranokė- 
jai“ ir „Darvino konkurentai“ įrodė, kaip tirš- 
tos dar tebėra mūsų nežinios miglos šiuose 
klausimuose. Už tai jis zoologijos moksluose 
įsigijo labai aukštą nuopelną. Niekas kitas taip 
aiškiai, kaip jis, neparodė, kad už hipotezių 


55 Žr. toliau, 189—213 p. 

šmėklų dažnai slepiasi, nors ne dėl blogos va- 
lios, gili ir tiršta ignorencija“"“, 

Prie to aiškaus pareiškimo, pasakyto vieno 
iš žymiausių transformizmo šalininkų, mes nie- 
ko nepridėsime. Išvada išplaukia savaime: jei 
gyvių evoliucija ir yra faktas, tai iki šiol nėra 
nė vienos tikrai mokslinės teorijos, kuri pa- 
jėgtų įrodyti, jog tas faktas įvyko vien tik gam- 
tinėms jėgoms veikiant. 

Todėl jei mes, priimdami gyvių evoliuciją, 
kaip faktą, panorėtume ją išaiškinti Dievo ku- 
riamosios galios įsiterpimu, niekas neturėtų tei- 
sės mums prikišti, kad mokslui nusidedame. 

Bet tą išvadą dar turėsime progos pabrėžti 
vėliau. Tuo tarpu bus geriau, jei pažvelgsime į 
faktus. Kad būtų aiškiau išreiškime mūsų ke- 
liamą klausimą šitaip: Ar moksliniu stebėjimu 
bei tyrimu yra įrodyta, ar ne, kad gyvių rūšys 
tikrai pasikeičia ir progresuoja? Nei mokslas, 
nei tikėjimas mums tatai nedraudžia daryti, 
Priešingai: turime būti tik nešališki ir blai- 
vūs, pasiruošę priimti tiesą tokią, kokia ji yra, 
aiškiai ir nepriklausomai. 

Tokios nuotaikos vedami, mes pirma pa- 
gvildensime  transformistų teorijai palankius 
faktus, kuriais jos šalininkai operuoja, o paskui 
paieškosime, ar nėra, kartais, transformizmui 
nepalankių mokslo tvirtinimų. 


56 Perrier, de I'Acadėmie des sciences: Ėmules de 
Darwin veikalo įžanga, p. LXXVIII. 

Transformizmui palankūs faktai 


Geologiniai argumentai ir faktai. — „Matyti 
aiškus saitas, jungiąs įvairių geologijos laiko- 
tarpių gyvius į tą patį vienetą. Paleontologija 
kasdien mums pateikia naujų iškasenų, atvaiz- 
duojančių gyvius — tarpininkus tarp vienos rū- 
šies ir kitos. Tos pereinamosios lytys taip ne- 
žymiai tarp savęs tesiskiria, kad iškasenas su- 
skirstyti rūšimis dažnai esti labai sunku. Mes 
negalime girtis turį visų tarpinių gyvių pavyz- 
džius: turimieji geologijos dokumentai, reikia 
pripažinti, labai negausūs ir neturtingi. Iš ilgos 
ir sudėtingos žemės rutulio istorijos mums iš- 
liko tik negausios paskirų skyrių pastraipos, gal 
bus tiksliau sakyti — tik kelios pakrikusios ei- 
lutės, pareinančios iš labiau pažįstamų žemės 
vietų. Bet jau ir tasai nuolatinis gyvybės tobu- 
lėjimas, kurį šiandien bent neaiškiai mums pa- 
rodė paleontologija, duoda labai rimtą pagrin- 
dą spėti, kad gyvybė žemėje išsiplėtė evoliuci- 
jos keliu iš paprastesnių į sudėtingesnes ir to- 
bulesnes būtybes“ (A. Milne-Edwards). 

Be to, yra jau patikrintas faktas, kad juo 
aukštyn kopi geologijos sluoksniais, juo dau- 
giau ir tobulesnių gyvių rūšių užtinki. Tatai 
taip pat paremia transformizmo samprotavimus. 
Kitaip juk tokios apraiškos nepajėgsi išaiškinti, 
kaip tik pritaikindamas jai išsišokojimo dėsnį, 
kuris žemai parodo bendrą kamieną ir šaknis, o 

viršuje—didelį šakų šakelių įvairumą. Taigi, jei 
viršutiniuose geologijos sluoksniuose daugiau 
yra gyvių ir tobulesnių, o juo gilyn, juo jie eina 
mažyn ir skaičiumi — ir kokybe, tai labai lo- 
giška manyti, jog visos mūsų pažįstamos gau- 
sios gyvulių rūšys pareina iš kelių negausių pir- 
minių tipų. 

Mortologijos faktai ir argumentai. — Orga- 
nizmų sąrangos vienodumas ir įvairių šeimynų 
panašumai, kuriais remiasi įvairios gamtos 5i- 
stematikos, taip pat palankiai liudija apie ben- 
drą gyvių kilmę. O griežtos demarkacijos li- 
nijos stoka tarp įvairių rūšių, netgi aiškūs pa- 
rodymai, jog yra buvę kadaise tarpiniai tipai, 
dar daugiau tam spėjimui teikia tikėtinumo. 

„Tarp daugybės jūrų gelmių gyvūnų zoolo- 
gai rado labai daug iki šiol nežinomų atmainų, 
kurios nuostabiai užpildo tuos tarpus, kurie bu- 
vo kadaise pastebėti tarp paskirų gyvulių kla- 
sių ir kurie, senųjų mokslininkų nuomone, ne- 
leido mąstyti apie rūšių giminingumą.  Šian- 
dien tie tarpai užpildyti naujų porūšių, kurios 
ankštai jungiasi tarp savęs ir sujungia tolimiau- 
sius zoologijos tipus“. 

Iš tarpinių tipų transformistai mėgsta pami- 
nėti žinduolius-kiaušdėjus, kurie, jų įsitikinimu, 
sudaro tarsi tiltą tarp paukščių ir tikrųjų žin- 
duolių. Žinomiausi yra ančiasnapis ir echidna. 


ST Ą. Milne-Ewards, Revue Critigue, 1882-X-28. 

Kietas, ilgas, plokščias ančiasnapio snukis labai 
panašus į anties snapą. Iš čia ir lietuviškas jo 
vardas. Jo kojų pirštai sujungti plėve dar aiš- 
kiau parodo jo giminingumą su plėviakojais 
paukščiais. Kaip ir paukščiai, ančiasnapis turi 
tik vieną, kairinį kiaušdėtį ir tokį pat kaip paukš- 
čiai kloaką, iš kurios išeina šlapumo ir lyties 
latakai. Kaip paukščiai, ančiasnapis deda kiau- 
šinius ir peri. Bet ančiasnapyj yra ir žinduolių 
savybių: jis turi liaukas, gaminančias pieną, ku- 
riuo jis maitina iš kiaušinio išsiritusius vaikus. 
Turi jis ir kitas esminės žinduolio savybes, 
taip kad mokslininkai jį ton rūšin ir įskaitė, tik 
paradoksišku pavadino. 

Tas faktas prašyte prašo daryti išvadą, jog 
gyviai vieni išantrų išaugo per labai ilgą laiką. 
Paleontologija taip pat tokiai nuomonei nesiprie- 
šina. Nekalbant apie kitus, užteks prisiminti dar 
kartą tą patį ančiasnapį. Iškasenose matyti, kad 
pirminis ančiasnapis turi kiekvienoj snapo pu- 
sėj po du raginius dantis. Ta savybė jį skiria 
nuo paukščių, bet iš kitos pusės daug kitų sa- 
vybių verčia jį spėti senovėj paukščiu buvus. 
Visi ančiasnapio pavyzdžiai, rasti antriniame 
geologijos laikotarpy, turi tokius dantis. Taigi, 
ančiasnapis, dabar pusiau paukštis, pusiau žvė- 
relis, senovėj buvo kitoks, vadinas, keitėsi. Tas 
pat būtų galima pakartoti ir apie echidną““. 


3 Boule, bijologijos profesorius Tulūzos kat. Uni- 

Jau minėtas organizmų sąrangos panašumas 
dar yra būdingas ir dėl to, kad jis yra pastebi- 
mas tarp labai tolimų gyvulių, pavyzdžiui, tarp 
banginio ir šikšnosparnio, tarp blusėžio ir dru- 
gio, tarp iešmučio (žiaunaburnio) ir stuburinių. 
Bezdžionės ranka pritaikyta sučiupti, kurmio 
kojelės pritaikytos kasti, arklio kojos, ruonio 
pelekai, šikšnosparnio sparnai yra padaryti tuo 
pačiu pavyzdžiu, iš tokių pat kaulų, esančių vie- 
nodose atitinkamose organizmų vietose (Darvi- 
nas). Imkime vabzdžius. Vieni iš jų kanda ir 
mala, kaip avižės, tinklasparniai, velnio drigan- 
tai (skratės). Kiti gelia ir siurbia, kaip blusos 
ir drugiai. Dar kiti laižo, kaip plėniasparniai 
(bitės). Žiobtų pavidalas labai nevienodas, o 
vis dėlto juos sudarą pradmenys yra tie patys. 

Štai dar keli pavyzdžiai. Yra gyviuose su- 
menkėjusių, bet neišnykusių organų, kurie jiems 
yra visiškai nereikalingi. Va, patinėliai turi už- 
džiūvusius spenelius, banginis pieninius dantis, 
strausai mažyčius sparnelius, žalčiai plaučius, 
aklieji vėžiai akių ragelius, kai kurie kietaspar- 
niai plėvinius sparnelius. Tos apraiškos negali 
būti išaiškintos kitaip, kaip tik transformizmo 
hipoteze, kuri šiuo atveju mums pasako, jog tie 
nereikalingi suskurę organėliai — tai pirminių 
protėvių likučiai. 


versitete, — Essai d'une somme catholigue. Paris 1956, 
p. 137—138. 

Gemaliniai argumentai. — Alf. Wallace ra- 
šo, kad jis turįs stiprių argumentų, įrodančių, 
jog „labai dideli pasikeitimai organinių būty- 
bių sąrangoje įvyko palaipsniui gimimo keliu. 
Tarpiniai tipai, kurie sumezga dvi gyvių rūšis, 
ir kurių daug yra surasta tiek gyvųjų, tiek jau 
išnykusių rūšių tarpuose, ypatingai nuostabus 
panašumas, pasireiškiąs vienodoj gyvių gemalo 
raidoje“ mus verčia pripažinti, jog augmenijos 
ir gyvulių įvairumas, gausumas pareina iš pavel- 
dėjimo ir lėto, bet nuolatinio kitimo, įvykusio 
ypatingai keliuose pirminiuose tipuose“. 

Transformizmo pakraipos mokslininkai di- 
delę reikšmę skiria ir lygiagretumui, kuris, 
pasak jų, esąs pastebėtas tarp paskiro gyvio 
augimo ir jo rūšies išriedėjimo, tarp gemalo 
brendimo (ontogenijos) ir paleontologinės evo- 
liucijos (filogenijos). Žmogaus gemalas per ke- 
lis mėnesius pereinąs per skirtingas formas, pri- 
menančias pirmiausia užaugusią žuvį, paskui už- 
augusią kiaupę, pagaliau roplius ir paukščius. 
Taip jisai per trumpą laiką pakartojąs ilgų am- 


30 „Savo laboratorijoj aš turiu alkoholio bonkose du 
gemalus. Juos įdėdamas užmiršau užrašyti vardus, ir 
dabar aš niekaip negaliu atskirti, kuris kuriai gyvūlių 
rūšiai priklauso. Gal jie mažyčiai driežai, gal paukš- 
tyčiai, o gal net žinduoliai“. (Von. Bar, cit. Darvino). — 
„Gemalinių formų panašumas, ypatingai žymus greti- 
mose rūšyse, labai aiškiai paremia hipotezę, kad tos rū- 
šys yra giminingos, kilusios iš bendro protėvio“ (H. 
Sicard). 

žių gyvybės raidos istoriją. Jonas Lubockas, 
kruopštus vabzdžių permainų stebėtojas, šitaip 
užbaigia savo vertingus tyrinėjimus: „Aš ma- 
nau, kad ateis laikas, kada visi pripažins, jog 
gemalo sąranga ir įvairios jo brendimo būsenos 
rodo, per kokias permainas gilioje senovėje pe- 
rėjo visi gyviai, panašiai kaip įvairūs palaikai iš- 
likę uolose, mums išpasakoja žemės istoriją““", 

Hackelis, kaip paprastai, šį dalyką skelbia 
jau ne kaip tarmenį, bet kaip patikrintą faktą: 
„Visi tie pavidalai, per kuriuos kiekvienas orga- 
nizmas pereina nuo užuomazgos iki visiško su- 
brendimo, yra trumpa ir greita santrauka iš lėto 
vykusių pasikeitimų, per kuriuos perėjo gyvių 
tėvai ir protėviai nuo pirmosios gyvybės blyks- 
telėjimo iki šių laikų milijardų gyvybių knibž- 
dėjimo“. Jenos profesorius ir dėsnį  pasisku- 
bino išvesti: „Ontogenezė yra trumpa filogene- 
zės santrauką“"". 

Metamorfozos“. — Skirtumai, kuriuos gali- 
me kasdien pastebėti kai kurių gyvių raidos 
(drugių ir kt.) pasikeitimuose, yra daug žy- 
mesni už tuos nevienodumus, kurie sudaro aug- 


90 De Vorigne et des metamorphoses des insectes, 
p. 126. 

*1 Hūckel, Anthropogenie ou Histoire de Y'ėvolution 
humaine, p. 257. 

92 Metamorfoza — pasikeitimai, kuriuos pereina gy- 
viai, besivystydami iš kiaušinėlio iki galutinės savo rai- 
dos formos. Tarptaut. žodžių žodynas. 

menijos ir gyvulijos rūšių skirtumus. Tos taip 
staigios ir taip gilios atmainos, kurios pasireiš- 
kia atskiruose gyviuose, nė vieno žmogaus neste- 
bina. Dėl ko, tat, turėtų stebinti daug lėtesni 
ir daug laipsniškesni gyvių rūšių pakitėjimai? 
Lubockas stengiasi padidinti šios pastabos ver- 
tę braižybos priemone. Jis parodo kelis paveiks- 
lus, vaizduojančius akylai parinktas vabzdžių 
lėlytes, ir sugretina juos su paveikslais, vaiz- 
duojančiais ta pačia tvarka pilnai išaugusius 
vabzdžius. Šitokiu būdu yra aiškiai matyti, kad 
keturi vienodi kirminai pasikeičia vienas į kie- 
tasparnį, antras į drugį (skujasparni),, trečias į 
bitę, ketvirtas į šimtakojį, kurie tobuloj vabz- 
džių būsenoj labai skirtingi ir priklauso visiš- 
kai atskiroms šeimynoms“*. Svarbu, kad tie 
skirtumai paliečia ne vien išviršinę išvaizdą, bet 
dažnai ir vidujinę organų sąrangą. Taip, pa- 
vyzdžiui, vienadienės (ephemera vulgata) lėlytė 
alsuoja žiaunomis, o pats vabzdys jau trachėja 
kvėpuoja. Metamorfozos apraiška esanti ta pati 
gemalo kitimo apraiška, tiktai laisvai, erdvėje 
vykstanti. 

Gyvulių rūšių kitimai. — Darvino doktrinų 
priešininkai mėgsta įkyrėti gamtos mokslų mė- 
gėjams šiuo priekaištu: „Jūs nepajėgiate paro- 
dyti nė vieno atvejo, kad viena gyvių rūšis būtų 
persimainiusi į kitą“ (E. Blanchard). Tas prie- 


93 Lubock, op. cit. p. 102. lentelės I, II, III, IV. 

kaištas nerimtas ir neišmintingas. Jis sugriūva 
prisiminus tiktai Šmankevičiaus bandymus. Tam 
mokslininkui pavyko perkeisti „artemia salina“ 
į kitos, gretimos rūšies „artemia milhanesii“ ir 
atvirkščiai. Berods, tam gamtininkui pasisekė 
perkeisti „artemia salina“ į „branchipus“. Pa- 
keisdamas cheminę sudėtį ir vandens sūrumo 
nuošimtį, kur tuos vėžių šeimynos gyvius augi- 
no, jis įstengė ne tik rūšis, bet ir gimines pakeis- 
ti. Ir niekas neiškėlė abejojimo, kad šiuo būdu 
gauti gyviai yra tikrai ne vienos rūšies ir ne 
vienos giminės. Panašius tyrimus su pastebi- 
mais pakeitimais atliko olandas Hugo Vries 
(1848—1935) su augalu, vadinamu oenothera 
Lamarchiana, danas Johansen, anglas Bateson 
(1861—1926)—su kitais augalais. 

Būtų galima ir daugiau panašių rezultatų 
suminėti. Požeminiai gyviai (pelės, kietaspar- 
niai vabzdžiai, vorai), neseniai rasti Prancūzijos 
kasyklų gelmėse (šalia Creuzoto), jau rodo žy- 
mių pakitėjimų, įvykusių prisitaikant prie nau- 
jų gyvenimo sąlygų. — O mažoji gyvija (mikro- 
bijologija) parodo, kad gyviai ne tik keitėsi, ką 
patvirtina ir paleontologija, bet kad kasdien 
kinta. Kai kurie gyviai tiesiog buvo užtikti be- 
sikeičiant, bepereinant į naujas sąrangas, į nau- 
jos rūšies gyvius, be jokio palinkimo kada nors 
sugrįžti į senąsias formas. „Rimčiausi paleon- 
tologai pripažįsta, kad skyliuotiniai pirmonys 
perėjo. iš rūšies į rūšį, iš giminės į giminę, iš 

klasės į klasę“ (A. Gaudry). — Kitas įsidėmė- 
tinas faktas: gyvių rūšys pasikeičia parazitų pa- 
galba. Paminėsime tik vieną iš daugelio pavyz- 
džių: yra parazitinių bičių (spechodae), kilusių 
iš bičių kamanių giminės. Tų dviejų rūšių gi- 
miningumas yra įrodytas nežymių tarpinių ly- 
čių, kurių mokslininkai nemažai yra suradę. — 
Gyvulių rūšys taip ankštai viena su kita suriš- 
tos, jog yra sunku nustatyti, kur pasibaigia pir- 
moji ir kur prasideda antroji. Sistematikų ne- 
vienodumas tai aiškiai patvirtina. Sichelis, pa- 
vyzdžiui, skiria tik tris parazitinių bičių (sphe- 
codae) rūšis, F6rsteris šimtą penkiasdešimt. 
Galima sudaryti tokią nežymiai skirtingų rūšių 
seriją, kurios pradžia, kamienas, ir paskutinio 
pavidalo gyvis sudaro tiesiog dvi skirtingas gi- 
minės. — Jūrų gelmių tyrinėjimai parodė, jog 
tenykštė gyvija, tokia keista ir skirtinga nuo 
žemyno gyvijos, pareina tačiau iš jūrų pakraš- 
čiuose sutinkamų gyvulių rūšių. Tai, galų ga- 
le, tie patys gyviai, tik, leisdamiesi gilyn, jie 
išlengvo prisitaikė prie naujų bijologinių sąly- 
gų, arba, kaip kasdieniškai esame įpratę sa- 
kyti — jie persimainė. Dar vienas nenutylėti- 
nas argumentas, aiškiai palankus evoliucijos 
teorijai, tai žuvų, turinčių kaulus, perėjimas į 
dabartines žuvis, turinčias kremzles. Nepraleis- 
kime nė šito, nors nežymaus mokslo radinėlio: 
buvo rasti keli tarpiniai gyviai, pvz., „pycnodusš 
Ponsorti“, kuriuos mokslas negali kitur įrašyti, 

kaip tik į dviejų gyvių rūšių tarpą, kur jie pa- 
tenkina visus mokslo dėsnius ir parodo, jog tai 
tolimo protėvio vaikaitis, šimtamečiams skrie- 
jant žymiai pakeitęs savo išvaizdą ir besikeičiąs 
į naujos rūšies gyvį““. 

Filosofiški samprotavimai. — Evoliucijos ša- 
lininkų nemaža yra ir katalikų ar bent krikščio- 
niškų pažiūrų žmonių. Jie savo pamėgtosios 
teorijos naudai surado daug filosofinio pobū- 
džio pastabų, kurios taip pat turi tam tikrą 
vertę. 

Yra sunku, gal tiesiog negalima suderinti 
geologijos bei paleontologijos duomenis su 
nuomone, kad Dievas, tam tikriems laiko tar- 
pams praslinkus, netarpiškai naujus gyvius su- 
kūrė. Kaip tuo atveju išaiškinsi nebesuskaito- 
mas tarpines rūšis, išnykusias po kiek laiko iš 
pasaulio scenos ir dabar tebeišnykstančias? Tie 
išnykimai, pasikeitimai tuo atveju būtų, tarsi, 
subraukyti, pertaisyti, ištrinti ir iš naujo perra- 
šyti didžiosios gamtos knygos puslapiai. „O 
sakyti, kad Dievas, nepatenkintas savo kūryba, 
iš dalies ją sunaikino, iš naujo pradėjo, paskui 


94 Revue scientifigue. t. XLI, p. 695, 789; t, XLIII, 
p. 662; t. XLV, p. 109; Pėrez, Faune des apiaires. — 
Bordier, Les microbes et le transformisme. — Filhol, La 
vie au fond des mers. — Gaudry, Les enchainements du 
monde animal dans les temps secondaires. Visus šiuos 
argumentus mes čia labai suglaustai išreiškiame ir neįver- 
tiname. Ko jie verti, skaitytojas pamatys toliau. 

pamatęs, kad negerai, dar sykį naikino ir vėl 
pradėjo — būtų neprotinga ir juokinga. Antra 
vertus, yra labiau negu tikra, jog gamtoj nie- 
kas staiga neatsiranda užbaigta būtimi, niekas 
neprasideda subrendimo pavidalu, bet kiekvie- 
nas organizmas prasideda gemaliniu, pirminiu 
postoviu ir tik vėliau, palaipsniui, išsivysto į 
sudėtingas, subrendusias formas“. Geologija 
ir paleontologija rodančios tą pačią apraišką: 
vieno laikotarpio gyviai turį ryšių su kito lai- 
kotarpio gyvija, ir ne ta prasme, kad keletas se- 
nesniojo perijodo gyvių, tarsi, per stebuklą bū- 
tą pasiekę naują epoką, bet iš laikotarpio į lai- 
kotarpį pereinančios ištisos rūšių serijos tiek iš 
augmenijos, tiek iš gyvijos (Gaudry). 
Atsirado vienas kitas evoliucijonistas, kuris 
panoro surasti pirmajame „Pradžios“ knygos 
skyriuje aiškų transformizmo paliudijimą. Nau- 
dinas neperseniai šit ką parašė: „Paskaitykite 
dėmingai Mozės sukūrimo istoriją ir, jei būsite 
blaivūs ir nešališki, pamatysite, kad Biblijos 
kosmogonija nuo pradžios iki galo yra ne kas 
kita, kaip evoliucijonizmo doktrina: pamaty- 
site, kad Mozė buvo Lamarcko ir visų jo šali- 
ninkų transformistų pirmatakas“. Deja, kiti, 
kaip jau skaitėte, stengiasi Biblijos pasakymais 
įrodyti, kad gyvių rūšys yra neperžengiamomis 
ribomis apsuptos ir visos buvo paties Dievo 
netarpiškai sukurtos.  Tatai jau parodo, kaip 
menkos vertės tėra tokie asmeniški, susukti, 

sunkūs ir sudėtingi Biblijos posakių aiškinimai. 
Tai ypač vaizdingai parodo, kaip reikia būti at- 
sargiems, pateikiant tokias asmeniškas nuomo- 
nes, kaip pačios Bažnyčios mokslą. 

Bus daug teisingiau ir daug kritiškiau, jei 
pasakysime, kad Biblijos sukūrimo dienas Baž- 
nyčios tėvai ir daktarai aiškina, apskritai imant, 
evoliucijos idėjai palankia prasme. Tačiau tik- 
rai perdėtų tas, kuris Biblijos skyriuose ir Baž- 
nyčios tėvų puslapiuose norėtų surasti sistema- 
tines evoliucijonizmo teorijas, panašias į tas, 
kurios buvo paskelbtos praeitajame šimtmetyje. 

Viduramžiais krikščionijos filosofai ir teo- 
logai, reikia pripažinti, buvo aiškūs gyvybės evo- 
liucijos šalininkai. Albertas Didysis nesvy- 
ruodamas skelbė augmenijos evoliuciją. Scho- 
lastinė teologija žengė dar didesnį žingsnį. Šv. 
Tomo pėdomis eidami, senieji teologai moko, 
jog gyvulio gemalas iš pradžių turįs augalo gy- 
gybę. Tai dar neapibūdintas, neišrūšiuotas 
organizmas. Jis pasiekiąs gyvulio laipsnį tik 
tada, kai, pakankamai išaugęs, sugeba gauti 
gyvybės pradmenį (anima animalis). Tai labai 
aiškus ir net labai energiškas transformizmas, 
nes čionai tas pats organizmas palaipsniui per- 
eina per augmenijos ribas į gyvybės sritį. Ir 
čia scholastinė teologija dar neapsistoja. Vis 
šv. Tomo vadovaujama, ji moko, kad ir žmo- 
gaus gemalas ta pačia tvarka pereinąs dvi že- 
mesniąsias raidos būsenas. Per tam tikrą laiką 

žmogaus gemalas vegetuojąs. Vėliau, kai la- 
biau išsiplėtoja, ji palaikąs gyvuliškos gyvybės 
pradmuo. Galų gale, organizmui pasiekus tin- 
kamą tobulumo laipsnį, Dievas netarpiškai 
jam duodąs dvasinę sielą. Toj akimirkoj atsi- 
randąs žmogus“. Ar nepanašus tasai gemalo 
kitėjimas, pasibaigiąs sielos sukūrimu, į Hžcke- 
lio ir apskritai monistų ontogenezę? Tie, kurie 
sutinka su šv. Tomo nuomone, negali purtytis 
nuo transformizmo hipotezės, nes būtų nelo- 
giška sakyti, kad motinos įsčiuje gali įvykti 
esminių gyvio pakaitų, o plačiam gamtos įsčiuj 
— negali. Evoliucijos šalininkai, šiaip ar taip, 
perdaug ūmiems teologams jų teorijos prieši- 
ninkams galėtų surasti labai gražių argumentų 
ad hominem. 


Vėliau pasirodys transformizmo pliusai ir 
minusai, stipriosios ir silpnosios pusės. Tuo 
tarpu atminkime, kad jei yra neverta su įsikarš- 
čiavimu iškelti transformizmo vėliavą, tai kartu 
būtų ir neatsargu, neišmintinga jį tuščia pasa- 
kėle pagarsinti. Aure, ir Ouatrefages, didelis 
evoliucijonizmo priešininkas, šitaip rašo apie 
Darviną: „Reikia vis dėlto sutikti, kad taip di- 
delėj, tokio gilaus proto pastangoj šis tas rimto 
yra, jei jam pavyko sužavėti ne tik minią, bet 
ir tokius mokslo vyrus kaip Hookerį, Huxleyį, 


95 Contr. Gent. 1. II. c. 88. — De potentia g. III. 
a. 9. ad. 10. 

Vogtą, Lubocką, Brandtą, Filippį, Hžckelį, 
Lyellį ir visą eilę kitų“. Čia suminėti tik iš- 
tikimi darvinistai. O kiek šiandien yra nepri- 
klausomų  evoliucijonistų?! Jų, neperdedant, 
tikrai didžiulis būrys. Ir ne bet kokių — rim- 
tų mokslininkų būrys. Juos, tat, galima ir rei- 
kia pakritikuoti, pasijoti, gamtos faktus jiems 
pastatyti, kad išaiškintų, jei pajėgia, bet lengva- 
būdiškai pasmerkti — negražu ir neprotinga. 


Transformizmui nepalankūs argumentai ir faktai 


Ką sako geologija ir paleontologija. — Kad 
bendras žvilgsnis į žemės istoriją, sintetinis jos 
pažinimas palankiai nuteikia transformizmo 
atžvilgiu—tiesa, bet kad analitinis, akylesnis, dė- 
mingesnis kiekvieno žemės laikotarpio tyrimas 
veda į išvadas, labai priešingas evoliucijonistų 
teorijai — dar didesnė tiesa. Negalėdami dėl 
mūsų veikalo pobūdžio leistis į smulkmenas, 
patiekiame vieną labai būdingą įvykį, kuris šią 
mūsų pastabą iškalbingai patvirtins. 

Jei norėtume paskelbti sąžiningumo kon- 
kursą, pirmoji premija tektų Jokimui Barrandui 
(Barrande), kuris visus savo veikalus pažymėjo 
šia antrašte: „Tai, ką aš pats mačiau“. Visą 
savo gyvenimą jis praleido betyrinėdamas ne- 
platų, bet geologinių klodų požvilgiu bene įdo- 
miausią ir turtingiausią žemės ruožą, turintį 

2.400 kvadratinių metrų, ir esantį Čekijos cen- 
tre. Žemės istorijos tyrinėtojui šis kampelis, 
be jokios abejonės, yra tikras rojus, nes čia ma- 
tyti ištisos formacijų serijos, tvarkingai susi- 
klosčiusios ir pilnos gyvių palaikų, taip kad 
mokslininkas gali skaityte skaityti, kokios buvo 
gyvybės apraiškos pirminių jūrų gelmėse. Sa- 
vo veikale, pavadintame „Bohemijos centro si- 
lurinė sistema“, Barrandas labai moksliškai ir 
kartu labai nešališkai pasisako prieš evoliuci- 
jonizmo teoriją. Tas veikalas transformistams 
pastatė taip smarkius priekaištus, kad iki šiol 
niekas dar jų nepajėgė atremti. Verta juos 
bent kiek arčiau pažinti. 

Barrandas parodė, kad siluro laikotarpyje 
staiga pasirodo tobuli pirminės gyvijos atsto- 
vai, vėžinių giminės trilobitai, antrinės faunos 
gyviai galvakojai ir tretinės faunos pavyzdžiai 
ganoidinės (erškėtrai) ir plakoidinės žuvys. Jo- 
kių pirmatakų, jokių tarpinių lyčių prieš jų pa- 
sirodymą nematyti. Jis kruopščiai ištyrė tris 
šimtus penkiasdešimt rūšių trilobitų, perleido 
per savo rankas kai kurių rūšių net šešis tūks- 
tančius vienetų, ir tik dešimt egzempliorių te- 
rado, kurie turi šiokių tokių skirtumo žymių. 
Trys šimtai keturiasdešimt vienetų yra griežtai 
vienodi per visą neapsakomai ilgą vėžinių gy- 
vavimo perijodą. Dar būdingesnis faktas, kad 
tuose skirtingesniuose tipuose rūšies savybės 
neišnykusios. Be. to, užuot įsigyvenę, tie keis- 

tuoliai greit išnyksta, ir vėlesnieji tipai vėl vi- 
siškai lygūs pirmiesiems. Taigi, šie duomenys 
ne tik nepalankūs evoliucijos teorijai, bet griež- 
tai jai priešingi. 

Tokias pat išvadas priėjo dar ir kiti 
mokslininkai, kaip Davidsonas,  Carruthers, 
Pfaffas, Gosseletas, Grand' Eury, ištyrę siluro 
laikotarpio galvakojus ir begalvius, devoninio 
perijodo Belgijos baseino gyviją, tretinio peri- 
jodo augalų iškasenas. Paklausykime jų pačių 
žodžių: „Štai jau dvidešimt penkeri metai, kai 
aš tyrinėju Belgijos baseino klodus bei jų iš- 
kasenas ir rūpestingai skiriu vienų duomenis 
nuo kitų... Iki šiol aš dar neradau nei laiko, 
nei pavidalo atžvilgiu dviejų gyvVių persimai- 
nymo į naujas formas“ (Gosselet). — „Vienas 
dalykas yra neužginčijamas: tai, kad augmenijos 
iškasenų visuma liudija prieš evoliucijos teori- 
ją, prieš tvirtinimą, kad augalų rūšys atsirado 
gimimo keliu, palaipsniui vienetams besikei- 
čiant“ (Carruthers). — „Iš vienos pusės, visi 
mokslui žinomi faktai yra palankūs paskirų rū- 
šių sukūrimui, iš kitos pusės, jie labai griežtai 
paneigia bet kokį perėjimą iš rūšies į rūšį“ 
(Grand' Eury). 

Apie dviejų viena po kitos atsirandančių rū- 
šių išvaizdos panašumą ir organų sąrangos vie- 
nodumą geologija paliudija daug mažiau, ne- 
gu to norėtų evoliucijos teorija. Tariamasai 
gyvių laipsninis pasikeitimas ir tobulėjimas 

visiškai nesutinka su chronologine gyvių pasi- 
rodymo tvarka, mums paleontologijos apreikšta 
(Agassiz). Gyvių rūšys, klasės, ordinai pasi- 
rodo tuo pačiu laiku plačiose geologinio hori- 
zonto srityse (Pfaff). Evoliucijos teorija ir fak- 
tai šioj dalyj visiškai vienas antram prieštarau- 
ja. L. Joleaudas, pavyzdžiui, visiškai neseniai 
pripažino, nors pats yra aiškus transformistas, 
kad vabzdžiai pasirodė ne siluriniame laiko- 
tarpyje, bet ankstybesniame prieškambriniame 
perijode, kartu su pirmaisiais paprasčiausiais 
gyvūnais“. 

Tarpinių rūšių, pereinamųjų lyčių, kurias 
evoliucijonistai su tokiu įsitikinimu gina, 
geologai neranda, o tuo tarpu jos turėtų būti 
gausesnės, negu galutinės rūšys. Niekada 
dar nebuvo surastas neatbaigto tipo gyvis, ne- 
sutampąs su savo rūšies savybėmis, turįs tik 
pradinius ir laikinius, pereinamuosius organus. 
Kad tų evoliucijonizmui esmingų dokumentų 
trūksta — faktas, o išsisukinėti ir sakyti, jog 
paleontologinės kolekcijos, geologinių iškasenų 
serijos yra nepilnos — būtų vaikiška, nes tuo 
atveju viena hipotezė, evoliucijonizmas, būtų 
paremta kita hipoteze, būtent, kad ateity gal 
pasiseks rasti jai palankių dokumentų. Jūs su- 


96 L. Joleaud. Ėlėments de palėontologie I, p. 83 
cit. Kologrivo, Somme catholigue. Paris 1936, p. 140. 

kis kinis 


prantate, ko yra vertas spėjimas, paremtas kitu 
spėjimu, ir dar labai silpnu, nieku nepagrįstu: 

Paminėkime tik vieną pavyzdį. Žuvys yra 
seniausi, pirmieji stuburiniai. Jos ūmai pasi- 
rodo pirminiame perijode. Transformistams dėl 
to labai sunku surasti, iš kokių protėvių žuvys 
gimė. Bendrai visi jie tvirtina, kad iš kirmėlių. 
Tačiau kai reikia tiksliau nurodyti, iš kurios 
kirmėlių klasės stuburiniai išriedėjo, evoliucijo- 
nistai pradeda griežtai nesutikti. Vieni žuvų 
protėviais laiko ascidijų ir iešmučių šeimą, kiti 
žieduotines kirmėles. Treti, norėdami suderinti 
pirmąsias dvi prieštaraujančias nuomones, iš- 
galvojo tarpinę kirmėlių rūšį, iš kurios būk tai 
išriedėjusios, kaip dvi šakos, kirmėlės ir žuvys. 
Bet tos visos nuomonės — tik fantazija. Faktai 
mums rodo, jog pirminiame perijode nebuvo 
nei ascidijų, nei iešmučių, nei žieduotinių kir- 
mėlių. Nebėra nei suakmenėjusių tų gyvių pa- 
vyzdžių, nei jų įspaudų, o tuo tarpu yra ran- 
dama daug už juos mažesnių gyvių pirmuonių, 
vorinių, vabzdžių, ir, kaip jau minėjome, žuvų. 
Taigi geologija neparodo jokios tarpinės lyties, 
iš kurios žuvys būtų galėjusios atsirasti. „Dėl 
to transformistas gamtininkas Clausas tvirtini- 
mus apie žuvų protėvius laiko tuščia pasaka, ne- 
verta rimto mokslininko dėmesio““. 


97 L. Boule, veikale „Essai d'une Somme : catholi: 
gue“. Paris, 1936. p. 141—142. 

Be to, gyvių pasirodymo chronologinė tvar“ 
ka yra visai ne ta, kokią norėtų evoliucijonistai 
įsivaizduoti.  Paleontologija rodo, jog gyvybė 
eina ne laipsniškai iš nesudėtingų į sudėtingas 
lytis, bet iš sykio matyti labai skirtinga. Berods, 
vientėgės, paprastesnės lytys atsirado vėliau už 
sudėtingąsias. Jau matėme, kad pasirodo pir- 
ma stuburiniai, negu vorai ir skarpijonai, kiau- 
pės gal anksčiau už vabzdžius (bet tuo klau- 
simu mokslininkai dar tebesiginčija), pirmieji 
žinduoliai sterbliniai anksčiau už paukščius. 

Svarbu čia pažymėti ir tai, kad mes, tiesą, 
tik paskirus nedidelius geologinių klodų plotus 
tepažįstame, tačiau tie pažįstamieji plotai yra ne 
iš vienos kurios srities, bet iš viso mūsų žemės 
rutulio. "O kaip tik visuose tuose ištirtuosė 
plotuose organinė gyvija yra ta pati, visur ji 
staigiai pasirodo, niekur nematyti tarpinių lyčių. 
Pagaliau, šalia jau rastų tariamų tarpinių tipų yra 
tipų - klajoklių, kurių kilmės niekaip negalima 
išaiškinti, o vidurinių tipų daugumą galima tuo 
vardu pavadinti dėl išvaizdos ir sąrangos, bet 
ne dėl jų atsiradimo laiko, nes, pavyzdžiui, gy- 
roceras, vidurinė lytis tarp nautilo ir lituito, pa- 
sirodė daug vėliau už abudu šiuodu paskuti- 
niuosius gyvius. 

Taigi, tos gyvybės pažangos, kurią tvirtina 
transformistai, paleontologija nežino ir nepatvir- 
tina. Karolis Vogtas rašo: „Jei galima moks- 
liškai sakyti, kad buvo progresuojančių gyvių, 

reikia kartu pastebėti, kad buvo taip pat ir ne- 
pažangių, net atžangių“, taip kad gyvybės 
progreso sumą sudaro didelė daugybė įvairių 
veiksnių, kurių vertė labai nevienoda, kartais 
teigiama, o kartais neigiama““". Kitoj vietoj 
jis pažymi, kad „reikia pripažinti, jog nesudė- 
tingi organizmai yra ilgos permainų eilės, o gal 
ir ilgos sumenkėjimų serijos padariniai, ir kad 
juos galima laikyti galiniais pakaitų postoviais, 
o ne savitosios gyvybės kamienais“““,  Šitokį 
evoliucijonisto mokslininko ir žinomo laisvama- 
nio pripažinimą reikia laikyti labai reikšmingu. 

Paleontologija mums atskleidė įdomią keis- 
tybę: kai kurie stiprūs ir dideli gyviai labai grei- 
tai žemės istorijoj išnyko, o mažyčiai ir silpnu- 
čiai, priešingai, labai ilgai išsilaikė. „Yra atsi- 
tikimų, kad gamtos labiausiai aprūpinti gyviai 
išnyko kaip tik jų klestėjimo, didžiausio išau- 
gimo metu, pavyzdžiui, antrinio laikotarpio rop- 
liai milžinai. Tuo tarpu kai menkučiai gyvūnė- 
liai atkakliai išsilaikė, pasaulio valdovai amži- 
nai išgaišo“'“!, 

98 Pvz, mūsų dramblys yra daug mažesnis už pir- 
minį (elephas primigenius) arba mamutą, mūsų lokys 
daug menkesnis už urvinį lokį. Toji atžanga, be to, įvyko 
labai greitai, nes visi minėtų gyvių palaikai yra iš ket- 
virtinio (žmogaus) perijodo. — Boule, veikale „Somme 
Catholigue 1936, p. 144. 

99 Legons sur I'homme, introd. p. 12. 

100 Ouelgues hėrėsies darwinistes, p. 48. 


201 Gaudry, Les enchainements du monde animal 
dans les temps secondaires. 

Mortologijos parodymai. — Transformizmo 
šalininkai — visi iki vieno — nepaprastai vertina 
gyvių pavidalą. Forma jiems — svarbiausias 
argumentas. O iš tikrųjų tai turėtų būti visiš- 
kai kitaip, nes kas gyvių rūšis skirtų iš jų ana- 
tominių' panašumų, vartotų labai paviršutinišką, 
neesminį saiką. Toks zoologas būtų pana- 
šus į chemiką, kuris norėtų atskirti elementus ir 
iš jų spalvos ar sąrangos. Neginčijame, kad 
yra nuostabių panašumų ne tik tarp nevienodos 
rūšies, bet kartais net tarp tolimų giminių ar 
net tarp negretimų šakų gyvių. 

Ką, tat, gyvių sąrangos panašumas patvir- 
tina: evoliucijos teoriją, ar Tvėrėjo plano vie- 
ningumą? 

„Panašumas dar toli nereiškia, jog panašūs 
gyviai vieni iš kitų kilo“, rašo Marcelinas Bou- 
le, ir toliau, pritaikindamas tą pastabą žmogaus 
ir bezdžionės panašumui, priduria: „niekas da- 
bar jau iš mokslininkų netiki, ir vargu ar kada 
tikėjo, jog yra tikra, kilminė giminystė bezdžio- 
nės su žmogumi“.  Panašumas, pavyzdžiui, 
yra tarp žemesniųjų beplacentinių žinduolių 
(ančiasnapio) ir paukščių, bet kartu, kaip jau 
matėme, yra esminių nepanašumų. (O svarbiau- 
sias argumentas, kad tas panašumas nieko ne- 


12 M. Boule, Les hommes fossiles, Paris 1932, p. 
106 ir 440 išnaša 2. — Skaityti ir M. Boule et J. Pive- 
teau; Les Fossiles-Ėlėments de palėontologie. Paris 1935. 

įrodo apie transformizmą, yra tas, jog pirmieji 
beplacentiniai žinduoliai pasirodė žemėje anks- 
čiau už pirmuosius paukščius. 

Materijalistinio transformizmo šalininkai ne- 
nori klausyti apie Sukūrimą, mes tai žinome, bet 
jie logiškai negali mums uždrausti aiškinti to 
gyvijos plano vienodumo sukūrimo dogma tol, 
kol jie moksliškai neįrodys, kad rūšių permainos 
yra ne samprotavimas, bet mokslo įrodytas, do- 
kumentuotas faktas. 

Gemalo raidos argumentai. — Lygiagretiš- 
kumas, evoliucijonistų rodomas tarp gyvulio 
gemalo raidos ir paleontologijos eigos, iš tikrų- 
jų nėra toks aiškus, kaip kad jie tvirtina. Tie- 
sa, kiekvienas gyvis prasideda gyva ląstele. 
Tiesa ir tai, kad tam tikrose ribose įvairių or- 
ganizmų gemalo būsenos lygiagrečiai pasireiš- 
kia. Tačiau niekas negali užginčyti, kad yra 
ir skirtumų. Jų yra jau net kiaušinėlyje (Cos- 
tes), ir vos tik gemalas pasiekia tam tikrą plėt- 
ros laipsnį, jo žymės pasidaro taip ryškiai savo- 
tiškos, jog galima nustatyti, kokio tipo bus gy- 
vūnas (Agassiz). Niekada stuburinio gyvio 
gemalas nėra tikrai panašus į spindulinio gyvio 
gemalą, niekada nebūna panašus į vabzdį, į mo- 
liuską, į kirminą. Jokiame raidos protarpyje apie 
tuos gyvius negalima pasakyti—štai, jie vienodi. 
Mes jau matėme, kad šitas mokslo dokumentas 
nesukliudė Hackelį paskelbti pagrindinį bijoge- 
netikos dėsnį, kuriuo remiantis, ontogenezė (gy- 

vių gimimas) yra trumpa filogenezės (gyvybės 
evoliucijos) santrauka. Jis nuolat turi tą dėsnį 
ant liežuvio galo ir kaišioja kiekvieną kartą, kai 
mokslo duomenys pastoja jo teorijai kelią. Vis 
dėlto ir pats Hackelis buvo priverstas pripažinti, 
kad tasai jo išgalvotas dėsnis dažnai prieštarau- 
ja moksliniams faktams. Bet tie priešingumai, 
girdi, kyla iš gaivalingų gemalo atstangų, ku“ 
rių visumą Hackelis vadina cenogeneze, 0' Že- 
nevos profesorius Vogtas išverčia iškreiptos 
evoliucijos vardu. Temperamentingas šveicaras, 
tur būt, niekam taip griežtai neužkirto, kaip 
Hackeliui už šitą sūktą keistybę. „Užuot pa- 
likęs tą savitos gyvybės teoriją, absoliučiai 
klaidingą iš pat pagrindų, ir jau nebeatstatomai 
sugriautą, Hackelis išgalvojo dar absurdiškesnį 
dalyką. Jis kalba apie cenogenezę, arba iškreiptą 
evoliuciją. Nelaiminga logika, kaip tave žmo- 
nės glamžo! Vadinas, Hackelio išvedžiojimu, 
gamta iškreipia savo planą, įvesdama į jį hete- 
rogeninių pradmenų, kurie neleidžia vykti ho- 
mogenetiniam bijogenetikos dėsniui!“ Žiūrėk, 
atsirado kūtvela gemalas, kuris išsigalvojo ie- 
klausyti įstatymo, išleisto mokslo karaliaus: esi 
pasmerktas vadintis iškrypėliu!'?* 


103 Vogtas čia kartoja keistus, Hžckelio nukaltus ir 
jo taip mėgstamus žodžius, pašiepdamas jų beprasmiš- 
kumą. 

104 Karl Vogt, Revue scientifigue, 1887, p. 485. 

Čia negalima praeiti nepaminėjus, kad Vog- 
tas iš pradžių buvo nuomonės, jog esama tam 
tikro lygiagretiškumo tarp gemalo raidos ir pa- 
leontologijos parodymų. Tačiau vėliau, geriau iš- 
tyręs, rado klaidą ir pakeitė nuomonę. Gerai 
pasakė Ouatrefages, kad nors Vogtas yra mate- 
rijalistas, tačiau jis mokslininkas-gamtininkas, 
ir dėl to, radęs klaidą, mokslo vardu ją pripa- 
žįsta ir pataiso. Hackelis — ne mokslininkas. 
Jis filosofas ir fanatikas sektantas, kuris per fas 
et nefas nori palenkti mokslą savo teorijoms, o 
ne akivaizdiems mokslo, įrodymams nusilenkti. 

Instinkto kilmė. — Transformizmui yra sun- 
kiausia atsakyti į klausimą, iš kur ir kaip kilo 
gyvulių instinktas. Mes šį klausimą atsidėję 
pagvildensime toliau ir pamatysime, kokių keis- 
tų, į tiesą nepanašių spėliojimų turi griebtis evo- 
liucijonistai, norėdami bent šiaip taip suderinti 
savo teorijas su instinkto pastovumo ir paveldė- 
jimo dėsniais. Ž 

Gyvulių rūšių nepadalonumas. — Paprastai 
rūšimi mes suprantame „visumą panašių indivi- 
dų, kilusių iš tėvų, kurie ir į juos ir tarp savęs 
yra panašūs“. De Ouatrefages rūšį tiksliau api- 
būdino. Jis rūšį vadina „daugiau ar mažiau 
tarp savęs panašių gyvių visuma, kurią galima 
laikyti kilusią iš vienintelės poros nuolatiniu 
naujos kartos gimimu iš senosios“. Šitą api- 
būdinimą priėmus, galima sakyti, kad rūšis ir 
kilimas iš vienos pirminės poros yra tas pats 
dalykas. 

Pirmiausia, vadinas, rūšis yra daugiau ar 
mažiau tarp savęs panašių gyvių visuma. Pabrėž- 
tieji žodžiai yra labai svarbūs, nes iš tikrųjų 
tarp vieno individo savybių ir kito niekada ne- 
rasi griežtos tapatybės. Jei skirtumai labai ne- 
žymūs, jie tik sudaro individualinius bruožus. 
Jei skirtumas pasidaro ryškesnis ir pereina as- 
meninio bruožo ribą, kuri, antra vertus, negali 
būti griežtai nustatyta, tuomet pasidaro išimtis, 
kuri skiria ją turintį individą nuo visų jo arti- 
mų kaimynų. Mes tuo atveju sakome, kad tas 
individas tai šios ar kitos rūšies pakaita. O 
visumą individų, gimusių ir gimdančių su kuria 
nors pirmykščia pakaita, mes vadiname veisle“ 
(De Ouatrefages). 

Iš šito apibūdinimo išplaukia išvada, kad 
skirtumą tarp veislės ir rūšies sudaro vislumas, 
kuris nevyksta tarp nevienos rūšies individų, o 
priešingai, įvyksta tarp dviejų tos pačios rūšies 
veislių. Kitaip sakant, sukergimai dviejų tos pa- 
čios rūšies veislių yra neribotai vaisingi, ir iš jų 
kilę metisai yra jei ne labiau, tai bent tiek vaisin- 
gi, kiek jų tėvai. O dvi rūšis sujungus, rezultatai 
jau ne tie patys: iš jų sąjungos arba niekas ne- 
gimsta, arba jei gimsta, tai gimsta vadinami 
hibridai, kurie yra nevaisingi arba patys, ar 
bent labai netolimos jų kartos. Paminėkime ži- 
nomiausią pavyzdį. Sukergus asilo ir arklio rū- 
šies individus, gimsta asilėnas, bet asilėnas jau 
nevaisingas, ir jau Herodoto laikais (V amž. 

prieš Kristų) asilėno vaisingumas buvo laiko- 
mas stebuklu. Kas-ne-kas mėgino tvirtinti, kad 
šiltuose kraštuose, ypačiai Alžyre, asilėnų vai- 
singumas esąs neretas įvykis. Bet tai tik pa- 
saka. Jei taip tikrai būtų, tai dėl ko arabai ne- 
žmoniškai persigando išgirdę, kad Biskros apy- 
linkėse viena mulė nėščia tapusi. Tas įvykis 
jiems pasirodė nepaprastų nelaimių pranašas, ir 
maldos bei pasninkai nesibaigė tol, kol su- 
žinojo, kad, laimei, mulė išsimetė. 

Vaisingų hibridų, šiaip ar taip, pasitaiko. 
Paukščių ir augalų hibriduose tai pasitaiko net 
dažnai. Žinduolių taip pat kartais tenka ma- 
tyti. Tačiau po kelių kartų hibridų individi- 
nės savybės išnyksta, ir jų vaikai sugrįžta į pir- 
minių protėvių pavidalą. Tatai aiškiai rodo, 
kad veislė ne ilgu laiku susidaro, kad laikas 
nėra veislių atsiradimo veiksnys.  Neperseniai 
didelį susidomėjimą sukėlė žinia, kad, girdi, triu 
šio ir kiškio kerginiai—leporidai—esą vislūs. Ta- 
čiau neilgai trukus paaiškėjo, kad leporidų vai- 
kai, užuot išlaikę vidurinį tipą tarp kiškio ir 
triušio, pasikeitė ir vieni sugrįžo į kiškio for- 
mą, kiti į triušio. 

Taigi, iš vienos pusės netarpinis ar bent 
greitai pasireiškiąs nevaisingumas atskiria rūšis 
tarp savęs neperžengiama siena. 

Iš antros pusės, tarp dviejų tos pačios rūšies 
veislių vislumas nerodo ribų, ir vienos veislės 
pakaita į kitą yra įvykdoma labai lengvai. 

Nevaisingumas, žymėdamas griežtą rūšių 
apribojimą, sudaro kartu ir svarbiausią sunku- 
mą transformizmui. Jo šalininkai iki šiol, nors 
kažin kaip stengėsi, tos kliūties nepašalino. Dau- 
guma iš jų ir dabar tebekartoja Lamarcko žo- 
džius: „Gamta nežino nei klasių, nei ordinų, nei 
giminių, nei rūšių: organizuotų ir gyvų kūnų 
tarpe nėra kitų paskirstymų, kaip tik individų 
ir veislių, kurios labai nežymiais atstumais pri- 
pildo visus mums pažįstamus gyvybės laips- 
nius“. Kiti tikina, kad tiktai morfologijos nu- 
rodymais mes turėtume rūšis skirstyti, ir kad 
į savybes, gautas iš sukergimo, nereikėtų nė dė- 
mesio kreipti. Tačiau jau savaime aišku, kad to- 
kie atsakymai — ne atsakymai, bet, išsisukinėji- 
mai. Sutinkame su Hackeliu, kad „įvairių veislių 
arkliai žymiai labiau tarp savęs skiriasi, negu 
zebras skiriasi nuo kvagos ar nuo davos, ir kad 
bendrai mūsų arklių veislių skirtumai yra di- 
desni, negu laukinių arklių rūšių skirtumai. 
Neginčijame, kad daugeriopos balandžių atmai- 
nos, atsižvelgiant į bendrą išvaizdą, į spalvą, į 
kiaušo, snapo ir kojų sudėtį, daug žymiau tarp 
savęs skiriasi, negu gausios laukinių balandžių 
rūšys, ornitologų vadinamos „geromis rūšimis“ 
ir net „geromis giminėmis“.  Nesipriešiname, 
kai girdime Hackelį tvirtinant, kad tą pat 
galima pasakyti ir apie dirbtinai įgytas obuolių, 
kriaušių, našlaičių, jurginų ir kitų augalų ir na- 

minių gyvulių atmainas'“". Tie faktai dar nie- 
ko neišsprendžia. Svarbu tiktai yra žinoti, ar 
tos dirbtiniu būdu gamtos atmainos, kurios, 
Hackelio teigimu, yra kilusios iš bendro ka- 
mieno, gali tarp savęs kergtis, ar negali. Pir- 
muoju atveju jos bus veislės, antruoju — rūšys. 
Tatai yra taip aišku, kad tiesiog nesuprantama, 
kokiu būdu toks rimtas mokslininkas, kaip pro- 
fesorius Giardas, galėjo pavadinti nevaisingu- 
mo arba Flourenso dėsnį „užburtu ratu, kuris 
žavėjo ištisą mokslininkų kartą““". Dėl ko jis 
kiek toliau priduria, kad „tasai tariamasis fizi- 
jologijos dėsnis gali kai kada tikrovėje nepasi- 
reikšti?“ = Nepasijusdamas, prof. Giardas pri- 
pažino, jog tasai dėsnis gamtoje veikia, tik ret- 
karčiais leidžia vieną antrą išimtį. Ir iš tikrųjų, 
ne vienu atveju buvo mėginta įrodyti, jog iš kai 
kurių negretimų rūšių gali gimti junginiai, ku- 
rie, girdi, esą neribotai vaisingi. Mes jau šį tą 
šiuo klausimu pasakėme, bet jis toks svarbus 
mūsų sprendžiamai problemai, kad nebus per 
daug dar šį tą patyrinėjus, pasakius. Apie tą 
junginių neribotą vaisingumą De Ouatrefages 
parašė štai ką: 

„Aš atidžiai ir smulkiai ištyriau visus įvai- 
rių autorių pabrėžtus faktus. Išmetus iš tų fak- 
tų tarpo aiškiai pramanytuosius““" ir nepilnai te- 


105 Hackel, Preuves du transformisme, p. 28. 

106 Controverses transformistes, p. 130. 

107 tariamus buliaus ir asilės, avino ir ožkos ir kit. 
sukergimus. 

ištirtus'““, belieka tik keturi ar penki augalų ar 
gyvių junginiai, kurių hibridai veisėsi per kelias 
kartas, bet galų gale išmirė“". Iki šiol visada 
be jokios išimties hibridai išsigimsta į pirmines 
veisles ir anksčiau ar vėliau įgyja vienos kurios 
pirminės veislės išvaizdą. Dažnai iš jų gimę 
vaikai vienas būna tėvo veislės pavidalo, kitas 
motinos. Tą dėsnį šiandien aiškiai patvirtina 
visų žinoma leporidų istorija (3/s triušio kraujo 
ir 5/g kiškio)""". 

Taip tai parašė savo: paskutiniame veikale 
(Darvino konkurentai) tas garsusis gamtinin- 
kas, kurio rimtumą, teisingumą, nešališkumą pa- 
tys jo priešininkai transformistai pripažįsta. Kad 
kiekvienas aiškiai matytų, jog ne patys tuos pa- 
gyrimus išgalvojame, pateikiame Paryžiaus gam- 
tos muziejaus direktoriaus M. E. Perrier, griež- 
to transformisto, žodžius, parašytus tam veika- 
lui skirtoje prakalboje. „Reikia sutikti, rašo 
Perrier, kad dabartinėje gamtoje tarp dviejų 
gretimų rūšių, kurių panašumas verčia laikyti 
jas kilusias iš vieno kamieno, gali būti neper- 


108 Buffano mėginimas sukergti šunį ir vilką. 

109 Junginiai iš augmenijos pasaulio: raudonžiedžio 
lino ir paprastojo lino (Naudin); Aegilops'o ovata ir 
kviečių (Godron). Junginiai iš gyvulių pasaulio: bom- 
byx cynthia ir bombyx arrindia (Gučrin-Merville); kra- 
liko ir kiškio (Roux, Broca, Gayot); ožio ir avies, daž- 
nai sutinkamo Perū valst. 

110 Les Ėmules de Darwin, t. II, p. 6. 

žengiama, absoliuti demarkacijos linija. Tų 
rūšių gyviai nesiporuoja vieni su kitais, ir, jei 
susikergia, duoda arba nevaisingus hibridus, 
arba vaisingus tik iki tam tikros netolimos kar- 
tos, po kurios jie vėl sugrįžta ar į vieno kurio, 
ar į abiejų tėvų pirminius tipus“!"", 

Kitas žymus evoliucijonistas rašo šitaip: 
„Aš nesiginčydamas pripažįstu, jog gamtoje nie- 
kada mokslininkai nepastebėjo, kad iš vienos 
rūšies būtų gimusi kita rūšis, ar viena rūšis per- 
simainiusi į kitą. | Pripažįstu, kad nėra jokio 
mokslinio pagrindo sakyti, jog tai galėjo bent 
praeityje įvykti. Aš čia kalbu apie tikrąsias rū- 
šis, kurios išsilaiko nesumišusios be žmogaus 
pagalbos“"'*, 

Po tokių įrodymų ir pripažinimų jau savai- 
me aišku, kiek yra verti Hžckelio geneologiniai 
planai ir jo tvirtinimai, kad gyvių rūšys esan- 
čios bendro pirminio gyvybės kamieno šakos, 

Pirmiausia, norint moksliškai įrodyti, kad 
gyvybė išsišakojo iš bendro kamieno, reikėtų iš- 
vesti gyvių kilminį giminingumą, atsižvelgiant 


"1 Ėmules de Darwin, prėf. p. LXXV. 

42 Delage, Structure du protoplasma, p. 180. — 
Savo dideliame veikale „L'hėrėditė et les grands problė- 
mes de la biologie gėnėrale“ jis paneigia Šmankevičiaus 
tyrimus, kurių rezultatas būk tai buvęs tas, kad artemia 
salina pasikeitusi į artemia milhanesia. 'Delage įrodo, 
jog tai buvo tik pakaitos, ne rūšys. — Revue scientifigue, 
1905. IV. p. 661. 1 

ne vien į organų panašumą, bet ir į histologi- 
nį“? gyvių tobulėjimą. Neužtenka parodyti, 
sakysim, kaip gyvybės istorijoj atsirado žmo- 
gaus ranka, plaučiai ar koja, bet transformiz- 
mas turi mums parodyt, per kokius tarpinius 
laipsnius perėjo žmogaus dirksnių sistema, taip 
sudėtinga, taip nepalyginti skirtinga veikimu 
ir sąranga nuo žemesnių gyvūnų, kad ir nuo 
bezdžionės. Kol to transformizmas nepadarys, 
jis netaps mokslu, o ar tai kada nors pavyks 
dvasios nepripažįstantiems materijalistams, gali- 
me spėti iš to, kad karščiausiam monistui H3- 
ckeliui nepavyko nustatyti gyvybės istorijos eta- 
pų nė iš daug lengvesnio organų panašumo 
požiūrio. Jis su didžiausiu rimtumu, bet be jo= 
kio paleontologijos ir zoologijos pagrindo, pa- 
skelbė šitokią gyvybės kitimo eigą, schematiš- 
kai išreikštą vadinamu „Gyvybės medžiu“. 
Šaknis jau žinome kas — monera, pirminis gy- 
vas gleivinis narvelis. Monera, pasikeitusi de- 
vynis sykius, pagimdžiusi priešstuburinius žiau- 
naburnius. Po kitų aštuonių pasikeitimų iš 
žiaunaburnių užgimę sterbliniai. Pagaliau, prieš 
dvidešimt antrąjį gyvybės pasikeitimą mes ga- 
lime nusiimti kepurę: gimė žmogus! 


113 Histologija — anatomijos mokslo dalis, mokslas 
apie mikroskopinę organizmo audinių sudėtį; organizmo 
audinių mokslas. Boruta-Čepėnas, Tarptautinių Žodžių 
Žodynas, Kaunas 1936. 

Londono universiteto profesorius Dr. Ch. 
Singer visai neseniai apie tą Hžckelio pastangą 
atsiliepia su panieka. Jis rašo, kad Hžckelis 
„nubrėžė gyvių kilmės medžius, kurie šiandien 
rimtą žmogų verčia nusišypsoti. Jis dažnai pra- 
silenkė su moksliniais faktais ir juos suklastojo. 
Kaip braižytojas — jis labai gabus, ir dėl to 
ypač mažieji jo gyvūnėliai tikrai elegantiški. 
Hašckelis juose pastebėjo tokių savybių, kurių 
visiškai nerado kiti, kurie neturi laimės būti to- 
kie entuzijastai artistai, kaip jis“!*, 

Karolis Vogtas dar labiau Hackelį dėl tų 
„medžių“ prausia. „Jie visi sudaryti iš išsva- 
jotų būtybių, kurių niekada niekas nė pėdsako 
nesurado, ir kurias Hžckelis vis dėlto nori mus 
priversti pripažinti kaip egzistavusias“. H4- 
ckelį jis nenori pigiai paleisti ir toliau šitaip į jį 
kimba: „Tas jo geneologinis medis, taip tobu- 
las, taip darniai susaistytas, turi, deja, mažytę 
spragėlę, panašią į Rolando žirgo ydą: Hacke- 
lio planai yra be gamtos realybės, kaip Rolando 
žirgas buvo be gyvybės“. — „Dar reikia pri- 
durti, rašo toliau Ženevos profesorius, kad pir- 
minių gyvybės versmių yra daug, tatai mokslui 
yra aišku, ir todėl Hžckeliui reikėjo nubraižyti 
ne geneologinį medį, bet geneologinius krūmus, 
o dar geriau — mišką“!"5, Mūsų jau kelis sy- 


"4 Ch. Singer, Histoire de Biologie 1933 (pranc. 
vertimas) p. 505. 
15 Ėmules de Darwin, pref. p. LXXX. 

kius paminėtas E. Perrier giria Ouatrefagesą 
ir Karolį Vogtą už tai, kad juodu „užprotestavo 
prieš nenuosakumus ir prieštaravimus, kilusius 
iš tų geneologinių medžių, kuriuos dažnai du 
lygios vertės gamtininkai supranta visiškai at- 
virkščiai, nes vienas laiko seniausiomis gyvy- 
bės lytimis tas pačias, kurias antrasis laiko jau- 


niausiomis“*!*, 


Taigi galime drąsiai kartoti, jog tarp įvairių 
gyvių rūšių yra fizijologinė siena — nevaisingu- 
mas, ir kad jis gali būti taisyklė norint sužinoti, 
ar du gyvuliai yra tos pačios, ar dviejų skirtingų 
rūšių. 

Bet jei rūšys yra nepastovios, jei, tariant su 
Virchowu, rūšis nuo rūšies neatskyla, kas iš 
evoliucijonizmo belieka ir kaip dar jį galima 
bent rimta hipoteze laikyti? 

Tuo susirūpino anglų gamtininkas Huxley. 
Jis, „įsitikinęs, kaip ir visi mokslininkai, kad 
iki šiol nebuvo gauta nė vienos naujos rūšies at- 
mainų atrankos ar kergimo būdu“, bet iš kitos 
pusės būtinai norėdamas išlikti evoliucijonizmo 
apaštalu, jį mėgino paremti Mivarto išgalvota 
hipoteze, būtent, kad rūšys atsirado ne iš len- 
gvo, bet staigiai. Girdi, gamta kada-ne-kada, 
nei iš šio nei iš to dryktelėjanti didelį šuolį pir- 
myn. Tačiau jau Darvinas pavadino tą nuo- 
monę keista, nes, kadangi paleontologija rodo, 


16 Revue scientifigue, 1875, p. 1059. 

jog naujos rūšys atsirado labai dideliais indivi- 
dų skaičiais, reikėtų išaiškinti, kokia nuostabi 
jėga galėjo paveikti tūkstančių tūkstančius gy- 
vulių porų pagimdyt keistus, į save nepanašius 


vaikus“““. 


Staigių šuolių teorija taip ir nesurado šali- 
ninkų net nė Huxleyo bendraminčių tarpe. Tie- 
sa, vieną kitą dar galima rasti. Antai, savo pa- 
skutiniame veikale „Gyvybė ir mirtis“ Dastre 
rašo: „Olandų gamtininkas De Vries mums pa- 
rodė, kad gamta iš tikrųjų šokinėja: natura fa- 
cit saltus. Jis pastebėjo, kad gamtą tam tikrais 
laikotarpiais ištinka krizės. (Gyviai tam tikrais 
atvejais atsiveda vaikus labai nepanašius į save 
ir specifiškai skirtingus. Vienoje tokioj bez- 
džionių krizėj gimė stebuklavaikis — žmogus“. 
Dastre ir De Vries, pasirodo, labai daug žino 
paslėptų gamtos dalykų. Gaila, kad jie mums 
nepaaiškino, dėl ko gamta nuo to laiko daugiau 
nebešokinėja ir per tūkstančius metų ne tik nė 
vieno šuolio, bet nė vieno žingsnelio pirmyn ne- 
paslinko. 

Paskutiniu laiku mokslo pasauly tam tikrą 
subruzdimą sukėlė vienas kunigas su savo triu- 
šiais. Prancūzijos vakaruose, Sarthe provinci- 
joj, kunigas Gillet veda racijonalų triušių ūkį. 
1919 metais ten įvyko nuostabus dalykas: nei 
iš šio, nei iš to vienoj triušių poroj gimė į tėvus 


17 „Gyvulių rūšių kilmė“, 

nepanašūs gyvulėliai, kuriems savininkas davė 
vardą castorrex (— vebras karalius). Ta pati 
patelė atsivedė du sykius, ir kiekvieną sykį tarp 
triušiukų buvo po vieną vebriuką - karaliuką. 
Ir, sakyk tu man laimė: vienas iš tų naujagyvių 
buvo patinėlis, kitas patelė. Po šešerių metų 
vebru-karalių buvo jau keturi šimtai, visi vie- 
nodi. Pasisekė iš jų net kelias atmainas gauti. 

Žymiausias skirtumas tarp triušių ir vebrų- 
karalių yra šis: triušių nugaros plaukai yra 
40—50 milimetrų ilgio, o vebro-karaliaus 10— 
12 milimetrų; triušio papilvės plaukai turi nuo 
25 iki 55 milimetrų ilgio, o vebro-karaliaus tik 
nuo 6 iki 8 milimetrų. Žodžiu, vebro - ka- 
raliaus kailelis — kaip aksomas ir, suprantama, 
daug. brangesnis. Yra įvykę ir seniau panašių 
apraiškų: merininė avis, kuri išėjo iš Mošampo 
avių rūšies, šuneės buldogai ir kt. 

Ka sako mokslas apie tas pakaitas?  Pir- 
miausia, kad nė viena iš jų neleidžia mums sa- 
kyti, jog tai pažanga. Gyviai, užgimę su dau- 
giau kojų, negu reikia (polidaktilizmas), suau- 
gusiomis kojomis (sindaktilizmas) ir kitos to- 
kios išimtys sudaro išsigimėlių sritį, kurią tiria 
specijalus mokslas teratologija. Tai atžanga—li- 
ga. Antras mokslo žodis—tai, kad tos atmainos 
nesudaro naujų rūšių, o tik naujas veisles. Taip, 
minėtieji vebrai-karaliai nuo triušių tesiskiria tik 
kailiu. Dėl šių pastarųjų kilmės iki šiol yra 
tiek tikra, kad jų tėvų triušių porelė sirgo ra- 

chitu. Žodžiu, šios atmainos neparodo jokio 
organinio pakitėjimo!““. 

Dėl tų priežasčių gyvybės evoliucijos įro- 
dinėjimas, kuris remiasi tokiais staigiais pasi- 
keitimais, visai nemoksliškas ir nerimtas. Us- 
penskys, kritikuodamas tuos, kurie staigiais 
pasikeitimais nori išaiškinti gyvių sugebėjimą 
prisitaikinti prie gyvenamos vietos, augmenijos 
spalvų ir pavidalų, šitaip rašo: 

„Jeigu žemės kloduose rastume rašomąją 
mašinėlę ir sakytume, jog ji susidarė gamtos pa- 
kaitoms bevykstant, ar jei, radę skustuvo pei- 
liukų, tvirtintumėme, kad jie yra geležies gabalo 
evoliucijos padaras — nė kiek didesnės keisty- 
bės nepasakytume, kaip stelbdami hipotezę, kad 
gyvių pasikeitimas įvyko staigių pakeitimų ke- 
Trcs'2280 

Dėl to rimtesnieji mokslininkai transformis- 
tai gėdisi apie šią hipotezę ramiai ir kalbėti. Jie 
ieško naujų suderinimo būdų. Reikią, pasak 
jų, mokėti dalykus skirti. Taip, girdi, esanti 
tiesa, kad dabar gyvių rūšys yra nepakeičiamos, 
bet paleontologinės rūšys ne: šios, priešingai, 
turėjusios keistis. Paryžiaus gamtos muziejaus 


US L. Boule (bijologijos profesorius Tulūzos kat. 
univ.). Le transformisme au regard de la science et de 
la foi, veikale Essai d'une somme catholigue. Paris 1935. 
p. 164—167. 

119 Uspensky, Revue gėnėrale des sciences, 1931, 
p. 628. 

direktorius Perrier mėgino tatai įrodyti šiais 
argumentais: 

1) Nebuvo nė vienos dabartinių gyvių rū- 
šies antriniame laikotarpy; 

2) Antra vertus, mums yra nežinomas ki- 
toks gyvybės atsiradimas žemės paviršiuje, kaip 
tik gimdymo keliu; 

3) Taigi iki šiol pasiekta mokslo žinija lei- 
džia spėti, kad dabartiniai gyviai nepertraukia- 
ma gimimų eile pareina iš išnykusių rūšių““. 

Tai paskutinis transformistų žodis. Jis la- 
bai menkos vertės. Jų silogizmas nelogiškas, 
nes jo premisos nepilnos. Kad išvada būtų tei- 
singa, reikia jį pataisyti šitaip: 

1) Nė vienos iš dabartinių gyvių rūšių ne- 
buvo antriniame laikotarpy; 

2) Antra vertus, mums yra žinomas tik vie- 
nas gyvybės atsiradimo būdas mūsų pasaulyje 
— gimdymas; 

3) Bet dabartinėj gyvijoj viena rūšis negali 
kilti iš kitos gimdymo keliu; 

4) Taigi, reikia logiškai tvirtinti, jog senovėj 
turėjo būti kitoks gyvybės susidarymo būdas, 
kurio dabartinis mokslas nežino, ir kurio dėka 
išmirusių rūšių vietoje atsirado naujos, mūsiš- 
kės rūšys. 

Šitokia yra vienintelė logiška mokslo ištir- 
tųjų faktų išvada, ir jei ponas Perrier ne taip 


120 Ėmules de Darwin, prėf. p. LXXIV. 

karštai būtų buvęs prisirišęs priė šavo teorijų, 
jei būtų buvęs nešališkesnis, jis nebūtų pridū- 
ręs, kad „kas iš tikrųjų manytų, jog kadaise 
buvo kitokių gyvybės atsiradimo būdų, ne gim- 
dymo keliu, prieštarautų neginčijamiems moks- 
lo dėsniams. Toks teigimas būtų tik grynas 
tarmuo, priešingas mokslo  ištirtiems fak- 
tams“*?!, 

Didesnį nepriklausomumą ir mokslinį są- 
žiningumą parodo Y. Delage'as, kuris rašo, 
kad „jei gyvių rūšių kilmei išaiškinti atsirastų 
kitos mokslinės hipotezės, didelė dalis transfor- 
mistų išsižadėtų savo senosios teorijos ir ją at- 
mestų kaip nepakankamai įrodytą“"*. 


Išvados 


Transformizmo teorija iki šiol — neįrodyta. 
Tai vienintelis žodis, kurį mokslas iš dabar tu- 
rimų duomenų gali nesuklysdamas ištarti. 

Greitomis, bet atidžiai ir blaiviai per- 
žiūrėjus mokslo duomenis, apie transformizmo 
teoriją galima pasakyti tik tai, kad ji neteisėtai 
apibendrino kelis faktus, kurių buvimas negali 
būti ginčijamas, bet kurių priežastį ir kilmę sle- 

221 Ėmules de Darwin, prėf. p. LXXXIV. 


122 Delage, Structure du protoplasma, 2 ed. 1903, 
p. 204. 

pia nuo mokslo tiršta netikrybės migla. „Tik- 
rinti, kad visos organinės formos atsirado vie- 
na iš antros, sudėtingesnės iš paprastesniųjų, ir 
tuo keliu prieiti net prie gyvybės pradžios — 
reiškia tą pat, ką išeiti iš mokslo kelio, paneigti 
griežtą mokslinį metodą. Kad leistina tai (su- 
prask transformizmo samprotavimus) išreikšti 
kaip hipotezę, spėjimą — sutinku. Tikinti, jog 
ta hipotezė labai panaši į tiesą, žavingą, tai 
jau ne mokslo, bet temperamento, skonio, pa- 
saulėžiūros dalykas. Skelbti  transformizmą 
kaip dogmą — man išrodo neleistina ir nepa- 
kenčiama“'**, 

Kad transformizmas taptų logiškas, priimti- 
nas, bent kaip hipotezė, reiktų atsisakyti bent 
grynai materijalistinio aiškinimo ir sistemos pra- 
džioje pastatyti Dievą, kuris tarpiškai ar netar- 
piškai, bendra Apvaizda ar medžiagai suteikta 
galia davė gyviams evoliucinį akstiną, veikiantį 
iki tos ribos, kurią žymi dabartinių rūšių ne- 
kintamumas. Tai vienintelis būdas, kuriuo ga- 
lima būtų suderinti įvairių rūšių savitarpio vai- 
singumą geologinėse gadynėse su jų dabartiniu 
nevaisingumu. "Kaip pamatysime vėliau, ir in- 
stinkto kilmė bei jo paveldėjimas tik sukūrimo 
faktą pripažinus lieka aiškus, o kitaip neišaiš- 
kinamas.  Monistai, žinoma, dėl nusistatymo 


225 P. Termier, Revue des guestions scientifigues, 
1920.1.20. 

prieš stebuklą ir sukūrimą į gyvybės  proble- 
mos sprendimą Dievo nesutiks įrašyti. Bet ga- 
lima ir be jų apsieiti, kuomet tokie mokslo vy- 
rai, kaip Naudinas, Mivartas, Owenas, D'Oma- 
lius Halloy, Gaudry ir kiti garsiausi transfor- 
mizmo teorijos atstovai gyvybės klausimo tyri- 
nėjimus baigia pripažindami sukūrimą ir priima 
šiuos transformizmo tėvo Lamarcko žodžius: 
„Gamta — tai tik įrankis, kelias, kuriuo Aukš- 
čiausiai Galybei patiko pasinaudoti gyvius že- 
mėj apgyvendinti, juos suskirstyti, jiems įvai- 
rias savybes suteikti, žodžiu — paversti visas 
neveiklias dalis veikliomis, pakeičiamomis, — 
tokiomis, kokios jos yra dabar. Gamta tam 
tikra prasme yra tik tarpininkė tarp Dievo ir 
fizinio kosmo dalių, kuriose vyksta Jo valia“**, 

Mūsų tikėjimas, kartojame, transformizmo 
klausiman nejeina ir jo neliečia. Sykį pripaži- 
nęs, kad Dievas yra kūrėjas, galybės autorius, 
krikščionis mokslininkas yra laisvas skelbti rū- 
šių atsiradimą iš netarpinio Dievo sukūrimo, 
stoti į transformistų — mechanistų eiles, ar sam- 
protauti su nuosaikesniaisiais evoliucijonistais, 
kad gyvybė šakojasi iš rūšies į rūšį pati, bet pa- 
stūmėta bei vedama Dievo išminties. Tikėjimas 
verčia evoliucijos hipotezėj padaryti išimtį tik 
žmogui. Apie žmogų jis turi ypatingą apreiš- 


124 Lamarck, Histoire des animaux, Introd. t. II, 
p. 331. . 

kimą. Apie tai mes kalbėsime netrukus, pasku- 
tinėj daly. Kiti gyvybės klausimai yra palikti 
kuolaisviausiam mokslo tyrimui, diskusijoms, 
hipotezėms, sprendimams. | Prof. Giardas, ku- 
ris sakosi žinąs, jog „Bažnyčia žodžiu ir kai ka- 
da ugnimi kovojo su mokslo pažanga“, gali būti 
ramus ir statyti savo hipotezių pilis kur nori ir 
kaip nori, jei tik jos pačios nesugrius, ar moks- 
liniai faktai jas nesugriaus. Jei man, pavyzdžiui, 
užeitų noras skelbti, kad bitė gimsta ne iš ki- 
tos bitės, bet iš sugedusio jaučio kraujo, kaip 
žmonės manydavo Virgilijaus laikais, Baž- 
nyčia nesikiš, kaip nesikiš į bet kokį kitą moks- 
lo klausimą, pavyzdžiui, ar gyvulys atsiranda 
vien tik gimdomosios tėvų galios dėka, ar jų 
gimimui daro įtakos ir žvaigždės, kaip buvo ti- 
kima viduramžiais. 

Monizmas tos laisvės neduoda. Jis įsako 
tokį transformizmą, kuris vyksta vien tiktai 
gamtos galiomis, ir dar labiau apribotai — tokį 
transformizmą, kuris vyksta vien mechaninė- 
mis jėgomis. Štai dėl ko monistai su tokiu už- 
sispyrimu gina savo sistemą, aukodami nepa- 
grįstoms teorijoms gabumus ir erudiciją, kurie 
daug vertingesniam dalykui galėtų būti su- 
naudoti. 

Paskutinis žodis: 

Jei gyvulių rūšių kilmę aiškinant nenori pri- 
imti hipotezės, kad Dievas netarpiškai kiekvieną 
iš jų sukūrė, jei evoliucijos teorija labiau vilio- 

ja, niekas nedraudžia ją priimti ir skelbti, bet 
tiek tikėjimas, tiek mokslo faktų išvados įsako 
ar pataria tos hipotezės pagrindu pripažinti 
Dievą — sukūrėją. 

Kitame, paskutiniame, šios dalies sky- 
riuje pamatysime, kad gyvybės išsiplėtimo tiks- 
lingumas taip pat verčia kiekvieną nešališką ir 
blaivų protą sutikti su tuo pačiu sprendimu. 


Vv 


GYVYBĖS APRAIŠKŲ TIKSLINGUMAS 


„Gyvybės laimėjimai įvyksta pačiam gyviui 
nežinant, ir mes kiekviename gamtos žingsnyje 
esame verčiami klausti: Kas yra tas, kuris žino? 

„Pastebėję, kad kirminėlio apdangos pavir- 
šiuje atsirado juodas taškelis, sugeriąs šviesą, 
mes greitosiomis pasakome, jog tai paprasčiau- 
sia, nesudėtinga akutė, ir norime kitur dėmesį 
nukreipti. Negalima! Sustokime! Ta akytė ne 
tokia paprasta, kaip išrodo. Verta ilgesnę va- 
landėlę jai paskirti ir paklausti, kokiu būdu to 
mažyčio kirminėlio kraujas išdirbo tą ypatingą 
pigmentą, ir kokiu būdu išnešė jį į odos pavir- 
šių. Iš kur jis sužinojo, kad tik su juoda spalva 
pavyks pagauti ištisą saulės spindulių gamą? 

„Tamsi dėmelė aukštesnio laipsnio gyviuose 
jau kitokia. Ji sudaro duobutę, atsiveriančią į 

viršų. Ją uždengia oda, bet uždengdama visiš- 
kai pasikeičia: viršuj akelės ji tampa perma- 
toma. Vadinas, oda persimainė į stiklinį dang- 
telį, į lęšiuką, kuris sulaiko šviesą ir ją sukau- 
pia. Kai mes tai sužinome, jau, rodos, vis- 
kas baigta. Ne. Turime pagalvoti ir atsiminti, 
kiek laiko, vargo, pastabumo ir pramanumo rei- 
kėjo žmogui, kol jam pasisekė pasigaminti pir- 
mąją stiklo plokštelę. Reikėjo, kad žmogus pri- 
simintų senųjų Fenikijos jūrininkų nustebimą, 
kai jie pamatė, kad smėlyne užkurto laužo 
ugniavietėj atsirado kieti, permatomi akmenys; 
reikėjo susirasti tinkamos žaliavos; reikėjo pasi- 
statyti didžiules krosnis ir virinti smėlį labai 
aukštoj temperatūroj.  Mažučiui kirminėliui ne- 
teikėjo nei vargo vargti, nei gaišti laiko ilgiems 
galvojimams: kelios nepermatomos jo audinių 
ląstelės ties tiksliai nustatytu tašku pasidarė 
permatomos be jokio sukrėtimo, be jokio tem- 
peratūros pakilimo, net be jokių ląstelių padi- 
dėjimo ar sumažėjimo. Už kito tikslaus taško, 
antrosios akelės ribos, oda vėl pasidarė neper- 
matoma. Pastebėtina, kad kirminėlio kūne vi- 
sur pilna gyslelių išsišakojimų, bet akelės dang- 
tely jų nėra, kad šviesos neužstotų. 

„Tos pirminės akutės nejuda, bet jų nejud- 
rumą, kur reikia, pakeičia akučių skaičius. 
Vabzdžiai ir vėžiniai jų turi tūkstančiais iš visų 
pusių, kad iš visur galėtų šviesą matyti. Dru- 
gio, bitės, voro, skruzdės akučių ne tik galvoje 

pilna, bet ir kitose kūnelio vietose. Ir ne bet 
kaip, pakrikui, o pagal tai, kaip vabzdelis ar gy- 
vulėlis erdvėje juda, kojelėmis ar sparneliais. 
Gauni įspūdį, kad sumanus menininkas, smul- 
kiausiai viską pažindamas, akeles pagal kiek- 
vienos rūšies gyvulėlių papročius įsagstė, būda- 
mas, tačiau, pasiruošęs kitokia tvarka jas su- 
dėstinėti, jei gyvulėlio veikla kiek pasikeistų. 

„Kirminėlio akelė turi kaž ką stebuklingo, 
ypatingai jei prisiminsime, kad jinai susidaro 
tamsoj. Kai kirminėlis išlenda iš žemės, jo 
akutė jau spokso tobula, pilnutėlė. 

„„„„Kai gyvulėlis dar tebekiūto kevale 
ar lizdo lopšelyje, jis jaučia, kada yra tinkames- 
nis laikas išsiristi ir palikti guolį. Kantrūs 
stebėtojai patyrė, kad vabzdžiai pataiko išsiristi 
švelniausiose meteorologijos sąlygose. Jei me- 
teorologijos sąlygos ūmai pasikeičia, audra ky- 
la, kiaušinėliai laukia, kol vėl grįš švelnus, šil- 
tas oras. Bro kevalą jie girdi balsą, kuris juos 
skatina ar sudraudžia“"*?, 

Tokį jaudinantį gyvosios gamtos tikslingu- 
mą pastebi, liudija ir skelbia visi gamtos tyri- 
nėtojai. 

Garsaus veikalo „Bendrosios fiziologijos“ 
autorius Claude Bernardas labai dažnai tvirtina, 
jog gamtoje matyti „kūriamoji idėja, organizuo- 
janti galia, iš anksto nustatytas idealas ir planas“. 


*5 Antonino Anile, Bellezza e verita delle cose, 
2* ediz. Firenze, 1935, p. 319—324, 

„Įsižiūrėjus į subrendusį gyvį, pasiekusį rai- 
dos viršūnę, aiškiai matyti, kad tas jo subren- 
dimas yra pasėka organogeninio dėsnio, kuris 
išreiškia tam tikrą tikslią idėją, ankstybesnę už 
patį organizmą. Goethe lygina gamtą su talen- 
„tingu menininku. Iš tikrųjų, gamta ir meninin- 
kas vienodai reiškia savo kūrinio idėją. Gyvio 
raidoj mums pirmiausiai pasirodo paprastutė, 
nesudėtinga, visiškai dar neorganizuota apybrai- 
ža... Bet tame dar mums neįžiūrimame gyvy- 
bės juodrašty jau yra nubraižytas idealus 
santvarkos planas, kuriame kiekvienas prad- 
muo turi savo vietą, sąrangą ir savybes. Tenai, 
kur su laiku turės atsirasti kraujo indai, dirks- 
niai, muskulai, kaulai, gemalo ląstelės persikei- 
čia į kraujo rutulėlius ir į gyslų, muskulų, dirks- 
nių, kaulų audinius. Toji santvarka, iš pradžių 
neaiški ir tik pažymėta, laikui bėgant vis labiau 
ir labiau aiškėja, tobulėja. Šioji gimdomoji ga- 
lia veikia ne tiktai naujo gyvio pradžioj, bet jį 
lydi per visą gyvenimą ir tvarko jo gyvybines 
apraiškas. 

„Matydami organinę evoliuciją, veikiančią 
ateity, mes jos negalime suvokti kaip ilgai pa- 
tveriančios medžiagos savybės. Kiaušinėlis, gė- 
malinė ląstelė — tampa kūnai. Kokiu būdu ga- 
lima būtų įsivaizduoti, kad tai medžiaga? Kaip 
galėtų medžiaga turėti savyje tas ypatingas sa- 
vybes ir judesių junginius, kurie dar neegzis- 
tuoja? ... Aš negaliu suvokti, kad savaime atsi- 

radusi, ne iš tėvų gimusi ląstelė galėtų progre- 
suoti, nes ji neturėtų tos savitos linijos, tos or- 
ganinės formulės, kuri išreiškia gyvio evoliu- 
cijos sąlygas .. “5, 

Kitas nusipelnęs fizijologas ir gilaus proto 
vyras, E. Chauffardas, dar aiškiau kalba: „Žmo- 
gus savyje ir visuose gyviuose randa vidujinį 
tikslingumą. Kiekvienas gyvulys, kiekvienas 
organinis kūnas, neišskiriant nė augalų, turi 
aiškų, savą tikslą. (Gyvybė reiškiasi tik ta są- 
lyga, kad siektų kokio nors tikslo... Tikslas 
yra kartu gyvybės pagrindas ir jos vainikas. 
Ir juo gyvybė kyla aukštyn, išriedi į tobules- 
nius laipsnius, juo tuos organizmus valdąs tiks- 
las darosi aiškesnis ir didingesnis““?". 

Tikslingai susisaisčiusi apraiškų serija, kuri 
mums parodo individo evoliucijos tikslingumą, 
yra dar akivaizdesnė bendroje gyvių išsiplėtimo 
istorijoje. 

Garsus Vokietijos filosofas Edvardas Hart- 
mannas priima evoliucijos teoriją, kaip vieną iš 
pasaulėžiūros pradmenų. Tačiau, jo įsitikinimu, 
evoliucija vyksta ne mechaninių jėgų vedama. 
Tą klausimą gvildenti skirtame veikale jis įro- 
do, kad „organizmų pažanga negalėjo įvykti 
kitaip, kaip tiktai tiksliai nustatyto planingumo, 


126 Claude Bernard, De la physiologie gėnėrale, p. 
148, 156, 177. 
227 E. Chauffard, La vie, p. 318. 

vidujinės evoliucijos dėsnio, tam tikros savitvar- 
kos dėka. O antra vertus, to planingumo nega- 
lima išaiškint kitaip, kaip pripažįstant nuolat 
veikiantį, gyvybės tvarką suvokusį protą, jos 
panorėjusią valią ir ją įvykdžiusią galią“. 
Transformizmas, kuris nepripažįsta gamtoj 
tikslingumo, planingumo, yra tik naujais drabu- 
žiais apvilkta, jau seniai atgyventa ir visų pa- 
smerkta atsitiktinumo, aklo likimo teorija. „Prieš 
Darviną materijalistai, neigdami faktus, sakyda- 
vo, kad gamtoj tvarkos nėra. Darvinas jos nepa- 
neigia, bet jis tikisi tvarkingumą išaiškinti vien 
mechaninių jėgų veikimu. Tačiau pripažinus 
tvarkingumą, kaip faktą, ir pasakius, jog jis — 
grynai mechaninių apraiškų išdava, atsiduriame 
prieš šiuos du galimumus, kurių vieną priėmus, 
reikia būtinai paneigti kitą; arba skirti lemiamą 
tvarkingumo veiksnį atsitiktinumui, kurį realu- 
sis mokslas aiškiai paneigia, o metafizika skel- 
bia absurdu, arba pripažinti teleologinį, tiks- 
lingą mechanizmą, kuris gamina tam tikrą planą 
atitinkančius veiksmus, kitaip sakant — pripa- 
žinti veikimą dėsnių, kurie savaime siekia tam 
tikro tikslo. O tatai reiškia pripažinti vienin- 
gumo dėsnį, su kuriuo sutampa tikslingumas ir 
priežastingumas, nes šiuodu dėsniai yra ne kas 
kita, kaip du to paties dalyko atvaizdai“*8, 


128 Hartmann, Le Darwinisme, ce gu'il y a de vrai 
et de faux dans cette thėorie. 

Toliau Hartmannas labai aiškiai įrodo, kad 
akla ir atsitiktinė gamtos atranka, kurią mecha- 
„hinis transformizmas laiko pagrindiniu veiks- 
niu, yra priešinga ir faktams, ir protui. Gyvy- 
bės evoliucija tik tada tegali vykti, jei ją veda 
dirbtinė atranka, ir ne bet kokia, o gilaus, toli 
numatančio proto sugalvota ir labai stiprios 
energijos vykdoma. Atranka juk neapsiriboja 
tiktai geriausių gimdytojų suradimu: svarbiau- 
sias atrankos uždavinys yra šis: iššaukti gyvių 
pakitėjimą tam tikra linkme ir tam tikroj pro- 
porcijoj, paskui tą kitėjimą sustabdyti ir per- 
duoti gautą atmainą į ateitį paveldėjimo keliu, 
nugalint nenumatytus atavizmo prasiveržimus ir 
palinkimą sugrįžti į pirminių protėvių tipą, 
kaip įvyksta kiekvieną kartą, kai pastoviausių 
veislių kergėjai paleidžia vadžias ir priežiūrą'??, 

Iki čia Hartmanno mintis griežta, aiški, tik- 
sli. Šopenhauerio bendramanis šiuo kartu pa- 
sakė tai, ką sako sveikas protas, logika, tradi- 
cinė filosofija. Tačiau paskutinė išvada — ti- 
piškas vokiško idealizmo padarinys. Jei Hart- 
manno paklausi, kas yra tasai protas, kuris taip 
darnų gyvosios gamtos planą sugalvoja, kas ta 
valia, kuri panoro jį įvykdyti, kokia ir iš kur 
toji galia, kuri tatai pajėgė, Hartmannas atsa- 
kys: ogi metafizinis dėsnis, medžiagoje esąs 
ir joje besivystąs nesąmoningumas. Nesąmonin- 


+ 29 Le Darwinisme, p. 151. 

gumas, kuris sąmoningai suvokia, nori ir pasie- 
kia gamtos tikslus! Čia jau matyti sistemos 
dvasia, ar, geriau sakant, užsispyrusi valia, kuri 
dėl tam tikros užgaidos paneigia aiškiausią 10- 
giką. Tai bendra visų materijalistų ypatybė. 
Jos nestengė atsikratyti nė Hartmannas. Tačiau 
už griežtą įrodymą, taip skaudų mechaniškajam 
Hžckelio transformizmui, kad gyvybės evoliu- 
cijoj yra aiškus tikslingumas, mes Hartmannui 
turime būti dėkingi. O jei norime pataisyti ne- 
Iogišką jo paskutinę išvadą — labai lengva. Už- 
tenka pastatyti šią dilemą: toji vidujinė gyvy- 
bės pažangos galia arba buvo duota asmeninės, 
nuo pasaulio skirtingos būtybės, ir tuomet Hart- 
mannas sako tą pat, ką sako ir tikėjimas; arba 
tasai vidujinis evoliucijos pradmuo yra esmingai 
medžiaginis, iš pačios medžiagos išplaukiąs — 
ir tuomet po neaiškių ir tuščių žodžių skraiste 
vokiečių filosofas vėl grąžina atsitiktinumą, 
kaip jau minėjome, pasmerktą ir metafizikų, ir 
visų pažiūrų mokslininkų. 

Mūsų ištartoji išvada ne mūsų yra padaryta 
ir paskelbta. (Gamtos tikslingumą ir jo kilmę 
iš Dievo pripažino transformizmo tėvai ir patys 
žymiausieji, labiausiai nusipelnę tos pažiūros 
mokslininkai. 

Pirmieji transformistai. nebuvo nei materija- 
listai, nei monistai. De Mailletas (1738 m.) 
paskutiniuose savo ,„Pašnekesių“ puslapiuose 
įrodo ne tik, kad jo teorija nesipriešina filosofi- 

jai, bet kad ji derinasi su „Pradžios“ knygos 
apreiškimu, nes ji neneigia nei sukūrimo, nei 
Pirmosios Priežasties, bet, priešingai, ji Dievo 
buvimu ir pasaulio sukūrimu remiasi kaip 
būtinu ir vieninteliu pagrindu“. Robinetas 
Filosofinių pastabų apie gyvybės formų laips- 
nių“ autorius (1768), parašė testamentą, kuria- 
me aiškiai pasisako tikįs į Dievą ir esąs krikš- 
čionis. 

Tikrasis, taip sakant, netarpinis transfor- 
mizmo tėvas Lamarckas dažnai yra vadinamas 
bedieviu. Tai didžiausia neteisybė. Mes jau 
citavome vieną jo pasakymą, kuriuo jis tvirtina, 
jog gamta yra tiktai Dievo valios įrankis. Tą 
mintį jis savo raštuose labai dažnai ir įsakmiai 
pabrėžia. Vienoj vietoj, pavyzdžiui, jis šitaip 
rašo: „Buvo manoma, kad Dievas yra pati gam- 
ta. Keista idėja! Kas ją išgalvojo, sumaišė laik- 
rodį su laikrodininku, veikalą su jo autorium. 
Šitoks tvirtinimas visiškai nenuosaikus, ir kas jį 
ištarė, tikrai savo mintį kruopščiau neapgalvojo, 
i ją neįsigilino. Jei būtų pagalvojęs, būtų su- 
pratęs, kad galybė, kuri sukūrė gamtą, neturi 
jokių gamtinių apribojimų, negali būti nuo bet 
ko priklausoma ar bet kokio dėsnio apribota. 
Ji viena tegali gamtos dėsnius panaikinti“'??. Ki- 


130 Telliamed, VI jour. p. 226. 
131 Lamarck, Introduction A Y'histoire des animaux 
sans vertėbres, p. 322. 


j 225 


taip apie sukūrimą ir Sukūrėjo visagalybę ne- 
galėtų kalbėti nė pats uoliausias katalikas. Ta- 
riant kartu su Hackeliu, Lomarcko pasaulėžiūra 
yra grynai dualistinė, teleologinė. Iš šio požvil- 
gio, ji visiškai priešinga  monizmui, o vis 
dėlto dažnai tenka girdėti sakant, kad transfor- 
mizmas yra nuo monizmo neatskiriamas““?, 


Po Lamarcko transformistų eilėse nėra kito 
garsesnio vardo už E. Geoffroy Saint-Hilairą, 
kuris taip sumaniai evoliucijonizmą gynė prieš 
Cuviero puolimus. Ir šio garsaus mokslo vyro 
įsitikinimu, gyvių evoliucija „vykdo Dievo pla- 
ną, 0 kiekviena permaina pasirodo Jo nustatytu 
būdu ir paskirtą valandą“. De Ouatrefages ga- 
lėjo paliudyti, kad „kiekvienas atmena, kaip 
Geoffroy buvo religingas, o man tai netarpiškai 
teko pastebėti. Jis buvo entuzijastiškai religin- 
gas, kaip entuzijastiškas jis buvo prigimčia, bū- 
du, polinkiais. Užteks čia paminėti, kad vie- 
nas iš paskutiniųjų jo veikalų baigiasi šiais žo- 
džiais: „Jei mano vargas atnešė mokslui nors 
mažą naudą — garbė Dievui!“ Kaip Kepleris, 
taip ir Geoffroy savo darbus ir laimėjimus pa- 
aukojo tam, kurį jis kitame veikale vadina pa- 
saulio Valdovu. Kalbėdamas apie mokslo rea- 
lizuotą pažangą, Geoffroy Saint-Hilaire paste- 
bėjo, kad „priėjęs šią ribą, fizikas išnyksta: lie- 


„ 18 De Ouatrefages, Les Ėmules de Darwin, t. I. 
p. 12. 

ka tiktai tikintis žmogus: „Dangaus platybės 
skelbia Dievo garbę... Garbinkim Dievą“““". 

Apie Darviną reikia pakartoti tą pat, ką jau 
pasakėme apie Laplasą, Lamarcką ir kitus nau- 
jųjų teorijų kūrėjus. Rašydamas savo veikalą 
apie gyvių rūšių kilmę ir jį išleisdamas, Darvi- 
nas nė iš tolo nesitikėjo, kad jo tyrimai bei iš- 
vados galės tapti ateizmo ginklais. Vos tik 
tatai pastebėjo, jis pasiskubino paskelbti: „Aš 
niekada nebuvau ateistas, niekada neneigiau 
Dievo buvimo... Aš manau, kad evoliucijos 
teorija gražiausiai derinasi su tikėjimu į Dievą“. 
Jis labai supyko ant ponios Klementinos Royer, 
kuri, išvertusi minėtą veikalą į prancūzų kalbą, 
įžangoj pavadino Darviną materijalizmo Tita- 
nu. Atsikirsdamas Darvinas ją pavadino sta- 
čiokišku vardu, kurio mes čia nepakartosime. 

Tuo tarpu transformizmo idėja pradėjo plis- 
ti. Aplink Darviną susispietė būrys jo doktri- 
nos šalininkų, ne tiek ištroškusių tiesos, kiek 
garbės, pasiryžusių ją įgyti. drąsiais sensacin- 
gais tvirtinimais, nes kantraus, ilgo, nešališko 
mokslinio tyrimo tokie karštuoliai niekada ne- 
mėgo ir nemėgsta. Na, o lengviausias būdas iš- 
garsėti, didžiausia sensacija tada buvo paskelbti, 
kad medžiagos, gyvybės, sąmonės apraiškos ne- 
pareina iš Dievo, bet iš antrinių,gamtinių prie- 
žasčių. Kitaip sakant, jie pasiskubino paneigti 


153 Philosophie anatomigue, t. I. p. 499. 

pasaulio sukūrimą ir patį Dievą. Tuomet pasi- 
kartojo istorijoje: dažnai pasitaikęs reginys: 
mokslo genijus, tuščių pagyrų įsiautrintas ar 
silpnavališkumo paveiktas, susižavėjo mokinių 
triukšmu, keliamu jo garbei, ir leidosi nuveda- 
mas už tų ribų, kurių jo protas bei sąžinė buvo 
liepusios neperžengti. Darvinas iš pradžių aiš- 
kiai buvo pareiškęs, jog iš savo išvadų griežtai 
išskiria žmogų, bet, pataikaujančių šalininkų 
įragintas, pagaliau sutiko parašyti „Žmogaus 
kilmę“, kame šen bei ten kyštelėja abejojimas 
apie sielą ir būsimąjį gyvenimą. Tokie silpnu- 
mai ir nusileidimai palieka skaudžias pasėkas. 
Iš Darvino laiškų matyti, kaip nelaimingas se- 
nis buvo kankinamas savo pirmųjų įsitikinimų 
atminimo. 1881 m. liepos 3 dieną jis Grahamui 
skundžiasi: „Mane nuolat kankina baisios abe- 
jonės, ir aš dažhai pats savęs klausiu, ar gali 
turėti bet kokios vertės tvirtinimai to žmogaus, 
kuris yra išriedėjęs iš žemos rūšies gyvulio. Aš 
abejoju, ar tokio žmogaus išvedžiojimai verti 
bent mažiausio tikėtinumo. Kas galėtų tikėti 
bezdžioniškos dvasios tvirtinimais? Ir ar gali 
tokioj dvasioj iš viso būti bent koks įsitikini- 
mas?“ 

Prie evoliucijonizmo patrijarchų pasisakymų 
prijungsime dar vieną puslapį, parašytą jau 
mums pažįstamo profesoriaus Gaudry, taip pat 
labai žymaus transformisto. Jis šitaip rašo: 
„Kyla klausimas, ar nesuskaitomi, įvairiuose 

žemės rutulio kloduose randami gyviai yra at- 
skiri, tarp savęs nesusaistyti padariniai, retkar- 
čiais pasirodę amžių bėgyje, ar, priešingai, jie 
turi ryšių vieni su, kitais ir po nevienodumo pa- 
viršium slepia beribės Būtybės vieningą, tikslų 
planą. Paleontologai iki šiol tebėra nevienodos 
nuomonės, kokiu būdu tasai“ sukūrimo planas 
buvo įvykdytas. Daugumas iš jų, atsižvelgdami 
į gausias spragas, pertraukiančias gyvių serijas, 
prieina išvadą, jog gyvių rūšys. yra tarpusavy 
nepriklausomos, ir tvirtina, kad pasaulio kūrė- 
jas pats sukūrė vienus po kitų ir augalus, ir 
gyvius, vaduodamasis savo minties pirmovaiz- 
džiu, nuo amžių gimdomu Dievo Sūnumi. Kiti 
mokslininkai, įsižiūrėję, kaip. greitai paleonto- 
logijoj spragos mažėja ir išnyksta, reiškia nuo- 
monę, kad Dievas davė pirmiesiems gyviams 
ypatingą galią ir palinkimą išvirsti laikui bėgant 
į naujas gyvybės lytis. Ši antroji hipotezė man 
išrodo tikėtinėsnė. . Tačiau nepriklausomai nuo 
to, ar šioji hipotezė yra teisinga, ar klaidinga, 
vienas dalykas yra neužginčijamai aiškus — tai, 
kad gamtoj pasireiškia tikslus, smulkiai išdirb- 
tas planas. Ateis laikas, kada. paleontologai 
pajėgs surasti tą planą, pagal kurį vyko gyvy- 
bės išsiplėtimas. Toji diena jiems tikrai bus 
laimingiausia, nes jei tiek nuostabaus, prasmin- 
go grožio yra mažiausioj' gamtos smulkmenoj, 
nemažiau jo turi, be abejonės, būti pilname jos 
vaizde... Mūsų mokslas dar tik kūdikis. Tai, 

ką mes suradome ir išsiaiškinome, yra tik ma- 
želytė dalelė to, ko mums dar nepavyko 
atidengti. Bet nors mažos mūsų pajėgos, vis 
dėlto yra gyvas malonumas, tiesiog garbinga 
pareiga gamtą stebėti ir tyrinėti, nes jinai — 
kaip švarutėlis veidrodis, kuriame atsispindi 
Dievo gerumas“***, 

Šitaip apie gyvybės raidos tikslingumą kal- 
ba tas žmogus, kurį Ouatrefages vadino pir- 
muoju paleontologu, nusipelnusiu. tą vietą savo 
kantriais tyrimais ir giliais veikalais. Tačiau 
monistai ir iš šių argumentų mėgino išsisukti. 
Jie paskelbė tikįsi surasti, ar jau net radę, pa- 
tenkinamą gyvybės . evoliucijos  išsiaiškinimą 
chemijoj. Chemija, pasak jų, galinti įrodyt, jog 
gyvybė pasireiškia ir vyksta vien tiktai medžia- 
giniais, mechaniniais veiksniais. Reikia todėl 
pažiūrėti, ko yra vertas tasai naujasis monistų 
tvirtinimas. Kaip paprastai, tyrimą atliksime 
ir kritiką išvesime ne mes vieni, bet vedami pa- 
čių rimčiausių chemijos specijalistų“**. 

Užklauskime pirmiausia  Chevreulą, kurį 
pažįsta kiekvienas bent šiek tiek chemijoj susi- 
vokiąs žmogus. Prancūzų Mokslo Akademijos 


134 Albert Gaudry, Les enchaiments du monde ani- 
mal. Introd. 

135 Cheminį augalų rūšių skirtumą paskutiniu laiku 
giliai išstudijavo jėzuitas T. Charles. Žr. jo daktarato 
disertaciją „Chimisme et classification chez les Iris“. -Pa- 
ris 1954. 

posėdyje 1874 metais jis šitaip prabilo: „Aš bu- 
vau priverstas pagalvoti, ar žmogus, kuris visą 
savo gyvenimą praleido chemijos laboratorijoj 
ir biblijotekoj mokslo tiesos beieškodamas, gali 
tylėti, kai jis nuolat girdi kalbant, tvirtinant, 
jog moderniojo mokslo pažanga verčia. -rimtą 
žmogų tapti materijalistu. Ar gali tylėti moks- 
lininkas ir neprotestuoti, kai jis girdi skelbiant 
mokslui priešingiausią dalyką? Ne! Aš atvi- 
rai pasisakau, kad tikiu į Dievišką Būtybę; kuri 
sukūrė dvejopą dermę: vieną, kuri tvarko -ne- 
gyvąją gamtą, kurią mums atidengia astrono- 
mija ir narvelių apraiškų mokslas, ir antrą, kuri 
matyti gyvių pasaulyje. Aš nė vieną dieną sa- 
vo gyvenime nebuvau materijalistas, nes mano 
protas niekada negalėjo suvokti, kokiu būdu. ta 
dvejopa dermė ir žmogaus protas būtų. galėję 
tik atsitiktinai atsirasti“. 

Verta išgirsti ir W'iūrtzą, išgarsėjusį orga- 
ninės chemijos atradimais ir atomų . teorijos 
tikrumo įrodymais. Laikydamas paskaitą Pran- 
cūzų Draugijos Mokslo Pažangai Remti narių 
susirinkime, jis paskaitė šį pareiškimą: 

„Tokia yra gamtos tvarka, ir juo mokslas 
nuodugniau ją pažįsta, juo aiškiau pasirodo, jog 
gamta paprasčiausiomis priemonėmis pasiekia 
nepaprastai įvairių rezultatų. Nors mes tik ma- 
žą gamtos slėpinių kamputį iki šiol teatiden- 
gėme, bet vis dėlto jau išvydome neaprašomą 
kosmo dermę ir neaprėpiamą didingumą. Apie 

pirmąsias gamtos apraiškų priežastis tiek tega- 
lime pasakyti, kad mokslui jos yra neprieina- 
mos. Ties tomis priežastimis prasideda ki- 
ta sritis, kuri neįsileidžia gamtos" moks- 
lo tyrinėtojų, bet įsileidžia žmogaus pro- 
tą, kuris visada į tą sritį veršis ir visada no- 
rės ją pasiekti ir pamatyti, suprasti. Žmogaus 
protas tos tiesos esmingai trokšta, ir jūs jo ne- 
numalšinsite, nepakeisite. Veltui mokslas jam 
rodys gamtos apraiškų sąrangą ir tvarką: žmo- 
gaus protas jais džiaugsis, bet nesitenkins. Jis 
norės: kopti aukštyn ir, instinktyviškai įsitiki- 
nęs, jog gamta pati iš savęs negalėjo atsirasti, 
jis kiekvienoj gamtos apraiškoj matys pirmo- 
sios, vienintelės, visuotinės priežasties — Die- 
vo — valdžią“**“, 

Tas pačias mintis, tuos pačius įsitikinimus 
pareiškė ir kiti chemikai: Dumas, kuris per še- 
šiasdešimt metų buvo visų pripažintas chemijos 
karalium; Henri Saint-Claire-Deville, fizinės 
chemijos pradininkas; Friedelis, W'iūrtzo moki- 
nys ir gabus konkurentas; Pasteuras, kurį užten- 
ka tik paminėti. O jei panorėtume nusileisti į 
moderniosios chemijos pradžią, rastume Lavoi- 
sier, kuris taip pat tvirtino, jog mokslas turi 
sustoti ties pirmosiomis gamtos priežastimis. 
Jas, tačiau, Lavoisier nuomone, gali tirti filo- 
sofija, kuri aiškiai parodo Dievo buvimą ir su- 


96 Ad. Wūrtz, Revue scientifigue, 1874.VIII.22. 


'252 


a aa PA 


kūrimo reikalingumą“. Čia suminėjome tik 
prancūziškai kalbėjusius ir rašiusius chemikus. 
Jei panorėtume suminėti kitų kraštų ir kalbų 
chemijos garsenybės, pasirodytų tas pats faktas, 
ir jei tą tikinčiųjų, Dievą pripažįstančių chemikų 
sąrašą palygintume su materijalistiniai nusista- 
čiusių chemikų sąrašu, tikinčiųjų mokslininkų 
skaičius ir svoris pasirodytų toks didelis, kad 
galėtume be baimės padaryti išvadą, jog ir che- 
mijos mokslas pripažįsta Dievą, nustačiusį aiš- 
kų planą ir tikslius dėsnius tiek gyvajai, tiek 
negyvajai gamtai. 

Taip, gamtoje yra planas, yra gyvas tikslin- 
gumas, gyvas vieningumas, tvarką palaikąs pro- 
tas ir valia. (Gyvybės atrankos, pakaitų, pavel- 
dėjimo dėsniai yra tikslo siekią dėsniai. Patys 
jų vardai išreiškia tą tikslą, kurin jie gyvybę 
kreipia. Gyvybės eiga yra ne kas kita, kaip 
laipsninis artėjimas į iš anksto numatytą tiks- 
lą iš anksto nustatyta tvarka. Garsioji kova 
už būvį, ar tiksliau kalbant, kova už pragyve- 
nimą tiek, kiek ji iš tikrųjų pasaulyje pasireiš- 
kia, yra nuostabus svyravimas, kuris atneša 
lygsvarą ir gal darniausią, vaisingiausią gamtos 
dėsnį, kuris išlaiko, daugina ir tobulina naikin- 


137 Grimaux surinko Lavoisier raštus, iš kurių aiš- 
kiai matyti, kad didysis mokslo vyras buvo tikintis. Žr. 
G. Lemoine, Les Chimistes de la langue frangaise. Revue 
des guestions scientifigues, 1901 m. liepos mėn. Nr. 

damas, griaudamas. Iš tos plačios nesantaikos 
iškyla vieningas, aiškus gamtos planas. 
Negalime nutylėti, kad gamtos tikslingumas 
susilaukė atkarių išpeikimų žmoniškumo vardu. 
Edmundas Schereris rašo: „Nedaug tetrūksta, 
kad pasauly mums pasidarytų pikta ir koktu. 
Veltui mes galvojame apie kilnius gamtos der- 
mės ir tikslingumo dėsnius, jei mūsų sąžinė pur- 
tosi, atminus ašaras ir kraują, kurie rodo ir lydi 
gyvenimo kovą. Tigras drasko grakščiąją ga- 
zelę, ir jos kaulai, kurie treška kraugerio dan- 
tyse, unksčia kažkokį bedievišką protestą. Ar 
pasaulis, pažabotas kančia ir skausmu, turi pa- 
teisinamąją priežastį, o jei turi, tai ar gali toji 
priežastis iš gėrio kilti?“ Į tuos perdaug liguisto 
jausmingumo padiktuotus dejavimus atsako ne 
tiktai teologija, bet dar pirmiau už ją atsakė 
filosofija ir realusis mokslas. Atsakymą jau 
surado Aristotelis: „Gamtoj viskas krypsta į 
žmogų. Visos žemesniosios gyvybės lytys yra, 
tarsi, laiptai, kuriais ji užkopia į viršūnę — į 
tobuliausią formą“. Toks yra iš anksto nusta- 
tytas gyvybės santvarkos dėsnis: gyvybė tvar- 
kingai kyla su tikslu pasiekti viršūnę, žmogų. 
Žmogus ir visa tai, kas žmoguje yra kilniausia, 
būtent, dorovinė paskirtis — štai tikslas, į kurį, 
kaip esmingi pradmenys, įeina laisvė, pagunda, 
kova, skausmas, atgaila, pergalė, nemirtingu- 
mas. Skausmas gamtoj pasirodė dar prieš žmo- 
gaus pasirodymą, nes jis įeina, kaip esminis 

pradmuo, į žmogaus paskirtį. Šita yra gilioji 
skausmo prasmė, jo aukštasis tikslas. 

Vadovaujančią, tvarkančią idėją gamtoje 
ypatingai aiškiai atskleidžia instinktas, kuris 
moka palenkti gamtos tikslingumo linkme ir 
gyvio savaimingumą. Instinktas — tai nuola- 
tinis kūrimas, neištrinamas amžinosios visaga- 
lybės įspaudas, ateizmo kliūtis, kurios jis nenu- 
galėjo nei filoso.iniais, nei moksliniais sampro- 
tavimais, nei senoviniais, nei moderniaisiais ar- 
gumentais. Instinktui paskirtuose puslapiuose 
mes parodysime kukliausio gamtos kampelio — 
vabzdžių pavyzdžiais, kad mechaninį moniz- 
mą paneigia kiekviena paprasčiausia gyvių gy- 
venimo apraiška. O jei monizmas nepajėgs iš- 
aiškinti atskiros gamtos apraiškėlės, tai ką be- 
sakyti apie visą gyvąjį pasaulį ir jo raidos isto- 
riją? Straussas, Vogtas, Hackelis monistinio 
entuzijazmo valandose yra ištarę: „Šiandien, 
darvinizmo dėka, proto kančios atslūgo, įkarštis 
susekti pirmąsias gamtos priežastis ataušo. 
Gamtos atranka viską pakeitė, viską išaiškino. 
Ji leidžia mums suvokti tikslą, nesąmoningai pa- 
sirinktą ir neklaidingai pasiektą. Ji laiminges- 
nėms naujosioms kartoms pakeis Dievą...“ 

Iš to, ką jau matėme ir iš to, ką dar maty- 
sime, kyla visiškai priešinga išvada: gamtos 
veržimąsis į tikslą, priėmus evoliucijonizmo 
teoriją, įrodo Dievo buvimą, ir įrodo jį dar gra- 
žesne šviesa, dar konkretesniais argumentais. 

TREČIOJI DALIS 


Žmogus, jo kilmė,istorija ir paskirtis 
(Antropologija) 


I 


DĖL KO ŽMOGAUS PROBLEMA 
ĮDOMIAUSIA 


Kaip mokslas domisi žmogumi 1r kaip žmogaus pro- 
blemą tiria. Ką apie žmogaus kilmę ir prigimtį sako 
tikėjimas. Kokius neginčijamus įrodymus tais pačiais 
klausimais patiekia mokslas. 


Trys antropologijos metodai 


Gyvybės raidos kelias įveda į žmogų, į tą 
žmogų, kurį taip nevienodai įvairios pasaulėžiū- 
ros ir teorijos apibūdino! Daugumai jis — Die- 
vo sūnus, kūrinių karalius, kosmo vainikas. 
Yra tokių, kurie jį pavadino mąstančia nendre, 
arba gyvuliu, sugebančiu įrankių pasigaminti. 
Kuriems-ne-kuriems  žmogus—gyvulys, kuris 

juokiasi. Šalčiausi materijalistai jį laiko paskuti- 
niu žemės vaisium, išprususiu bezdžionvaikiu, 
primatų primatu. 

Kas, tat, tikrai žmogus yra? 

Ar jis vientėgės, vienintelės mėnistų subs- 
tancijos dalis? Ar jis tiktai tam tikras kiekis 
organizuotos medžiagos, kuri per tam tikrą laiką 
juda ir keičiasi, o paskui subyra ir išsiskirsto? 
Ar jis tik mažutė dulkelė, besiblaškanti pasaulio 
sūkurio pragarmėse? 

O gal jis, priešingai, yra darnus dviejų prad- 
menų junginys, nesąmoningos medžiagos ir dva- 
sios, kuri suvokia pasaulį ir save atskiria nuo 
pasaulio, kaip visiškai kitokią ir pranašesnę bū- 
tybę? (Gal žmogus yra įdvasintas kūnas, kaip 
skelbė tūkstančiai metų ir milijonai protų? 

Žmogus. Iš kur jis atsirado? Gal jis am- 
žinai žemės paviršiuje gyvena? O jei ne amži- 
nai, tai kada, kaip, iš kur jis tenai pirmą sykį 
atklydo? Ar jį reikia laikyti paskutiniu gyvu- 
liu, ar jam gamtoj atskira vieta priklauso? Ar 
protinga, ar esminga skirti regimas, apčiuopia- 
mas būtybes į dvi nesubendrinamas padalas: į 
būtybes, kurios žino, ir būtybes, kurios nežino? 

O žmogaus paskirtis kokia? Aš esu ištroškęs 
gyventi, mylėti, būti laimingas, suprasti mano 
dvasios mįsles ir atidengti pasaulio paslaptis. 
Kas tasai troškulys? Apgaulė, žiauri ironija, ar 
dieviškas pažadas ir neklaidus tobulos laimės 
nujautimas? Girdėti žodis nemirtingumas: Jis 

kartu žavus ir siaubingas, kasdieninis ir pa- 
slaptingas. Ar iš tikro aš amžinybę išvysiu ix 
būsiu jos svečias? 

Mokslas ir filosofija negali iškelti žmogaus 
dvasiai svarbesnių ir įdomesnių klausimų už ši- 
tuos. Žmogui pirmiausia rūpi žmogus. Mintis 
apie tai, kas mes esame šiandien ir kas rytoj bū- 
sime, virpina jautriausias sąmonės stygas tiek 
svajingam jaunuoliui, tiek medžiaga įsibodėju- 
siam brendusiam vyrui. Tai, ką praskleistuo- 
siuose puslapiuose skaitėme — tik takelis, ku. 
tiuo arčiau prie paslapčių pilies priėjom. Kaip 
gyvybės pastanga nesiliovė iki tol, kol pa- 
siekė žmogų, taip ir jautrioji minties rodyklė 
amžinai siūbuoja nerimsta, kol pasiekia vie- 
nintelį rimties tašką — žmogaus paskirties tiesą. 

Trimis nevienodais būdais buvo ir tebėra mė- 
ginama žmogų pažint', Vienaip jį tiria tradi- 
cinė krikščioniškoji filosofija, kitaip realieji 
mokslai, dar kitaip materijalistų partijos vyrai. 

Krikščionis filosofas supranta, kad, norint 
tiksliai tokį svarbų ir sunkų klausimą išspręsti, 
yra išmintinga visomis pažinimo priemonėmis pa- 
sinaudoti, ir dėl to jis atsidėjęs klauso, ką apie 
žmogų sako realieji mokslai, metafizika ir ti- 
kėjimas. Tokiu būdu jis konstatuoja, kad žmo- 
guje yra keturių rūšių apraiškos: žmogus yra 
medžiagos dalis, organizuotas kūnas, protinga 
ir laisva būtybė, siekianti aukštesnio tikslo už 
visą gamtą. Tos keturios apraiškos logiškai ver- 

čia pripažinti ir keturias žmoguje veikiančias 
priežastis: fizinių ir cheminių priežasčių visu- 
mą, fizijologinę priežastį, protinį ir dorovinį 
pradmenį, antgamtinį traukimą. Šio metodo 
ribos plačiausios. Kaip dar labiau galima būtų 
žmogaus problemą praplėsti — neįmanoma su- 
vokti. Klasinis šios rūšies veikalas yra pran- 
cūzų filosofo ir istoriko Bossueto „Dievo ir sa- 
vęs pažinimas“. 


Gamtininko požiūriu, antropologijos užda- 
vinys yra šis: ištirti žmogų, kaip atskirą gyvių 
rūšį, nustatyti ir išaiškinti visas būdingas apraiš- 
kas, kurios skiria žmogų nuo kitų gamtos gyvū- 
nų. Ir šis metodas yra logiškas, teisėtas. Moks- 
lininkas gali „griežtai užsidaryti ribose, kurias 
užbrėžia stebėjimas ir pojūčių patirtis, nuošaliai 
paliekant filosofijos ir teologijos sritį, kuriai 
mokslas paveda žmogų, kaip protingą ir doro- 
vingą būtybę“. [ačiau filosofijos teologijos 
srities neliesdamas, toks mokslininkas jas 
pripažįsta, jų autoriteto neneigia. Šitoks „gam 
tinis metodas“ žmogaus problemos dugno, be 
abejonės, nepasiekia. Jo duotas atsakymas — 
nepilnas, dalinis, bet būtinas, nes filosofas ir 
teologas turi jo patiektais duomenimis operuoti. 
Šio metodo pavyzdį mums paliko garsusis gam- 
tininkas De Ouatrefages, kurio veikalas „Žmo- 
nių rūšys“ ir šiandien tebeturi labai didelę moks- 
linę vertę. 

Trečiasis metodas žmogaus problemą tirti, 
kuriuo vaduojasi, kaip jau sakėme, partiško 
nusistatymo pozityvistai ir materijalistai, ski- 
riasi nuo kitų dviejų tuo, kad žmogus čionai yra 
laikomas tik gyvuliu, aukščiausiu žinduoliu. Fi- 
losofijos autoritetą jie neigia, tikėjimo nepripa- 
žįsta. Jų supratimu, kai medžiaginės žmo- 
gaus apraiškos yra susektos, nustatytos, aprašy- 
tos — žmogaus problema išspręsta. Šios pa- 
kraipos būdingu veikalu galima laikyti Brokos 
(Broca) ar Duvalo „Antropologiją“. Iš anksto 
pastebime, kad šį trečiąjį metodą tikrieji moks- 
lininkai laiko nerimtu, nemoksliniu, nesąžinin- 
“gu, o jo patiektus tvirtinimus — ne mokslinių 
“ tikslų siekiančia reklama. Vis dėlto mes, pa 
teikdami ir įvertindami bet kuriuos mokslo bei 
tikėjimo parodymus apie žmogaus kilmę, esmę 
ir paskirtį, neišskirsime nė monistų skelbimų. 
Patikrinti faktai ir mokslo vyrų išvados paro- 
dys, ko kuris metodas ir paskiras tvirtinimas iš 
tikrųjų yra vertas. 


Kas žmogus ir iš kur? — Tikėjimo atsakymas 


Ką mums apreiškimas skelbia kaip neginči- 
“| jamą, galutinę tiesą apie žmogaus kilmę ir jo 
| prigimtį? Štai ką: 


Žmogaus kilmė ir paskirtis yra Dievas. 

Žmogus — asmeninis medžiaginio kūno ir 
nesudėtingos, nemedžiaginės, laisvos, atsakin- 
gos ir nemirtingos dvasios junginys. 

Bent savo dvasia kiekvienas žmogus yra ne- 
tarpinis Dievo kūrinys. 4 

Visi žmonės, kurie šiandien žemėje gyvena, 
kuriuos istorija ir preistorija išvydo, kuriuos 
pažins tolimiausioji ateitis — visi yra kilę iš vie- 
nintelės pirminės žmonių poros: Adomo ir Ievos. 

Biblija, be to, aiškiai tvirtina, kad žmogus — 
paskutinis ir aukščiausias kūrinys. Tatai kartu 
pasako, jog žmogus žemėje, palyginti, vėlai te- 
pasirodė. 

Čia pat papildome trečiąjį tikėjimo teigimą : 
kiekvienas žmogus bent savo dvasia yra netar- 
pinis Dievo kūrinys. O kaip su kūnu? Su- 
prantama savaime, kad, išskiriant pirmąjį žmo- 
gų, kūnas yra tarpinis Dievo kūrinys, būtent, 
per tėvų gimdomąją galią atsiradęs. Bet Ado- 
mo kūnas kaip buvo sukurtas? Žymi dauguma 
teologų sako, jog Dievas Adomo kūną sukūrė 
netarpiškai. Jie pripažįsta, kad Bažnyčia ta- 
tai dogma nepaskelbė, bet tvirtina, jog Šventasis 
Raštas ir Tradicija tai moko. 

Yra, tačiau, katalikų, kurie taip pat pripa- 
žįsta, kad Dievas specijaliu savo valios veiksmu 
sudarė žmogaus kūną, tačiau priduria, jog netar- 
pinė medžiaga, gyvas pagrindas, iš kurio Die- 
vas sukūrė žmogaus kūną, įkvėpdamas į jį sielą, 
galėjo būti paruošta bendru nustatytu būdu, 

būtent, gyvybės evoliucija iš paprastesnių į to- 
bulesnes lytis. 

Verta pažymėti dar trečia nuomonė. Pagal 
ją, „Dievas, kurdamas pirmojo žmogaus kū- 
ną, pasinaudojo jau pirmiau Jo sukurta organi- 
zuota medžiaga. Tiesioginis Dievo veiksmas 
žmogaus kūno sukūrime, pasak jų, davė ana- 
tominį tobulumą, reikalingą tokiam organiz- 
mui, kurį turėjo gaivinti nenykstanti ir nemir- 
tinga dvasia. Šitokia, tat, prasme reikėtų aiš- 
kinti netarpinį Dievo veikimą tiek Adomo, tiek 
Jievos kūno sukūrime. Išrodo, kad paskuti- 
nioji nuomonė labai gražiai derinasi su šv. Au- 
gustino ir šv. Tomo doktrinomis apie gyvulių 
kilmę, jų išlikimą ir išsiplėtimą. 

Tradicinę teologijos pažvalgą apie netar- 
pinį žmogaus kūno sukūrimą galima todėl ver- 
tinti ir kritikuoti laisvai, bet išmintingai, blai- 
viai ir su pagarba. Neleistina tik lengvabūdiš- 
kai, dėl nerimtų priežasčių ir nepilnų įrodymų 
jos išsižadėti, tuo labiau, kad mokslas apie tą 
klausimą niekada nieko tikro negalės paliudyti. 

Paklauskime paties mokslo, ką jis apie žmo- 
gų gali ir ko negali pasakyti. 


Mokslo tikrovės apie žmogų 


Ar gali mokslas ką nors tikro apie žmonijos 
kilmę pasakyti? 
„Žmonijos atsiradimo klausiman kai kurie 

garsūs mokslininkai ir vaizduotės turtuoliai tarėsi 
galį atsakyti neatsiklausdami stebėjimo ir ty- 
rimo... Kiti stengė įveikti įsigalėjusią madą 
pigiai sprendimus dalinėti ir liko ištikimi rea- 
liųjų mokslų dėsniams. Ir apdairieji mokslinin- 
kai nemažiau už anuos karštuolius brangino bei 
džiaugėsi kiekvienu nauju laimėjimu ir su prie- 
lankiu susidomėjimu sutiko bet kokią naują 
teoriją, jei tik ji rėmėsi patirčia ir stebėjimu. Ta- 
čiau kai tiems mokslininkams buvo patiekti 
dabartinį mokslą viršiją klausimai, jie visiškai 
nesidrovėjo atvirai pasisakyti: „Mes nežino- 
me... Prisipažįstu, kad aš visada priklausiau tų 
nuosaikiųjų būriui, Kuriam vienam neabejotinai 
priklauso mokslo ateitis. Štai dėl ko tiems, 
kurie klausia mano, kaip mokslininko, nuomo- 
nės apie žmogaus kilmę, mokslo vardu visados 
atsakau: aš nežinau““. 

Tie išmintingi žodžiai, pasakyti prieš kelias 
dešimtis metų, ir šiandien tebėra mokslui tei- 
singi. Juos tebekartoja kiekvienas antropolo- 
gas, ištikimas realiųjų mokslų metodams. Vis 
dėlto greta taip dažnai mokslo kongresuose pa- 
kartotų posakių ignoramus et ignorabimus (ne- 
žinome ir nežinosime), aiškioj mokslinėj šviesoj 
iškilo apie žmogų kelios tiesos, kurias turime 
giliai įsidėmėti. 


* De Guatrefages, L'Espėce humaine, 1. II. ch. XI. 

Pirmiausia, mokslas parodo, kad žmogus ne 
visada žemėje gyveno. Iki jo pasirodymo pra- 
slinko ilgi geologiniai laikotarpiai. Žmogų 
mokslas tikrai ir neabejotinai randa tik vadina- 
mame ketvirtiniame laikotarpy, paskutiniame 
iš visų. Tretinio laikotarpio žmogus greičių 
greičiausiai tik mitas. Bet jei tai ir tiesa būtų, 
išvada ta pati liktų. Žmogus, šiaip ar taip, vė- 
lūstas gyvis. Tai pirmoji mokslo tiesa. 

Fizinių, fizijologinių, protinių ir dorovinių 
savybių visuma žmogų pastato ant aukščiausio 
gyvybės laipsnio. Niekas neabejoja, kad žmo- 
gus valdo gamtą, ir niekas jam tos teisės nenei- 
gia, net nė patys karščiausi transformistai ir ma- 
terijalistai. Antroji tiesa. 


„Visi žmonės tos pačios rūšies... Yra tik 
vienintelė žmonių rūšis. Iki šiol surinkti mokslo 
duomenys leidžia spėti, kad vidurinės Azijos 
plokštakalnis buvo žmonijos lopšys“?. Šie tei- 
gimai, tiesa, ne vienu balsu yra mokslininkų pri- 
imti, bet duomenys, kuriais jie remiasi, juos iš- 
tariusių mokslininkų skaičius ir autoritetas duo- 
da teisę ir tą parodymą laikyti dabartinio 
mokslo rezultatu. 

Artimiausiuose puslapiuose mes aiškiau šias 
mokslo išvadas nušviesime ir parodysime, ko yra 
verti joms prieštaraują materijalistų argumentai. 


* ib. 

II 


AR ŽMOGUS BEZDŽIONAITIS? 


Gyvybės pasaulis nepadalomas? Kuo materijalistai 
remiasi tai tvirtindami. — Pithecanthropus.  Dryopithc- 
cus. Ar jie tikrai kada nors gyveno? — Javos žmogus- 
pirmuonis. — Heidelbergo, Neanderthalio ir kitos iška- 
senos. Ką jos pasako. — Ar galėjo žmogus kilti iš bez- 
džionės? — Kas tuo atveju žmogaus protėvis: pusbez- 
džionė, ar lemūras? 


Čia mes turime apsistoti prieš pagrindinę 
materijalistinės antropologijos dogmą: žmogus 
yra kilęs evoliucijos keliu iš gyvulio. Ryškiau- 
sia šios teorijos formulė yra ši: „Gamtinė žmo- 
nijos kilmė glūdi nepadaliame gyvių pasauly- 
je“. Tai reiškia, kad gyvybės išsiplėtimas že- 
mėje, kad gyvulių serija sudaro, tarsi, chroma- 
tinę gamą, kuri tonais ir pustoniais nuo mone- 
ros iškyla iki pat žmogaus. Vadinas, tarp žmo- 
gaus ir mažiausio, paprasčiausio gyvūnėlio nėra 
jokio esminio skirtumo, bet tik laipsninis ne- 
vienodumas. 

Materijalistų iškilmingų pareiškimų negali- 
ma nė suskaityti: jų tiek daug. Štai, pavyzdžiui, 
Ch. Richetas tvirtina, kad „gyvija sudaro ilgą 
grandinę, kurią niekas kitas nepertraukia, kaip 
tik mūsų nepajėgumas išnykusias gyvybės lytis 


3 Matėriaux pour Uhistoire naturelle et primitive de 
N'homme, nov. 1884. 

susekti. Toje būtybių eilėj žmogus stovi pirmoj 
vietoj, bet būtų klaidinga tvirtinti, kad jis į tą 
seriją neįeina“. Pasak Richeto, žmogus yra gy 
vulių giminaitis ne tiek kilme ar gimimu, kiek 
mirčia ir paskirčia. „Tie patys organai, tie pa- 
tys prietaisai, tie patys veikslai, tas pats gimi- 
mas, tas pats gyvenimas, ta pati mirtis... Ne 
dvejopu būdu gyvybė miršta: vienaip pusdie- 
vis žmogus, o kitaip paprastas eilinis gyvulys. 
Pusdievis ir gyvulėlis vienodai pražūva. Sustoja 
širdis, baigiasi alsavimas, iškrinka ir pagenda 
dirksnių tinklas. Paskui cheminiai kūno atomai 
išsiskirsto ir sudaro naujus junginius. Žmogaus 
kūno grynanglis ir deguonis ne kitokie, kaip 
gyvulių kūno deguonis ir grynanglis ... Vadi- 
nas, galima laikyti moksliniu įrodymu, kad tarp 
“gyvulio ir žmogaus nėra jokios neperžengiamos 
pragarmės, jokios pertvaros“. Štai ką monistai 


| tvirtina „fizijologijos ir psichologijos vardu““. 


Materijalistai šaukiasi ir poezijos autoriteto. 
„Štai, mano šuo tupi priešais mane ir man tie- 
siog į akis žiūri. Aš taip pat žiūriu jam į akis... 
Aš jaučiu, suprantu, kad tarp mudviejų nėra 
"jokio skirtumo. Mudu esava vienodu, abie- 
“juose spinksi ta pati mirkčiojanti ugnelė. Ne- 
| trukus atlėks giltinė ir abudu mudu palies savo 
plačiais, šaltais sparnais. Kas galės tada atskirti 


* Revue des deux mondes, 1883, p. 819—821, 830. 

tas dvi liepsneles, kurios gaivino mane ir mano 
ištikimąjį šunelį ?““. 

Kol svajojo, samprotavo ir poezijas rašė, mo- 
nizmui sekėsi gerai. Bet kai savo aprijoristinę 
pasaulėžvalgą, kai grynai gamtinę, gyvulinę 
žmogaus kilmę reikėjo paremti ir įrodyti kon- 
krečiais mokslo faktais, pradėjo sektis labai 
blogai. Pirmiausia, jiems kelią pastojo šis 
klausimas: koks gyvulys buvo priešpaskutinis 
gyvybės evoliucijos padarinys, kas buvo netar- 
pinis žmogaus protėvis? Nė viena iš dabarti- 
nių antropomorfinių siauranosių bezdžionių ne- 
gali girtis esanti gamtos karaliaus bobute. Ta- 
tai pripažįsta ir karščiausi evoliucijonistai. Gy- 
vųjų tarpė žmogaus protėvio nėra. Ar užtiko 
jį kas bent tarp mirusiųjų? Ar buvo surasti jo 
griaučiai ar bent tikra jų dalelė? 

Belaukdami, kad kas nors tą brangią iška- 
seną surastų, materijalistai pasiskubino jam var- 
dą sugalvoti. Eozonas ir batybijus taip pat juk 
buvo prieš krikštynas paskelbti. Tik šiuo at- 
vėju krikšto tėvams nepasisekė gražaus vardo 
surasti: išėjo neskambus ir nepoetiškas. Mūsų 
protėvis turės vadintis, galvojo materijalistai, 
pithecantropus (bezdžionžmogis) arba antropo- 
pithecus (žmogbezdžionis), pagal tai, ar jis bus 
labiau panašus į žmogų, ar į bezdžionę. Galės 
vadintis ir homo alalus, žmogus-nebylys, ir šis 


5 Turgenevas, Poemėlės prozoj. 

turės būti artimiausias giminaitis pirmajam žmo- 
gui, kurį Linėjus pavadino homo sapiens — iš- 
mintingasis žmogus. 

Suradus vardą, kyla noras ir išgalvotą nau- 
jybę apibrėžti, aprašyti, vaizdą sukurti. Pa- 
gunda juo didesnė dėl to, kad šiuo atveju nerei- 
kėjo bijoti prieštaraujančių gamtos ir geologijos 
faktų: visi žinojo, kad ne faktais šioji teorija pa- 
remta. Darvinas, tačiau, norėjo pasirodyti nuosai- 
kus. Jo tvirtinimai kuklūs, net neaiškūs. „Bez- 
džionių rūšies gyvuliai suskilo į dvi šakas, skel- 
bia jis, į naujojo ir senojo kontinento bezdžio- 
nes. Iš šios paskutinės atmainos tolimoj seno- 
vėj išriedėjo žmogus, garbingas pasaulio valdo- 
vas, bet, reikia pripažinti, neaukštos kilmės... 
Žmogaus protėvis — gauruotas, su ilga uodega, 
smailiomis ausimis. (Greičiausiai jis karstėsi po 
medžius ir gyveno senoviškam pasauly. Jei 
gamtininkas būtų tą gyvį aptikęs ir ištyręs jo 
sudėtį, būtų jį įskaitęs į keturkojų klasę““. 

Hackelis tariasi daug smulkesnių žinių turįs: 
„Žmogus pirmuonis (homo primogenius) buvo 
dolichokefalas (pailgagalvis), prognatas“. Jo 
plaukai buvo panašūs į vilnas, oda buvo juoda 
ar bėra. Kūnas daug labiau buvo apaugęs plau- 


S La descendence de Y!'homme. 

* Prognatai = žmonių rasė, kurių žandikauliai ir 
dantys atsikišę į priekį, ir veido kaulai stipriau išsivystę, 
kaip kaukolės kaulai. — Boruta, Tarpt. žodžių žodynas. 

kais, negu bet kurios dabartinės rasės žmogaus. 
Rankos ilgos ir stipresnės už mūsiškes, kojos 
trumpesnės ir lėnesnės, be blauzdos raumenų. 
Keliai įlinkę, taip kad jis buvo klišas ir susilen- 
kęs... Tik po ilgo tretinio laikotarpio metų 
veislės bezdžionės, kurių aštrūs nagai jau buvo 
minkšti ir platūs, ilgainiui prarado uode- 
gą ir palaipsniui nupliko. Tuo pačiu metu 
padidėjo galvos kiaušas ir sumažėjo žandikau- 
liai. Kiek vėliau pirmutinės galūnės pavirto 
rankomis, o paskutinės paliko kojomis. Žmo- 
nėmis jos galutinai tapo tada, kai gyvulišką 
kauksmą palaipsniui pakeitė skiemenuotais gar- 
sais. Kalbos vyksmas išplėtė, ištobulino kartu 
ir jai priklausančius organus: gerklę ir smege- 
nis..““. Hackelis ir braižiniais savo mintį pa- 
vaizduoja.  Negražūs tie jo žmogaus protėviai, 
bet braižytojo vaizduotė gyva, nėr ką sakyti. 

Ne vienas Hūckelis taip plačiai vaizduote 
mokėjo gamtos moksluose naudotis. Britų 
Draugijos Mokslo Pažangai Remti susivažia- 
vime 1878 metais Dr. Lawsonas Taitas skelbė 
pastebėjęs, kad ne vienas jo klijentas stuburkau- 
lio gale turįs duobutę. Jo nuomone, žmogus; 
būdamas stuburinis gyvulys, kadaise turėjo 
uodegą. Toji duobutė esanti ne kas kita, kaip 
ženklas, likęs nuo to laiko, kai, tapusi nereika- 
linga, uodega nudžiūvusi“. 


5 Hackel, La crėation naturelle. 
9 Revue scientifigue, 1878 m. 542 p. 

Dar gyvesnės vaizduotės reikėjo bezdžion- 
žmogio nuplikimui išaiškinti. Mat, pagal prisi- 
taikymo, atrankos, paveldėjimo dėsnius, protė- 
vių gaurai turėjo išlikti, net paaugti ir patan- 
kėti, ypačiai šaltuose kraštuose, kaip tatai aiš- 
kiai yra pastebima kituose gyvuliuose. O bez- 
džionžmogyje įvyko visai atvirkščiai. „Kodėl 
taip?“ — klausė vieni kitus patys motinisai. Dar- 
vinas aiškino, bet jo aiškinimas nepatiko. Tuo- 
met kibo į darbą vienas iš rimčiausių jo moki- 
nių, Grand-Allenas. Jo nuomonę mes išreiškia- 
me jo paties žodžiais, nes savais kas turės tiek 
drąsos šitokius dalykus pasakoti! Taigi: „Mū- 
sų protėviai, pusiau bezdžionės, pusiau žmonės, 
įprato vaikščioti stati ir gulėti aukštielninki, va- 
dinas, priešingai kitiems žinduoliams.  Gulė- 
dami aukštielninki, jie iš lengvo nutrynė plaukus 
nuo nugaros, pečių ir bendrai nuo visų tų kūno 
dalių, kurie lietė žemę. Toks pusiau gauruotas, 
pusiau nusišėręs kūnas turėjo būti labai negra- 
žus ir juokingas, kaip niežų nuėstas (cituojame 
žodis į žodį!). O reikia atsiminti, kad tuos gy- 
vius veikė veislinė, lytinė atranka... Reikėjo 
patikti patelei... Dėl to tuojau dirbtiniu būdu 
pražuvo ir tie keli likę plaukapalaikiai“*?. 

Praeitojo šimtmečio pabaigoje kun. Bour- 
geois vidurinėj Prancūzijoj, Thenay miestelio 
apylinkėse rado kelis apsklamdytus titnagus. 


10 Revue scientifigue, 1880, p. 719. 


251 


Gamtininkas evoliucijonistas Mortilletas paskel- 
bė, kad titnagai perdaug dar netobuli esą, kad 
galima būtų juos žmonių išdirbiniais laikyti. Jie 
esą žmogaus pirmtako, antropopiteko įrankiai. 
Tokių titnagų rado taip pat Ramesas Puy- 
Courny apylinkėj (vidurinėj Prancūzijoje, Can- 
talo apskrity) ir Karolis Ribeiro netoli Lisabo-- 
nos, Portugalijoj. Mortilletas dėl to ir pasisku- 
bino paskelbti, kad bezdžionžmogių buvo trejų 
veislių: anthropopithecus Bourgeoisii, anthro- 
pithecus Ramesii ir anthropopithecus Ribeiroi. 
Mes netrukus pamatysime, kas tie per titnagai, 
ir ar jie tikrai bezdžionžmogių rankų darbas. 
Čia pasitenkinsime pastebėję, kad Mortilleto iš- 
vedžiojimai iš pat pradžių buvo mokslininkų su- 
tikti su nepasitikėjimu. Rimtos mokslinės ver- 
tės jiems niekas neskyrė. 

Daug didesnį susidomėjimą sukėlė kitas 
pradžiažmogis, pramintas drijopiteku (dryopi- 
thecus). 

Ilgą laiką to gyvulio buvo pažįstamas tik 
apatinis žandikaulis, rastas Fontano 1846 me- 
tais žemutinio mijoceno sluoksnyje netoli Saint- 
Gaudenso, Prancūzijoje. (Gamtininkai pastebė- 
jo, kad iltiniai to gyvulio dantys buvo ne kaip 
bezdžionių — pakrypę, — bet statūs. Panašūs 
todėl, spėjo mokslininkai, turėjo būti ir kiti dan- 
tys, o to gyvulio snukis turėjo būti trumpesnis, 
bukesnis. Eduardas Lartetas išdidžiai paskelbė, 
kad drijopitetas — labai artimas juodosios rasės 

žmogui. Ir toks žymus gamtininkas, kaip 
Gaudry, ir tas paabejojo, kad, girdi, anie titna- 
gai galėjo būti drijopitetų apsklamdyti. O to- 
kius du garsius mokslininkus savo pusėj turė- 
dami, žmogaus pirmatako ieškotojai jau visai 
drąsiai pagarsino, kad drijopitekas — žmogaus 
protėvis. 

Netrukus, tačiau, įkarštis atslūgo. Toj pa- 
čioj Saint-Gaudenso apylinkėj buvo surastas ki- 
tas žandikaulis, apie kurį Gaudry visiškai kitaip 
“pasisakė. Apie tą radinį jis parašė Prancūzų 
„ „Mokslo Akademijai ilgą referatą ir jį paskaitė 
1890 metais vasario 24 dieną. Štai referato pa- 
baiga: „Suglaudžiant, reikia pripažinti, kad iš 
to, ką geologija mums patiekė, pasirodė, jog 
| drijopitekas ne tiktai nėra žmogui giminingas, 
bet jis daug paprastesnis už mūsų laikų bezdžio- 
nes ir už jas žemesnis gyvulys. O kadangi jis 
yra vėliausias iškasenų bezdžionių tipas, iš- 
eina, kad paleontologija mums iki šiol jokio tar- 
“ pinio gyvulio tarp žmogaus ir bezdžionės ne: 
pateikė“. 

4 Ginčai tokiu būdu aprimo, bet, nė dvejiem 
metam nepraslinkus, naujas mokslo radinys vėl 
juos atgaivino. 

1891 metų pabaigoj olandų kariuomenės gy- 
 dytojas Dubois rado Javos saloje, netoli Tani- 
lo, tariamo plijoceno klode didelį krūminį dantį. 
Po mėnesio laiko tas pats gydytojas rado viršu- 
“ tinę kiaušo dalį. Pagaliau, 1892 metų vasarą 

penkiolika metrų atstu nuo tos vietos jis iškasė 
rietkaulį, kurio išvaizda, tarsi, liudijo, jog tai 
eiklaus gyvulio narys. Radėjas ir kiti girklūs 
žinūnai paskelbė, kad visi tie likučiai to paties 
gyvulio. Tai esąs ieškomasis pirmažmogis. Pa- 
vadino jį stačiuoju bezdžionžmogiu (pithecantro- 
pus erectus). 

Buvo apklausti visi žymiausi pasaulio gamti- 
ninkai, ką jie apie tą radinį mano. Kaip lengva 
numatyti, hipotezių pridygo, tartum po lietaus. 
Galvos kiaušas to Javos gyvulio išrodė daug 
didesnis už bet kokios rasės bezdžionių galvos 
kiaušą, bet daug mažesnis už mažiausią žmo 
gaus kiaušą. — Kieno jis? — klausė vieni kitų 
mokslininkai. — Ar jį reikia laikyti nenorma- 
laus žmogaus mažagalvio, ar labai pažangios bez- 
džionių rūšies liekana? 

Patys karščiausi evoliucijos šalininkai, net ir 
tie, kurie jau buvo pasiskubinę patvirtinti, jog 
„tarp bezdžionžmogio ir dabartinio žmogaus 
skirtumas toks menkas, kad juodu jungiančio 
saito nė ieškoti nereikią“, dabar buvo priversti 
„pripažinti, kad Javos radinio įvertinimuose yra 
labai daug grynų spėliojimų“"'. Garsusis Ber- 
lyno universiteto profesorius Rudolfas Vircho- 
was, pozityvistas, „bet tiesaus būdo vyras, apie 
Javos bezdžionžmogi parašė vertingą monogra- 
fiją. Išrašome pabaigą, išvadą: „Aš negaliu su- 


*“ Manouvrier, Revue scientifigue, 1896.II17. 

tikti, kad pithecantropus erectus — tai jungtis 
tarp bezdžionės ir žmogaus ... Aš neneigiu, kad 
šitasai radinys yra vienas iš pačių nuostabiausių, 
bet, jį nešališkai išstudijavus, pasirodo, jog žmo- 
gaus kilimo paslapties jis dar neatidengia“““. 

Kiek vėliau Javos radinį nuodugniai ištyrė 
Briuselio universiteto profesorius Houze ir pri- 
ėjo šią išvadą: Tranilo rietkaulis, dantis ir kiau- 
šas yra žmogaus kaulai. Todėl tas gyvūnas tu- 
ųs būti vadinamas ne pithecanthropus erectus, 
bet Homo javanensis primigenius (Javos žmo- 
gus-pirmuonis). Dar vėliau, šiais pastaraisiais 
metais paleontologai po ilgų ginčų beveik visi 
sutiko, kad Javos kaulai yra kurios nors dabar 
išnykusios rūšies bezdžionės, kuri, tačiau, sit 
žmogum neturinti jokių giminingumo ryšių“, 

Bezdžionžmogį atmetus, evoliucijos teorijai 
nėra kitų dokumentų, kaip tik dvi geologinės 
mažlenos, iš kurių transformistai atstatė du 
pirminių žmonių tipus, jų pramintus „Ho- 
„mo Heidelbergensis ir Homo Neandertha- 
lensis“. Šičia laikas pastebėti, kad evoliu- 
"cijonistai, radę gyvių senienų, netiria, ar tie 
gyviai buvo sveiki, normalūs, ar liguisti išsigi- 
ai-pabaisos, moksliškai sakant — teratologi- 
i tipai. O tas klausimas kaip tik turėtų būti 


12 Revue des Revues, 1895 XII. 15. 
+ Boule, La transformisme, dans „Essai d'une som- 
catholigue“, Paris 1936, p. 183. 

pirmiausiai išspręstas, ypatingai tada, kai apibū- 
dinti geologinį laikotarpį ar nežinomą gyvių rū- 
šį teturime tik nedidelę griaučių dalelę.  Susi- 
pažinkime, tačiau, su tomis iškasenomis. 
Heidelbergo žmogaus (Homo Heidelbergen- 
sis) buvimas buvo evoliucijonistų paskelbtas 
1907 metais, kai Mauerio miestely, netoli Hei- 
delbergo, buvo rastas savotiškas žemutinis žan- 
dikaulis. Mokslininkai tuojau pradėjo ginčytis. 
Vieni sakė, kad tas žandikaulis priklausė mūsiš- 
kam žmogui, kiti — kad išnykusiai žmonių ra+ 
sei, kuri tik gretima dabartiniam žmogui bu- 
vusi. Iš tų žemesnio tipo žmonių, perėjęs dar 
nežinomus laipsnius, .gimęs mūsiškis žmogus. 
Šitą nuomonę gina P. Teilhardas, De Chardinas, 
Cuenotas ir jau mūsų minėtas Goury. Jie 
iarp savęs nesutinka, ar anatomišku požvilgiu 
tas gyvūnas tebebuvo dar žvėris su beatsiran- 
dančiomis žmogiškomis savybėmis, ar jau žmo- 
gus, bet dar įskiepytas, taip sakant, į gyvulišką 
kamieną. Goury laikosi šios paskutinės nuo- 
monės. Mauero žandikaulis išties labiau pana- 
šus į žmogaus. Jis ne tik neatsikišęs, kaip žmo- 
gui artimų gyvulių, bet ir iltiniai dantys ne lau- 
kan išvirtę, bet šiek tiek vidun pakrypę. Va- 
dinas, jame prognatizmo žymių nematyti. Nuo 
dabartinio žmogaus tipo skeleto tas žandikau- 
lis, tačiau, skiriasi. Jame nėra smakro iškyšulio. 
Be to, jis platesnis ir statesnės krypties. Smak- 
ro nebuvimu tas žandikaulis panašus į bezdžio- 

nių-gibonų, platumu ir aukštumu primena le- 
mūrų snukį. 

Būtų, pirmiausia, galima paabejoti, ar čia ne 
akromegalijos'* apraišką. Tasai organinis iškry- 
pimas ir mūsų laikais pasireiškia nėsaikingu 
žemutinio žandikaulio peraugimu. Bet jei tas 
kaulas būtų ir sveiko žmogaus, tai vistiek rei- 
kėtų prisiminti, kad nėt mūsų laikais pasitaiko 
žmonių bezdžioniškos išvaizdos, ir kad pats nor- 
maliausias žmogus, būdamas žinduolis, turi 
turėti bent kelias tos zoologiškos padalos sa- 
vybes. 

Prof. Boule iš rastojo žandikaulio išvaizdos 
spėja, kad tasai žmogus turėjo labai mažą go- 
murį ir todėl negalėjo skiemenine kalba kalbėti. 
Tačiau kiti rimti antropologai sako, kad liežuvis 
turėjo tiek vietos, kiek jos yra mūsų burnoj, ix 
kad dėl to Heidelbergo žmogus kalbėti galėjo. 
Tikro niekas nieko apie tai pasakyti negalės, nes 
liežuvio jau nebėra. Bet kad tasai žmogus ga- 
lėjo šnekėti, matyti ir iš to, jog mūsų vaikų go- 
murėlis taip pat dar neišaugęs tiek, kiek jis užima 
vietos subrendusiame žmoguje, o vis dėlto vai- 
kutis kalbėti moka. Kad tas žmogus šverkštė 
ir švepliojo — mes nė kiek neginčijame. Dėl 
žandikaulio pakilumo reikia pasakyti tiek, kad 


*14 Akromegalija — augimo sutrikimas, kada kurios 
nors kūno dalys užauga perdidelės. Boruta, Tarptaut. 
žodžių žodynas. 

Heidelbergo žmogaus žandikaulis tuo atžvilgiu 
panašus ir į kitas tos pačios rūšies iškasenas Iš 
vėlesniųjų klodų, kurias vis dėlto visi pripažįsta, 
kad tai žmonių liekanos. 

Iš to paties geologinio laikotarpio turime ir 
kitų iškasenų: Ehringsdorfo žandikaulį, rastą 
Vokietijoj, Piltdowno žmogų (Anglijoj), Šiu- 
Ku-Tieno žmogų (Sinanthropus), iškastą Kini- 
joj, Deniso skeletą, aptiktą Prancūzijoj, prie La 
Puy miestelio (Haute-Loire apskrity). Turime 
trumpai pažiūrėti, ką jie tikrai apie žmogaus 
kilmę paliudija. 

Ehringsdorfo žandikaulis mums nieko naujo 
nepasako. Jis labai sužalotas, tačiau iš likusių 
dalių matyti, kad jis lygus Mauero žandikauliui. 
Bendrai, šis žmogaus prognatizmas nedidesnis 
už dabar pasitaikančius tos ydos pasirodyrnus. 

Piltdowno žmogaus teturime tik kaukolę; ir 
tą pačią suskaldytą, tačiau tiksliai atstatytą. 
1912 metais ji buvo Dawsono dovanota Londo- 
no Geologinei Draugijai, kurios narys Wood- 
wardas pavadino tą kaukolę nešiojusį žmogų 
„Esanthtropus Dawsoni“. To mokslininko tvir- 
tinimu, jis buvęs seniai ieškomas gyvulys-žmo- 
gus, taip karštai trokšta vidurio grandis. Ta- 
čiau ir čia perdaug pasikarščiuota. Po dėmin- 
gesnių apžiūrėjimų ir nuodugnesnių tyrimų pa- 
sirodė, jog ta kaukolė, kaip ir kiekvieno iš 
mūsų, turi tik individinius savotiškumus. 
Štai ką rašo garsiausias mūsų laikų paleontolo- 

gas M. Boule: „Kaukolės dalys mums parodo, 
kad greičiausia pačiais pirmaisiais ketvirtinės 
gadynės laikais jau gyveno žmogus, kurio sme- 
genų kiaušas esmingai toks pat, kaip mūsų. Toji 
iškasena pasako, kad jo, žymiausis žmogus daug 
artimesnis istoriniam žmogui, nekaip tam, kurį 
vadiname „Homo Neanderthalensis“. Pagrindi- 
nės Piltdowno žmogaus žymės — esminės da- 
bartinio žmogaus žymės, ypačiai jo smegenų tū- 
ris toks pat, kaip daugumos dabartinių žmo- 
nių“"*, 

Apie Šiu-Ku-Tieno žmogų, rastą 1929—30 
metais netoli Pekino, sekdami žymiausių moks- 
lininkų nuomonę, turime pakartoti tą patį tvir- 
tinimą: jo panašumai su dabartiniu žmogum 
taip gausūs ir taip dideli, jog tuos palaikus rei- 
kia laikyti žmogaus griaučiais, ir daugiau nieko. 

Deniso skeletai yra trys: du suaugusių vyrų 
ir vienas jaunos mergaitės. Mergaitės kaukolė 
be mažiausios abejonės priklauso istoriškojo 
žmogaus tipui.  Evoliucijonistai norėtų tvirtinti, 
jog tas skeletas esąs naujesnių laikų žmogaus, 
bet kokio nors gamtos sukrėtimo palaidotas į 
senesnius žemės klodus. Norėtų, sakome, tvir- 
tinti, nes tai jų hipotezei naudinga būtų, bet ne- 
gali, neturi jokio rimto pagrindo. Kitų dviejų 
skeletų kaukolės kiek skirtingesnės, bet negali 
niekas tvirtinti, kad nevienodumai, pareiną la- 


“ M. Boule, Les hommes fossiles. Paris 1932. p. 172. 

biausiai nuo lyties skirtumo, esmingai skiria De- 
niso skeleto žmones nuo mūsų. O kadangi šios 
iškasenos laiko atžvilgiu stovi tarp Piltdowno ir 
Neanderthalio žmogaus, transformistai nebeten- 
ka nė mažiausio argumento tvirtinti, kad ką tik 
paminėtieji tipai nėra žmonės, bet tik bezdžion 
žmogiai. 

Jau ir nusibodę būsime su tomis iškasenomis. 
Tačiau dar vistiek turime paminėti vieną, pasku- 
tinį radinį, kuriuo gal labiausiai transformistai 
pasikliovė, norėdami gyvulišką žmogaus kilmę 
įrodyti. Tai Neandertalio žmogus. Vardas kilo iš 
kaukolės, rastos netoli Reino 1856 m. Iš pra- 
džių transformistams ji buvo didžiausia germė, 
bet paskui pasirodė, jog toji kaukolė skiriasi 
nuo žmogaus kaukolės tik šiais dalykais: veidas 
šio senžmogio turėjo būti negražus, gyvuliškas; 
antakių lankstos nepaprastai plačios, ant akių 
užgriuvusios; apatinis žandikaulis labai didelis 
ir sunkus; aukštutiniai jungiamieji kaulai ne sta- 
tūs, bet įžambiai išaugę. Panašių kaukolių bu- 
vo rasta Prancūzijoje, Ispanijoje, Italijoje, Rusi- 
joje, Palestinoje, Pietų Afrikoje. Nebereikalo, 
vadinas, girdėti mokslininkų tarpe kalbant apie 
Neandertalio rasę. Tačiau paskutiniu laiku tos 
kaukolės buvo palygintos su Tasmanijos bei Aus- 
tralijos gyventojų kiaušais, ir pasirodė, kad 
daug daugiau yra panašumo tarp tų dviejų tipų, 
negu tarp Neandertalio žmogaus ir bet ko- 
kios rasės bezdžionių, dabartinių, ar paleontolo- 

ginių. Kas ypatingai tuos pirmžmogius apibū 
dina ir juos nuo bet kurio gyvulio atskiria — 
tai smegenų talpa: apie 1600 kubinių centimetrų, 
vadinas, dusyk didesnė už bezdžionių ir didesnė 
net už dabartinių žmonių. Bet kas iš tų sme- 
genų, galės kai kas pasakyti, jei tas žmogus nė 
akmens dorai apsiklamdyti nemokėjo, laukinis 
buvo? Prašome atsargiau apie žmonių protin- 
gumą spręsti. Aure, į Neandertalio žmogų pa- 
našieji tasmaniečiai, kurių paskutinis atstovas 
mirė 1877 metais, buvo protingi ir gabūs, nors 
jų padargai nė kiek nebuvo ar vos-ne-vos te- 
buvo pramanesni už anų pirmžmogių titnagus. 
Taigi, turime pagirti karštą transformistą 
Boule už atvirumą, su kuriuo jis pripažino, kad 
„nors kažin kaip nemalonu mūsų savimylai, reikia 
pasakyti, jog mes perdaug dar dideli tamsuoliai, 
kad galėtume atsakyti į svarbiausią Huxleyo 
klausimą, kad pajėgtume patenkinti ir patiki- 
mai išspręsti mūsų kilmės problemą“. Kad 
niekas mus neapkaltintų šališkumu, mes ir šia 
paleontologijos pamoka išvadą išreikšime to pa- 
ties mokslininko žodžiais: „Mes dar, toli gražu, 
neturime duomenų tiksliai nustatyti svarbiausius 
žmogaus kilties momentus, pradedant už jį že. 
mesnėmis lytimis, jo pirmatakais. Mums dabar 
turimais dokumentais moksliškai įrodyti progre- 
syvinę gyvybės seriją visiškai neįmanoma““", 


19 Boule, Les hommes fossiles. Paris 1932, p. 452. 
“7 Boule, op. cit.. p. 450. 

Tačiau monistai, nors pasenusias nuomonės 
gina, atbuleikiais nenori prisipažinti esą. Hi- 
ckelio ir Darvino mokiniai ieško įrodymų, ieško 
pykdami, nerasdami. Kur beras, kad prieš savo 
pačių dėsnius elgiasi! Jei jie nuosakūs būtų, 
pripažintų, kad bezdžionžmogis ne tik niekada 
nebuvo, bet nė negalėjo būti. Akivaizdžiai tą 
parodo De Ouatrefages: 

„Darvinas parašė, kad pasikeitimai įvyko ne 
atsitiktinai ir ne bet kuria linkme. Pasikeitimai 
esą tvarkomi keičiamojo tipo santvarkos. Syk; 
pakeitęs savo organizmą tam tikra linkme, gy- 
vis galės dar pakitėti antraeiliuose dalykuose, 
bet jis visada išlaikys pradinio tipo žymes. Tai 
„patvaraus būdingumo“ dėsnis, kuris Darvinui 
padeda išaiškinti gyvių rūšių giminingumą ir jų 
daugeriopus santykius. To dėsnio dėka, sako 
Darvinas, gyvybė šakojosi taip, kad pirmųjų 
minkštakūnių vaikai buvo minkštakūniai, pir- 
mųjų stuburinių palikuonys buvo stuburiniai. 
Šis dėsnis Darvino teorijai yra pagrindinis. 

„Iš to dėsnio eina pirmoji išvada: du gyviai, 
priklausą nevienodiems tipams, gal ir yra kilę iš 
bendro, dar aiškiai nenusistovėjusio, neapsibū- 
dinusio protėvio, bet tikriausiai juodu nėra ne- 
tarpiškai vienas iš antro užgimę. 

„O bezdžionė ir žmogus kaip tik ir yra ne- 
vienodi, griežtai skirtingi tipai. Jų organai, tie- 
są, vienas kitą atitinka, bet jų sąrangos planas 
labai nevienodas.  Žmogūje jie taip sudėstyti, 

kad jis turi būtinai būti vaikščiotojas, o bez- 
džionėje — kad ji būtinai būtų laipiotoja. Šis 
anatominis ir mechaninis skirtumas yra pri- 
pažintas visų gamtininkų, net ir Huxleyo, vieno 
iš evoliucijonizmo tėvų, kuris, nusibraižęs greta 
žmogaus ir aukščiausių veislių bezdžionių ske- 
letus, dėmingiausiai juos žiūrinėjo tyrė ir turėjo 
pripažinti, kad tikrai taip yra. 

„Logiškai pritaikius Darvino „patvaraus bū- 
dingumo“ dėsnį, aiškiai pasirodo, jog žmogus 
negalėjo gimti iš jau charakterizuoto gyvulio, 
kaip bezdžionė, vistiek, ar toji bezdžionė su 
uodega, ar be uodegos. Gyvulys vaikščiotojas 
negali gimti iš laipiotojo. Tatai labai gerai su- 
prato ir Karolis Vogtas. Jis, tiesa, žmogų įskai- 
to į primatų tarpą, bet kartu ir nesvyruodamas 
pabrėžia, kad jau žemiausio tipo bezdžionės žy- 
miai pažangesnės už tą kamieną, iš kurio, kaip 
šakos, išaugo įvairūs tos šeimos tipai. 

„Vadinas, jei ir kaip gyvai nori išlaikyti esmi- 
nį darvinizmo dėsnį, žmogaus kilmę turi nukelti 
toliau už tobuliausią bezdžionę. To reikalo ver- 
čiamas, Hackelis žmogaus protėvio ieškojo pus- 
bezdžioniuose (lemūruose ir kt.). Bet ir tie žvė- 
rys — laipiotojai, taigi mūsų protėvio reikia eit 
ieškoti dar toliau. O tuojau už pusbezdžionių, 
Hackelio geneologija einant, stovi sterbliniai, 
kengūra ir Brazilijos sariga. Nuo kengūros iki 
žmogaus kelias labai ilgas, — niekas neginčys. 
Turėtų būti tarpinių tipų, ir ne vienas. Gyvoji 

gamta ir iškasenos turėtų mums bent tos evo- 
liucijos pėdsaką parodyti, bent vieną gairę ai- 
skleisti, bet gamta ir paleontologija tyli“““. 

Gyvąją gamtą ištyrus, išvesti žmogaus pro- 
tėvių kilmės liniją tiesiog neįmanoma. Tatai jau 
pripažįsta patsai Darvinas: „Niekas šiandien ne- 
galėtų parodyti, sako jis, kokia giminių gran- 
dine susidarė trys aukščiausios ir žmogui arti- 
miausios gyvulių klasės, būtent, žinduoliai, 
paukščiai, ropliai, ir iš kurios žemesniosios kla- 
sės, iš kiaupių ar iš žuvių ... Praeities tamsoj 
mes tiek teįmatome, kad visi dabarties stuburi- 
niai kilo iš vandeninio gyvio, panašaus į mūsų 
jūrių ascidijų lėlytes“. 

Darvino mokiniai daug drąsesni. Kas jiems 
gali uždrausti, anot Virchovo, „besišildant prie 
krosnies ir berūkant cigarą, braižyti gyvulių 
evoliucijos planus, kaip jiems patinka?“ Bet 
jei vienas rūko pypkę, ir kitas turi teisę ją dumti, 
jei vienam šitaip patinka gyvybės evoliuciją nu- 
statyti, kitam patinka kitaip. Paskui tarp vieno 
rūkytojo ir kito kyla ginčai. Nė vienas nenori 
nusileisti, nes tie ponai — smarkūs išdidėliai. 
O jei tarp tų pačių materijalistų atsiranda nuo- 
saikesnis žmogus, kaip Ženevos universiteto 
profesorius Karolis Vogtas, jis tokių niekų pri- 
siklausęs lieka priverstas štai ką pasakyti: 

„Ginčai apie žmogaus kilmę kitose kultūriu- 


18 Ouatrefages, Espėce humaine, p. 78—79. 

gose tautose nesmarkūs, bet Vokietijoj jie tikrą 
karą sukėlė. Spaustuvės šaudo bombarduoja 
brošiūromis, poezija ir net komedijomis, kuriose 
priešininkai vienas antrą gnaibo, kolioja, kol visi 
nenušneka į pūdymus. Frontai maždaug šitaip 
pasiskirstę: vienoj pusėj — generolas Hackelis. 
Jis šaukia, kad žmogus — tai Jo Malonės žiau- 
naburnio ir ascidijų vaikas, o Semperis ir jo ka- 
zokai nori iškovoti žmogui teisę vadintis žie- 
duotinių kirmėlių vaikaičiu“. 

Žmonėms visada patiko piautis, kad ir be 
reikalo, kad ir dėl tuščio maišo. Anglijoj kadaise 
buvo baltoji ir raudonoji rožė, Italijoj gvelfai ix 
gibelinai. Šiandien kovoja tarp savęs juodmarš- 
kiniai, rudmarškiniai, mėlynmarškiniai.  Vokic- 
tijos mokslininkai, gal dėl rasės grynumo, tebe- 
sikauja už žiaunaburnius ir kirmėles. Galima: 
daiktas, kad rytoj išgirsime, jog žydai — kir- 
mėlių vaikai, o mes — arijai — žiaunaburnių. 
Tačiau teatleidžia mums vokiečiai ar jų priešai 
nevokiečiai tokių teorijų skelbėjai: kol jūs mus 
juokinate — smagu, bet kad mes jums mokslo 
tikrybės autoritetą pripažintume — ne! 


Priešingai, sveikas protas, filosofija ir rimto 
mokslo duomenys mus verčia štai ką be baimės 
ir atodairų pakartoti: 

Tarp žmogaus ir gyvulio yra esminis, pri- 
gimties skirtumas. Gyvybės perėjimas iš jusli- 
nės formos į proto ir laisvės apraiškas išaiškina 

ne evoliucijonizmas, bet Dievo veiksmas, ne- 
svarbu, kokiu būdu, tarpiškai ar netarpiškai, jis 
pasireiškė. 

III 


ŽMOGUS IR GYVULYS 


Fizijologiniai žmogaus skiriamieji požymiai: dirksniai, 


rankos, įgimtų apsigynimo priemonių stoka. — Esminis 
žmogaus skirtumas nuo gyvulio: protas ir valia. — Proto 
pažinimo ir juslinio pažinimo skirtumai. — Nemedžiagi- 


nio proto apraiškos: sutartinė kalba, pažangumas, dro- 
vumas. 


Dvejopomis savybėmis žmogus skiriasi nuo 
gyvulio: fizinėmis ir psichinėmis. Pirmąsias 
nustatė lyginamoji fizijologija ir anatomija, ant- 
rosios kyla iš intelektualinių ir dorovinių ap- 
raiškų, kurių gyvuliuose, kaip pamatysime, nėra. 
Ir vienos, ir kitos paskatino mokslininkus ir fi- 
losofus parašyti labai įdomių puslapių. Mes 
turime šį klausimą pagvildenti nuodugniai, bet 
kartu labai suglaustai ir aiškiai. 

Grynai fizines žmogaus žymes galima su- 
vesti į tris: dirksnių sistemą, ranką ir apsigy- 
nimo priemonių stoką. 

Pati svarbiausia ir aiškiausia fizinė žmogaus 
skirtybė — tai dirksnių ir smegenų sistema, ku- 
rios žmoguje pasiekia aukščiausią lygmenį. Jau 

smegenų talpa ir sąranga leidžia spėti, kad čia 
slepiasi visiškai kitokia žmogaus viršenybe, tik 
ne vien fizinė. Galvos išvaizda ir stati jos pa- 
dėtis tą viršenybę paliudija dar vaizdžiau. 

Antroji skiriamoji žymė — ranka. Lengva 
pastebėti, — ir mes toliau aiškiau tai pabrėšime 
— kokie nuostabūs saitai jungia žmoguje protą, 
kalbą ir ranką. Kultūringas žmogus slepia tai, 
kas jame yra bendra su žemesniaisiais gyvuliais, 
drabužiais apdengia, bet, priešingai, jis kuola- 
biausiai atidengia veidą ir ranką, tarsi, instink- 
tyviai norėdamas pabrėžti, kad jis — mintimi 
ir veikimu pasaulio valdovas. 

Trečioji žymė — žmogus neturi puolamųjų ir 
apsiginamųjų ginklų, kaip kiti daug už jį mažes- 
ni gyvūnai. Jo dantys, nuoga oda, neišlavintas 
instinktas nepalyginamai silpnesni už gyvulių ir 
apsigynimui netikę, pavojui išvengti nepakanka- 
mi. Jau senasis Plinijus'? pasiskundė, kad „gam- 
ta kitus gyvius visais gyvybės ir plėtros reikme- 
nimis aprūpino, aprėdė, apšarvavo, apginklavo,— 
tik žmogui pamote pasirodė—pametė nuogą ant 
nuogos žemės (nudus in nuda humo)“. Gim- 
damas žmogus — didžiausias vargšas, o turi 
tapti vyriausias gamtos valdovas. 

Fizinių, anatominių ir fiziologinių žmogaus 
skirtumų, kurie jam suteikia pirmąją vietą gy- 


*9 Mirė užtroškęs nuo prasiveržusio Vezuvijaus ug- 
niakalnio garų 79 m. Kristui gimus. 

vūnų tarpe, niekas iš gamtininkų paprastai ne- 
ginčija. Tačiau kai kuriems iš jų tos savybės 
leidžia žmogų įskaityti į „atskirą šeimyną, pir- 
mąją primatų eilę, kuri savo ruožtu yra pirmoji 
žinduolių klasės“ (Topinard). Mes ne tos iš- 
vados ieškome. Pagaliau ne tos išvados ieško 
ir visa žmonija, kuri tebekartoja Goethės ir 
Aleksandro Popeo paleistą šūkį: „Kelią žmo- 
guil“ 

Tikrai esminį skirtumą, neperžengiamą ter- 
peklį tarp gyvulio ir žmogaus sudaro dvi pii- 
minės jo galios: protas ir laisvė. Joks medžia- 
ginis pakitėjimas ir bijologinė evoliucija negali 
per tą tarpeklį permesti liepto. Tų galių buvi- 
mą, jų esmę ir savybes įrodo tūkstančiai faktų, 
ne tik kasdienine patirčia pastebėtų, bet griež- 
tai moksliškai patirtų, su panašiomis gyvuliuose 
pastebėtomis apraiškomis palygintų ir netiesio- 
ginai patvirtintų net tų mokslininkų, kurie ne- 
nori pripažinti esminio skirtumo tarp gyvulio ir 
žmogaus. O jei yra faktai, tai reikia surasti 
jų priežastis, ir jiems proporcingas, išsamias prie- 
žastis, — tokias, kurios pilnai galėtų visas pro- 
to apraiškas ir visus laisvos valios faktus su- 
vokti ir išaiškinti. Parodyti faktus ir nustatyti 
jų priežastis — štai koks šito mūsų skyrelio 
metodas. 

Kad būtų lengviau išaiškinti, atskirkime 
šiam reikalui pažinimą nuo proto. Pažinimas 
— bendra gyvių savybė. Ją turi gyvulys ir žmo- 

gus. Protas — jau visiškai skirtingas dalykas. 
| Protu mes suprantame galią iškelti aikštėn pa- 
| „žinimu kai kurias daiktų savybes, nekreipiant 
| dėmesio į kitas, kaip apibendrinti, išrasti, su- 
vokti dėsnius, pirmines tiesas ir nemedžiagines 
tikrybes: būtį, esmę, priežastį, vieningumą, sti- 
dėtingumą, tiesą, gėrį, grožį, laiką, erdvę; 
visumą, beribę. Protas yra esminė laisvės, at- 
sakingumo, dvasingumo, nemirtingumo  są- 
lyga. Proto negalima suskaldyti į dalis, nega- 
lima jo išaiškinti kaip žemesnių, medžiaginių 
galių sumos. Juo labiau negalima jo įrodyti sme- 
genų ar kitų organų veikimo padarinių esant. 
Jis vienas esmingai skiria žmogų nuo gyvulio. 

Žmogus kartu su gyvuliu turi juslinį pažini- 
mą. Ir aš, ir gyvulys — abu pažįstava šį medį, 
aną balsą, šitą reikalą, aną skausmą. Į tą pa- 
žinimą įeina ir atmintis, kuri išlaiko įspūdžius, 
juos reikiamu laiku atnaujina ir juos įvairiai tarp 
savęs susaisto. Juslinis pažinimas pilnai išaiš- 
kina visas apraiškas, dažnai labai įdomias, dėl 
kurių mes kartais netiksliai pasakome: „Žiūrėk, 
koks tas gyvulys protingas!“ 

Prancūzų humanistas Montaigne juokauda- 
mas kartą pasakė, kad, proto pajėgumu labiau 
skiriasi šis žmogus nuo ano žmogaus, negu šis 
žmogus nuo ano gyvulio“. Evoliucionizmo ša- 
lininkai tą nerimtą juoką pasiskyrė savo šūkiu. 
Jie paima ketvirtinės gadynės žmogų, be jokio 
mokslinio pagrindo lygina jį su dabartiniais af- 

rikiečiais ar Amerikos indėnais ir abejus dar ly- 
gina su gyvuliais, kurie išrodo išmintingesni. 
Iš to palyginimo jie tariasi galį padaryti išvadą, 
kad iš proto, mąslumo pusės didesnis yra tar- 
pas tarp genijaus ir laukinio, negu tarp lauki- 
nio ir šimpanzės ar gorilos. 

Užmiršta tie ūmaus būdo mokslininkai du 
dalykus, kurių niekados nereikėtų užmiršti: 
1) kad žmogaus proto pajėgumo laipsnis turėtų 
būti tiriamas visomis kryptimis, ne kuria nors 
viena, pavyzdžiui, pramanumu pabūklus gamin- 
tis; 2) kad kvailiausias žmogus parodo veiks- 
mų, kurie prašoksta paties tobuliausio gyvulio 
išgales. Šį paskutinį tvirtinimą mes tuoj plačiau 
išreikšime ir nuodugniai įrodysime. Tačiau tuc 
tarpu sutikime, jog pasitaiko, sakysime, vienas 
antras laukinis žmogus taip nusmukęs ar išsi- 
gimęs, kad proto pas jį nė žymės nematyti. Jei 
tokių tipų ir atsirastų, kas vis dėlto ne visiškai 
tikrai įrodyta, tai iš vieno antro atvejo, pasitai- 
kiusio dėl paveldėjimo, ligos, ar nelaimės, dai 
nebūtų logiška daryti jokių išvadų apie žmo- 
gaus prigimtį ir galią bendrai. Protas gali būti, 
taip sakant, uždžiūvęs ir dėl nelavinimo ar dėl 
kokių kitų negandų neveikti ar blogai veiki, 
bet protas kaip galia tokiame žmoguje tebėra. 
Tatai taip yra aišku, kad iš ketvirtinės gadynės 
žmogaus ar iš laukinio žmogaus gimsta protin- 
gas, pažangus, sukultūrinamas, o kartais net ge- 
nijalus žmogus. Kas kita su gyvuliais. Gyvulį, 

jo vaiką ir vaikų vaiką kultūrink kaip nori—at- 
simuši į geležinį vienodumą. Gyvuliai visi to pa- 
ties lygio; pažangos nė iš vieno iš jų nesulauksi. 
Proto, kuris mąsto, kuris apibendrina ir daro pa- 
žangą, niekada jame neaptiksi. Tarp žmogaus, 
koks jis bebūtų, ir gyvulio, nors ir gudriausio, 
visada bus toks pat santykis, kaip tarp bet ko- 
“| kios kokybės ir nulio, kitaip tariant — visada 
| bus neperžengiama bedugnė. 

Antroji galia, Kuri žmogų skiria nuo gyvu- 
| lio — tai laisvė, lygiai kaip ir protas, neišvedama 
iš kitų, žemesnių galių. Bossuetas labai teisin- 
gai nustato jos kilmę ir esmę šiais žodžiais: „Iš 
mąstymo galios mumyse gimsta naujas prad- 
muo, laisvė. Dvasia, proto dėka iškilusi aukš 
čiau medžiaginių daiktų, nesiduoda jų įspūdžių 
valdoma, bet palieka laisva ir tuos daiktus val- 
“do. Mūsų dvasia pasirenka tuos įspūdžius, ku- 
rie jai patinka, svarsto tiria tik tuos, kurių ji 
nori, ir naudojasi tais daiktais taip, kaip jos pa- 
čios nusistatyti tikslai įsako“*?, 

Ilgai trukusių ir tebesitęsiančių įvairių sro- 
| Vių mokslininkų ginčus apie protą ir laisvę, mes 
čia negalime plačiai nupasakoti. Tai specijali 
“psichologijos sritis. Pasitenkinsime tik ben- 
“| drais bruožais. 

Apie praeitojo šimtmečio pusę mokslo pa- 
saulį buvo užvaldžiusi vadinama reakcijos 


?9 Bossuet, De la connaissance ch. V. Š6. 

psichologija arba psicho-fizijologija, kuri buvo 
pasišovusi įrodyti, kad bet kurios psichinės 
apraiškos priežastis ir pradžia glūdinti kuriame 
nors gamtos mokslo, fizijologijos dėsnyje ar pa- 
skirų organų veikime. Fechneris, Helmholtzas 
ir Wundtas — garsiausi tos psichologijos mu- 
kyklos tėvai. Tačiau devynioliktojo šimtmečio 
gale, kritiškiau bandymus pravedus, pasirodė, 
kad idėja ir pasirinkimas (taigi—laisvė) eksperi- 
mentiniais metodais negali būti išaiškinami. 
Buvo pastebėta ir pripažinta, kad pritaikant fi- 
zikos, bijologijos ar fizijologijos dėsnius, nega 
lima apčiuopti ir sugauti to, kas idėjoj ir lais- 
vame veiksme yra nesudėtingo, dinamiško, ko- 
kybiško, kitaip sakant — esmingo. Pasirodė, 
kad psichinis gyvenimas pasireiškia visai nau- 
joj, aukštesnėj plotmėj, ir vyksta savotišku, nuo 
medžiagos nepriklausomu mastu, gamtos moks 
lams nesuprantamu būdu. Tatai jau pripažino 
ir evoliucijonistas Dubois-Raymondas. Psicho- 
logija nuo to laiko pakrypo nauja, Diltheyo ir 
Husserlo nustatyta krytimi — savistabos arba 
introspekcijos linkme. Šios pakraipos psicho- 
logija stengiasi išaiškinti žmogaus minties ir 
laisvės fenomenus kartu su juose glūdinčia pras- 
me ir tikslingumu. Senosios mechaninės 
psichologijos šalininkai naująją srovę sutiko la- 
bai nedraugiškai, berods, su smarkiu pasiprieši- 
nimu. Kurį laiką juodvi smarkiai kovėsi, kol 
pagaliau, laimėjo naujoji psichologija. Ji įsiga- 

lėjo net ir Jungtinėse Valstybėse, kur fizijolo- 
ginė arba behavijoristinė“" psichologija ypatin- 
gai buvo įsigalėjusi. Europos vakaruose šian- 
dien psicho-fizinė psichologija visiškai ne ma- 
doj. Tiesa, kai Europoje Kūlpe pradėjo nauju 
ne behavijoristiniu metodu tirti minties eigą, 
Wundto mokiniai užprotestavo, bet naujosios 
srovės psichologų Biklerio, Acho, Messerio, 
Lindworskio pasiekti rezultatai galutinai sumušė 
jų materijalistines pretenzijas. Pastebėtina, kad 
ir Freudo pasąmonės, arba gelmių, psichologija, 
kuri iki šiol rausėsi ieškodama fizijologinių prie- 
žasčių ir gamtinės žmogaus dvasios apraiškų 
kilmės, padarė tą pačią pažangą: Šiandien Alfrc 
das Adleris jau tiria pasąmonės siekinį ir tiks- 
lingumą“*. 

Vadinas, šiandien psichologijos mokslas jei 
ir ne visada aiškiai pripažįsta dvasią „tai vis dėl- 
to pasako, kad medžiaginiais pradmenimis ir 
organiniais vyksmais mintis ir laisvė neišaiš- 
kinama.  Galėtum tuo mokslo pripažinimu ir 
pasitenkinti, bet geriau patys bent greitosiomis 
padarykime vieną antrą tyrimą. 


2! nuo angl. behavior — elgesys = Amerikoj kilusi 
psichologinė srovė, visą augalų, gyvulių ir žmogaus elgesį 
aiškinanti refleksais. Boruta, Tarptaut. žodžių žodynas. 
Kaunas 1956. 

22 Žr. Joseph Ternus, Y a-t-il une ame? — Essai 
d'une somme catholigue. Paris 1936, p. 196—216. 

Štai prieš mus stovi gyvulys ir žmogus. Bet 
koks įspūdis, gautas pojučius paerzinus, ir vie- 
name, ir kitame pasiekia smegenis ir iššaukia re- 
fleksą, kitaip sakant, fizijologinį, nesąmoningą 
raumenų ar organų reagavimą. Gyvulyje kiek- 
vienas paerzinimas fatališkai iššaukia atitinkamą 
refleksą, kurį mokslas gali skaičiuoti, nustatyti 
jo pajėgumą, tvermingumą, bendrai — gali jį 
numatyti ir jo vyksmą aprašyti. Žmoguje re- 
fleksas neišvengiamumo jau neparodo. Žmogus 
— laisvas, ir dėl to jis pajėgia įspūdžio su- 
keltą refleksinį judesį sulaikyti, pakeisti. Ki- 
taip sakant, jis gali suvaldyti gamtines sme- 
genų virpėjimo pasėkas. Jis nėra veikiamas me- 
chaninės galios, kaip atomas, arba fizijologinio 
dėsnio, kaip gyvulys. Be abejonės, fizijologi- 
nių galių jis nesunaikina, bet gali jas tvarkyti, 
kitur nukreipti, sulaikyti, net jas perkeisti. Į 
smegenų paerzinimą, kuris turi iššaukti skausmą 
ar pyktį, žmogus gali reaguoti, ir iš tikrųjų kar- 
tais reaguoja priešinga išraiška: persiveikimu, 
ramumu, džiaugsmu, šypsena. Užtenka pažiū- 
rėti į save ir už savęs: tuo tarpu kai, peilį pa- 
jutęs, gyvulys negali neparodyti jo jaučiamo 
skausmo, žmogus, nors ir labai atsilikęs būtų, 
kaip, pavyzdžiui, laukinis belaisvis, priešo peiliu 
galvą raižomas, nugali skausmą ir tokiu būdu 
pareiškia panieką savo piktadariui, parodo savo 
viršenybę. 

Iš čia matyti, kad gyvulio dvasia — fizijolo- 

ginių jėgų apraiška, o žmogaus dvasia yra ne- 
priklausoma, savita esybė. 

Skiriamųjų, pagrindinių žmogaus pradmenų, 
laisvė ir proto esmė ir nemedžiagiškumas dar 
labiau paaiškėja, pažvelgus į kelis išviršinius ir 
vidujinius žmogaus veiksmus, kurie leidžiasi bet 
kieno ir bet kada tiriami ir kurių parodymai dėl 
to turi didžiausią, neužginčijamą vertę. Tos 
grynai ir imtinai žmogiškos, ne iš medžiagos 
pareinančios apraiškos ir galios yra šios: su- 
tartinė kalba (mimika, žodis, raštas); sugebėji- 
mas išrasti, tobulėti, daryti pažangą; dorovinė 
sąžinė, atskyrimas tai, kas žmogaus veiksmuose 
gera ir negera; estetikos jausmas, arba atskyri- 
mas to, kas gražu; Dievo idėja, supratimas to, 
kas yra dieviška ir kas įeina į Dievo sąvoką. 
Plačiau mes pagvildensime pirmųjų dviejų rūšių 
apraiškas; nes jos lengviau yra pagaunamos mū- 
sų pažinimo priemonių, ir be jokio vargo duo- 
dasi ištiriamos akylu, kritiškų stebėjimu. 

“Pirmiausiai priminsime, kad kai kurie iš ma- 
dos išėjusios pakraipos psichologai tvirtino i“ 
gyvulius savo kalbą turint. Tas tvirtinimas gali 
būti ir teisingas, jei tiktai jį teisingai suprasime, 
Su kalba tas pat kaip ir su protu. Girdėjomc 
jau, kad kas-ne-kas ir protą nori gyvuliams pri- 
pažinti. Tačiau mes parodėme, kad ne tas pats 
yra juslinis pažinimas, kas protas. Čia taip pat 
tas pats: ir gyvuliai garsais pasako, ko nori, bet 
ta jų kalba yra instinkto išraiška, o būdama in- 

stinkto kalba, ji yra įgimta, vienoda, nepakei- 
čiama, paskirus jausmus išreiškianti. Žmogaus 
kalba, priešingai, yra dirbtinė, sutartinė, ženkli- 
nė, pakeičiama. Su ja žmogus išreiškia ne tik 
jausmą, kaip gyvulys, bet ir mintį. Ir tokie po- 
zityvistai, kaip Littrė ir Robinas buvo priversti 
pripažinti, kad dirbtinė, sutartinė kalba gali būti 
tik ten, kur yra ir abstrakcija?“ ir apibendrini- 
mas, kur yra įstebėjimas, kad viena ar kelios 
savybės tam tikrai dalykų grupei yra bendros. 
Tuodu mokslininkai toliau pripažįsta, o su juo- 
dviem ir šimtai kitų pozityvistų, kad šitokius 
veiksmus sugeba atlikti tiktai žmogaus protas. 
Žmogaus kalba rodo, kad jis sugeba įgyti ben- 
dras, universalines idėjas, o tas idėjas įgyti rei- 
kia laisvės, galios laisvai pasirinkti. Gyvulys, 
išreikšdamas bliovimu, cypimu, lojimu ar kitais 
ženklais savo pojučių įspūdžius, nežino, kad jis 
juos išreiškia. Priešingai, žmogus, išreikšdamas 
savo mintį, nori ją išreikšti ir žino, kad ją iš- 
reiškia. Savo patirtyse gyvulys nepagauna idė- 
jos aš, nesučiumpa savo vidujinės veiklos. Ki- 
taip sakant, gyvulys turi sąmonę, bet ne savo pa- 
ties sąmonę. 

Toliau, tarp gyvulio kalbos ir išreikšto da- 
lyko yra būtinas, neklaidus, esminis ryšis. Gy- 


23 Atotrauka, proto veiksmas, kuriuo iš dviejų arba 
kelių susijusių dalykų teimamas dėmesin vienas. Boruta, 
Tarpt. žodžių žodynas. 

vulys nesugeba, fizijologiškai nepajėgia meluoti. 
Tik žmogus gali, kaip matėme, laisvai suvaldyti 
refleksą, smegenų ar dirksnių paerzinimą ir jų 
išlaukinę išraišką. Jis gali išreikšti kitokius 
arba net priešingus jausmus, negu iš tik- 
rųjų jaučia. Čia kaip tik ir pasireiškia toji žmo- 
gaus laisvė, kuri jam leidžia sukurti dirbtines 
kalbas, susidaryti sutartus ženklus.  Anatomi- 
nis ar fizijologinis pajėgumas tarti skiemenis 
yra tik antrinė sąlyga, ne esminga ir ne būtina, 
nes kalbėti žmogus gali ne tik žodžiu, liežuviu, 
bet ir akimis, piešdamas, rašydamas, judėdamas, 
rankomis mostiguodamas. 

"Būdama instinktyvi, įgimta, fizijologinė, 
gyvulio kalba nesikeičia, netobulėja, nedaro pa- 
žangos. Kiekviena rūšis turi savo įgimtą būdą 
pojūčių įspūdžius reikšti, ir tas būdas amžinai 
ir visur tas pats. Atvirkščiai, žmogaus kalba, 
būdama laisvo susitarimo padarinys, yra ir vi- 
sada bus iš esmės nepastovi, pakeičiama.  Ži- 
nome, kiek yra įvairių įvairiausių kabų pasau- 
lyje. Net ir labiausiai atsilikusios, negabios pri- 
mityvios tautelės, kaip išmirę Tasmanijos gy- 
ventojai, anot materijalistų, artimiausi gyvu- 
liams““, kalbėjo įvairiomis kalbomis ir davė tik- 
rai įdomių įnašų lingvistikai. Yra žinoma, kad 
tasmaniečiai, mokslininkų surinkti iš įvairių jų 


24 Sir John Lubbockas sako, kad keliautojai abejo- 
davę, ar tasmaniečiai protingi tvariniai, ar ne. 

gyvenamos salos vietų, kalbėjo aštuoniolika 
kalbų!“ Taigi, vienoj pusėj turime maželytę 
tautelę, labai įvairiai savo norus ir jausmus reiš- 
kiančią, kitoj nesuskaitomai gausias ir plačiau- 
siai pasklidusias gyvulių rūšis, kurių kalba vi- 
sada ir visur vienoda. Vienoj pusėj yra protas 
ir laisvė, antroj — omė, instinktas, uždarytas 
geležiniame fizijologijos kalėjime. 

Kabų istorija parodo tą pačią tiesą. Se- 
niausioji pirminė epocha mums duoda žodžių 
kamienus, kurie išreiškia atitrauktas abstrakti- 
nes sąvokas. Jokio perėjimo iš grynai juslinio 
šauksmo ar švilpavimo į skiemeninę kalbą lin- 
gvistika neranda. Iš pat pradžių žmogaus žodis 
yra ženklas, priemonė mintį išreikšti. Kad gar- 
sas galėtų turėti aiškų sąryšį su bet kokia min- 
timi, reikia, kad toji mintis išreikštų patsarią, 
esmingą, visuotiną daikto ar apraiškos savybę. 
O kas moka daikte ar apraiškoje suvokti, kas 
yra esminis, bendras, nepamainus požymis, nuo 
to, kas yra tik prietapas, kas yra tik paskira, 
pėreinama, — aiškiai parodo ,kad jis turi ne 
juslinį, bet dvasinį pažinimą, pajėgiantį abstra- 
guoti ir apibendrinti, aiškiau sakant — mąs- 
tyti“". Šakniniai žodžiai ilgainiui gali daugiau 
ar mažiau pakitėti, gauti įvairias priesagas daik- 


25 De Guatrefages, Hommes fossiles et hommes sau- 
vages, p. 330. 
26 Card. Mercier, Psychologie, n. 185. 

to ar veiksmo antspalvius geriau pabrėžti, bet 
esme žmonių kalba visada buvo ta pati: sutar- 
tinių ženklų, abstraktinių sąvokų kalba. Pakai- 
tų, priesagų, fleksijų istoriją galima aiškinti iš 
dalies ir darvininiais veiksniais, kaip gamtine 
ar dirbtine atranka, paveldėjimo ar geografinės 
aplinkos ir kitomis įtakomis. Bet žmogaus kal- 
bą laikyti vien tik gamtos mokslų šaka, sakyti, 
kad jinai tiktai fizijologinė apraiška, kaip mate- 
rijalizmo paveikti tikino Max Milleris, Dar- 
mesteteris, Hovelacgueas — didelė klaida, šian- 
dien ir pačios lingvistikos pripažinta. Taip, pa- 
vyzdžiui, žymiausis prancūzų kalbininkas ir mi- 
tologas Mykolas Brėal (1832—1915) aiškiai pa- 
tvirtino, kad kalbų morfologinės pakaitos vyks- 
ta vadovaujant ne mechaniniams ar fizijologi- 
niams veiksniams, bet laisvos valios ir proto 
dėsniams. 

Užsiminę apie kalbą, palietėme ir bendrai 
žmogaus pažangumą, jo sugebėjimą išrasti, tobu- 
lėti, tobulinti, vienu žodžiu — kultūrėti. Tai kita 
apraiška, aiškiai įrodanti žmogaus protą ir lais- 
vę. Ją turime nuodugniai pagvildenti, 

Bossuetas sako, kad išradimus gimdo du 
veiksniai: mąslumas ir laisvė. Mes pastebime 
savo potyrius, palyginame tuos potyrius su 
mums juos pateikusiais daiktais ar apraiškomis, 
paskui ieškome jų priežasčių. Kitaip sakant, 
mes suvokiame ir galvojame, iš vienos tiesos 
pereiname į kitą. Ir vos tik mes šiuo keliu 

nužengiame pirmąjį žingsnį — mūsų pažangai 
atsiveria neriboti akiračiai, nes mūsų sprendimai 
turi tą savybę, kad, vieni kitais pasiremdami, 
jie kyla ir kyla į naujas išvadas, naujus laimė- 
jimus. Mes nuolat mąstome mūsų mintis... 
Todėl labai klysta tie, kurie, norėdami pripa- 
žinti gyvuliams protą, nori paskui tą jų protą 
apriboti. Sakyti, kad gyvulys gali suprasti, bet 
kad tik iki tam tikro taško jis pajėgia savo 
sprendimais pakilti—didelis prieštaravimas, nes 
vienas sprendimas gimdo kitą, ir dėl to gyvulys 
galėtų iki bet kokios sąvokos pakilti, jei tik jis 
pajėgtų perlaužti savo gyvuliškumo liniją““. 

Bossueto pastaba — genijali. Jei kregždutė, 
prisižiūrėjusi, apsimąsčiusi, išmoktų lizdelį suk- 
tis kaip zylė, o zylė kaip kregždutė — niekas 
juodvi toj pirminėj pažangoj daugiau nesulai- 
kytų. Jei tik juodvi perlaužtų tą stingrią tie- 
siąją liniją, nebūtų jokios kliūties kad ir labai 
iš lėto, bet nuolatos ir visados tobulėti. Jei gar- 
vežys pats iš savęs pajėgtų iš vėžių išeiti — su- 
die būtų medžiagos inercijai! 

„Žmogus, pajėgdamas spręsti, galvoti, susi- 
darė planą. Paskui susirado tinkamą medžiagą 
ji įvykdyti, sukurti. Jis tokiu būdu pasigamino 
įrankius, išsigalvojo ginklus. Iš lengvo jis per- 
mainė žemės išvaizdą. .. Po šešių tūkstančių me- 


27 Bossuet, De la connaissance de Dieu et de soi- 
mėme, ch. V, $ 8. 

tų stebėjimo ir mąstymo, žmogaus dvasia neiš- 
seko, pramanumas neišsibaigė. Jis tebeieško ir 
teberanda, tebemąsto ir tebeišranda““. Frank- 
linas žmogų pavadino gyvuliu, kuris pasidirba 
sau įrankių. Ta definicija yra gilesnė, negu iš 
pradžių gali išrodyti. Įrankis, nors labai pa- 
prastas ir netobulas, pagimdė preistorijos moks- 
lą. Įrankis — žmogaus liudininkas. Ketvirti- 
niame laikotarpyje, yra randami pirmieji įran- 
kiai, randamas ir pirminis žmogus. Nerasi nė 
vienos laukinės tautelės, kuri nemokėtų nors ke- 
lių įrankių pasigaminti. Kurį laiką buvo ma- 
noma, kad Tasmanijos aborigenai neturėjo net 
jokio žvejybos įrankio, kad vienintelis jų gin- 
klas buvo pasmailintas viename gale pagalys. 
Keliautojai. buvo pripasakoję, kad tasmaniečiai 
nemokėtų ugnies susikurti, jeigu jinai užgestų““. 
Jei tatai ir būtų tiesa, vien tiktai sugebėjimas nu- 
sismailinti pagalį ir pasidaryti iš jo iešmą, su- 
pratimas ugnies reikšmės ir mokėjimas ją išlai- 
kyti jau labiau negu pakankamai įrodytų, kad 
jie turi protą ir esmingai skiriasi nuo gyvulių. 
Bet Ouatrefages tas pasakas patikrino ir pasiro- 
dė, kad jos — gryna melagystė. Taip, saky- 
sim, akylesni tyrinėtojai pastebėjo, kad tasma- 
nietės moterys, norėdamos išbaidyti sarigas 
(sterblinius šeim. gyvulėlius), kurie kartais la- 


28 Bossuet, I. c. 
29 J. Lubbock, Cook, Dove. 

bai aukštai šakose slapstosi, kopdavo į medžius 
pasigelbėdamos virve, traukiama pagal tą patį 
dėsnį, kuriuo veikia ir kultūringosios Europos 
keltuvai. Užkopusios, jos akmeniniais kirvukais 
kapodavo žievę. Visa tai yra ilgo galvojimo ir 
ilgos eilės sprendimų išdava. Tatai parodo, kad 
tasmaniečiai suprato tikslą, kurį galima pasiekti 
daugeriopomis priemonėmis. Toliau iš jų elge- 
sio matyti, kad jie suvokė ryšį, jungiantį tikslą 
su priemonėmis. Matyti ir sprendimas, matyti, 
kad juose buvo jėgų ir gabumų, tinkamų užbrėž- 
tąjį tikslą pasiekti pasirinktais būdais. Visi tie 
veiksmai yra paremti bendrais sprendimais, kurie 
yra ne kas kita, kaip apibendrintų, abstrakčių 
sąvokų sugretinimai, palyginimai, o savo ruožtu 
apibendrintas abstraktines sąvokas gali duoti tik 
tokia galia, kuri prašoksta laiką, erdvę, medžia- 
ginius individinius požymius ir konkrečias, ne- 
tarpiškai patiriamas sąlygas. . 

Dabar persikelkime į gyvulių pasaulį. Su- 
stokime ties pačiais gudriausiais gyvuliais ir iš- 
tirkime, ar bent apie vieną iš jų galima ištisai 
pasakyti tą pat, ką mus privertė pripažinti atsi- 
likę ir išsigimę tasmaniečiai. Štai, pavyzdžiui, 
ką De Cherville pasakoja apie labai gudrų gri- 
fonų veislės medžioklinį šunį. Jis buvo toks 
gudrus, jog žmonės stebėdamies sakydavo, kad 
jam tik kalbos trūksta, ir daugiau nieko. Bijo- 
davęs labai šalčio ir dėl to labai mėgdavęs prie 
ugnies šildytis. „Šaltesnėmis dienomis, pasa- 

koja jis, aš prieangyje pastatydavau lempą ir vi- 
siškai čia pat atnešdavau krūvą smulkių skied- 
rų. Reikėjo tik pristumti vieną iš tų skiedrelių 
prie liepsnos — ir būtų užsikūrusi graži ugnelė, 
kurią mano šuo taip godžiai mėgo. Stebėjau, 
ką jis darys. Kaip paprastai, jis atėjo, atsitūpė 
prie lempos, ir drebėdamas per kelias minutes 
liūdnai žiūrėjo į vos bespinksinčią liepsnelę. Ma- 
tydamas, kad niekas neišeina, pakilo ir, nudū- 
linęs į kampą, tenai atsigulė. Bet, nė minutei 
nepraslinkus, jis vėl sugrįžo prie lempos ir atsi- 
tūpęs dar liūdniau į ją žiūrėjo. Mintis pristumti 
skiedrelę prie lemputės neatėjo jam į galvą, nors 
aš, norėdamas jam padėt smegenis pralaužti, po 
kelis sykius paimdamas jo koją parodžiau, kokį 
gražų laimėjimą jis galėtų pasiekti, pakeldamas 
tiktai savo leteną ir prikišdamas prie liepsnos 
skiedrą. Bet toks sudėtingas (sprendimo) veiks- 
mas gyvulio protui neįmanomas““". 

Senoji behavijoristinė psichologija mėgdavo 
didžiuotis gyvulių gudrumo bandymais“! ir tikė- 
davosi vieną gražią dieną pajėgsianti suvesti į 
bendrą formulę gyvulio ir žmogaus protą. Bet 
jau Williamas Jamesas įspėjo, kad tas sugreti- 
nimas labai nerimtas, ir kad kalbėti apie žmo- 


*0 Le Temps, 1875.1.11. 

*! Krall ir kiti skelbė, kad, pav., arklys Mohamedas 
moka išspręsti labai sunkius algebros uždavinius, šunytis 
Van sugeba pasirinkti jam gardžiausių pietų sąrašą, ir 
kitokių niekų, iš kurių šiandien mokslininkai tik juokiasi. 


2653 


gaus ir gyvulio proto tapatumą — nemoksliška. 
Šiandien mes, matydami šimpanzę važiuojant 
dviračiu ir valgant su peiliu ir šakute, nesistebi- 
me ir nesakome, kad tai proto apraiška. Su- 
prantame, kad tai dresūros išdava, daugiau nie- 
ko. Kiek rimčiau gali priversti pagalvoti nauji 
K6hlerio bandymai Tenerifos eksperimentų sto- 
tyje. Tas mokslininkas pastebėjo, kad gudriau- 
sioji bezdžionė, vardu Sultonė, nepasiekdama su 
pagaliu bananų kekės, po ilgų šokinėjimų dryk- 
čiojimų sugriebė porą bambuko lazdų, sukišo 
jas vieną į kitą ir tokiu būdu nugalėjo nelemtą 
atstumą, skiriantį ją nuo vaisių, dėl kurių taip 
ilgai turėjo seilę varvinti. Ar čia ne praktiškas 
veiksmas? Koglerio mokinys Juozas Ternus“* 
užprotestavo, kad jo gerbiamas mokytojas nic- 
kada iš tų bandymų rezultatų nepadaręs išva- 
dos, jog gyvuliai turi žmogišką, nuo medžiagos 
nepriklausantį ir ją prašokstantį protą. Tai 
viena. O antra, reikia pastebėti, kad pats K6hle- 
ris parodė, jog bezdžionės gali prisižiūrėjusios 
įgyti naujų papročių ir juos kitas bezdžiones iš- 
mokyti, bet tą naujybę jos moka pakartoti tik 
lygiuose ar panašiuose atvejuose. Bet kuomet 
sąlygos nors ir ne esmingai, bet tiek pasikei- 
čia, kad optinė situacijos išvaizda nežymiai ki- 
tokia išrodo, šimpanzė jau nieko neišmano. 


32 Y-atil une ime? — Essai d'une somme catho- 
ligue. Paris 1936, p. 217. 

K6hleris tatai pats pastebėjo, aprašė ir išaiškino. 
Šiuo atveju, kaip matome, bezdžionės gudrumas 
esmingai nesiskiria nuo bitės gudrumo.  Žino- 
me, kad bitė yra didelė matematikė ir inžinierė: 
su medžiagos ir erdvės minimumu ' ji pasiekia 
dideliausią patogumą ir talpą. Tačiau su visa 
savo geometrija bitė nepastebi nė tokio menkiau- 
sio beprasmiškumo, kaip pilti medų į adata pra- 
“ durtas, kiauras korių ląsteles. Joms vistiek: kad 
ir kiaurai bėga — pila ir gana! 

Tai, ką mums pasako dabartinio mokslo ty- 
timai, patvirtina ir istorija. Plinijaus Senojo, 
Aristotelio raštai, senosios Egipto piramidės pa- 
liudija, kad nei šuo, nei dramblys, nei arklys, 
nei bezdžionė, nei kitas gyvulys nepadarė jo- 
kios mažiausios apgalvotos, apskaičiuotos, lais- 
vai panorėtos pažangos. Gyvulys esmingai ne- 
pažangus. Jie buvo išviršinių sąlygų priversti 
šiek tiek pasikeisti, prisitaikyti, kaip persikeičia 
lapai ar žiedas, bet patys jie jokio pasikeitimo 
ar pažangos nepadarė. 

O sąlygos gyvulių pažangai kaip tik buvo 
labai patogios, daug patogesnės, negu žmogui. 
Jiems užteko tik prisižiūrėti. Žmogaus pažangos 
pavyzdžius jie matė kasdieną. Berods, žmogus 
juos stumte stūmė pažangos keliu, kantriai juos 
dresiruodamas,  glamonėdamas, grasindamas, 
mušdamas, kalbėdamas ir ženklais rodydamas. 
Tačiau visos tos pastangos tiek pavyko, kiek jus- 

linė atmintis leido. Toliau tos geležinės sienos 
gyvulys nestengė nužengti. 

Nestengė peržengti, nors gyvulys ir daug iš 
prigimties įnagingesnis už žmogų. Maclaurinas 
ir lordas Bronghamas parodė, kokiu nuostabiu 
būdu bitės išsprendžia painiausias geometrijos 
problemas. Kai kurie plėniasparniai — nepa- 
prastai numanūs chirurgai (J. H. Fabre). Skruz- 
des galima laikyti higienos profesorėmis. Kaip 
jos prižiūri savo lėlytes! Rytais jos savo lėly- 
tėms padaro masažą, paskui nušluosto, gražiai 
lūpelėmis nulaižo, sušukuoja. Vėliau, saulei pa- 
tekėjus, neša jas į skruzdėlyno paviršių, kad su- 
šiltų. Apie vidurdienį vėl jas nuneša žemyn po- 
kaičio. Ir tie nešiojimai, tie prausimai — ne vie- 
nodai, bet rečiau ar dažniau pakartojami, pagal 
tai, ar diena vėsesnė, ar šiltesnė (Emile Blan- 
chard). Tačiau jei pamėginsi surasti tų pačių 
gyvių pažangumą, pamatysi, kad jo nėra ir būti 
negali. Gyvuliuose matyti psichinis sustingi- 
mas, sako Karolis Ricketas. Jų instinkto iner- 
cija esmingai ta pati, kaip ir medžiagos inercija. 
Tiek jie gudrūs, kiek tas gudrumas jiems iš 
lauko įdiegtas, Kūrėjo duotas. Patys jie nie- 
ko nesusivokia, nes neturi suvokiamojo prad- 
mens — proto. 

Užteks apie pažangą. Dabar dar sykį 
pažvelkime į nekultūringus Tasmanijos gyven- 
tojus. Jie mums parodys kitą savybę, kuri es- 
mingai skiria žmogų nuo gyvulio. Žmogus dro- 

visi, gėdisi, gyvulys — amžinas begėdis. Jou- 
bertas teisingai yra parašęs, kad lengviau vora- 
tinklį iš šilko ir šviesos atspindžių meniškai nu- 
austi, nekaip atsakyti, kas yra drovumas. Mes 
dėl to ir nesistengsime čia jį apibūdinti, bet tik- 
tai tenkinsimės priminę, jog drovumas — tai 
kartu dorovės ir estetikos išraiška, gėrio ir gro- 
žio supratimo parodymas. Guatrefages, ilgai ir 
sąžiningai stebėjęs tasmaniečių gyvenimą, štai 
ką apie juos rašo: „Jų kasdieninio gyvenimo 
papročiuose matyti gilus drovumo jausmas. Pa- 
augliai visada stovykloje turi atskirą ugnį ir at- 
skirą guolį. Rytais jie anksčiau pakyla ir nu- 
tolsta į mišką, kad nematytų suaugusių kelian- 
tis. Jaunuoliai niekada girioj su moterimis ne- 
slimpinėja. Jei pamato kelyj moterių būrį, 
jie turi atgal grįžti ar į šalį pasitraukti“, Ką 
pasakėme apie Tasmanijos gyventojus, tą pat 
reikėtų pasakyti apie bet kokią laukinę tautelę. 
Tiesa, Diderotas buvo kadaise aprašęs, kokie esą 
begėdžiai Tditi salos čiabuviai. Bet žinome, ko 
vertas Diderotas. Netrukus po to jo paskelbi- 
mo, kiti tyrinėtojai, rimtesni ir sąžiningesni, pa- 
liudijo visiškai priešingai. Pasirodo, kad 
 Diderotas buvo parašęs nešvankią pornografiją. 
„Yra ir daugiau tokių Diderotų, kurių pasakoji- 
mams nereikia užsimerkus tikėti. Žinoma, įvai- 


* De Guaitrefages, Hommes fossiles et hommes sau- 
vages, p. 345. 

rios tautelės įvairiai drovumą vaizduojasi, pa- 
dorumo taisyklės ne visos visur vienodos, bet 
ne tas čia svarbu: mums svarbu, kad visi žmo- 
nės drovumą ir dorovę suvokia, visi vykdo tam 
tikrus tos rūšies nuostatus. 


Pereikime dabar į gyvulių gyvenimą. At 
matyti juose koks nors drovumo požymis? At- 
rodytų juokingai tas, kas gyvuliuose gėdos ieš- 
kotų, nors tie gyvuliai būtų ir naminiai, būklūs 
ir kuorūpestingiausiai išdresūruoti. Kiek mums 
yra žinoma, nė joks rimtas mokslininkas tokio 
tyrimo, stebėjimo nesiėmė. Dėl ko? Ogi, kad 
visiems tai yra aiški, akivaizdi tiesa. Taigi, ir 
čia tarp žmogaus ir gyvulio yra tas pats santy- 
kis, kaip tarp bet kokios kiekybės ir nulio, ki- 
taip sakant — yra beribė. 


Baikime šį skyrelį mums nepalankaus moks- 
lo autoriteto paliudijimu. Tas mokslininkas — 
Jonas Lubbockas (1834—1913) vienas iš preis- 
torijos ir archeoetnologijos patrijarchų, didelis 
evoliucijonistas, bezdžionžmogio šalininkas. Savo 
veikale „Priešistorinis žmogus“, paskutiniame 
skyriuje, jis stengiasi vaizdingai parodyti, kaip 
priešistorijoje iš bezdžionės išriedėjo pirmasis 
žmogus. Mes jo mintį paduosime suglaustai. 

Mes matome, sako Lubbockas, kad bezdžio- 
nės vartoja apskritus akmenius riešutų kevalą 
pramušti. Mokant vartoti apskritą akmenį, iš- 
mokti tą akmenį apsklamdyti, kad jis kirsti ir 

piauti tiktų — nedidelis esąs kelias. Jei ne ap- 
galvotai, tai bent atsitiktinai akmenį pasmailinti 
— tik vienas žingsnis. ' Pasmailinti akmenį ir jį 
nulyginti — besąs laiko skirtumas. Belyginant, 
bešveičiant akmenį ir norint negalima esą nepa- 
stebėti, kad jis kaista, ir kad trykšta kibirkštys. 
Vadinas, yra jau ir ugnis. Valio civilizacija, va- 
lio ją pradėjusios bezdžionės! 

Bet kodėl Lubbockas ties ugnimi apsistojo ? 
Dėl ko mums neparodė ir tolimesnę gyvulių pa- 
žangą? Juk ir gyvulys, kaip žmogus, mato, kad 
krinta žemyn riešutai, konkorėžiai, bananai. Juk 
nuo riešuto kritimo iki Newtono visuotinės trau- 
kos dėsnio — kelias neilgas, nuo traukos dėsnio 
iki erdvės mechanikos — tik vienas žingsnis, 
kaip parodė Laplasas. 


Lubbockas buvo vienas iš tų, kuris sekė pa- 
skolintą mintį, galvojo sistemos dvasia, ne blai- 
viai faktų pamokas rinkdamas, bet faktus sa- 
vaip iškraipydamas, kad į tam tikrus rėmus tik- 
tų. Ką tik mūsų atpasakotas jo samprotavimas 
— gyvas tokios galvosenos pavyzdys. Preisto- 
rija, istorija ir dabartis jam nedavė jokio bez- 
džionės padaryto kirvuko ir ieties. Tatai yra 
mokslinė, visų priipažinta tikrybė. Tai kuo 
Lubbockas remiasi? Ogi, kaip matėme, filo- 
sofiniais, aprijoriniais spėjimais. Bet jis nepa- 
sijuto, vargšas, sumaišęs esmę su prietapu, pa- 
grindą su laipsniu, šaknį su išsišakojimu. Be 

proto ir be laisvės yra lygiai negalima padaryti 
akmeninio kirvuko, kaip ir kompaso ar spaus- 
tuvės. Tiek kirvuką, tiek mašiną padaryti juk 
reikia tų pačių galių: atskirai, atitrauktai suvokti 
daiktų savybes, jas apibendrinti, suprasti tikslą, 
galimumą jį pasiekti sukombinuotomis priemo- 
nėmis, jų savitarpio ryšį, pajusti, jog yra gali- 
mybė praktiškai tą sumanymą įvykdyti. Žino- 
ma, kirvukui pagaminti užtenka trumpiau, pa- 
viršutiniškiau pamąstyti, nepasiremiant kitų 
sprendimų eile, o mašiną išgalvoti reikia ilgiau 
stebėti, daugiau mąstyti, daug pagrindinių, pir- 
mesnių išradimų (spręsmų) pritaikinti. Vadinas, 
laipsnis nevienodas, bet pagrindas tas pats. Pa- 
našiai vyksta su gyvybe: nevienaip juk valgo 
šaulys, iš medžioklės grįžęs, ir ligonis su 40 
laipsnių temperatūra. Valgių kokybė ir kieky- 
bė, apetitas — nevienodi, tačiau esmė čia ta 
pati: abu maitinasi, abu parodo gyvi esą. Kas 
kita, jei ligonis numirs ir liausis maitintis. Tuo 
atveju atsiras esminis skirtumas, tarp juodviejų 
iširs bet koks ryšis ir santykis. 

Proto atžvilgiu tarp gyvulio ir žmogaus yra 
tas pats skirtumas, kaip tarp gyvo, besimaiti- 
nančio organizmo ir lavono. Žmogus gali paste- 
bėti paskiras daiktų savybes ir jas apibendrinti. 
To užtenka bet kokiam pažangumui. Čia yra 
pažangumo sėkla, kurią užtenka tik išauginti, 
kultivuoti. Gyvulys užuodžia šį, aną, trečią 
daiktą, bet nesuvokia paskirų daiktų savybių, ne- 

suvokia savęs, nepajėgia apibendrinti. Jis dėl to 
yra medžiagos, pojučių belaisvis.  Išsilaisvini- 
mas, pažanga, jam esmingai negalimai. 

Tarp gyvulio ir žmogaus yra bedugnė. 


IV 


Iš KUR GIMSTA MINTIS IR LAISVĖ 


Proto santykis su smegenimis ir kraujo apytaka. — 
Kiek ir kaip protas priklauso nuo fizijologinių sąlygų. — 
Valios laisvė ir psichologinis determinizmas. — Kiek 
žmogaus laisvė yra fizinės aplinkos varžoma. 


Materijalistai, norėdami kaip nors paneigti 
žmoguje dvasinį pradmenį stengėsi, kaip ma- 
tėme, subendrinti jį su gyvuliu. Stvėrėsi pir- 
miausiai bendros kilmės teorijos, kurią mokslas 
griežtai paneigė tiek paleontologiniais, tiek ki- 
tais gamtos mokslų argumentais. Vėliau monis- 
tai persimetė į psichologijos sritį ir pasišovė įro- 
dysią, jog žmogus neturįs nieko daugiau, ko es- 
mingai neturi ir gyvulys. = Žodžiu, + mo- 
nistai norėjo parodyti, kad žmogaus protas ir 
valia, kurie ryškiausiai išskiria dabartinį žmogų 
nuo dabartinio gyvulio, yra tiktai tobulesni bijo- 
cheminiai, taigi — medžiaginiai vyksmai. Dar 
aiškiau kalbant, jie pasiryžo pažangiosios ekspe- 
rimentinės psichologijos vardu paskelbti pa- 

sauliui sensacingą naujieną, kad nėra dvasios. 
Mes jau gan išsamiai ir aiškiai parodėme, kad 
ir šis monistų žygis žlugo. Vakarų Europa šian- 
dien toli nepalanki reakcijos psichologijai, ref- 
leksų teorijai ar behavijoristų referatams. Rei- 
kia, tačiau, pripažinti, jog ši srovė dėl politinių 
užsispyrimų ir istorinių, o gal ekonominių prie- 
žasčių dar atkakliai tebėra skelbiama Rusijoj ir 
šiek tiek Amerikoj. Bus, tat, pravartu dar sykį 
į šį klausimą sugrįžti ir, sąžiningai atpasakojus 
svarbiausius monistų psichologų argumentus, pa- 
rodyti, kad jie ne tik negali skelbtis davę moks- 
linių tikrovių, bet kad negali girtis nė rimtus 
mokslinius tarmenis sugalvoję. Gal šiame sky- 
riuje šiek tiek išeisime iš savo užsibrėžtų ribų, 
šen bei ten paliesime filosofijos sritį, bet tik tiek, 
kiek patys monistai ją liečia. 

Nemedžiaginę žmogaus dvasią materijalis- 
tai neigia patirties vardu. Pirmasis žymiausias 
neigėjas mūsų laikais buvo, tur būt, Karolis 
Vogtas, kuris paskelbė savu laiku garsią aksi- 
jomą: Grosse Kėpfe, grosse Geister: didelės 
galvos — dideli protai. Jis pastebėjo, kad tarp 
smegenų talpos bei svorio ir proto pajėgumo yra 
tam tikras santykis. Užteko to. Antropologai 
monistai tuojau džiaugsmingai sukilo.  Žiūrė- 
kite, šūkavo jie, protas priklauso nuo smegenų, 
taigi protas yra smegenų padarinys! 

Tuojau atsirado ir išsamesnių pavaizdavimų. 
Pažvelkite į gamtą, ragino jie. Aure, koralai, me- 

dūzos, jūrų žvaigždės teturi tik lytėjimo jausmą. 
Minkštakūniai mato, turi šiokį tokį instinktą. 
Sąnariniai gyviai, kaip vabzdžiai, voriniai, vėži- 
niai parodo jau daug tobulesnę psichę. Dėl ko? 
Ogi dėl to, kad juose yra smegenų mazgas. 
Leuretas nustatė, kad vėžiai žymiai gudresni už 
dieles, o už vėžius daug sumanesnės bitės, skruz- 
dės ir vorai. Eikime toliau. Milne-Edwards pa- 
rašė, kad žuvys gudrumu, buklumu stovi žemiau 
už visus stuburinius. Kodėl? Ir čia ta pati lygia- 
greti apraiška: jų smegenys proporcingai kū- 
no talpai yra mažiausi už visų tos klasės gyvių. 
Varlių ir roplių smegenų svoris jau aukštesnis. 
Paukščiai šiuo atžvilgiu žymiai prašoksta roplius, 
žinduoliai pralenkia paukščius. Ta pačia propor- 
cija kyla ir psichinių apraiškų sudėtingumas. 
Vadinas, pasak materijalistų, gamta įvairiais gy- 
vių laipsniais aiškiai paliudijanti jų tvirtinimą, 
kad mintis, protas, sąmonė, proporcingai kilda- 
mi pagal smegenų talpą ir svorį, esą smegenų 
išdavos, smegenų energijos ir galios apraiškos. 

Materijalistai, rodos, važiuoja, kaip pamui- 
luoti. Tačiau tikrieji gamtos duomenys tariamos 
proporcijos tarp smegenų ir protingumo nepa- 
rodo. Užtenka paskaityti karšto evoliucijonisto, 
Paryžiaus gamtos muziejaus direktoriaus Per- 
riero veikalus, kuriuose jis aiškiai pabrėžia, kad 
proporcija išnyksta, pereinant iš nestuburių į 
stuburinių klasę, ir kad ji yra nepastovi tarp įvai- 

rių vienos klasės rūšių“. Žmoguje proporcija 
tarp smegenų svorio ir proto pajėgumo dar ne- 
pastovesnė. Tiesa, baltoji rasė smegenų svoriu 
prašoksta juodąją rasę, o ši — Australijos abori- 
genus. Tokia pat tvarka kyla ir proto galia. Pe- 
rėjus į pavienius individus, randame, kad Cu- 
viero būta didgalvio (1830 gr. smegenų). Šiuo 
atžvilgiu jis stovi aukščiau už Šilerį (1785 gr.), 
bet žemiau už kitus du poetus: rusą Turgenevą 
(2020 gr.) ir anglą Byroną (2238 gr.). Bet tokių 
pat didgalvių labai dažnai pasitaiko ir negabių 
žmonių tarpe. Priešingai, daug pasižymėjusių 
žmonijos vyrų (grosse Geister) būta visiškai ne 
didgalvių (grosse Kėpfe). Taip, Rafaelio ir Voi- 
tairo galvos buvo mažutės. Garsusis prancfi- 
advokatas ir politikas Gambetta, sprendžiant 
iš smegenų, turėjo būti idijotas (1160 gramų!), 
o mineralogijos įžymybė Hausmannas su savo 
kilogramu ir 225 gramais taip pat ne ką tegu- 
dresnis. O tikruma visiškai ką kitą parodo! 
Pažymėtina, kad proto raida žmoguje visiš- 
kai nesutampa su smegenų augimo raida. Sme- 
genys neapsakomai sparčiai auga pirmaisiais vai- 
kystės metais. Taip, pavyzdžiui, šešių mėnesių 
kūdikio smegenys sveria dusyk tiek, kaip gi- 
mimo dieną. Trejų metų vaikutis jau trisyk tiek 


332 Perrier, Lecons sur la physiologie et 1'anatomie 
comparėčes, t. XIV cit. Buysse Vers la croyance. Paris 
1922, p. 158. 

smegenų turi. Taigi, proto brendimas visiškai 
čia nevyksta tolydžio smegenų augimui. Berods, 
protas pradeda bręsti, kaip žinome, maždaug 
septintaisiais metais, kai smegenų augimas 
žymiai sulėtėja. Brendimo amžiuje smegenys vi- 
siškai sustoja augę. O tuo tarpu proto imlu- 
mas didėja. Senstant, smegenys iš lėto slūgsta, 
bet protas dažnai nesilpsta, nors šiek tiek pasilp- 
sta atmintis. Pagaliau, reikia įsidėmėti ir tą fak- 
tą, kad, išpiovus ir labai žymią dalį smegenų, 
protas menkai ar net visiškai nesumažėja, kaip 
parodė skaudžios smegenų operacijos didžiojo 
karo metu“*. 

Vėlesnieji materijalistai, nesitenkindami sme- 
genų parodymais, ėmė skelbti, kad mūsų pro- 
tas esmingai priklausąs nuo bendros mūsų or- 
ganų sveikatos. Dr. Ferriėreas šitaip įrodinėja. 
Imkite, sako, žmogų, kuris prietvarium serga, ir 
pamatysite, kad su juo sunku susišnekėti, ypač 
tam tikrais protarpiais. Jei žmogaus gyvybė val- 
doma dvasios, jei protas yra dvasios apraiška, 
tai kodėl žmogus klieda dėl tos menkutės prie- 
žasties, kad nelaisvas maisto palaikų kanalas? 
Tatai, pasak daktaro Ferričreo, esą nesupranta- 
ma, absurdiška. Tokiam negerumui tebesitęsiant, 
kalba jis toliau, į vidurius įpilkime 50 gr. mag- 
nezijos sulfato. Štai, stebuklas: dvasia, dvasia, gy- 


34 Frages, Dr. Durbled, Le cerveau, cit. Buysse, Vers 
la croyance, p. 169. 

venanti smegenyse, vėl atsigauna! Ir vėl naujas 
absurdas, girdi: pralaisvinus vidurius, sugrįžtan- 
ti dvasios esmė. Taip „mokytai“ įrodinėja Dr. 
Ferriėre“". Materijalistai pasiskubino išvesti dėsnį, 
kad „sąmonės postoviai priklauso nuo kraujo 
apytakos, o kraujo apytaka savo ruožtu priklau- 
so nuo bendros organizmo sveikatos“. Vadinas, 
anot jų, žmogaus mintis yra medžiaginė smage- 
nų funkcija. O tuomet jau galima leistis į įdomius 
„dėsnio“ pritaikymus, kad ir šitokio turinio: 
Tikėjimas ir meilė yra ne kas kita, kaip alaus 
ir avino kontlieto spiritas, skilvio išvarytas. Ty- 
ruose šaukiančiojo balsas buvo žiogų ir laukinio 
medaus permaina. Visas žmonių dorovines ko- 
vas galima palyginti mašinos ūžimui. Vienintelė 
būtybė yra medžiaga“““. 

Mes neneigiame, kad čia suminėtuose faktuo- 
se yra tiesos. Netrukus kiek paaiškinsime. Tuo 
tarpu mokslo vardu pažymėsime tik tai, kad 
materijalistai pergreit apibendrino ir perstaigiai 
padarė išvadas. Kaip tie ponai išaiškins kad 1r 
šitas, visiems puikiausiai žinomas apraiškas; 
mokslininkai, kaip Littrė, Chevreulis, Cuvieras, 
Humboldtas atliko didžiausius proto darbus kaip 
tik tokiame amžiuje, kuriame kraujo apytaka esti 
labai apsilpusi? Šv. Augustinas, Grigorijus Di- 
dysis, Pascalis ir kiti genijai per visą amžių bu- 


35 Ferričre, La vie et Vame, p. 214. 
36 Piat, La destinė de V'homme, p. 215. 

vo silpnos sveikatos. Iš kur taip daug ir tokių 
didelių išimčių? 

Materijalistai suminėjo faktus. Gerai. Bet 
reikia ir pilnai, išsamiai juos išaiškinti. Čia ir 
glūdi monistų esminė klaida. Proto sąmonės fak- 
tus jie aiškina tų faktų organiniais lygmenimis, 
minties jie ieško judėjime. Jie griežtai nepripa- 
žįsta savistabos, jie elgiasi kaip tas prancūzas 
Broussais, kurio posakis žinomas visiems: „Aš 
skersai išilgai išraižiau ne vienus smegenis, ir ne- 
radau juose dūšios“. Jie matuoja turinį su for- 
ma, esmę su apraiška ir dėl to bet kokie jų tvir- 
tinimai savaime netenka mokslinio rimtumo. 
Patikrinimo saikas turi būti tos pačios rūšies. II- 
gius matuojame ilgiais, matematines kiekybės 
matematiniais vienetais. Būtų juokdarys tasai 
žmogus, kuris algebros uždavinį norėtų išspręsti, 
pavyzdžiui, greitumo lenktynėmis ar lažybomis, 
kas daugiau krupniko išgers. Tokio sprendimo 
tikriausiai nebūtų galima laikyti moksliniu. Im- 
kime vaizdingesnį pavyzdį. Štai orkestras grie- 
žia Beethoveno simfoniją. Jos klausosi fizikas. 
Jis galės nustatyti virpėjimų skaičių, išanalizuoti 
įvairių instrumentų harmoninius atskambius, pa- 
rodyti, dėl ko smuikininkai kilnoja pirštus ir 
tam tikrose vietose stigas paliečia. Žodžiu, 
fizikui nepraspruks joks muzikos  mecha- 
nikos mažmožis. Bet šitokia analize užsiėmęs — 
fizikas negirdėjo Beethoveno simfonijos. Jo au- 
sys ir dėmesys sučiupo fizines vertybes, bet au- 

toriaus minties jis tokiu būdu nepagavo. Fizi- 
ko instrumentų tarpe nėra to, kuris seikėtų ma- 
tuotų meną ir grožį, kuris pagautų sielos virpė- 
jimą. Štai dėl ko naujosios srovės psichologija 
griežtai nepalanki senajai psichofizikai, kuri pro- 
to bei laisvės apraiškas nori išmatuoti mašino- 
mis. Suprantama, kad toks išmatavimas tik dali 
tepaaiškina, bet esmės neišaiškina ir dėl to lieka 
bevertis. 

Bet įsižiūrėkime arčiau į pačią materijalistų 
argumentaciją. Jie sako: žmogaus mintis parodo 
medžiaginių apraiškų prieš veikiant, beveikiant 
ir nustojus veikti. Taigi ir ji pati yra medžiagi- 
nė. Toks galvojimas griežtai nelogiškas. Kad 
jis būtų logiškas, reikėtų, jog materijalistai ga- 
lėtų parodyti visas mintį paruošiančias, lydin- 
čias, sekančias apraiškas medžiagines esant. Ta- 
čiau to jie neįrodo, nes matėme, kad smegenų 
svoris—nebūtinas genijui, normali kraujo apyta- 
ka—taip pat ne. Vadinas, jie tik tiek gali moks- 
liškai teigti, kad kai kurios proto apraiškos pri- 
klauso nuo medžiaginių, fizijologinių sąlygų, kai 
kurios nepriklauso. O jei taip, tai kokia logika 
leidžia tvirtinti, kad protas yra medžiaginis? Ar 
ne ta pačia teise aš galiu pasakyti, kad protas 
yra nemedžiaginis? 

Dar ne viskas. Materijalistai, kalbėdami apie 
protą, baisiai suvelia labai nevienodus dalykus. 
Jie kalba apie medžiagines minties priežastis, 
bet niekados nesiteikia paaiškinti, ką jie priežas- 

timi supranta. Įsidėmėkime, priežastys gali būti 


"trejopos: 


1) Vyriausioji priežastis. Tai ta, kuri paga- 
mina pasėką iš savęs, vien savo galia. Šitokiu 
priežastingumu akis pagamina matymą, poetas 
sukuria poemą. 

2) Įrankinė priežastis, priemonė. Ji pasėkai 
duoda tik tam tikrą indėlį, bet pati viena pasė- 
kos nepajėgia nulemti. Pavyzdžiai: išgaubtas stik- 
las pataiso akies trumparegystę; plunksna ir ko- 
čiukas yra poeto įrankiai, kuriais jis naudojasi 
savo kūrinį rašydamas. 

3) Medžiaginė priežastis. Ši priežastis neturi 
į pasėką jokios vidujinės, tiesioginės, netarpinės 
įtakos. Ji yra tiktai sąlyga, be kurios priežastin- 
gosios galios niekados nepajėgtų pagaminti savo 
išdavų. Taip be apšviesto daikto negali būti re- 
gėjimo, be popierio lapo ar kitos rašymo me- 
džiagos negalės būti parašyta poema. 

Pritaikinkime tas žinias mūsų reikalvi, ir ma- 
terijalistų klaida savaime pasirodys. 

Pirmiausia, kiekviena apraiška turi turėti sa- 
vo atitinkamą priežastį, kiekviena apraiška ne- 
gali būti didesnė už savo priežastį. Priežasties 
dėsnį priima net filosofiją paneigę materijalistai. 
Taip, pavyzdžiui, Buchneris sako: „Pozityvistų 
teorija yra priversta pripažinti, jog kiekvienas pa- 
darinys turi atitikti priežastį“. Karolis Vogtas 


37 Būchner, Matiėre et force, p. 218. 

pastebi kad „kiekviena funkcija, kiekvienas 
veiksmas turi būti proporcingas organui ir pri- 
valo būti juo matuojamas““*. Sutinka, dar net 
aiškiau pasisako ir Wundtas: „Mes negalime 
tiesioginai išmatuoti nei apraiškas nulemiančių 
priežasčių, nei judesius gaminančių galių, bet 
mes galime tas priežastis išmatuoti jų padari- 
niais““", Taigi, įsidėmėkime: kiekviena pasėka 
turi turėti sau lygią ar aukštesnę, bet ne žemesnę 
priežastį. 

Pagvildenkime dabar mintį. Ar viskas joje 
medžiagiška? Tuojau pamatysime. Palyginkime 
mintį su vaizduote, aukščiausia psichine, nuo 
medžiagos priklausančia galia. Ar tas pat daly- 
kas yra mūsų mintis ir vaizduotė? Ne. „Miri- 
jagonas yra daugiakampis, turįs tūkstantį kam- 
pų. Įsivaizduoti jį, susidaryti jo vaizdą, nors ir 
pavienį, konkretų — neįmanoma, o juo labiau 
neįmanoma įsivaizduoti bendrą, abstraktų tūks- 
tantakampį. Nors kažin kaip būtų laki mūsų 
vaizduotė — dvidešimt, trisdešimt kampų dar 
ta. O tuo tarpu mintimi aš gražiausiai mirijagoną 
suvokiu, man nėra jokio vargo suprasti tūkstantį 
plokštumų turintį daugiakampį. Vadinas tai, ką 
aš suvokiu, nėra tas pats dalykas, ką aš įsivaiz- 
duoju. Tiksliau sakant, mano sąvoka — ne tas 


35 Karl Vogt, Lecons sur I'homme, p. 12. 
39 Ribot, Psychologie allemande, p. 22. 

pats dalykas, kas yra tasai netobulas vaizdas, 
kuris, man tūkstantakampį suvokus, mėgina gim- 
ti mano vaizduotėj. Tačiau antra vertus, ta sąvo- 
ka egzistuoja: manyje yra kažkas neapčiuopia- 
mo, kurio dėka aš tūkstantakampį pažįstu, ir 
tiksliai pažįstu““". 

Vadinas, sąvoka prašoksta vaizdą, mintis pra- 
šoksta vaizduotę, už kurios fizijologinės galios 
nesiekia. Taigi mintis yra nemedžiaginės prie- 
žasties pasėka. Kieno tat? Dvasios. 

Bet dėl ko, tuomet, smegenims sunegala- 
vus, ir mintis kartu pašlyja? Prisiminkime prie- 
žasčių rūšis. Dvasia yra vyriausioji minties prie- 
žastis, kuri, tačiau, žmoguje naudojasi smege- 
nimis (įrankine priežastimi) ir vyksta apie me- 
džiaginius objektus, nors ir ne vien apie me- 
džiaginius (medžiaginė priežastis, sąlyga). Min- 
tis naudojasi jusliniu pažinimu, atmintimi ir vaiz- 
duote, kurios protui patiekia paskirus vaizdus, 
kad iš jų galėtų padaryti apibendrinimus. Vadi- 
nas, protas, nors būdamas esme nemedžiaginis, 
netiesioginai, išviršiniai nuo medžiagos priklau- 
so. Štai nebylys poetas. Jis gali būti ir tikras 
genijus, bet kalbos stoka jam yra, tarsi, riebalais 
sulietas popieris, ant kurio labai sunku ką pa- 
rašyti. Paderewskis ar Moskowskis sėdasi prie 
fortepijono, kuriam trūksta kelių klavišų, ar 


40 Taine, cit. Buysse, Vers la croyance, Paris 1922, 
p. 207. 

kuriame kelios stygos išgverusios. Koncertas ne- 
vyksta. Ar tikslu būtų sakyti, kad Paderewskis 
— nemokša? Lygiai taip ir su mūsų protu. Kai 
smegenys patiekia klaidingus, netikslius vaizdus, 
protas nesikeičia, jis tebeturi pilną galią teisingai 
galvoti, bet kadangi patiektieji pradmenys ne- 
tinkami, proto veiksmo rezultatai kartais esti la- 
bai keisti ir nenuoseklūs. Vadinas, medžiaga, 
smegenys protui sudaro tinkamas veikimo 5ą- 
lygas, kaip fortepijonas yra gražaus koncerto 
sąlyga. 

Šiandien šioji tiesa žymi aiškų laimėjimą 17 
nereliginės pakraipos mokslininkuose. Pacituo- 
sime tik E. W. Eschmanną, kurio niekas negalės 
šališkumu įtarti. Rašydamas apie dabartinę fi- 
zikos, bijologijos ir psichologijos mokslų orijen- 
taciją, jis aiškiai parodo, kad materijalistinės 
teorijos atgyveno savo laikus ir nesutinka dau- 
giau jokio palankumo rimtų mokslininkų tarpe. 
Psichologijos laimėjimus suminėjęs, jis daro šią 
išvadą: „Tikra bedugnė atsivėrė tarp naujosios 
psichologijos ir senesniųjų teorijų, kurios žmo- 
gaus mintį laikydavo smegenų sekrecijos gami- 
niu, o psichinį pasaulį — raumenų refleksu ar, 
daugių augiausia, — medžiaginės žaliavos per- 
dirbimo mašina“'. 


Patyrinėjome žmogaus dvasią iš pirmosios 


41 E. W. Eschmann, žurnale „Die Tat“ 1935 m. 
gruodžio mėn. Nr. p. 659. 

jos apraiškos — minties. Belieka pažiūrėti žmo- 
gaus laisvę, kuri, kaip atmenate, yra antroji esmi- 
nė, skiriamoji žmogaus savybė, neleidžianti jį 
laikyti esant, ar buvus gyvuliu. 

Ar žmogus iš tikrųjų laisvas? Ar gali jis 
tarp dviejų priešingybių vieną kurią nepriklau- 
somai pasirinkti, ar gali pasirinktą dalyką vie- 
naip ar kitaip naudoti, kaip tinkamas su juo 
elgtis? 

Mes čia į šiuos klausimus atsakysime laba: 
trumpai, nes, viena, esame filosofijos srityj, tai- 
gi ne savo užsibrėžtoje dirvoje, o antra, šį 
klausimą palaipsniui išaiškins tolimesnieji sky- 
riai. Porą paaiškinamųjų pastabų, tačiau, nebus 
veltui ir čia iš anksto pateikti. 

Pirmoji pastaba yra ši: jau praėjo tie laikai, 
kai knygos ir žurnalai būdavo pilni evoliu- 
cijonistų Letourneau, Topinardo ir Le Danteco 
teorijų, kurios skelbė, kad valia yra griežtai pri- 
klausoma nuo dirksnių, kurie paveldėjimo ir at- 
rankos keliu gauna tam tikrus pomėgius, tam 
tikrus polinkius, suvedamus į du svarbiausius: 
naudą (žinoma, medžiaginę) ir paveldėjimą. 
Šiandien joks rimtas žmogus tų šūkavimų ne- 
kartoja, kaip niekas jau nebedrįsta rimtai pasa. 
koti, kad mintis yra smegenų sekrecijos gami- 
nys. Mūsų laikais determinizmas operuoja dau- 
giausiai psichologiniais ir filosofiniais argumen- 
tais. „Mūsų pasiryžimai, rašo A. Rey, yra tam 
tikrų veiksnių pasėkos. Kiekviename gyvenimo 

momente mes esame priversti elgtis taip, kaip 
elgiamės, tam tikrų priežasčių, kurių mes nepa- 
stebime ir nepajuntame. Elgtis kitaip, kaip mus 
verčia tos priežastys, mes niekados nepajėgtu- 
me““, Kokios yra tos priežastys, kurios, pasak 
deterministų, visada ir neišvengiamai nulemia 
mūsų valią Ogi tas gėris, kurį protas parodo 
kaip didesnį už kitą. Kitaip sakant, deterministai 
palygina mūsų valią svarstyklėms. Vienoj lėkš- 
tėj protas, antroj valia. Vos tik protas pažvelgiąs 
į visus elgesio galimumus, vienas iš jų savaime 
iškyląs viršum kitų, ir valios rodiklis nukryps- 
tąs į tą pusę. 

Ką apie tai reikia pasakyti? 

Po tokio deterministų tvirtinimo lieka klausi- 
mas, dėl ko vienas ar kitas elgesio galimumas 
nusveria kitus? (Čia dažnai yra sumaišomas 
protas ir laisvė. 

Mūsų protas tiesos akivaizdoje nėra laisvas. 
Tiesa jį priverčia, užkariauja. Mūsų valia taip 
pat neišvengiamai krypsta į gėrį. Tačiau šiame 
gyvenime nė joks dalykas negali pilnai paten- 
kinti gėrio troškimo. Gėris čia mums apsireiškia 
apribotomis, konkrečiomis formomis. Tatai aiš- 
kiai pasako, kad mes nors ir pasirenkame kurį 
nors iš tų ribotų, konkrečių gėrių, tačiau jis ne- 
turi tokios galios, kad neatsispiriamai mus pa- 
trauktų. Vadinas, valia, įvairių ribotų skatinimų 


42 A. Rey, Psychologie et Philosophie, p. 140. 

veikiama, nelieka nė vieno iš jų neišvengiamai 
palenkta, ir tas psichinis nenulėmimas sudaro 
mūsų laisvę. Protas mums parodo, kuris poelgis 
yra objektyviai geresnis, bet valia turi galią to 
neboti ir kitą poelgį pasirinkti. Jei mūsų nusista- 
tymo vyksmą palyginsime svarstyklėms, tai tu- 
zėsime pasakyti, kad lygsvarą perlaužia mūsų va- 
lia, kuri kiekviename iš mūsų nuolat patvirtina 
Renouviero ištartą tiesą: „Mano norų motyvai 
yra mano motyvai!“ 


— Jūs smarkiai apsigaunate, — mums čia sa- 
ko deterministai. — Jūsų elgesys yra ne pasirink- 
tas, bet prievarta prikergtas. Jūs esate prislėgti, ' 
nors ir nejuntate. Imkite, pavyzdžiui, popierio ' 
lapą ir rašykite vienas po kito kokius norite skait- 
menis nuo O iki 9. Parašėte, leiskime, 12645 skait- 
menis. Jūs gal labai nustebsite, kai mes pasa- 
kysime, kad jūsų laisvai parašyti skaitmenys 
turi duoti sumą 55638, leidžiant tik labai nežy- 
mų, kelių vienetų skirtumą. Parašytųjų skaičių 
vidurkis bus lygus 4,4. Taigi, matote: jūs ta- 
riatės esą laisvi, o toli gražu nesate: nepasijusda- 
mi, jūs klusniai įvykdėte tikimybių dėsnį, kurį 
pažįsta matematika ir jį konkrečiai, pastoviai 
išreiškia. Tas pat įvyksta ir visuose jūsų gyve- 
nimo sprendimuose ir pasiryžimuose. 

Priekaišto silpnumas ir išvados klaidingu- 
mas čia labai aiškūs. 

Neužmirškite pirmių pirmiausia, kad pir- 


> 305 


mųjų 10 skaitmenų suma, įskaitant nulį, yra 44, 
'o to skaičiaus vidurkis yra 4,4. 


Taigi, kai tasai deterministas jus pakvie- 
tė padaryti minėtąjį bandymą, nepaliko jūsų va- 
lios laisvos, bet ją apribojo, ir, taip ją apribojęš, 
norėjo jums laisvumą ar nelaisvumą parodyti. 
Jis kvietė rašyti skaitmenis kokius jūs norite, 
ir jūs ne tą patį, bet įvairius skaitmenis rašėte. 
Ką jūs tokiu būdu padarėte? Ogi tą pat, kaip 
kad į urną būtumėt įmetę ištisas serijas kamuo- 
lėlių, sužymėtų nuo O iki 9. Kiekviena serija 
davė 44 vienetų sumą. Visus tuos kamuolėlius 
išėmę, jūs gautumėte skaitmens 44 ir serijų skai- 
čiaus sandaugą. Matote, kad toks bandymas apie 
valios laisvę nieko nepasako. Rašykite tokius 
skaičius, kokius jūs laisvai norite, ir pamatysite, 
ar galės deterministas ką nors numatyti ir pci- 
kičti*). 

Laisvos valios pasireiškimą, ypatingai lengva 
sučiuopti tokiuose veiksmuose, kurie tiesioginai 
neįeina dorovės sritin. Pakartokime, pavyzdžiui, 
garsųjį Buffono adatos bandymą. 

Nubrėžkite asloj ar ant stalo kelias lygiagre- 
tes, vienodo atstumo linijas. Tarpai tarp tų li- 
nijų teesie kiek didesni, negu adatos ilgis. Ši- 
tokiose sąlygose atsitiktinai numetus žemyn ada- 


*) Plg. Moreux, Les confius de la science et de Ia 
foi. Paris, 1925, II, p. 273. 

tą iš aukšto, koks bus galimumas jai nukristi 
skersai vienos iš tų užbrėžtų linijų? 

Integraliniu skaičiavimu labai lengva tą už- 
davinį išspręsti. Galima jį išspręsti ir dar pa- 
prasčiau. Šiuo atveju adatos susitikimo dažnumą 
su užbrėžtomis lygiagretėmis išreiškia skritulio 
ir skersmens santykio formulė, garsusis skait- 
muo z =3,1416. Lazzerini, turėdamas 25 mili- 
metrų adatą ir mėtydamas ją ant plokštumos, 
kurioje buvo užbrėžtos lygaus atstumo 30 cm. 
lygiagretės, po 2000 bandymų kaip tik ir sura- 
do mūsų paminėtąją skaitlinę, labai artimą tik- 
rajai vertybei. 

Pamėginkime ir kitą panašų bandymą, tik pa- 
prastesnį. Tokiu pačiu būdu meskime kelis tūks- 
tančius sykių iš aukšto metalinį pinigą ir leiski- 
me jam nukristi žemėn. Tikėtybių apskaičiavi- 
mu ir čia bus galima matematiškai nustatyti, 
kiek kartų pinigas apsivoš vyčiu aukštyn, kiek 
skaitmeniu. 

Tiek pirmuoju atveju, tiek antruoju, mūsų 
valia tiesioginai neįeina, taigi niekas neturi tei- 
sės iš tų fizinių matematinių duomenų spręsti 
apie mūsų valios suvaržymą. Kai mes tokį 
bandymą pradedame, jau tylomis, neišreikštai 
sutinkame priimti fizinį gamtos dėsnį. 

Dabar, užuot atsitiktinai pinigą ar adatą ant 
lygiagrečių mėtę, mes patys juos išbraižytoj 
asloj ar bet kurioj plokštumoj dėliokime, kaip 
mums patinka. Šiuo atveju nė gabiausias mate- 

matikas negalės mūsų sudėstymų pastovion, 
vienodon formulėn suvesti ir jų iš anksto at- 
spėti. Taigi, jei galimybių apskaičiavimas šiuo 
atveju yra bejėgis, aišku, kaip dieną, jog čio- 
nai veikia tokia priežastis, kuri nepasiduoda vei- 
kiama fizinių dėsnių. Tasai nepriklausomas veiks- 
nys kaip tik ir sudaro valios laisvę. 
Deterministai, tačiau, šioj vietoj mums gali 
pastebėti, jog tikėtybių apskaičiavimu vis dėlto 
yra įmanoma tariamus laisvuosius žmonių veiks- 
mus išreikšti. Girdi, kriminalinių nusikaltimų, 
nusižudymų, gimimų ir vedybų skaičiai tam tik- 
roj apygardoj ir tam tikrame laiko tarpe taip 
esą pastovūs ir vienodi, jog jie išrodą valdomi tų 
pačių dėsnių, kuriais vyksta ir grynai fizinės ap- 
raiškos. Ar tai neaiškus požymis, jog ir žmo- 
nių veiksmus nulemia tam tikros pastovios fizi- 
nės jėgos, kurių veikimo jie nė nepajunta? 
Įsigilinkime į tą pastabą ir pamatysime, kad 
ji nieko prieš valios laisvę nepasako. Pirmių pir- 
miausiai atsiminkime, kad mūsų organizmas nėra 
vien dvasia. Jis, tariant su F. Harrisu, yra kartu 
psichė ir soma: dvasia ir kūnas. Vadinas, mes 
kai kuriais atžvilgiais priklausome ir nuo ty 
dėsnių, kurie tvarko medžiagą, kūnus. Mes esa- 
me laisvi nevalgyti (ir galime šiuo, antru, tre- 
čiu atveju nevalgyti nors ir išalkę), bet išsilai- 
kymo instinktas mus galingai skatina maitintis; 
esame nepriversti vesti, bet žmonijos išlaikymo 
instinktas mus ragina kurti šeimą. Be to, mes 

gyvename tam tikroj aplinkoj, kuri taip pat 
labiau ar mažiau mus veikia. Tai visa apriboja 
ne patį laisvės dėsnį, bet jo pasireiškimą. Į lais- 
vės pasireiškimą taip pat atsiliepia organizmo 
ydos, atavizmas, temperamento savybės, klima- 
tas ir kiti žymesni ar nežymesni veiksniai. Taigi, 
paskirų individų laisvė gali sutikti suvaržymų, 
kliūčių, kartais tik silpnai, o kartais ir labai ga- 
Jlingai ją paveikiančių. 

Todėl, pažvelgus į tam tikrą skaičių žmonių, 
priklausančių tai pačiai aplinkai ir gyvenančių 
toj pačioj epochoj, bus galima iš tikrųjų paste- 
bėti, kad jie iš prigimties yra vienodai palinkę 
elgtis ir panašiai į išviršinius suerzinimus rea- 
guoti. Labai dažnai žmogus vaduojasi įpročiu, 
vaizduote, instinktu, aistromis, egoizmu. Bet 
jei tie žmonės pilnai nepasinaudoja savo laisve, 
dar nelogiška daryti išvadą, kad žmonės laisvės 
išvis neturi. Bourgeso abservatorijos direktorius 
kun. Moreux 1910 metais įrodė, jog ir saulės 
apraiškos turi įtakos į mūsų dorovinį gyvenimą“". 
Taip pavyzdžiui, to mokslininko apskaičiavimu, 
yra ryšys tarp saulės dėmių didėjimo ir karų bei 
kitų žmonijos sukrėtimų, kurie bent plačia pras- 
me vyksta perijodiškai. Ar tai determinizmo pa- 
tvirtinimas? Visiškai ne. Tatai parodo, jog mūsų 
organizmas — labai jautrus: mažiausia išorinė 
įtaka jame palieka tam tikrą atspaudą. Žmogaus, 


*3 Moreux, Enigmes de la science, I. p. 21 ir 91. 

laisvos būtybės pareiga, kaip tik yra apsigalėti, 
stengtis, kad užsidegusios aistros ir instinktai 
mus į gyvulių lygmenį nenustumtų. Šioj kovoj 
ir slepiasi tikrasis žmogaus nuopelningumas. O 
kadangi valia (gėrio troškimas ir į jį linkimas) 
priklauso nuo proto (gėrio sąvokos ir abstrak- 
taus gėrio pažinimo), tai juo žmonės labiau pa- 
kyla religiškai ir doroviškai, juo jų troškimai ir 
poelgiai pasidaro vienodesni ir panašesni. Ta- 
čiau vienodumas, toli gražu, nepatvirtina deter- 
minizmo, nes jis ne iš fizinių galių yra susikūręs, 
ir, antra vertus, bet kokiam aukštosios matema- 
tikos išskaičiavimui nepasiduoda. 

Su valią varžančiais vyksmais yra tas pat, 
kaip ir su protą ribojančiais negandais. Mū- 
sų proto veikimas griežtai reikalauja sveikų sme- 
genų ir dirksnių ląstelių, bet mes parodėme, kad 
ne nuo jų esmingai pareina protas. Valia taip 
pat, nors dvasinė ir nuo medžiagos nepriklauso- 
ma galia, vis dėlto veikdama. naudojasi me- 
džiaginėmis, fizinių dėsnių veikiančiomis ga- 
liomis. Taigi, ir laisvė iki tam tikro laipsnio pri- 
klauso nuo organizmo arba, moksliškai kalbant, 
nuo esmingai medžiaginių, fizinių sąlygų. 

Šios kelios filosofinio pobūdžio pastabos 
skaitytojui padės greičiau ir tiksliau susivokti to- 
limesniuose knygos skyriuose. Pagvildenę aukš- 
čiausią gyvulio savybę—instinktą, mes pamatysi- 
me, kad jo vyksmas (ne jo kilmė!), kartu su vi- 
sais gyvulio polinkiais ir psichinėmis apraiško- 

mis griežtai pareina nuo organinių ir juslinių, 
taigi — medžiaginių galių ... Pojučių grandinė 
ir organinė atmintis gyvulyje 'viską išaiškina. 
Gyvulio norai ir užgaidos — gryni refleksai. 
Tuo tarpu žmoguje, nors jis dar ir organiškai 
nesubrendęs būtų ar skaudžiai gamtos nuskriaus- 
tas (aklas, nebylys, kurčias), mes išvysime kitą, 
neapčiuopiamą, matematiškai ar fiziškai neišma- 
tuojamą galią, kuri nesiduoda medžiagos dėsnių 
užslopinama ir kuri nepalankiausiose sąlygose 
medžiagą prašoksta ir ją užvaldo“. 


V 


INSTINKTAS 


Ką mokslas instinkto, omės vardu supranta. — In- 
stinkto savybės. — Jo kilmė. — Kieno tiesa: monistų ar 
spiritualistų? Instinktas ir evoliucijos teorija. 


Ką instinkto, omės žodžiu suprantame ir iš- 
reiškiame? Dažnai kasdieninėj šnekoj vartoja- 
mas, tas žodis prarado reikšmės vienodumą, ir 
dėl to, mokslinėse diskusijose jį pavartojus, vi- 
sada reikia nurodyti, kokią gamtos apraišką mes 
tuo vardu žymime. 


1 Pastebime, jog šis skyrelis — ne autoriaus, bet 
vertėjo parašytas, nes originalo 17-sis skyrius jam išrodė 
nepilnas ir gerokai apsenęs. Pasinaudota veikalais, sumi- 
nėtais pabaigoj paduotoj biblijografijoj. 

Paprastai instinktu vadiname visus savaimin- 
gus ir nesąmoningus judesius bei veiksmus. Pa- 
slydę, virsdami, mes savaimingai, nesąmoningai, 
stveriamės pirmojo mums pasiekiamo stovinčio 
ar kabančio daikto. Pavojuje nė nepasijuntame, 
kai ieškome ar šaukiamės pagalbos. Ką tik gi- 
męs kūdikėlis lūpelėmis ieško pieno žįsti. Žmo- 
gus nė dėmesio nekreipdamas vaikščioja, paukš- 
tis lekia. Šia prasme instinktas yra paprastas 
mechaninis veiksmas, bendras žmogui ir gy- 
vuliui. 

Tikslesnė prasme instinktas yra psichologi- 
nis vyksmas, įgimtas sugebėjimas ką nors su- 
maniai padaryti ar kaip nors bukliai pasielgti, 
— sugebėjimas, kuris, tarsi, parodo tikslo ir prie- 
monių pažinimą, kuris, tačiau, iš tikrųjų tik ne- 
sąmoningais ir savaimingais veiksmais tepasireiš- 
kia. Šitas yra tikrasis instinktas, kuris tik gyvu- 
liuose pastebimas. „Žmoguje tokio instinkto nė- 
ra nė vieno““, 

Psichologinis instinktas pasižymi keliomis bū- 
dingomis savybėmis, kurias mes čia turime bent 
trumpai aprašyti. 


Instinkto savybės 


Specijalizacija. — Gyvulių instinktas yra vie- 
nodas tos pačios rūšies ribose, bet kiekviena rū- 


45 Rabier, Psychologie p. 677. 

šis turi savąjį ar savuosius inkstinktus. Mes dėl 
to ir sakome, kad instinktas yra specijalus da- 
lykas, nes jis sukaupia gyvulio veiklą tam tik- 
roje vienoje ar keliose negausiose srityse. Kregž- 
dės visada ir visur lizdelius lipdo vienodai. 
Žvirblių lizdai taip pat visi panašūs. Tačiau 
nevienaip kregždės lizdelius suka, nevienaip 
žvirbliai. Kiekviena rūšis turi savotišką architek- 
tūrą. Be to, kai kurių rūšių gyviai — statybinin- 
kai, kaip vebrai, bitės ir beveik visi paukščiai. 
Kiti — keliautojai, medžiotojai, kaip gervės, va- 
nagai. Vabzdžiai ypatingai sumanūs anatomikai. 
Žodžiu, gyvuliai — specijalistai. 

Nepažangus tobulumas. — Jei palygintume 
šiais metais nulipdytą kregždžių lizdą su tuo, 
kurį seniausi istorijos dokumentai nubrėžė ar 
aprašė, pamatytume, kad kregždžių technika 1r 
architektūra nepatobulėjo. Atskirkime ką tik iš- 
siritusius paukštyčius nuo jų tėvų — ir po ku- 
rio laiko, užaugę, jie vistiek nulipdys lizdą ly- 
giai tokį, kokiame jų motina juos išperėjo. Žmo- 
gui reikėjo šimtmečių, kol patobulino savo namų 
statybą. Ji dar ir toliau vis tebetobulėja. Paukš- 
tis ne. Pirmuoju snapelio prikišimu jis pasirodo 
esąs genijalus architektas. 

Tojo netarpiško instinkto tobulumo pavyz- 
džių galėtume suminėti Dievas žino kiek, bet 
nėra reikalo. Paimsime tik kelias žymiausio ento- 
mologo H. Fabreo pastabas apie plėniasparnius, 

kurių instinkto genijališkumas bene pats nuosta- 
biausias““. 

„ Daugumos plėniasparnių lėlytės minta kirmi- 
nais. Bet mėsa joms turi būti gyva ir kartu ne- 
judri, nes mažiausias pajudėjimas pakenktų kiau- 
šinėliui, o vėliau vikšreliui, kadangi abu juodu 
labai lepūs. Vabzdys šią sunkią problemą iš- 
sprendžia suparaližavimu, kuris sunaikina judė- 
kime pirmiausia į ammophilią, kuri labai 
panaši į bites ir širšes. Ji maitina savo lelytę 1a- 
bai stipriomis spragėmis, uždarydama jas į Iąs- 
telę kartu su kiaušinėliu. Bet dėl kiaušinėlio sau- 
gumo to daryti negalima, kol spragė visiškai ne- 
tenka judrumo. O spragės kaip tik labai judrios 
esama, nes jos dirksnių mazgai yra išmėtyti vi- 
suose jos kūno žieduose. Suparaližavus vieną žie- 
dą, kitas lieka sveikas. Operacija turi būti pada- 
ryta visuose žieduose. Tai, ką fizijologas padary- 
tų po ilgų stebėjimų ir labai atsargiai, ammophi- 
lia atlieka per keletą akimirkų. Jos gylys, kaip 
žaibas, baksnoja opias kirmino vietas, padary- 
damas tokiu būdu devynias operacijas. Spragė, 
gyva, bet paraližuota, tuojau būna lizdan nu- 
vilkta ir uždaryta su kiaušinėliu, kad jis, išsi- 
perėjęs, turėtų kuo maitintis. 

Panašius nuostabius gabumus turi ir kiti plė- 
niasparniai vabzdžiai. Taip, antai, Cercer mai- 


*6 H. Fabre, Souvenirs entomologigues, 4 serijos: 

tina savo lėlytes kietasparniais vabzdžiais, kurie 
yra apvilkti kietu šalmu. Tik vienui vienintelė 
jų kūno vietelė tegali būti pažeidžiama. Cercer 
pataiko savo užnuodytų gyliu kaip tik į tą opią 
vietą. Tokiu būdu ji vienu kirčiu suparaližuoja 
visus tris to vabalo nervų centrus. Cercer visada 
pasirenka tokius kietasparnius, kurių dirksniai 
yra šitaip centralizuoti. 

Kitas to paties būrio vabzdys lygiai nuosta- 
biai rūpinasi savo giminės saugumu ir išplėtimu 
Jie nesugeba kaip aukščiau minėtieji supara- 
ližuoti savo grobio, bet dėl to jų kiaušinėlis esti 
šilko siūleliu pririšamas prie olos lubų. Vos gi- 
musi lėlytė turi lopšelį ir siūlą — tikrą keltuvą, 
kuriuo, mažiausiam pavojui kilus, gali išsigelbė- 
ti. „Panaikink tą vos teįžiūrimą siūlą — ir vabz- 
džių veislė žuvusi“ (Fabre). 

Yra ir tokių vabzdžių, kurie maitinasi ne- 
gyva mėsa. | 

Ir šie, medžiotojai, sumanumu nenusileidžia 
aniems, paraližuotojams. 

Vienos širšių giminės lėlytei reikia labai 
brangaus maisto, būtent, juodpilvio voro. Bet įsi- 
gyk, nagi, tą didžiulį grobį mažas būdamas! Mil- 
žinas voras vienu smūgiu nudeda ir tokį galiūną, 
kaip traną ar kamanę. Jis pajėgia net žvirblį, o 
kartais kurmį įveikti. Be to, jis gyvena piltuvo 
išvaizdos pilyj, apsuptoj klampių ežerų. O vis 
dėlto širšoliui reikia jį nukauti. Kaip jis versis, 
ko stversis? Jei tik kojelę prie voro žabangų pri- 

kiš — baigtos jo dienelės! Voro kardas tuojau 
jam bus po kaklu. „Ta problema mane nepapras- 
tai sužavėjo, rašo kantrusis Fabreas. Ištisas sa- 
vaites aš dėl jos išstovėjau prie seno mūro griu- 
vėsių“. Tai ištisa drama, kurią mokslininkas 
aprašė smulkiai ir labai įdomiai. Bet mums svar- 
bu, kaip ji pasibaigia. Štai kaip. ,„Zvimbdamas, 
lakiodamas aplink voro urvą, mūsų plėniaspar- 
nis akyliai seka mažiausią voro judesį. Voras 
atkišęs kojas taip pat tyko. Bet širšolis nužiūri 
tinkamą akimirką, puola vorą, pagauna vie- 
ną jo koją, smarkiai jį pakelia aukštyn — ir vėl 
kuogreičiausiai leidžiasi šalin. Paskui sugrįžta, 
vėl mėgina, o voras spiriasi, ginasi. Pagaliau 
širšolis jį už kojos sučiumpa ypatingai energin- 
gai, staigiai pakelia aukštyn ir paleidžia. Voras, 
apsvaigęs nuo susimušimo, suglaudžia kojas. To 
tik ir tereikia. Širšolis, kaip šūvis, puola jį, 
smeigia gylį į krūtinę — ir voras žuvęs“. 
Tikslo nesuvokimas. — Mes nesakome, kad 
vabzdys elgiasi netikslingai. Priešingai, gamtos 
tikslingumą čia.ir aklas matytų“. Bet to tikslo 
patsai vabzdys nemato ir nesuvokia. „Gyvulys 
nemato savo instinkto galo, jo pasėkos. Jis ma- 


47 Visiškai neseniai žymus gamtininkas L. Ouenot 
parašė šiuos žodžius: „Norint -paneigti gyvybės vyksmų 
tikslingumą, reikėtų užmerkti akis akivaizdžiausiai tiesai. 
Fizijologija turėtų vadintis bijologinio tikslingumo moks- 
lu“. Revue des guestions scientifigues, 1924.1.29, p. 51 

to, jaučia tiktai įvykstančius vaizdus ir savo 
paties atliekamus veiksmus tą akimirką, kurią 
juos atlieka“““. 

F. Cuvieras, gavęs gamtos muziejui vebrų, 
uždarė juos į specijalų narvelį ir įdėjo tų reik- 
menų, iš kurių jie sau landas statosi. Pirmutinis 
dalykas, kurį vebrai pasistatė, buvo užtvanka, 
kuri šiuo atveju jiems neturėjo nė mažiausios 
naudos. 

Vienos vapsvoms giminingos rūšies vabz- 
džiai, parūpinę savo kiaušinėliams maisto — žio- 
gą— įneša jį į urvelį, padeda kiaušinėlį žiogo 
krūtinėje, ir išeidami rūpestingai uždaro landą. 
„Su pirmutinėmis kojelėmis vabzdys atbulas že- * 
ria dulkes į olą ir taip spėriai šluoja, jog dulkių 
ratas išrodo, tarsi, vandens srovė. Kada-ne-kada 
jis tarp dulkių debesėlio paleidžia ir stambesnį 
smėlio grūdą, kuris duoda taip padarytai siene- 
lei stingrumo. Paskui toji suversta krūvelė esti 
suplakama galvele, išlyginama žiobteliais. Tokiu 
būdu įėjimas lieka greitai ir apdairiai užmūrytas. 
Bet, štai, aš vieną sykį ėmiau ir įsikišau dar- 
bui jau įpusėjus: nuvijau šalin vabzdį, nužėriau 
suverstas dulkes ir su žnyplėmis, kad namelį 
nesugadinčiau, ištraukiau suparaližuotą žiogą su 
jo kūne padėtu kiaušinėliu. 

„Žiogą apvožęs dėželės dangčiu, vėl leidau 
veikti vabzdžiui, kuris per visą jo namų kratos 


45 Rabier, Psychologie, p. 669. 

ar apiplėšimo laiką buvo čia pat už kelių centi- 
metrų. Radęs duris adaras, jis įėjo olelėn ir pa- 
buvo kelias akimirkas: apžiūrėjo. Paskui išėjo 
lauk ir vėl tęsė pertrauktą durų užmūrijimo 
darbą, su tuo pačiu atsidėjimu ir spėrumu, tar- 
si, įsitikinęs, jog naudingą darbą dirba. Rūpe- 
stingai užvertęs duris, vabzdys susišukavo, tar- 
si, su pasitenkinimu pasižiūrėjo į gražiai atliktą 
darbą ir nuskrido .. Tasai darbas, tačiau, buvo 
visiškai nereikalingas, absurdiškas. Nesvarbu: 
vabzdys jį atliko su nepaprastu atsidėjimu, lyg 
kad nuo to darbo vis dar tebebūtų priklausiusi 
lėlytės ateitis““". 


Instinkto kilmė 


Evoliucijos šalininkai instinktą laiko gyvulio 
proto apraiška. Jų nuomone, iš psicho-cheminių 
priežasčių susidarė tam tikri anatominiai polin- 
kiai, o iš tų polinkių iš lengvo atsirado sąmonė. 
Kitaip sakant, gyvulys tam tikrame raidos mo- 
mente pastebėjęs, pajutęs, kaip į tam tikrus iš- 
orinius gamtos veiksnius atsiliepia jo pojučiai ir 
dirksniai. Tokiu būdu likęs pastebėtas tikslas, 
į kurį gyvulys ir pasistengęs pakreipti savo veik- 
14. Vėliau, dėl dažno tų pačių veiksmų pakarto- 
jimo, jie pasidarę nesąmoningi, o ilgainiui likęs 


49 H. Fabre, Souvenirs entomologigues, I ser. p. 171. 

nesąmoningas ir patsai tikslas. Šitaip susikūrę 
įpročiai, kurie perėję iš kartos į kartą paveldė- 
jimo keliu, tapę instinktais. 

Kad įrodinėjimas būtų panašus į tiesą ir ti- 
kėtinas, evoliucijonistai mums liepia prisiminti, 
kad gyvuliai yra geri specijalistai. Dabar 
įsižiūrėkite, sako jie, kas įvyksta su žmogum, 
kuris su įkarščiu atsideda kokiam nors darbui 
ar amatui. Visiškai neilgo laiko tereikia — ir 
žmogus kūjeliu plaka ar adatą veria visiškai dė- 
mesio nekreipdamas, nesąmoningai. Ką tai reiš- 
kia? Ogi tai, kad žmogus įprato, įgijo įprotį. 
Iš čia pareina nesąmoningi mostai. Taip, va, 
labai dažnai galima pastebėti, kad skulptorius, 
norėdamas atvaizduoti kokį nors daiktą, pirš- 
tais minko orą. Panašiai daro ir tapytojai, kurie, 
kai kalboj įsikarščiuoja, rankomis mostaguoja, 
lyg kad pieštuku pasakojamojo daikto apibrai- 
žą žymėtų. Leiskime, kad tie įpročiai į jų vai- 
kus pereitų — ir tėvų amatas jiems bus daug 


| lengvesnis. 


Neskatinamas skaitytojas jau pats būsi paste- 
bėjęs, kad evoliucijonistai čia labai maišo visiš- 
kai nevienodus ir griežtai skirtingus dalykus. 
Jie nori parodyti proto įtaką instinkto atsiradi- 
me ir paima pavyzdžiu grynai automatinius 
vyksmus, kurie esti griežtai asmeniniai ir su gy- 
 vulio instinktu, kurį šio skyrelio pradžioje api- 
 būdinom, nieko bendro neturi, išskiriant tik ne- 
| tikslų pavadinimą. Be to, ir dėl paskutinio tvirti- 

nimo, dėl nesąmoningų judesių paveldėjimo, tu- 
rime pasakyti, kad jei jie ir būtų paveldimi (kas 
įvyksta tik labai retai), tai tikrai nesuprantame, 
kuriam galui tie paveldėtieji judesiai būtų nau- 
dingi menui ar gyvenimui. 

Grynai automatiniai yra ir tie judesiai, ku- 
riuos gyvulėliai, paukštyčiai išmoksta iš savo tė- 
vų: vaikščioti, skristi. Antra vertus, tie judesiai 
visiškai nepaveldimi, nes kiekviena karta turi 
juos iš naujo pati išmokti. 

Tuo tarpu tikrieji instinktai, kaip jau sakė- 
me, pereina iš kartos į kartą su netarpiškumo ir 
bet kokios pažangos nepajėgumo požymiais. 

Čia vėl reiškia labai aiškiai dalykus skirti: ne- 
sumaišyti, būtent, paties instinkto su jo atsitikti- 
nais priedais, kurie gali parodyti tam tikrą su- 
pratimo laipsnį. Taip, sakysim, dideli Pietų Ame- 
rikos paukščiai kasikai sukasi lizdus, panašius 
į ilgus krepšius (kartais net iki 2 metrų ilgumo), 
kuriuos pakabina ant šakos augalų pluoštais, 
šaknelėmis ar arklio ašutais. Kai kurie gamtinin- 
kai tvirtina, kad, įveisus Amerikoj arklius, tie 
paukščiai savo lizdams beveik vien tik ašutus ir 
tevartoją. Ar leidžia toji apraiška daryt išva- 
dą, kad instinktas padarė pažangą? Ar ne tiks- 
liau būtų šiuo atveju sakyti, kad kasikų instink- 
tas reikalavo šios medžiagos, kurios nesant, jie 
naudojosi šaknelėmis ir pluoštu? Vebrai statosi 
trobeles, bet toj statyboj šalia instinkto matyti ir 
supratimo veiksnys. Taip Rodano vebrai, kad 

d jag yi vii 


„galėtų geriau nuo medžiotojų pasislėpti, pradė- 


jo vaikus vesti krantiniuose pylimuose. Čia jie 
jau trobelių nestato. . 

Tačiau kas-ne-kas pasakys, kad nauji Roda- 
ao vebrų papročiai perėjo į naujas kartas, buvo 
paveldėti; taigi — susidarė naujas instinktas. 
Į šią pastabą būtų galima pareikšti, kad vebro 
instinkto pagrindas yra statyti, o statybos smulk- 
menos yra paliktos jam pačiam pasirinkti. Smulk- 
menos pasikeitė, bet instinktas paliko. Pagaliau, 
Rodano vebrų išmintis permažai dar ištirta ir 
išaiškinta. Kaip ten, tačiau, bebūtų, minėti veb- 
rų ir kitų gyvulių pasikeitimai sudaro tik 
retą išimtį, kurią sveika logika verčia aiškinti 
bendra taisykle, o ne atvirkščiai — naujos teo- 
cijos pagrindan dėti išimtį. 

O evoliucijonistai kaip tik tais keliais išimti- 
niais pavyzdžiais ir tesiremia, įrodydami, kad 
instinktai kyla iš proto, kad jie yra proto su- 
daryti įpročiai, paveldėjimo keliu perėję iš vie- 
nos kartos į kitą. 

Lengva suprasti, kad šitoks spėjimas, priešin- 
gas gamtos apraiškų visumai, sutinka neperžen- 
giamų ir neišaiškinamų kliūčių, kurios atima juo 
bet kokį pasitikėjimą. 

Pirmasis dalykas, kurio evoliucijonistai ne- 
pajėgia išaiškinti — tai instinkto padalinimas 
gamtoje. 

Jeigu instinktą sukuria protas, tai jų daugiau 
turėtume rasti tuose gyviuose, kurie pasirodo 

gudresni, protingesni savo poelgiuose. O Fr. Cu- 
vieras ir garsusis Flourensas, priešingai, įrodė, 
kad instinktas ir protingumas eina atvirkščiai: 
kur vieno daugiau, ten kito mažiau. Šis dėsnis, 
nors išimčių ir parodo, bet bendro gamtos vyks- 
mo yra plačiai patvirtintas. Pavyzdžiui, imkime 
šunį. Jo gudrumas — labai didelis, o instinktų 
kaip ir nėra, ar labai mažai. Žmogus išminties 
turi daugiausia (jo išmintis, kaip matėme, yra 
esmingai skirtinga, aukštesnė už gyvulių), o 
instinktų, tikrąja prasme, visiškai neturi. Paukš- 
čiai gimsta tobuli savo rūšies architektai, o ga- 
biausių inžinierių vaikai turi išmokti pačių pir- 
mųjų statybos pradmenų. Jei, kartais, pro- 
fesiniai gabumai šeimoje ir pasireiškia, tai 
jie išaiškinami arba psichologiniais polinkiais, 
kurių paveldimumo niekas neginčija, arba pato- 
gumu, gausiomis progomis iš mažens tėvo ama- 
tą ir įrankius matyti, čiupinėti, su jais apsiprasti. 

Taigi, jei žmonės — protėviai per ilgus šimt- 
mečius neperdavė savo vaikaičiams nė mažiausio 
jų įgyto įpročio, kuo remiantis galima sakyti, 
kad gyvuliuose tas perdavimas įvyko taip pla- 
čiu mastu ir taip painiu būdu? Reikėtų pirmiau 
parodyti ir išaiškinti, ar yra ir dėl ko tik gyvu- 
liuose tėra tokia nuostabi paveldėjimo privilegija. 

Gal evoliucijonistai sakys, kad gyvulys spe- 
cijalizavosi, o žmogus savo protą į įvairias kryp- 
tis išblaškė? Bet, būdamas daug stipresnis 1r 
individualinis, žmogaus protas būtų puikiau- 

siai pajėgęs (bent paskiromis grupėmis) pasiekti 
tų pačių įgudimų įvairiose srityse, kurių gy- 
vuliai tik vienoj srityj tepasiekė. 

Antra ne mažesnė kliūtis, kuri griauja evoliu- 
cinį instinkto aiškinimą, yra ši: kaip galėjo 
gyvulys su savo taip ribotu, konkrečius daiktus 
tesuvokiančiu „protu“ įsigyti tokį gilų, nuosta- 
bų mokslą, kurį rodo instinktas? 

Instinkto rodomas išmintingumas evoliucijo- 
nistus kaip pančiote supančioja. Jie patys pri- 
pažįsta, kad „vabzdžiai, sugebėdami atskirti pa- 
ralyžių nuo mirties, žinodami, kad paralyžius 
palieka audinius nepaliestus, o mirtis leidžia 
jiems pūti, mokėdami įvertinti jų gylio įleidžia- 
mus nuodus, išsirinkdami sau grobiu tokius gy- 
vulėlius, kurių dirksniai centralizuoti, suvokda- 
mi, kad vieno įgylimo užteks juos nejudriais pa- 
versti, kiekvieną kartą surasdami įgilti tą vietą, 
kuri viena tegali būti pažeista, — visa tai maža- 
me vabzdyje, nepainiame organizme — tiesiog 
stebuklinga apraiška. Niekaip nevyksta susekti, 
iš kur jis įgijo taip gilų ir sudėtingą mokslą“. 

Evoliucijonistai, tat, klausimo sunkumą kon- 
statuoja, bet savo teorijų taip lengvai neišsiža- 
da. Jie tariasi instinktą pajėgsią išaiškinti parem- 
dami savo samprotavimus trečiuoju vyksniu — 
auklyba. O kadangi dabartiniai plėniasparniai 
išauklėjami būti negali, nes jie vieną vasarą te- 
gyvena ir miršta savo lėlyčių nepažinę, evoliuci- 


jonistai mums sako, kad vabzdžiai išsiauklėjo 

senovinėse geologinėse gadynėse. Pasak jų, plė- 
niasparniai senovėj galėję ilgiau išgyventi, ma- 
tyti savo naująją kartą ir ją pamokyti. 

Ilgesnis senovės vabzdžių amžius, pirmiau- 
sia, yra tik tarmuo, ne moksliškai patvirtintas 
faktas. Tai viena. Bet leiskime, kad taip iš tik- 
rųjų senovėj buvo. Evoliucijonizmas vistiek pats 
sau prieštarauja ir grimsta į neaiškumus. Juk 
jei auklyba yra vienas iš instinkto veiksnių, tai 
žmoguje turėtume rasti pačius sudėtingiausius 
ir įdomiausius instinktus, nes niekur kitur auk- 
lyba taip ilgai ir taip plačiai neveikia, kaip žmo- 
guje. Antra vertus, vien dėl logikos evoliucijo- 
nistai auklybą būtinu instinkto veiksniu nega- 
lėtų laikyti, nes anksčiau jie sakė, kad pagrindi- 
nė instinkto raidos sąlyga yra paveldėjimas. 
Taigi, auklyba daugių daugiausiai galėjo instink- 
tų susidarymą sutrumpinti, bet protas ir pavel- 
dėjimas ir be jos gali apsieiti kuogeriausiai. Va- 
dinas, evoliucijonistams instinkto veiksniai visa- 
da turės būti imtinai tik protas ir paveldėji- 
mas, o tuodu taip pat instinkto kilmės ir buvimo 
neišaiškina, kaip ką tik patyrėme. 

Reikia, todėl, pasakyti, kad evoliucijonizmas 
instinkto neišaiškina. Mes jau parodėme, dėl 
ko, pateikėme du argumentus. Pridursime, ta- 
čiau, dar kelias pastabas, paimtas iš patikrintų 
ir neginčijamų gamtos apraiškų. Jos dar aiškiau 
parodys, kad gyvulio protas, koks jis bebūtų, 

instinkto atsiradime ir raidoj neturėjo jokios 
įtakos. 

Persikelkime dar sykį į širšolio kautynes su 
voru. H. Fabreas šioj kovoj pastebi pasireiškiant 
„dvi atvirkščias įdomybes: širšolio gudrumą ir 
apsiblausėlio voro kvailumą. Kad plėniasparnis 
iš lengvo, palaipsniui galėjo išmokti ir savo vai- 
kučiams perleisti gabumą iškraustyti vorą iš 
jo pilies ir paskui apgaulingai, klastingai jį su- 
paraližuoti — sutinku. Bet tuomet malonėkite 
man išaiškinti, dėl ko voras, nė kiek nemažesnės 
išminties gyvūnas už širšolį, iki šiol neišmoko 
išsisukti iš savo priešo klastingų gudrybių? Juk 
laiko turėjo tūkstančius metų! Ar didelio 
reikėtų gudrumo juodajam vorui nuo širšolio už- 
puolimų apsisaugoti? Užtektų menko nieko. Už- 
tektų, kad jis kiek giliau įsilįstų į savo pilį, užuot 
atkakliai ir kvailai ant slenksčio dribsojęs. Dau- 
žybės kartų patirtis būtų turėjusi jį išmokyti to 
paprasčiausio atsargumo, kuris jo veislei užti- 
krintų neapsakomą naudą ir plėtrą. Jei širšolis 
taip ištobulino puolimo metodus, kodėl išmin- 
tingasis voras nepatobulino apsigynimo priemo- 
nių? Gal sakysite, kad laikas dirbo širšolio nau- 
dai, o voro nenaudai? Aš šitokio tvirtinimo ne- 
suprantu, atvirai pasisakau, ir savo išvadą iš- 
reiškiu šitaip: kadangi širšoliams reikia vorų, 
jie per visus amžius buvo buklūs ir gudrūs, 
0 vorai jų atžvilgiu neatsargūs ir apsiblausę. Te- 
esie vaikiškas šis mano pasakymas, prieštarau- 

jąs dabartinei mokslo madai. Žinau, tas mano 
pasakymas paneigia ir instinkto prisitaikymą, ir 
atavizmą, ir pasikeitimą. Taip, paneigia. Tačiau 
šitokiu būdu aš galiu aiškiai instinktą suprasti 
ir jį priežastingai išaiškinti“. 

Peržiūrėję instinkto iškeltus klausimus ir juos 
pagvildenę, mėginsime daryti galutinės išvadas. 
Nešališki būdami, ir čia pakartosime evoliuci- 
jonistų mokslininkų žodžius. 

„Jei protas galėjo laisvai, numatydamas tam 
tikrą tikslą surikiuoti veiksmus, kurie vėliau ne- 
sąmoningai krypsta tikslan, kuris taip pat savo 
ruožtu ilgainiui lieka nesąmoningas, tuomet in- 
stinkto mįslė lieka atspėta, paslaptis paaiškėja, 
ir instinkto raida įeina į bendrą gyvybės formų 
evoliucijos eigą. 


„O jei, priešingai, tuodvi galios (protas ir 
instinktas) yra nesuvedamos, tuomet nuostabų 
instinkto pritaikymą aiškiems tikslams atsiekti 
reikės aiškinti Dievo Kūrėjo santvarka. Tuo at- 
veju viena akimirka sugriūva visa evoliucijos 
teorija“. 

Nėra reikalo taip dramatiškai vaizduotis evo- 
liucijos teorijos likimą, kaip ji paskutinis saki- 
nys nupiešia. Tačiau kad niekas taip aiškiai, kaip 
instinkto buvimas, neparodo Dievo intervencijos 
į gyvybės raidos apraišką — tikriausia tiesa. 
Kuo giliau instinktą ištirsi, tuo aiškiau pamatysi 

savitos gyvybės ir bendrai monizmo teorijų ne- 
sąmones“", 

Vienok, jei kas mūsų paklaustų, kokiu būdu 
Dievo veikimas pasireiškė instinkto atsiradime, 
nei mokslo, nei tikėjimo vardu mes tikro paaiš- 
kinimo duoti negalėtume. Ar Dievas juslinėn 
gyvulių sąmonėn įspaudė patvarius, įgimtus vaiz- 
dus, taip kad gyvuliai veikia, tarsi, lunatikai, 
kurie vykdo savo sapnus? Taip manė Cuvieras. 
O gal Dievas ypatingai surikiavo gyvulių reflek- 
sus, padarydamas juos priklausomus nuo jų or- 
ganizacijos plano? Tesprendžia tuos klausimus 
filosofija, kuri taip pat vargiai tą mįslę teatspės. 
Mūsų reikalui šis klausimas—visiškai antraeilis. 
Svarbu buvo parodyti, kad instinkto atsiradimo 
negalima ieškoti, rasti ir išaiškinti vien medžia- 
gos dėsniais — parodyti, kad instinktas, norint 
ji kilmėje ir raidoj pilnai išaiškinti, verčia pripa- 
žinti Dievo Kūrėjo veikimą. 


VI 


DVASIA IR KŪNAS 
Kūdikio psichologija. — Kūdikio ir gyvulio skirtumai. 

— Ką apie dvasią pasako blaivi savistaba. 
Iki šiol žmogaus problemą gvildenome labiau 
teoriškai ir kritiškai. Nuo šio laiko skaitytojui 


50 Trumpą, bet vertingą straipsnelį apie instinkto kil- 
mę skaitytojas ras „Naujojoj Romuvoj“ 1937 m. 12 Nr., 
285 p.; 15—14 Nr., 318—319 p. 

pateiksime įdomios medžiagos intuityviai ją 
suprasti. Tatai ir gražaus pasitenkinimo suteiks, 
ir jau įrodytas tiesas naujoj šviesoj parodys, kon- 
krečiau išaiškins. 

mėjimu ir naujais, patobulintais metodais yra 
tiriama kūdikio ir vaiko psichologija. Kasmet iš 
spaudos išeina veikalų, kurie pilni žavingų pa- 
stabų ir netikėtų žmogaus dvasios analizių. Pė- 
rezas, Prayeris“" ir kiti materijalizmui sudavė 
naują smūgį, nors jie vien tik savo mokslo šakos 
specijalistai ir polemikon nesileidžia. 


Jau savaime suprantama, kaip yra įdomu su- 
gretinti gyvulio, nors jau ir suaugusio, protines 
apraiškas su kūdikio proto pasirodymu, tuo la- 
biau, kad materijalistai mėgsta tvirtinti vaiką 
pirminės žmonijos paveikslu esant. 


Neužmirškime, kad materijalistai sako, jog 
žmogaus gemalas motinos iščioje laipsniškai per- 
einąs per įvairias gyvulių raidos būtis. Tai vie- 
na iš svarbiausių monizmo dogmų. Jei jinai būtų 
teisinga, tuomet kūdikis, pasiekęs žmogaus būtį, 
turėtų gimti daug tobulesnis už kitus gyvius 


51 B. Pėrez, Les trois premičres annėes de V'enfant. 
— L'enfant de trois A sept ans. — Prayer. L'ime de 
YVenfant, trad. de Varigny. — Rey, L'intelligeance prati- 
gue le Y'enfant. — Piaget J., La reprėsentation du monde 
chez Yenfant; De jugement moral de Venfant, ir kt. 

organiniu požvilgiu. Tačiau tikrovė, kaip kiek- 
vienas regi, visai priešingai parodo. 

Naujagimio instinktas — pats menkiausias, 
kokį tik galima vaizduotis. Žmogus, kuris, anot 
materijalistų, yra paskutinė nepaprastai ilgos gy- 
vybės raidos grandinė, instinkto turi tik pačią 
būtiniausią dalelę. Kūdikis šaukia, verkia, ieš- 
ko lūpelėmis pieno — ir daugiau nieko. Proto 
apraiškų kūdikėlyje dar mažiau, kaip instinkto; 
jų visiškai nematyti. Palygink kūdikį su gyvu- 
liuku — jo menkystė priešais gyvulį atsistos 
kaip naktis prieš saulę. Vištytis, vos iš kiaušinio 
išsiritęs, jau pilnai gyvenimui paruoštas: jis ma- 
to, bėgioja, daiktus atskiria, pats maitinasi, su- 
pranta perekšlės balsą, po jos sparnais ieško ši- 
lumos ir prieglaudos. Vabzdžiai, išriedėję iš kiau- 
šinėlio ar iš kirminėlio, tuojau moka parodyti 
tas gudrybes, kurios taip stebina mokslo pasaulį. 
Pagaliau, niekas nė nedrįsta ginčyti, kad kūdi- 
kis, tiek proto, tiek instinkto požvilgiu stovi kur 
tai kas žemiau už gyvuliuką. ' 

Bet tęskime tą palyginimą toliau. 

Gyvulyje pažanga eina labai iš lėto, ji yra 
labai siaura, apibrėžta, o dažniausiai jos visiškai 
nematyti. Gyvulys tik suaugęs parodo patirties 
ir auklybos išdavas. 

Su kūdikiu visiškai kitaip vyksta. Neilgai tru- 
kus po gimimo ateina momentas, kuriame dva- 
sia, tarsi, pražysta, kuriame protas apsiskardena 


329 


svarbiausiu savo požymiu — refleksija'*. Jis 
susyk sukuria proto ir laisvės šedevrą — jis mo- 
ka išrasti, jis prasimano savotišką kalbą, kurią 
motina ir auklė turi atspėti. Kai kiek vėliau 
jis išmoksta motinos kalbą, motina jau buvo 
išmokusi kūdikio šnektą. „Gerai įsižiūrėjus, ma- 
tyti, sako Taineas, kad vaikas išmoksta aplink 
ji kalbamą kalbą taip, kaip poetas išmoksta pro- 
sodiją, eiliavimo meną; tai originalus genijus, 
kuris prisitaiko prie jau esamų formų“. Tas pats 
Taineas šit ką pasakoja apie savo dešimties mė- 
nesių dukrytę: „Kasdien ji mato senąjį tėvuką. 
Dažnai jai auklė rodo ir anglimi pieštą tėvuko 
portretą. Portretas nedidelis, bet labai teisingai 
senuko fizijonomiją vaizduoja. Kai namiškiai, 
priėję prie lopšelio, jos paklausia, kur tėtukas, 
dukrytė pasisuka į tą pusę, kur kybo portretas, 
ir maloniai nusišypso. Tam pačiam kambary yra 
ir bobutės portretas, bet paveikslas į ją ne taip 
panašus, kaip tėvuko. Parodžius dukrytei mo- 
čiutės portretą — jokio susidomėjimo, nė ma- 
žiausio nusišypsojimo. Dukrytė nesupranta, kas 
ta per teta“. Pamėginkite parodyti gudriausiam 
gyvuliui, kad ir suaugusiam, daug mažesnį už 
tikrovę pieštuku pieštą šeimininko portretą ir 
pamatysite, kad nieku būdu gyvulys nepajėgs 

5 Refleksija = sugebėjimas atskirti save nuo išorės 
pasaulio, pastebėti savo vidujinius išgyvenimus ir prote 


gimstančias sąvokas. 

to portreto įvertinti. Jokiu būdu jūs nestengsite 
šitokiose sąlygose įtikinti, kad ir gudriausią šu- 
nį, kad čia — jo šeimininkas. 

Gyvulio instinktai, įpročiai, įgudimai nepa- 
lieka vietos jokiai laisvei. Jo veiksmai yra nusta- 
tyti, nulemti, fatališkai tikslūs. Tuo tarpu kū- 
dikis parodo labai daug asmeninio savaimingu- 
mo. Užtenka tik pažvelgti, kaip jis abejoja 1r 
klysta. Kūdikio svyravimai, apsirikimai yra ne- 
užginčijami ženklai, kad tarp jo dvasios ir gy- 
vulio proto esama esminio skirtumo. 

Kad ir labiausiai gamtos apdovanotas gyvu- 
lys esti abejingas garsams, spalvoms, pavidalams, 
kurie nepaliečia jo instinktų. Gyvulys jais nesi- 
domi. Palyginkite su ta apatija nepaprastą kūdi- 
kio smalsumą. Jis per kiauras dienas įdomaujasi 
bet kokia naujove. Rankutėmis, akelėmis, sko- 
niu jis lygina naujas patirtis su senosiomis ir pa- 
lygindamas sprendžia, vertina, rodo, kas jam pa- 
tinka, o kas nepatinka. Jis rodo savo protą ir 
laisvę. 

Yra ir daugiau apraiškų, kuriose atsispindi 
protas ir laisvė. Imkime juoką. Jis — tik vieno 
žmogaus savybė. Kas juoką gimdo, kokios jo 
priežastys? Juoko analizė labai sudėtinga. Ji pa- 
rodys, kad juokas kyla iš neproporcingumo, 
perdėjimų, kontrastų, netikslingumų. Tačiau vi- 
si tie dalykai reikalauja abstrakcijos, palyginimo, 
laisvo pasirinkimo galių. Taigi, giliau pažvelgus, 
aiškiai matyti, kad juokas yra dvasios apraiška. 

Anglų mokslininkas Romanės per visą savo 
amžių tyrė gyvulių protą. Tam tikslui jis išgal- 
vojo labai originalius metodus. Vieną dieną jis 
pasišaukė savo nepaprastai išmintingą šunį, ir 
priešais jį pradėjo šaipytis vaipytis, taip, kad 
veido išraiška tai labai juokinga darėsi, tai labai 
baugi. Vargšas šunelis, nežinodamas, ką daryti, 
ėmė loti. Tuo tarpu Darvinas pasakoja, kad jis 
sykį taip pradėjęs šaipytis priešais savo sūnelį, 
vos kelių mėnesių kūdikėlį. Veido išraiška kart- 
kartėmis turėjo būti baugi. Vaikutis žaidimu 
labai susidomėjęs, ėmęs krykšti ir rankelėmis 
rodyti, kad tas žaidimas jam labai patinka. Ro- 
maneso šuo, atsidūręs prieš juokingas situaci- 
jas, pradėjo loti: štai gyvulys. Darvino sūnelis 
iš jų juokiasi: štai žmogus. 

Dar labiau, negu nusijuokimas, žmogų api- 
būdina nusišypsojimas. Šypsena išreiškia kartu 
supratimą ir meilę. Kūdikis ne tik šypsosi, bet 
ir kitų šypseną supranta. Jis supranta tą kalbą, 
tylią, bet gilią, kaip tyli ir gili ir pilna suprati- 
mo yra meilė. 

Materijalistai šias esmingai žmogiškas ap- 
raiškas mėgina aiškinti paveldėjimu. Jie sako, 
kad ilgų išmirusių kartų dažnai kartoti veiksmai 
palikę vaikaičių organizmuose tam tikrų polin- 
kių, kurie palengvinę psichinius pasireiškimus. 
Kitaip sakant, tos grynai žmogiškos apraiškos 
esančios vien tiktai paveldėjimo išdavos. Tačiau 
ko vertas toksai aiškinimas, parodo tyrinė- 

tojų etnologų ir misijonierių paliudijimai. Jie 
kuoaiškiausiai patvirtina, kad juokas, nusišypso- 
jimas ir kiti grynai žmogiški požymiai matyti 
ir laukinių žmonių kūdikiuose, kurie protinio ir 
kultūrinio paveldėjimo, pasak pačių materijalistų 
tvirtinimus, visiškai arba be galo mažai tegauna. 


Ką apie žmogų pasako savistaba 


Tiesą galima pažinti ne vien tiktai griežtais 
logiškais spręsmais, techniškai tarp savęs su- 
mazgytais įrodymais. Protas gali surasti tiesą 
ir kitu lygiai neklaidingu, bet lengvesniu ir trum- 
pesniu keliu: savistaba, intuicija, netarpišku 
sąmonės nujautimu. Mūsų protas jaučia pasi- 
tenkinimą, kai iš duomenų pajėgia išspausti 
išvadą, bet tikrą džiaugsmą pajunta, kai 
gali netarpiškai įžvelgti ir pamatyti. Po įrody- 
mo, nors jis ir labai griežtas bei tikslus būtų, 
protas gali ginčyti, pasipriešinti.  Netarpiškai 
tieson pažvelgęs ir ją pamatęs, jis tegali arba 
ją priimti, arba pats save žiauriai paneigti, visiš- 
kan skepticizman pulti. Žmogaus vardo ir svei- 
ko proto neišsižadėjęs, niekas nepajėgia nutildyti 
tuos viena akimirka gimstančius, lengvus, aiš- 
kius sprendimus, tuos proto prasiveržimus, tuos 
iškilmingiausius sąžinės šauksmus, tuos įsakmius 
sąmonės paliudijimus, kuriuos kiekvienas pati- 
xiame ir jaučiame ramesnėse, blaivesnėse gyve- 

nimo valandėlėse, kai mus užvaldo grynai 
žmogiška nuotaika, ar kurią mes patys susiran- 
dame rimties ir doros pastangomis. 
Pagvildenkime dvasios problemą ir ta gyvč- 
nimiška logika, — ta sveika logika, kuria mes 
vaduojamės, spręsdami savo pačių ir savo myli- 
miausių asmenų reikalus ar problemas. 
Sužadinkite savo mintį. Štai mes atsidūrę 
ant aukšto kalno viršūnės. Mūsų akis žavi dū- 
mais alsuojančių miestų, žmogaus rankomis išrai- 
žytų laukų, slėpiningų miškų panorama, o mū- 
sų krūtinę gaivina sveikas aukštumų oras, 
Atėjo naktis. Priešais mūsų akis atsivėrė 
dar platesni aukštybių erdvės horizontai. Aš 
žiūriu susikaupęs į vieną žvaigždę, paskui į ant- 
rą, trečią. Žvilgsnis nuklysta į paukščių kelią, 
ir mano vaizduotėj pasivaidena mokykloj girdėti 
nežmoniškų žvaigždžių atstumų skaičiai, nesu- 
skaitomos žvaigždžių bei žvaigždynų virtynės, jų 
judesiai ir mokslo dar nesusektos jų slaptybės. 
Toj beribėj erdvėj, kur maišosi mokslas ir po- 
ezija, matematiški skaičiai ir vaizduotės klajo- 
nės, mano žvilgsnis labai lengvai iš neaprėpiamų 
platybių sugrįžta į tą mažytėlį kosmo taškelį, 
kuriame aš užsisvajojęs stoviu. Aiškiai supran 
tu, kokia mažytė mūsų žemė milžiniškoj erdvėj, 
koks mažytis mano organizmas žemėj. Aš — 
didžiulio kosmo mažutėlio taškelio neįmatomas 
atomas. Tačiau kartu aš jaučiu, matau, supran- 
tu visą savo, to mažyčio atomo, galybę tuos visus 

“| pasaulius suvokti, mintimi perbėgti, jų atstumus 
| ir judesius išmatuoti, jų prasilenkimus ir jų ke- 
lionių ateitį įspėti. Mano protas viena akimirka 
| įveikė atstumus, judesius ir tik ties vienu tašku 
„sustojo: ten, kur prasideda begalybė. 


mano kūnas, kuris priešais tą medžiagos milži- 
nišką daugybę yra tiktai nereikšminga dulkelė; 
iš kitos — tasai aš, kuris prašoksta medžiagą, 
ją suvokia, pažįsta, suseka jos dėsnius ir ją iš 
“matuoja, apskaičiuoja, taigi — mąsto ir tiria. 
Juo plačiau mano akis aprėpia ir juo toliau 
| mano žvilgsnis prasiveržia, juo labiau mano kū- 
nas netenka reikšmės, juo labiau artėja prie nu- 
"lio, o tuo tarpu mano dvasia kyla, darosi galin- 
“ gesnė ir laisviau skraido platesnėj erdvėje. Ji 
viską aprėpia, visur užkopia. Vadinas, manyje 
"yra du skirtingi, nors tarpusavy sujungti prad- 
.  menys. Juo dėmingiau aš į tuodu pradmenis 
“ įsižiūriu, juo skirtumas darosi didesnis. Tą 
skirtumą aš ne iš ilgų galvojimų, sprendimų, teo- 
| rijų išvedu, bet tiesiogiai jį matau, patiriu, išgy- 
“ venu, ir tam netarpiniam proto parodymui aš 
neturiu jėgos atsispirti. 
Pasaulio platybių apsuptas ir į jas nusižiū- 
xėjęs, aš vėl laisvai leidžiu minčiai kurtis. Aš 
|| labai lengvai suvokiu, kad mano stebimųjų pa- 
"saulių galėtų ir nebūti. Šit, man bemąstant, pra- 
"deda aušti. Dangaus erdvė palšta, žvaigždės, 
"pasauliai, išnyksta. Mano protui visai nesunku 

Štai pirmas kontrastas: iš vienos pusės — 


suvokti, jog jų išvis daugiau nebėr. Mano pro- 
tas gali pats sau neprieštaraudamas suvokti, jog 
išnyko ir žemė, kuri juk prieš milžiniškų 
žvaigždžių daugybę yra ne kas kita, kaip ne- 
reikšmingas dulkių žiupsnelis prieš Himalajų 
kalnus. 


Mano protas gali dar toliau eiti. Aš galia 
vaizduotis netekęs vienos rankos, paskui kitos. 
Sumažėjimas manęs nesumažina. Savojo aš dėl 
to nenustoju, palieku tas, kas buvau. Vaizduo- 
juosi netekęs kojų, ausies, akies. Aš tebesu aš. 
Nė vienas iš tų sąnarių nėra aš, jų visuma irgi 
manęs nesudaro. Aš sakšu mano ranka, mano 
koja. Lygia dalimi aš sakau ir mano smegenys, 
kaip sakau mano akis ar mano nosis. Vadinas, 
aš mintimi galiu panaikinti savo kūną, ir prieš tą 
panaikinimą mano protas neprotestuoja, nemato 
čia jokio nelogiškumo. Iš tikrųjų buvo daug 
filosofų, kurie kūną laikė ir tebelaiko proto kū- 
riniu, grynai subjektyvine būsena. Toji filo- 
sofijos sistema klaidinga, bet neabsurdiška. 


Pamėginkim dabar padaryt tą pat su mūsų 
asmenybe, mūsų aš, mūsų dvasia. Aš negaliu 
suvokti save mąstančiu ir kartu nesančiu. Pro- 
tas čia mato prieštaravimą, absurdą. Ką tai reiš- 
kia? Tai reiškia, kad tarp mano kūno, kurį aš 
galiu protu panaikinti savo asmenybę nepanai- 
kindamas, ir mano dvasios, kuri atsispiria, gai- 
valingai atsispiria prieš bet kokią abejojimo pa- 

stangą ir bet kokį skepticizmą, yra griežtas ne- 
vienodumas ir esminis skirtumas. 

Nesustokime, pakreipkime savo minties vers- 
mę kita kryptimi. Štai, aš noriu, laisvai noriu: 
judinu ranką, kreipiu galvą, kada man patinka 
ir kaip man patinka. Taigi, aš egzistuoju kaip 
laisva priežastis. Aš jaučiu ir patiriu, kad tų 
judėjimų autorius esu aš. Aš jaučiu, kad esu 
gyva priežastis, nepriklausoma, sąmoninga, sa- 
vaiminga. Vadinas, aš esu substancija, pradmuo, 
o ne vien refleksas, fenomenas, organų funkcija. 
Ir iš valios pusės aš matau tas pačias žmogaus 
junginio dalis: vieną, kuri mąsto, nori, kuri yra 
nesudėtinga, neapčiuopiama, savaiminga, aktin- 
ga, laisva, o kita — užimanti erdvės dalį, su- 
dėtinga, nesąmoninga, priklausoma. Ir čia man 
akivaizdžiai priešais mane atsistoja dvasios ir 
kūno skirtumai. 

Kuomet panoriu, kuomet pakeliu ar ištiesiu 
ranką, jaučiu, jog aš buvau pirmiau už tą norą 
ir kad, jam praėjus, aš pasiliksiu. Jaučiu, kad 
aš esu patvarus, vieningas, visada tas pats 
pradmuo. 

Juo giliau aš į savo sąmonę nužengiu ir dė- 
mingiau į ją įsižiūriu, juo man darosi aiškiau, 
kad toji sritis — ne skaitmenų, erdvės, plokš- 
tumos, judesio, ne fizikos ir ne chemijos sritis. 

Vienu žodžiu, savyje aš randu apraiškų ir 
galių, kurios nieko bendro neturi su medžiagos 
apraiškomis ir kūnų savybėmis. Medžiaga, mano 

liečiama, kilnojama — manęs nejaučia, mano 
klausiama — neatsako. „Mes pasaulį stebime, 
sako astronomas Faye, mes ji bent netarpiška 
forma suvokiame ir pažistame, o jis — nieko 
nesuvokia ir nepažįsta. Vadinas, yra kažkas 
kita, ne vien žemės daiktai, ne vien tik mūsų 
kūnas, ne vien tiktai mirgančios žvaigždės: yra 
mintis ir protas““". Kas pažįsta ir mąsto, tuo 
pačiu mąstymu parodo, jog jis turi apibendrin- 
tų idėjų, santykio, vaidmens ir pasėkos, prie- 
žasties ir išdavos sąvokas. O išgirdęs, kad tos 
sąvokos yra didžiulio kalno ar mano kūno ląs- 
telės dalis — mano protas purtosi, protestuoja, 
mato nesąmonę.  Kūdikėlis, kuris pirmą sykį 
suvokia paprasčiausią skaičių santykį, kad 
vienas ir vienas yra du, parodo, jog jį nuo me- 
džiagos kosmo skiria beribė bedugnė: kūdikė- 
lis pažįsta tiesą, o kosmas tik nesąmoningai, ne- 
žinodamas ir neįvertindamas, slepia mažytę jos 
dalelę, Tiesos Pilnaties jin įspaustą. 

Kai vaikutis pasijunta, jog negražu me- 
luoti, parodo, jog jame yra laisvė, atsakin- 
gumas, dorovės dėsnis. Vaikutis pažįsta gėrį 
(ne vien gerus daiktus!), ir dėl to esmingai pra- 
šoksta patį nuostabiausią fizinio ar fizijologinio 
pasaulio fenomeną. 

Pagaliau, kai kūdikis pirmą sykį susi- 
žavėja grožiu, tarp jo ir medžiagos galių dar sy- 

kį pasireiškia kuogriežčiausias skirtumas. Jo- 
kia fizinė ar fizijologinė galia, joks organinis 
ar neorganinis pradmuo, jokia atomų kombi- 
nacija negali išaiškinti ir dėl to negali sukelti 
tokio įspūdžio, kokius aš pajuntu kalnų virtynes 
stebėdamas, į neužmatomą, slėpiningų jūrą pa- 
žvelgęs, kuklų lankos žiedelį pasiskynęs. Kaip 
medžiaga išaiškins literatūros, meno, ypač ide- 
alo grožį?! 


Vadinas, tiesos, gėrio, grožio sąvokos kyla 
manyje, manajame aš, mano asmenybėje, mano 
dvasioje. Jaučiu, kad manasis aš yra vieningas, 
nesudėtingas, patvarus, tolygus. Jį, savąjį aš, 
savo asmenybę, aš pažįstu ne tik po ilgų galvo- 
jimų, bet ir tiesiogiai, gyvybiškai, galingai. Jei 
aš to dvasinio pradmens, sielos, savyje neturė- 
čiau — manęs turėtų nebūti, aš turėčiau būti 
 neužgimęs. Dvasią paneigti neužtektų būti pa- 
mišėliu ar skeptiku, nes kas abejoja, kaip daro 
“skeptikas, arba kas netiksliai galvoja, kaip da- 
„ro pamišėlis, parodo, jog jame yra protas, dva- 
sia, tik dėl netinkamų išorinių sąlygų netinka- 
| ma linkme veikia; bet veikia! 

VII 
KUR AIŠKIAI MATYTI ŽMOGAUS SIELA 


„Kai aš čia atėjau, buvau viena: 
nesuprasdavau, nemąstydavau ... 
Dabar aš laiminga, kad viską galiu 
suprasti“, 

Neregė-nebylė Morta Obrecht 
Larnay, 1885 m. sausio 3 d. 

Bedieviško aštuonioliktojo šimtmečio enciklo- 
pedizmo vadas Diderotas parašė šiuos žodžius: 

„Dėl negalėjimo kalbėti, tarp mūsų ir apsi- 
gimusių neregių nebylių nėra jokios priemonės 
mintimis pasikeisti. Jie, tie nelaimingieji, užauga, 
bet visada palieka bepročiai““*. Vadinas, Dide- 
rotas netikėjo, kad yra galima specialios aukly- 
bos pastangomis pasiekti nebylio, kurčio, nere- 
gio kūdikio dvasią ir užmegzti su juo kokią su- 
tartinę kalbą. 

Kun. Ėpėe tuo tvirtinimu nepatikėjo. Kelis 
metus prieš mirti, jis paskelbė laikraščiuose, 
kad sutinkąs priglausti ir apmokyti tokius ne- 
laimingus kūdikius.  Belaukdamas, jis pradėjo 
kurti nebylių-neregių auklėjimo metodą, bet nė 
neįpusėjusį jį ištiko mirtis. 

Pradėtasis darbas buvo tęsiamas kito kuni- 
go, Sicardo, kuris panoro ne tik savo pradinin- 
ko darbą užbaigti, bet ir jam mokslinį pagrin- 
dą surasti.  Pasiryždamas ir atsidėdamas šiam 

darbui, jis aiškiai jautė, jog jei tatai jam pa- 
vyks, ne tik labdarybei bus naujas įnašas, bet 
kartu ir didelis mokslo laimėjimas. Štai kokie 
pirmieji, jo samprotavimai: 

„Jei tarp gamtos išimčių ir tarp skaudžiau- 
sių organinių trūkumų mums pasitaikytų au- 
klėti neregį, kurčią ir nebylį vaiką, jau taip ap- 
sigimusį, kokių priemonių mums tektų ieškoti? 
Koks pagrindinis atstumas iš tikrųjų yra tarp 
tokio vargšelio ir normalaus žmogaus? Kaip 
platus ir gilus būtų tarpeklis, skiriąs jį nuo žmo- 
nių, kurie gali matyti, kalbėti, savo mintis iš- 
reikšti! Kokiu metodu tokį nelaimingąjį moky- 
ti?. Gal nebylių metodu? Bet nebylių moky- 
tojo menas yra tas, kad jis mintį regėjimu per- 
teikia, o mūsų nelaimingasis—aklas. Negalima 
“jo sąmonės pasiekti nė per klausos organus. 
Man išrodo, kad, negalint jam mintį pavaiz- 
“duoti garsu ir šviesa, reikėtų jam kalbėti į ran- 
ką... Aš, vienok, numatau, kad mokytojas, 
pasirinkęs šį metodą, kiekviename žingsnyje su- 
| tiktų didžiulių sunkumų. Kaip, iš tikrųjų, su 
tokiu mokiniu susitarti, jei negali su juo su- 
“ simatyti ir susišnekėti, kaip nustatyti su juo 

bendrą ženklą ir ženklų ryšį?“"". 

Kunigo Sicardo čia tikrai genijališkai pajėg- 
"ta sunkioji mįslė įspėti: reikėtų jam kalbėti į 

ranką. Jau pirmaisiais krikščionybės amžiais“ af- 
rikietis Laktancijus buvo pasakęs, kad Dievas 
žmogui davė tris dalykus, kurie viską įstengia: 
protą, kalbą ir ranką. Žodį kalbą galima iš- 
braukti: liks dvasia ir ranka. Kaip „matysime, 
užtenka to. Protas ir ranka viską įstengia, 

Žymusis skotiškosios filosofijos, arba psi- 
chologinio stebėjimo srovės, atstovas Dugald- 
Stewartas 1812 metais įteikė karališkajai Edim- 
burgo Akademijai įdomią monografiją apie ne- 
regį-nebylį vaiką Jokūbą Mitchelį, gimusį 1795 
metais lapkričio 11 d. „Žmogaus dvasios filo- 
sofijos autorius“ stengėsi apie jį surinkti kuo- 
tiksliausias žinias, kurias jis metodiškai suskirs- 
tė ir praturtino įžvalgiomis pastabomis. 

„Jokūbo lietimo ir uoslės pojūčiai nepapras- 
tai jautrūs. Jo veide, neatsižvelgiant į nelaimin- 
gą vaikelio būklę, matyti minties pėdsakai ... 
Jam labai patinka stalių ir kitų amatininkų dirb- 
tuvės. Tenai jis su dideliu susidomėjimu čiupi- 
nėja įrankius ir, matomai, stengiasi įspėti, ką su 
jais daro ir kam jie naudingi. Su ypatingu pa- 
mėgimu jis čiupinėja sudėtingus padarus, kaip 
spyną ir raktus. 

„Jis labai myli savo šeimyną. Kai mirė jo 
tėvas, Jokūbas, išlydint kūną iš namų, apsikabi- 
no Karstą ir nenorėjo jo paleisti. Paskui dažnai 
jis eidavo prie tėvo kapo, jį apsikabindavo ir 
švelniai dunksnodavo į žemę. Po kurio laiko jis 
pajuto, kad susirgo motina, ir ėmė verkti. 

„Namiškiai geriausiai supranta Jokūbo nuo- 
taiką ir žino, ko jis nori. Džiaugsmą ir pasiten- 
kinimą jis išreiškia švelniai  takšnodamas 
džiaugsmo suteikusį daiktą ar žmogų. Dar daž- 
niau jis tuos jausmus parodo nusišypsojimu. 

Ypatingą pagarbą ir klusnumą vaikinas ro- 
do vyresniajai seseriai. Norėdama parodyti, ko 
ji iš nelaimingojo brolio nori, paprastai stipriau 
ar silpniau paliečia jo galvą. Nebylėlis bema- 
tant supranta, ko iš jo sesuo reikalauja. Na- 
miškiai vartoja ir kitus ženklus, sudarytus tuo 
pačiu būdu, kuriuo yra sudaromi mimikos 
ženklai. Taip, pavyzdžiui, norėdami pasakyti, 
kad kas nors įvyks už dviejų, trijų ar keturių 
dienų, namiškiai dusyk ar trisyk prikiša jo gal- 
vą prie lovos pagalvio. Tatai reiškia, jog jis 
prieš nurodytam dalykui įvykstant turės trisyk 
ar keturisyk miegoti... 

„Sunku būtų pasakyti, ar Jokūbas turi kokį 
religinį jausmą ir sąvoką. Bažnyčioj jis būdavo 
ramus. Noriai klaupiasi, kai šeimynoj poterius 
„kalba... Prieš keturis metus (1822) jis į baž- 
nyčią pradėjo neiti, nes jam, matyt, nuobodu 
būti uždaroj aplinkoj. Nuo to laiko Jokūbas ne- 
ima, kaip pirmiau, į rankas sesers Biblijos, nes 
imti į rankas Bibliją reiškia eiti į pamaldas ... 

„Koks skirtumas, rašo toliau  Dugald- 
Stewartas, tarp nelaimingo jaunuolio Jokūbo ir 
išmintingiausių gyvulių, nors jie turi kuosvei- 
kiausius visus organus ir mato, patiria žmogaus 

padarytą pažangą ir joje gyvena ... Jokūbas 
Mitchelis, vienu žodžiu, sugebėjo perduoti savo 
mintis kitiems žmonėms ir suprasti jų mintis. 
Iki kurio laipsnio galėjo būti išauklėta jo kal- 
ba ir pakelta jo kultūra — sunku pasakyti. Bu- 
vo prarasta puiki proga praturtinti mokslo ži- 
nyną apie žmogaus galias! Aš tikrai nebūčiau 
gailėjęsis dėti didžiausias pastangas jo gabu- 
mams ištirti, ir tame svarbiame darbe būčiau tu- 
rėjęs plačią Karališkosios Edimburgo Draugi- 
jos paramą“““, 

Iš tikrųjų, buvo pražiopsota brangi proga 
praturtinti žmogaus psichės mokslą. Tai jau pa- 
sakė ir mūsų minėtasis enciklopedistas Didero: 
tas. „Paruošti ir apklausti apsigimusį neregį — 
tokia misija, kuriai būtų verta paaukoti kartu 
sujungtus Newtono, Deskarto, Lockės ir Leib- 
nico protus“. O ką reiktų pasakyti apie tą žmo- 
gų, kuriam pavyktų paruošti ir apklausti apsigi- 
musį aklą ir nebylį vaiką? Kaip girdėjome, Di- 
derotas sako, kad toks trigubai nelaimingas 
Žmogus per visą amžių liekąs beprotis. Kunigai 
Ėpėe ir Sicardas išdirbo metodą, kuris parodo 
juodviejų įžvalgumą ir gilų mokslinį pasiruo- 
šimą. Tačiau abu juodu mirė nesulaukę progos 
praktiškai tą savo metodą išmėginti. Dugald- 
Stewartas jau buvo atsidūręs tikrovės akivaiz- 

doj. Jis mums paliko smulkią ir sąžiningą an- 
ketą, kuri parodo, jog, neatsižvelgiant į labai 
primityvišką auklėjimą, tarp tokio nelaimingo 
žmogaus ir sveikiausio gyvulio yra neužpildoma 
bedugnė, nes žmogus — moka mintį kad ir sun- 
kiausiose sąlygose išreikšti, o pastarasis—jos nė 
patogiausiose aplinkybėse nepajėgia. 

Pirmiau prarastos progos, laimei, pasikarto- 
jo. 1875 metais į seserų vienuolių išlaikomą prie- 
glaudą Larnay mieste, Vakarų Prancūzijos Poi- 
tierso departamente, buvo atvežta nebylė akla 
kurčia mergaitė Morta Obrechtaitė. Vienuolės 
su didžiausia kantrybe ir atsidėjimu ėmėsi varg- 
šelės auklėjimo darbo ir pasiekė nelauktų re- 
zultatų. Šio veikalo autorius pasiuntė mergytės 
mokytojoms smulkią anlėetą; kurią jos užpildė 
išsamiais atsakymais ir paaiškinimais. Galima 
sakyti, kad jos rašyte nurašė visas pastabas, 
kurias kasdien žymėdavosi specijaliame dieno- 
raštyje. Mes tą įdomų dokumentą čia beveik 
ištisai ir pateikiame, tik šen bei ten įterpdami 
reikalingiausias filosofinio ar psichologinio po- 
būdžio pastabas. Štai jis. 

„Gan sunku Tamstai pateikti aiškų ir pilną 
išaiškinimą, kaip mes išmokėme priglaustąją 
"aklą nebylę, nes ir mes pačios ne viską tobulai 
suprantame, kaip šioji ar toji apraiška galėjo 
įvykti. Tačiau bendra mūsų metodo linija buvo 
šitokia. 

„Kai mums mergytę atvežė (1875 m.), ji bu- 
vo aštuonerių metų. Gaila buvo į ją žiūrėti. Ji 
nesugebėjo su žmonėmis nė rankelėmis susiro- 
dyti. Savo jausmus reikšdavo keistu čerškimu 
ir bendrais kūno judesiais. 


„Pirmasis mūsų rūpestis buvo šis: surasti jai 
kokią nors priemonę, kad galėtų savo norus ir 
mintis išreikšti. Tuo tikslu mes ją vedžioda- 
vome nuo vieno daikto prie kito, duodavome 
juos pačitipinėti ir čia pat ant jos odos ranka 
nubrėždavome sutartą ženklą, kuris tą daiktą 
reikštų. Beveik tuojau ji suprato, koks santy- 
kis yra tarp pačiupinėto daikto ir padaryto 
ženklo. 

Štai kur sunkiausia kliūtis. Pažymėti daiktą 
ženklu sveikam lengva. Bet kaip pažymėti ženk- 
lu daiktą nebylei neregei mergaitei? 

Kun. Ėpėe buvo manęs, jog „būtų galima 
įpratinti neregio ranką atskirti įvairias iš gele- 
žies padarytas raides, o paskui su viena ranka 
duoti paliest daiktą, o su kita—iš tokių raidžių 
sudėtą žodį“. Čia sumanaus pedagogo apsigau- 
ta. Jis praleido vieną tarpinę priemonę. Kas 
nemoka kalbėti, turi pirma išmokti miminę 
kalbą, kuri yra labiau įgimta, negu sutartinė, ir 
tik paskui jis išmoks alfabetinę, grynai sutar- 
tinę kalbą. Poitierso vienuolės tą psichologinį 
dėsnį, pasirodo, labai aiškiai įspėjo. Klausyki- 
me, ką jos rašo: 

„Tamsta klausi, kokie buvo sutartiniai ženk- 
lai tarp mūsų ir nelaimingosios mergytės. Ranka 
šiame reikale ne sykį mums davė tiesiog neįsi- 
vaizduojamų rezultatų. Iš pat pradžių, duoda- 
mos jai duonos, mes kartu paimdavome jos ran- 
keles, ir dešiniąja perbraukdavom kairiąją, taip 
kaip su peiliu raikome duoną. Taip duoną žymi 
nebyliai. Mergytė, pastebėjusi, kad kiekvieną 
sykį, kai jai duodavome duonos, vis pakarto- 
davome tą ženklą, turėjo galvoti šitaip: „Kai aš 
panorėsiu duonos, parodysiu tą ženklą“. Taip iš 
tikrųjų ir įvyko. Po kelių tokių pamokų, mer- 
gaitę pasodinus pavalgydinti, tyčiomis nedavėme 
duonos. Ji bematant dešiniąja rankele perbraukė 
kairiąją. Panašiai vyko ir su kitais daiktais, pa- 
žymėtais kitokiais ženklais. Ir kai ji gavo tos 
sistemos raktą, užtekdavo jai tik vieną sykį nau- 
jo daikto ženklą parodyti“. 

Štai, tasai nuo pasaulio atskirtas organiz- 
mas, kalėjime uždarytas protas suvokė pirmąją 
atitrauktą, apibendrintą mintį. Daiktai, kuriuos 
ji liečia — medžiaginiai; juos reiškią ženklai — 
taip pat medžiaginiai. Iki čia nieko nuostabaus, 
— ir šuneliui tai įprasta. Bet santykis, saitas, ku- 
ris jungia daiktą su savo ženklu, bendra to san- 
tykio sąvoka, sistemos raktas—jau nieko bendro 
su medžiaga neturi, nes jusliniu būdu ji, toji są- 
voka, nepagaunama, atomų judesiu ir kitimu nė- 
išaiškinama. Toji apraiška, prašokstanti me 
„ džiagą, turi turėti atitinkamą priežastį, taigi —- 

nemedžiaginę, nepriklausomą, aktyvią, kūry- 
binę, esminę. Neužmirškime tą gilų pasaky- 
mą — mergytė rado sistemos raktą! 

„Vėliau perėjome į grynai protines sąvokas. 
Reikėjo ilgai ir akylai stebėti, kad galėtume pa- 
matyti įvairius mergytės įspūdžius ir jausmus, 
ir Čia pat duoti jos jaučiamos nuotaikos ženklą. 
Pamačiusios ją nekantrią, susierzinusią, tuojau 
jai lytėjimo būdu parodydavome nekantrumo 
ženklą ir, norėdamos išreikšti, kad nekantrumas 
yra blogas dalykas, ją truputėlį atbulą šalin 
stumtelėdavom. 

„Mortutė neilgai trukus labai prisirišo prie 
vienos nebylės, kuri jau buvo išmokyta ir labai 
kruopščiai mažytę prižiūrėdavo, pamokydavo. 
Rodydama savo meilę, Mortelė dažnai ją apsi- 
kabindavo arba maloniai spausdavo jos ranką. 
Kad ji mokėtų bendriau meilės jausmą išreikšti, 
mes ją pamokėme stipriai dešiniąją rankelę prie 
širdies prispausti. Mergytė suprato, kad tasai 
mostas išreiškia jos mintį ir pradėjo juo nau- 
dotis kiekvieną kartą, kai ji norėdavo pasakyti, 
kad myli kurį nors asmenį ar daiktą. Panašumo 
dėsniu ji stumdavo nuo savęs tai, kas jai nepa- 
tikdavo, ko ji nemylėdavo. 

„Tokiu būdu mes iš lengvo ją išmokėme su- 
sišnekėti nebylių ženklais. Baigiantis pirmie- 
siems metams, mūsų Mortelė jau laisvai tąja 
kalba mokėjo naudotis“. 

Matome, kad apibendrinti ir spręsti mergytei 
kas kart lengviau sekasi. Pasižymėkime, kad pir- 
mųjų mokslo metų gale Mortelė kalba mimine, 
ideologine kalba. Daiktų vaizdus ji gauna vien 
tiktai lytėjimo pojučiu, iš jų susidaro bendras 
idėjas ir moka jas tarp savęs surišti. Tie neme- 
džiaginiai veiksmai, taip gyvi, įvairūs, taip grei- 
tai išmokti čia yra ypač nuostabūs dėl to, kad 
galimumai įspūdžius bei sąvokas susidaryti ir 
jas išreikšti dėl pojučių stokos joje — nepa- 
prastai apriboti. 

„Iš proto veiksmų į sąžinės įvertinimus mer- 
gytė perėjo lengvai ir nepastebimai. Jau pirmai- 
siais metais mums pavyko kelių dorovės dėsnių 
išmokyti. Kaip ir visos mergaitės, Mortelė mėgo 
puoštis ir smilauti. 

„Kai prieglaudą aplankydavo ponios, Mor- 
telė labai mėgdavo ištirti jų drabužius ir papuo- 
pavydą. Sugriebusi kokią brangesnio audeklo 
skiautį, ji tuojau siūdavosi skarelę ar pakaklėlę. 
Kad nebūtų tokia tuštpuikė, užtekdavo jai paro- 
dyti, kad jos motina taip nesirėdo, ir dėl to to- 
kių papuošalų nereikia norėti. Mortelė tatai la- 
bai lengvai suprato. 

„O kad nesmailižautų, mes jai parodėme, 
kad už ją vyresni žmonės, kaip vienuolės, vir- 
šininkė, kapelionas, taip pat mėgdavo smaili- 
žauti, kai maži buvo, bet kad, motinai jiems pa- 
rodžius, jog tai bloga — liovėsi. Ir šis pavyzdys 

Mortelę paveikė labai gyvai: abidvi paminėtos 
ydos netrukus išnyko“. 

Įsidėmėkime: nebylė neregė mergytė labai 
lengvai sugeba atskirti gera nuo blogo,— tai, kas 
yra leista ir tai, kas yra uždrausta. Ji suvokia 
autoritetą (motina, viršininkai) ir dorovinių nuo- 
statų priverčiamąją galią. Mortelė rodo laisvus 
valios ir savitvardos veiksmus; ji pajėgia ir su- 
geba doroviškai reaguoti į išorinius paerzinimus 
ir prigimtus pomėgius, išdidumą ir smailiža- 
vimą. , 

Negalima nutylėti, kad mergytėj matyti ir 
šioks toks grožio, estetikos pajutimas, kuris tuo 
labiau yra keistas, kad ji neturėjo abiejų esteti- 
nių pojučių: girdėjimo ir regėjimo. Palietusi šil- 
ką, aksomą, mezginius, jinai pajuto savotiškus tų 
medžiagų skirtumus. Ji suprato, kad drabužis, 
ne tik apsidengti, bet ir pasipuošti. Šis da- 
lykas neturi stebinti. Nuostabu, tai kad vos 
dešimties metų kūdikis, iš organinės pusės žiū- 
trint nelaimingesnis už bet kokį gyvulį, pakyla 
į dar aukštesnę sritį, į religines sąvokas. Klau- 
sykime. 

„Antriesiems metams besibaigiant, mums pa- 
sirodė, jog galima Mortelei ir tikybos tiesas 
teikti. Ji dar nemokėjo nei skaityti, nei rašyti. 
Vienintelis susišnekėjimo įrankis tebebuvo mi- 
mikos dėsniais sudaryta kalba. Bet ir tuo primi- 
tyvišku būdu buvo nesunku pakilti iš jaučiamų 
daiktų į nejaučiamų dalykų sąvokas. Kad ji su- 

prastų Aukščiausiojo Valdovo idėją, mes jai 
parodėme vyresnybės hierarchiją. Ji jau anks- 
čiau iš savo santykių su namų gyventojais buvo 
supratusi, kad vienuolės yra vyresnės, daugiau 
valdžios turi už auklėtines, viršininkė už seseris, 
kapelionas už viršininkę. Sykį atvažiavo vys- 
kupas. Ta proga mes Mortelei davėme suprasti, 
kad tasai asmuo yra dar vyresnis už iki šiol 
jos matytus viršininkus, ir kad toli toli yra vy- 
riausias vyskupas, kuris valdo visus žmones: 
vyskupus, kunigus ir tikinčiuosius. Iš tos vir- 
šenybės, kuri mergytei išrodė labai didelė, mes 
ruošėmės pakelti Mortelės protą į Dievo sąvo- 
kos ir Dievo valdžios supratimą. 

„Prieš parodant miminį, nebylių vartojamą 
Dievo ženklą, mes jai kaip galėdamos stengė- 
mės įvaizduoti lengviausiai suvokiamas esmi- 
nes Dievo savybes, kaip begalybę, gerumą, tei- 
singumą, sukūrimo ir išlaikymo galią. Taip pat 
elgėmės ir sielos problemą priėjusios: mes pra- 
dėjome pirmiausiai rodyti jos veiksmus ir galias: 
mintį, atmintį, norą, meilę, sugretindamos tuos 
dvasios veiksmus su kai kuriais kūno veiksmais, 
kad tokiu būdu mergytė galėtų lengviau suvokti, 
kad dvasia yra už kūną aukštesnė. 

„Sunku būtų aprašyti, kokį didelį įspūdį 
mergytei padarė tos aukštosios tiesos. Ypatin- 
gai ją sujaudino Dievo begalybė. Ji labai susi- 
graudino, kai suprato, kad Aukščiausias Val- 
dovas viską mato, neišskiriant nė pačių slapčiau- 

"sių minčių. Dabar, norint ją perspėti kai užsi- 
spyrimas ar užgaida užeina, užtenka tik pa- 
sakyti, kad gerasis Dievulis ją mato. 

„Sykį supratusi Dievo buvimo tiesą, Mor- 
telė be vargo suvokė ir iš tos tiesos einančias 
išvadas. Paklausta apie paaiškintas tiesas, ji at- 
sako labai greitai ir tiksliai“. 

Kaip matome, Mortelės auklėtojos savo mo- 
kymo metodą aprašė labai trumpai, bet vis dėlto 
išsemiamai ir aiškiai. Jų paprastutės, bet įžval- 
gaus stebėjimo padiktuotos priemonės griežtai 
patvirtina tradicinės filosofijos dėsnius. Morte- 
lė žino svarbiausias tikėjimo tiesas. Ji turi aiš- 
kią Dievo ir sielos sąvoką ir, kas ypatingai pa- 
brėžtina — ji turi Dievo sąvoką neturėdama nė 
mažiausio supratimo apie Dievo vardą, apie žo- 
dį, kuriuo kiti žmonės išreiškia Jo sąvoką. 

Nuo šio laiko Obrechtaitės pažanga jau eina 
šuoliais. Nesunku jai buvo išmokti ideologinę 
šnektą. Dar lengviau jai seksis, kaip pamatysi- 
me, skiemeninė kalba ir įvairios tą kalbą išreiš- 
kiančios rašybos. 

„Prieš pradedant mergaitę mokyti aklųjų ra- 
šybos, mes turėjome pirma ją išmokyti dakti- 
lologiją"“. Tatai mes pradėjome trečiaisiais mo- 
kymo metais. Ir šiam reikalui nuostabiai ge- 

5" Daktilologija = būdas susikalbėti rankų pirštais 
taip, kad kiekviena laikysena reiškia garsus, skiemenis 
ar net žodžius, sulig susitarimu. 

rai patarnavo ranka. Kai, prašydama duo- 
nos, ji parodė sutartą ženklą, mes jai davėme 
suprasti, kad duoną galima pažymėti ir kitu 
ženklu, čia pat jos delne pirštu parašydamos 
daktilologinėmis raidėmis žodį duona. Ši nau- 
jybė taip-pradžiugino mergytę, kaip atsigauna 
besiskleidžianti gėlė, po šaltos nakties šiltos sau- 
lutės sulaukusi. Ji pati su didžiausiu susidomė- 
jimu klausinėjo tikrojo vardo daiktų, kurių iki 
to laiko ji žinojo tik ženklą, ir kuo vardu na- 
miškiai, kuriuos ji neklaidingai atskirdavo pa- 
liesdama jų ranką“. 

Iš čia matyti, kad neregė, nematydama ir 
negirdėdama, vis dėlto turėjo rankoje ir atmin- 
tyje pakankamai pajėgumo išlaikyti ir atskirti 
labai gausius ir įvairius juslinius įspūdžius, ku- 
tiuos sudaro kiekvieno daikto ir asmens dakti- 
lologinės raidės. Jos prote matyti tiek pažinimo 
energijos, kad iš paskirų vardų raidžių jungi- 
nių, jos rankoje įspaustų, ji moka atskirti 24 
alfabeto (prancūziškojo) ženklus ir supranta, 
kad jie yra įvairiausiai kombinuojami žodžiams 
sudaryti. Čia savaime grįžta atmintin Dide- 
roto pasakymas: „Jei neregys imtų filosofuoti, 
jo dvasia persikeltų į pirštus, ir labai galimas 
dalykas, kad po ilgo mąstymo jam taip skaudėtų 
pirštų galus, kaip mums sopa galvą“. Gal mate- 
rijalistas sakys, kad Obrechtaitės mintis buvo 
piršto galų funkcija? Mes nusikvatotume tokią 
naujieną išgirdę, bet, rimčiau įsižiūrėjus, šis 

pasakymas būtų visiškai nedidesnis paradoksas 
už tvirtinimą, kad mintis — tik smegenų funk- 
cija. 

Negaiškime, skaitykime pranešimą toliau. 

„Kai mums išrodė, jog Obrechtaitė jau pa- 
kankamai susivokia daktilolografijoj, mes jai da- 
vėme paliesti aklųjų rašybą, pažymėdamos, kad 
tokiu būdu mintį galima ne tik išreikšti, bet ir 
ilgesniam laikui ją medžiagon įspausti. Naujas 
pragiedrulys, nauja laimė! Mergytė kibo į dar- 
bą su tikru įkarščiu. Ji labai lengvai suprato, 
koks yra sąryšis tarp daktilologinių ženklų ir 
taškinių, neregiams skirto alfabeto raidžių. Grei- 
tai ji išmoko parašyti žodžius ir trumpus saki- 
nėlius“. 

Ant šios knygos autoriaus stalo guli atskleis- 
tas tokiomis raidėmis parašytas neregės laiškas: 


Mano geroji motina, 


Supykau Tamsta greit išvažiavo, neapsika- 
binti, nes aš Tave myliu labai. Dėkoju Tau apel- 
sinus. Nebylės patenkintos valgyti apelsinus. 
Motina (suprask — prieglaudos viršininkė) la- 
bai serga, ji labai kosi. Ponas gydytojas drau- 
džia Motinai vaikščioti, aš labai pykstu: Aš ge- 
ra, meldžiuos už tave sveiką. Sesuo Blanka Mor- 
tai motina, aš meldžiuos už Sesutę Blanką... 
Aš noriu tave apkabinti. — Morta Obrecht. 

. Sesuo Blanka, apie kurią mergaitė išvykusiai 
vienuolei rašo, tai ta pati nebylė, kurią jau aukš- 
čiau paminėjome, ir kuri, vienuole tapusi, visa 
širdžia pasiaukojo mažytės priežiūrai ir moky- 
mui. Laiško sakinys „Sesuo Blanka Mortai mo- 
tina“ tokiu būdu labiau suprantamas. Paprastas 
pasakymėlis, bet kaip didelio dėmesio vertas! 
Jo vieno užtektų parodyti, kad mergytė turi 
buklią galią, nepriklausomą nuo medžiagos, kuri 
jai leidžia atskirti savybes, bendras visoms mo- 
tinoms, paskui susidaryti bendrą motinos savo- 
ką ir galop pritaikinti ją savo mokytojai vie- 
nuolei. 


" Kitas nuostabumas — teisinga to laiško ra- 
šyba. Juo giliau pamąstai apie griežtai sutartinį 
alfabeto pobūdį, apie painią prancūzų rašybą, 
apie taip parašytų žodžių paslaptingumą žmo- 
gui, kuris nemato ir negirdi, juo labiau darosi 
nuostabu ir neišaiškinama, kokiu stebuklingu 
būdu, su kokia genijui lygia kantrybe buvo ga- 
lima išmokti prancūziškai rašyti, nemokant 
prancūziškai kalbėti... Į šio pobūdžio mano 
klausimus vienuolės auklėtojos atsakė trumpu- 
tėliu paaiškinimu, kuris tačiau, sudaro įdomią 
| temą. Ji priverstų pasukti galvą ir labai įgudu- 
siam psichologui: „Daktilologija mums padėjo 
mergytę išmokyti žodžių rašybos, o mimikos 

„ ženklai skiemeninės kalbos ir sakinių sudary- 


mo . 

Obrechtaitė parašė laišką, bendruoju mū- 
sų lotyniškuoju alfabetu, ir tiesiog šios knygos 
autoriui. Vienuolėms paaiškinus, kas aš esu ir 
ką iš jos norėčiau žinoti, ji šitaip apie save pa- 
sakė: 


„Kai aš čia atėjau mokytis, buvau viena, aš 
nemąstydavau, aš nesuprasdavau, kad (norint) 
gerai suprasti, reikia gerai viską paliesti, daryti 
ženklus, per du metus mokytis alfabeto. Paskui 
per metus aš išmokau rašyti taškais kaip aklieji, 
dabar aš esu laiminga kad viską suprantu. 

„Dar po dvejų metų aš panorėjau išmokti 
rašyti kaip tos, kur mato; šiek tiek parašau. 

„Kai aš čia atėjau, mano motina išvažiavo; 
aš buvau labai pikta ir kiek galėdama šaukiau. 
Geros vienuolės mane ilgai guodė, aš ma- 
žiau pikta, aš jas labai myliu, jos visada man 
geros“. 

Iš tolimesnio Obrechtaitės gyvenimo pažy- 
mėsime šiuos svarbesniuosius įvykius. Kai iš- 
moko skaityti, sesutė Blanka jai parašydavo ne- 
byliškai kapeliono pasakytus pamokslus. Mer- 
gytė pradėjo darytis labai pamaldi. 1879 metais 
ji priėmė pirmąją Komuniją. Ilgai ir labai rū- 
pestingai ji ruošėsi „Geraji Jėzų pasitikti“, o 
po Komunijos, paklausta, kaip jaučiasi, ji 
džiaugsmingai parašė: „Mano širdis pilna pilna 
laimės, aš nežinau, kaip tatai pasakyti“. — „Ko- 
muniją taip ji pamėgo, rašo vyresnioji, kad ėmė 

“ karštai prašyti dažnai ją priimti. Buvo jai leista 
dusyk per savaitę, ir iki šios dienos ji nuostabiai 
uoliai ruošiasi ir labai susikaupusi dėkoja. Ob- 
rechtaitė mums — ilga nuostabumų grandis“, — 
baigia savo pranešimą Larnayo prieglaudos vy- 
resnioji. 
Kad šie faktai filosofijai ir psichologijai yra 
labai vertingi, niekas nenorės ginčyt. Tačiau 
mokslinis griežtumas verčia paminėti, kad Ob- 
rechtaitė ne iš prigimimo buvo nebylė ir neregė. 
| Ji gimė sveika, tik pačioj pirmojoj kūdikystėj, 
“skaudi nelaimė ją pavertė nelaimingiausia pasau- 
| lio bedale. Materijalistiniai nusiteikęs moksli- 
ninkas dėl to galėtų šiuo atveju prikišti, kad 
“ mergytės atmintyje buvo išlikę nors neaiškūs 
pirmieji įspūdžiai, ir kad dėl to auklėtojų darbas 
“ galėjo būti ne kas kita, kaip sumanus organinių 
įspūdžių atstatymas. 
Kad čia medžiagos apraiškos ne viską iš- 
"aiškina, lengvai galima būtų parodyti vien tiktai 
“ pateiktuosius faktus paanalizavus. Bet dar ge- 
| riau atsakyt ir išsklaidyt paskutines abejones 
konkrečiais faktais, jei jų yra. O tokių faktų 
| kaip tik pasitaikė, ir ne vienas. 1895 metais ko- 
vo I d. į tą pačią Larnayo prieglaudą buvo at- 
"vežta dešimties metų mergaitė Marija Heutin, 
"nerėgė ir kurča-nebylė iš pat gimimo. Šios varg- 
" šelės auklėjimas bei mokymas buvo pavestas se- 
„serei Margaritai. Ji ir šią auklėtinę mokė tuo 
“| pačiu metodu, kuris taip sėkmingas buvo pasi- 

rodęs su Obrechtaite. Heutinaitės pažanga bu- 
vo nė kiek nemenkesnė, o rezultatai iš kai kurių 
požvilgių dar net nuostabesni už Oberchtaitės, 
taip kad Poitierso universiteto profesorius Liud- 
vikas Arnould, ištyręs mergytės mokėjimą 1r 
auklėtojų vartotus metodus, parašė mokslui 
brangų veikalą „Dvasia kalėjime“““. 

Heutinaitė, ketverius metus pabuvusi prie- 
glaudoj, mokėjo skaityti (aklųjų alfabetu), re- 
giškai ir neregiškai rašyti, ir tiek mokėjo, su- 
prato tikėjimo tiesas, kad galėjo atlikti išpažintį 
ir Komunijos prieiti. Aštuoniolikos metų būda- 
ma, ji apsišvietimo atžvilgiu buvo daug labiau 
išlavinta, negu dauguma to amžiaus sveikų 
mergaičių. 

Nesitenkindamas vien Heutinaite, prof. Ar- 
nould tame pačiame veikale metodingai aprašė 
ir kitus tuo laiku gyvenusius neregius-nebylius, 
pažymėdamas, kaip ir kiek kiekvienas išmoko. 
Visi 54 suminėti neregiai nebyliai, iš kurių šesi 
neregiai ir nebyliai nuo pat gimimo dienos, su- 
gebėjo galvoti ir savo mintis išreikštis. Visi 
jie pajėgė šį tą išmokti; nelygiai, žinoma, nes 
nelygūs šiame pasaulyje gabumai ir tarp svei- 
kyjų. 

Neiškenčiame nepaminėję dar vieną vardą, 
vis iš to paties veikalo. Tai Elena Kelleraitė, gi- 


55 Prof. Louis Arnould, Une Ame en prison. — Paris, 
Oudin, ėditeur. 

musi Alabamoj, Jungtinėse Valstybėse, 1880 me- 
tais. Būdama aštuoniolikos mėnesių amžiaus, ji 
susirgo smegenų paralyžium ir neteko klausos 
bei regėjimo. Būdama gabi ir kantri, ji išmoko 
net penkias kalbas: anglų, lotynų, graikų, pran- 
cūzų ir vokiečių. Nesisekė jai matematika, bet, 
tarsi, už atpildą labai turtinga buvo jos vaizduo- 
tė, taip kad mergaitė sugebėjo parašyti dvi įdo- 
mias knygas: „Mano gyvenimo istoriją“ ir „Ma- 
no gyvenimo raktas“, kurios ją išgarsino ne vien 
Amerikoj, bet ir visame pasaulyje. 


Kas po tokių, taip įvairių, gausių, akivaiz- 
džių įrodymų sakytų, kad dvasios žmoguje nėra, 
kad mintis, valia, estetika, dorovė yra tik me- 
džiagos funkcijos ar distiliacijos — vaduotysi 
tik užsispyrimu. Deja, labai dažnai taip yra. Kar- 
tais nesąmoningai, kartais sąmoningai, bet visa- 
da dvasinės tiesos yra neigiamos ne dėl to, kad 
protas jas paneigtų, bet kad valia dėl kokios 
nors atviros ar slaptos užgaidos jų nenori. 


Aukštą tiesą protas visada priima, tik pa- 
vergta valia dažnai jos pamotiškai neapkenčia. 

VIII 


ŽMOGAUS ISTORIJA 


Du klausimai: 1) Kokia buvo pirminė žmonija; 
kultūringa ar nekultūringa? 2) Prieš kiek laiko 


žmogus pasirodė žemėje. — Į paskutinį klausimą 
tikėjimas neturi tikslo, o mokslas — galimumo 
atsakyti. 


Žmogaus prigimtį ir jo kilmę jau pažįstame. 
Jis netarpiškai Dievo sukurtas kūno ir sielos 
junginys. Žmogaus dvasia — esminis pradmuo, 
sudarąs protą ir laisvę: ji — esmingai skirtinga 
nuo kūno, nors su juo ir sujungta; ji savo aukš- 
tesniuosiuose veiksmuose nepriklausoma nuo 
medžiagos, ir dėl to jokiu būdu negali būti me- 
džiagos išraida ar jos galių apraiška. 

Tokiu būdu žmogus užima sudėtingame kos- 
me atskirą ir ypatingą vietą, nes tiktai jis vie- 
nas gali mąstyti, susikurti sutartinę kalbą, iš- 
rasti, progresuoti, suvokti daiktų esmę, pažinti 
grožį, gėrį, tiesą, abstraktines ir apibendrintas 
idėjas. 

Dabar logiškai kyla kitas klausimas: ko- 
kiose sąlygose ir kada tasai išimtinis gyvūnas 
pasirodė? Ką apie tai paliudija mokslas ir ką 
tvirtina tikėjimas? Konkrečiai imant, šis klau- 
simas šakojasi į du: 

1) Ar pirminė žmonija buvo be kultūros, 
laukinė? 

2) Kaip seniai žemėje žmogus atsirado? 
Mes jau matėme, kad apie kosmą ir gyvybę 
kategoriškas tikėjimo atsakymas labai trumpas: 
Dievas pasaulį sukūrė iš nieko. O kaip pasau- 
lis toliau kūrėsi, kokia jo raida buvo — tikėjimas 
apreiškimo neturi ir vietą užleidžia mokslo ty- 
rimams. Ne tas pats reikalas su žmogumi. Čia 
tikėjimas turi platesnių ir smulkesnių nurodymų. 
Pagvildenkime juos. 

Žmogus, kaip žmogus, yra mirtingas. Jo pri- 
gimtis šiuo atžvilgiu panaši į kitų gyvūnų pri- 
gimtį. Jo gyvenimą veikia tie patys veiksniai: 
gyvybinė raida, fizinės-cheminės galios, augimas, 
skausmas, silpnėjimas, mirtis. Žmogaus kūnas 
kasdien artėja į kapus. 

Vienok apreiškimas mums sako, kad pirmoji 
žmonių pora buvo sukurta užgamtinėj būklėj, 
kitaip sakant, — jam buvo sueiktos kai kurios 
į žmogaus prigimties rėmus neįeinančios dova- 
nos, ir kad, be to, jis buvo pakeltas į antgamtinę 
būklę, vadinas, į tokį paaukštinimą, kuris pra- 
šoksta bet kokius žmogaus prigimties reikala- 
vimus ir pageidavimus (malonės pasaulis: žmo- 
gus Dievo įsūnis, amžinos Dievo laimės, Die- 
vo prigimties dalyvis). Šitokiose sąlygose žmo- 
gus buvo iš pačios savo prigimties teisus, ne- 
mirtingas, apdovanotas tuo žinojimu, kuris bu- 
vo reikalingas jam, kaip gamtos viršininkui. Jis 
nebuvo slėgiamas nei fizinio skausmo, nei doro- 
vinio blogo (aistrų ir pagundų). Po neilgo iš- 

mėginimo laikotarpio, jis būtų įgijęs amžinai 
trunkančią laimę ir būtų netarpiškai regėjęs 
Dievą. 

Žmogus, tačiau, piktam tikslui išnaudojo 
tą laisvę, kurią Dievas jam buvo davęs, kaip 
priemonę pasiekti ką tik paminėtą žavintį tiks- 
lą: jis pasipriešino Dievo planui, Jo aiškiam įsa- 
kymui — nusidėjo. Pirmoji, netarpiška tos lais- 
vos klaidos pasėka buvo dvasinis nupuolimas; 
kūno mirtis su visomis ją lydinčiomis apraiš- 
komis (nuovargiu, kančia, proto sumenkėjimu) 
buvo ryškiausia bausmė. Iš medžiaginės pusės 
imant, žmogus nuo tos valandos pasidarė lygus 
gyvuliams. Iš užgamtinės būklės žmogus sa- 
vo kalčia nusileido į gyvulišką gamtos plotmę. 
Savaime suprantama, jog toks staigus ir tragiš- 
kas puolimas žmonijos gyveniman turėjo įnešti 
neapsakomą sutrikimą: viena akimirka žmogus 
atsidūrė gal tokioj būklėj, kurioj mes užtin- 
kame laukines tautelės, ypač iš kūrybinės civi- 
lizacijos pažvilgio žiūrint“, 

Ar tikėjimas sako ką nors apie tai, kada 
žmogus pasirodė žemėje? Ne, aiškiai nepasa- 
ko nieko. Žmonijos senumas niekada nebuvo 
laikomas tikėjimo objektu. Norint įsitikinti, 


* Apreiškimą apie pirminę žmonijos būklę ir pir- 
mąją nuodėmę randame pirmuosiuose „Pradžios“ knygos 
skyriuose. — Modernišką šių faktų aiškinimo mėginimą 
galima skaityti Dr. A. Maceinos straipsny: „Dviejų isto- 
tijų kryžkelėje“ (Židinys, 1937 m. 3 Nr.). 

užtenka pažvelgti į bet kokį Biblijos vadovėlį, 
nekalbant jau apie specijalius Šventraščio egzc- 
gezės veikalus. Aure toks autoritetingas pran- 
cūziškasis „Biblijos Žodynas“ šitaip tuo klau- 
simu rašo: . 

„Apie žmogaus pasirodymo žemėje laiką 
mes tiek turime pasakyti, kad Biblijos neklai- 
dingumas šio klausimo visiškai neliečia, ir dėl 
to katalikui nėra jokio reikalo su nepasitikėjimu 
žiūrėti į tas skaitlines, kurias mokslininkai ta- 
riasi radę žmonijos amžių tirdami, nors tos 
skaitlinės būtų ir labai aukštos, nors jos svy- 
ruotų, sakysim, kad ir tarp 50.000 ir 20.000 me- 
tų, pagal tai, ar Neanderthalio rasė bus skai- 
toma kaip pirminė, ar kaip išsigimusi rasė““". 

Ką, tačiau, tuomet reiškia tie vardai, ku- 
riuos Biblija mini nuo Adomo iki tvano, ir tie 
nepaprasti metų skaičiai, kuriais nusakomas jų 
išgyventasis amžius? Ar matematišku tikslu- 
mu reikia, pavyzdžiui, suprasti, kad nuo Ado- 
mo iki tvano išgyveno dešimtis žmonijos kartų 
per pustrečio tūkstančio metų? Kokio tikėti- 
numo Biblija reikalauja iš mūsų, tvirtinda- 
ma, jog, sakysim, Matuzalis išgyveno 969 me- 
tus? — Sunkios problemos, kurių iki šiol neiš- 
sprendė nei mokslas iš savo pusės, nei egzegezė 
iš savo. Nuomonių nevienodumas šioj srityje 


60 L. Pirot, Dictionnaire de la Bible, Suppl. 1928, 
1245 skiltis. 

labai didelis. Bažnyčia nei vieniems nei ant“ 
riems laisvės neužgniaužė. Iš egzegezės teorijų 
paminėsime dėl įdomumo tik vieną, randamą 
jau šv. Augustino raštuose, ypačiai jo veikale 
„De civitate Dei“ (XV, 8, 1). Pagal ją, Bibli- 
jos rašytojai buvo Dievo įkvėpti neklaidinga: 
ir neginčijamai raštu pasakyti žmonijai tik tai, 
kas įeina į tiesioginį, netarpišką Biblijos tikslą, 
būtent, religines ir dorovines tiesas, o visa kita 
reikia aiškinti bendrais istorinės ir literatūri- 
nės kritikos dėsniais. Pagal tą teoriją, prieš- 
tvaninės žmonijos kartos ir jų išgyvento laiko 
skaičiai, kurie, sudėti su vėlybesniais Biblijos 
chronologijos duomenimis, žmonijos amžiui iki 
Kristaus skiria tik apie 5000 metų ir dėl to at- 
sistoja prieš labiau įsigalėjusias mokslo teori- 
jas, reikia laikyti arba kaip Mozės panaudotų 
ankstybesnių šaltinių citatas, kurių neapima 
Biblijos įkvėpimo neklaidingumas, arba kaip 
schematine literatūros forma, kuri pasireiškia 
lygiais padalinimais į 4, 7, 10 ir jų dauginius, 
bei vienodais, kadenciniais nusakymais, kad 
būtų lengviau išmokti ir prisiminti“. Ši nuo- 
monė išrodo juo rimtesnė, jei prisiminsime, jog 
su Šventraščio skaičiais, ypačiai su prieštvani- 
nių laikų chronologijos duomenimis, gan lais- 
vai elgėsi senieji recenzentai ir vertėjai, kaip ma- 


“i Žr. Simon-Prado, Praelectiones Biblicae, V. Test.- 
Historia, Taurini 1954, p. 70—71. 

tyti iš žymių skirtumų tarp hebrajiško teksto 
skaitlinių ir Samaritiečių Pentateuko bei senojo 
graikiškojo (LXX) Biblijos vertimo. Tatai ro- 
do, jog senosios tradicijos chronologiniai duo- 
menys įkvėpimo plotmėn, greičiausiai, buvo ne- 
įskaityti. Kaip tenai, pagaliau, bebūtų, bet 
klausiman, prieš kiek laiko žmogus žemėje atsi- 
rado, tikėjimas mums savo vardu atsakymo ne- 
padiktavo ir neturi reikalo diktuoti: tai moks- 
linio smalsumo dalykas. 

Dabar paklauskime mokslą, ką jis žino apie 
žmogaus senumą, ką tikro jis gali pasakyti apie 
žmonijos istorijos aušrą. 

Pirmiausia, pakartokime tai, ką jau anks- 
čiau esame įrodę: kad tarp žmogaus ir gy- 
vulio yra esminis skirtumas, neužkišama spra- 
ga: vienas yra dvasingas gyvis, antras — gry- 
nai medžiaginis. Tarp juodviejų negali būti 
tarpinės grandies. Mes taip pat parodome, jog 
nei paleontologija, nei anatomija, nei kiti patir- 
ties mokslai vadinamojo „evoliucijos tilto“ tarp 
gyvulio ir žmogaus nerado. Tai pirmasis, įžan- 
ginis mokslo parodymas. 

Lygiu būdu realieji mokslai nieko negali ir 
negalės pasakyti apie pirmojo žmogaus protinę 
ir dorovinę būklę. Savo srityje dirbdamas ir 
savo metodus pritaikydamas, realusis mokslas 
niekados negalės ginčyti tikėjimo apreikštos tie- 
sos, kad pirmasis žmogus buvo ypatingai privi- 
| degijuotas ir nemirtingas. Mokslas galės pasa- 

kyti, kad čia ne jo sritis, kad šiuo klausimu jis 
nieko nežino ir nežinos (ignoramus et ignora- 
bimus), bet niekados negalės mokslinio garbin- 
gumo bei sąžiningumo neišsižadėdamas pa- 
skelbti, jog tikėjimo tvirtinimai apie pirmąjį 
žmogų yra nesąmonės. Šioj srityj gali ginčytis 
tik filosofija ir teologija. 

Po pirmojo žmogaus eina pirmieji žmonės. 
Po pirmosios Adomo nuodėmės, nupuolęs žmo- 
gus gimdo palikuonis. Žmonija dauginasi var- 
ge ir proto bei valios sumenkėjime, didelėj at- 
žangoj. Jinai palieka savo griaučius, savo įran- 
kius, žodžių — visus savo pėdsakus. Čia tai 
jau mokslas gali kalbėti, nes čia gali pradėti sa- 
vo daugeriopus tyrimus. Taisiais tyrimais jis, 
teoriškai kalbant, gali nustatyti, prieš kiek lai- 
ko pirmieji žmogaus pėdsakai žemėje užtinkami. 
Bet praktiškai imant, ar mokslas ką nors tikra 
sugebėjo pasakyti? Iki šiol ne. Yra daug ap- 
skaičiavimų mėginimų, tyrimai vedami įvairiais 
metodais, bet rezultatai — tik tarmenys, hipo- 
tezės, ne tikrovės. Brangindami mokslą ir jo 
pastangas, pažiūrėkime, tačiau, kokiu būdu bu- 
vo mėginama žmonijos senumas apskaičiuoti. 

Šiame tyrime susidėjusios dirba geologija ir 
archeologija. 

Geologiniai laikotarpiai. — Geologija mėgi- 
na apskaičiuoti laiką, atsižvelgiant į ledynų iš- 
plitimą. Mat, ledynai su diliuviu apibūdina 

ketvirtinį geologijos laikotarpį, kuriame yra ran- 
dami tikri žmogaus pėdsakai. 

Tretinio laikotarpio pabaigoj iškilę žemynai, 
aukštai temperatūrai tebesant, smarkiai garavo. 
Iš vandens garų susidarė didžiuliai debesys, o 
iš jų — smarkios liūtys. Lygumos buvo tvanų 
apsemtos, o kalnų šlaituose atsirado milžiniški 
ledynai. Aukštai temperatūrai siaučiant, jų 
plotas, be abejonės, turėjo siaurėti, o šaltesniam 
perijodui užėjus, jie vis toliau ir toliau į žemes- 
nes sritis slinko. 

Liūčių ir sutirpusių ledynų vanduo subėgo 
į slėnius, kurie iš karto buvo kaip milžiniškos 
upės, šniokščiančios tarp aukštų granitinių kal- 
nų. Vėliau, vandeniui sumažėjus, vandens tėk- 
mės siaurėjo, palikdamos nuosėdas, vadinamas 
diliuviu. Jo klodai susidarė šia tvarka. Pačioj 
apačioj — stambus žvyras, smulkėjąs į viršų ir 
maišytas su smėliu. Visas tasai sluoksnis ap- 
klotas smėlio, sunešto ramesnių vandens banga- 
vimų. Tai vadinamas pilkasis diliuvis. Jį 
užklojo gelsvas, smėlingas dumblas, kuris tam 


| tikrose vietose, kaip Kinijoj, siekia net 400 met- 
tų storumo. Šis dumblas paviršiuje dėl oksi- 
| dacijos (susijungimo su deguonim) tapo tamsiai 


raudonas. Dėl to tasai sluoksnis paprastai va- 


| dinamas raudonuoju diliuviu. 


Kur nušliaužė minėtieji senovės ledynai, ten 
paliko savo buvimo pėdsakų: morenų -ir ap- 

sklamdytų akmens uolų atčaižų.  Nusižiūrėjus 
į morenų nuosėdas, galima aiškiai matyti, kad 
ir senovės ledynai slinko pirmyn nelygiai, ban- 
gomis, kartais atsitraukdami atgal (šiltesniam 
perijodui juos aptarpinus), kartais pirmyn pasi- 
stūmėdami. Žymūs ypatingai du ledų antplū- 
džiai, iš kurių pirmasis ypatingai toli pasiekė. 
To ledyno atoslūgį žymi specijalus ketvirtinio 
laikotarpio klodas vadinamas šelinis, (nuo Pran- 
cūzijos miestelio Chelles), kuriame buvo rasti 
pirmieji žmogaus padarai — šeliniai titnagai. 
Išeitų, kad žmogus pasirodė tarp to didžiojo le- 
dynų antplūdžio ir paskutinio, žymiai mažes- 
nio, kurį parodo vidujinių morenų sluoksnis. 
Vėliau mokslininkai pripažino, kad ledynų ant- 
plūdžiai buvo trys, o Vienos ir Berlyno univer- 
sitetų profesorius Penckas 1898 metais įrodė, 
kad jų iš viso buvo keturi, kuriuos jisai pava- 
dino tų ledynų sudarytų kai kurių Alpių sričių 
vardais, būtent Gūnzo, Mindelio, Risso ir Wūr- 
mio perijodais. Tas pats profesorius ištyrė, jog 
Mindelio ir Risso ledynai toliau buvo nušliaužę 
už kitus du. 

Kuriame iš paminėtų perijodų pasirodė že- 
mėje žmogus? Negalima į šį klausimą atsakyti, 
nepaminėjus pirma, kokia tvarka perėjo prieš- 
istorinės žmonijos civilizacijos laikotarpiai. 

Archeologiniai laikotarpiai. — Žmogaus ci- 
vilizacijos istorija yra skirstoma laikotarpiais 
pagal išdirbinių medžiagą, išvaizdą, pagal gin- 

klų, įrankių, papuošalų pranašumą. Tokiu bū- 
du preistorinės žmonijos išgyventi laikai yra 
skirstomi į akmens, vario ir geležies amžius. 
Akmens amžius savo ruožtu skirstomas į eoli- 
tinį (sklamdyto akmens), paleolitinį (tašyto 
akmens) ir' neolitinį (lyginto akmens) perijo- 
dus“. 

„Paleolitinį perijodą yra įprasta dar suskirs- 
tyti į kelias epochas. Pati seniausioji yra va- 
dinama Šelio epocha. Šios epochos nuosėdose | 
buvo rasta apvalių, grubliai apsklamdytų ak-- 
menų, kartu su senovinio dramblio, raganosio 
(Rhinoceros Mercki) ir būdingų to amžiaus 
straigių palaikais, kurie paliudija, jog tuome- 
tinis klimatas buvo daug šiltesnis už dabartinį. 
Dėl to Šelio gyvija yra vadinama paprastai šil- 
tąja fauna.. 

„Po Šelio fazės, užėjo Ašelio epocha (nuo 
Prancūzų miest. Acheuil), už aną daug šaltesnė, 
nes tos epochos nuosėdose randama gauruotų | 
gyvulių, kaip mamuto (elephas primigenius). ir 
jaunesniojo raganosio (rhinoceros tichorhinus) 
palaikai. Akmeniniai įrankiai šioj epochoj jau 
sumaniau iškalti. Prasideda pasirodyti akme- 
niniai durtuvėliai ar skustuvai. Pažanga ypa- 
tingai žymi Musterio fazėj, kurioje pasirodo 
naujas gyvulys — ši>urės alnis (rangifer taran- 
dus).  Gretimoji Solutro fazė atskleidžia dar 


62 Žr. palyginamąją lentelę. 

pažangesnius titnago įrankius. Ši fazė pasižymi 
arklių ir stepių graužėjų palaikais. Strėlių smail- 
galių čia, tačiau, dar nematyti. Šią fazę dengia 
Magdaleno sluoksnis, kuris sutampa su olų 
“žmogaus laikotarpiu. Iš šio laikotarpio buvo 
rasta nemaža išraižytų, išpuoštų įrankių, pada- 
rytų iš alnio ar dramblio kaulų. Čia bai- 
giasi paleolitinis laikotarpis. Vėlesnieji nuosė- 
dų sluoksniai jau priklauso neolitiniam (naujojo 
akmens) amžiui, kuris netarpiškai eina prieš da- 
bartinės epochos formacijas““*. 

Dabar sustokime ties žmogum. Profesorius 
Penckas tvirtina, kad šelinės fazės žmogus bus 
pasirodęs pasitraukus ledynams Mindelio epo- 
chos pabaigoj.  Musterio fazės žmonės gyvenę 
Risso ir Wiūrmerio ledynų antplūdžio metu. O 
kadangi tie ledynų antplūdžiai ir pasitraukimai 
“turėjo trukti labai ilgą laiką, išeina, kad pir- 
masis, šelinis, žmogus žemėje pasirodė jau labai 
seniai. 

Tačiau mokslui labai nusipelnęs Pencko mo- 
| kinys profesorius Hugo Obermaieris ką tik iš- 
reikštas savo mokytojo išvadas po ilgų tyrinė- 
| jimų Garonos ir Ariežo paupiuose pataisė ta 
| prasme, kad Šelio ir Ašelio fazės iš tikrųjų vyko 
ne atskirai, nebuvo atskirtos Risso ledyno ant- 


“| 8 De Lapparent, Revue des guestions scientifigues, 
1906-IX-20, p. 376. 

plūdžio, bet, priešingai, vyko kartu“'. Oberma- 
ieriui pritaria ir kitas archeologijos švyturys, jau 
mūsų paminėtas De Lapparentas. Jo nuomone, 
Šelio ir Ašelio fazės yra tik gretimi paskutinio 
tarpledžio epizodai: vienas šiltas, kitas šaltas. 
Tuojau po to, Lapparento tvirtinimu, užėjęs pa- 
skutinis Wūrmio ledynų antplūdis, kurio metu 
gyvenusios Musterio žmonių šeimos.  Ledy- 
nams nuslinkus, susidarė salutriniai sluoksniai, 
viršum kurių randami Magdaleno gamybos pa- 
laikai. Pagaliau, klimatas vėl tapęs drėgnesnis, ir 
tos rūšies nuosėdos, kurios yra randamos Mas- 
d'Azilio uolose, žyminčios paleolitinės epochos 
pabaigą““. 

„Mūsų laikais atsirado mokslininkų, kurie 
tvirtino, jog visos paleolitinio laikotarpio žmo- 
nių civilizacijos turėjo trukti kelis šimtus tūks- 
tančių metų, nes jie tikėjo, jog tosios civiliza- 
cijos buvo pertrauktos didelių ledynų antplū- 
džių. Profesoriaus Obermaiero pataisos kaip tik 
dėl to labai vertingos. Jos turėtų išmokyti at- 
sargumo kai kuriuos preistorikus, pasiskubinu- 
sius skelbti žmonijos senumą iš nepakankamai 
teįrodytų faktų. Iki šiol patikrinti mokslo duo- 
menys verčia manyti, kad, nuošaliai paliekant 
eolitinį žmogų, kurio buvimas šiandien liko la- 
bai abejotinas (žr. toliau šiame skyriuje), pre- 


94 Obermaier, Arch. fr Anthropologie, 1906, p. 299. 
65 De Lapparent, L. c., p. 382. 

istorinė žmonija tepatyrė tik vieną ledynų ant- 
plūdį, pasirodžiusį tada, kai žmogus pradėjo 
smailinti akmens gniūžtį, ir kai mamutas galu- 
tinai užleido vietą alniui. 

„Be abejonės, tas ledų antplūdis neįvyko per 
vieną dieną. Jis truko žymų laiko tarpą. No- 
rint susekti, kiek laiko jau žmogus žemėje gy- 
vena, reikia sudėti tą laikotarpį su Šelio ir Aše- 
lio civilizacijos laikotarpiu, o prie tos sumos pri- 
jungti kelis tūkstančius metų, kurie praslinko 
nuo paskutinio ledynų pasitraukimo iki mūsų 
dienų. Mes iki šiol to skaičiaus tiksliai nesu- 
sekėme, bet šiaip ar taip jis nesiekia tų fantas- 
tinių skaičių, kuriais kai kas mėgino išreikšti 
žmonijos amžių“. 

Šelio epochos kultūrą mums paliudija tik 
neseniai paminėtieji titnagai. Jie buvo apsklam- 
dyti tuo tikslu, kad tarnautų kaip namų apyvo- 
kos ar kaip medžioklės įrankiai, o gal kaip ap- 
| sigynimo ginklai. Titnaginiai įrankiai žymi di- 
delę pažangą Mustero epochoj, o aukščiausią 
lygi pasiekia Solutro perijode. Magdaleno 
epocha parodo naują pažangą: žmogus dirbasi 
| įrankius iš kaulo, ir kalnų olas, kuriose gyvena, 
puošia įvairiais piešiniais. Magdaleno laiko- 
 tarpio žmogus jau kuria ir tokiu būdu parodo 
aukštą kultūros laipsnį. To niekas neginčija ir 


Š 96 De Lapparent, Revue des guestions scientifigues, 
1906 m., 583 p. 

negali ginčyti. Bet jei Magdaleno perijodo kul- 
tūra jau tokia aukšta, ar tikslu būtų tvirtinti, 
jog pirmesniosios žmonijos kartos, gyvenusios 
Šelio epochoj buvo visiškai nekultūringos, lau- 
kinės? Toksai tvirtinimas mažių mažiausiai 
būtų neatsargus. 

Tie mokslininkai, kurie skelbia, jog pir- 
mykštė žmonija buvo nekultūringa, laukinė, sa- 
vo tvirtinimus rėmia kai kurių ketvirtinio geolo- 
gijos perijodo žmonių kaukolėmis, kurios, pa- 
sak juos, rodo tuometinį žmogų buvus labai pa- 
našų į gyvulį. Kitame skyriuje mes pamaty- 
sime, kad tas argumentas labai nerimtas. O 
stebint titnaginius įrankius, reikia pasakyti, jog 
„šalia menkai teapdirbtų, vos apsklamdytų eg- 
zempliorių yra ir tobulesnių, gražesnių, o ne 
vienas — tikrai atbaigtas ir skoningas. Titnago 
pramonė, taip vientisa ir kartu taip sudėtinga, 
paprastai didelių proporcijų, turėtų būti nuo- 
dugniau išstudijuota ir ištirta. Šiaip ar taip, 
mūsų laikų laukinių tautelių gamyba kur kas 
anai pirminei kultūrai neprilygsta““. 

Prašome įsidėmėti: rimti mokslininkai, dė- 
mingiau įsižiūrėję į pirminės žmonijos palaikus, 
nesvyruodami jai pripažįsta tam tikrą, ir ne- 
menką, kultūros laipsnį. Vadinas, mokslas eina 
ta pačia linkme, kuria eina ir krikščioniškoji 
tradicija. Mokslas nieko negalėtų sakyti prieš 


6“ Cartilhac, France prėhistorigue, p. 50. 

tai, jog žmogus iš pradžių buvo aukštos kultu- 
ros, tik vėliau palaipsniui nupuolė ir paskui la- 
bai iš lengvo vėl pažangos kryptimi pakilo. Ži- 
noma, moksliškai šitą spėjimą, greičiausia, ne- 
bus įmanoma įrodyti, bet iš turimų ženklų jis 
labai panašus į tiesą ir bent netiesioginiai patvir- 
tina krikščioniškąją tradiciją. 

Vadinas, apdairių ir rimčiausių mokslininkų 
nuomone, artimiausia žmogaus pasirodymo že- 
mėje riba reikia laikyti tą ketvirtinio laikotarpio 
perijodą, kuris pasibaigė paskutiniu ledynų 
antplūdžių, vadinamą W'ūrmerio vardu. 

Yra, tačiau, antropologų, kurie tebeginčija, 
kad žmogus atsirado žemėje jau daug seniau, 
tretinio laikotarpio plijoceno, o gal net mijoceno 
perijode. Įrodymai buvo remiami iškastų ske- 
letų ar paskirų kaulų savybėmis. 

Tačiau dėl didesnėsės pateiktų iškasenų da- 
lies mokslininkai specijalistai po dėmingesnių ty- 
Timų pasisakė neigiamai. Net tie, kurie buvo 
linkę manyti, kad žmogus pasirodė tretiniame 
laikotarpyje, pripažino, jog iškastieji skeletai — 
ne žmogaus. O apie gyvulių kaulų pergręži- 
mus ir išraižymus mokslininkai pareiškė, kad 
čia būta ne žmogaus darbo, bet jūrų gyvūnų, 
kurių palaikai kaip tik buvo rasti tos pačios for- 
macijos kloduose. Šiandien jau nė vienas rim- 
tas mokslininkas šiais argumentais nesiremia. 

Kiek akylesnio tyrimo pareikalavo tretinio 
perijodo kloduose rasti titnagai. 1867 metais 

Pontlevoyo Seminarijos rektorius kun. Bour: 
geois rado netoli Thenayo, mijoceno molio 
sluoksniuose daug titnagų, kurie jam išrodė 
žmogaus vartoti. Einant jo tvirtinimu, jie rodą 
ugnies žymes, esą daužyti, simetriškai įsklembti, 
suvokti panašiu planu, kaip ir vėlesnių laikų tit- 
nagai. 

1872 metais tie radiniai buvo pristatyti į 
Briuselio antropologų kongresą. Juos ištirti 
buvo sudaryta komisija, į kurią įėjo penkiolika 
įvairių kraštų mokslininkų. Aštuoni iš jų bu- 
vo nuomonės, jog tie titnagai — žmogaus įran- 
kiai, du svyravo ir nepareiškė savo nuomonės, 
penki pasisakė neradę nė mažiausios žmogaus 
darbo žymės. 1878 metais Trokadero kongrese 
titnagų kursas dar labiau nupuolė. Keli iš tų, 
kurie pirma buvo pasisakę, jog titnagai yra 
žmonių gamybos, atšaukė savo nuomonę, ir 
žymi komisijos dauguma pareiškė pateiktuose 
titnaguose tematanti tik uolų atčaižas, atskilu- 
sias atmosferos veiksniams veikiant. Net De 
Mortilletas, tas karštas tretinio laikotarpio. žmo- 
gaus šalininkas, turėjo sutikti, jog kalbamieji 
titnagai — ne žmogaus. Atlyžti, tačiau, jis ne- 
atlyžo ir parašė, kad Bourgeoiso titnagai kartų 
su kitais, rastais Puy-Courny ir Lisbonos apy- 
linkėse, galį būti mūsų jau minėtų bezdžionžmo- 
gių darbas. Tačiau viename iš vėlesnių antro- 
pologijos kongresų prof. D'Acy jam pastebėjo, 
kad visi tie titnagai tik labai iš tolo ir labai ne- 

žymiai tepanašūs į durtuvėlius ar skustuvus, ir 
jiš negalįs įsivaizduoti, ką bezdžionžmogis su 
tokiais gramozdiškais akmenimis galėjo veikti. 

Iš teisybės sunku įsivaizduoti, kuriam tiks- 
lui tie titnagai galėjo tarnauti, ir dėl to iš sykio 
kyla didelė abejonė, ar jie matė protingos būty- 
bės ranką. Tiesa, jų apvali išvaizda sako, kad 
čia nenormali atmosferos apraiška: titnagai taip 
neskyla. Bet kruopščiau patyrinėjus, pasirodė, 
kad toji išvaizda pareina iš ypatingos Thenayo 
titnago kokybės. Aleksandras Bertrandas su- 
galvojo paimti tos vietos titnagų gabalus ir veikti 
juos staigiais temperatūros pasikeitimais.  To- 
kiu būdu jam atskilo taip panašių titnagų į 
anuos, mokslininkų tyrinėtus, jog nežinančiam 
buvo labai sunku vienus nuo kitų atskirti. Vien 
kaitri saulė po šaltos nakties gali panašiai The- 
nayo titnagus suskaldyti. Dabar bus kiekvie- 
nam lengva suprasti dėl ko De Mortilleto ben- 
dradarbis Cartailhacas šitaip parašė: 

„Palyginus įvairius titnagais turtingus klo- 
dus, vietoje įvairias apraiškas ištyrus, moksli- 
ninkų diskusijomis pasinaudojus, tie geri įspū- 
džiai, kuriuos aš pirmiau iš Thenayo titnagų bu- 
vau gavęs, iš lengvo ataušo ir suvis išnyko“. 
Reikėtų dar pridurti šią pastabą: jei žmogus 
gyveno mijoceno perijode, tai dėl ko nerandame 
"jokių jo pėdsakų nei vėlesniame lijocene, nei 
dar vėlesniame plijocene, nors tuodu klodai dau- 
giur Europoj yra aptinkami ir lengvai ištiriami ? 

Tai va, tretiniame laikotarpyje žmogaus pė- 
dų nerasta. Žmogaus skeletų nerasta nė iš ket- 
virtinio laikotarpio pradžios, tačiau tą spragą 
užpildo žmogaus apdirbti titnagai, pareiną iš 
paskutinio ledynų antplūdžio išvakarių. Iš šitų 
duomenų, tat, ir tegalima mėginti apskaičiuoti 
žmonijos senumą. 


De Mortilletas tvirtino, kad žmogus žemėje 
pasirodęs prieš beveik 30.000 metų. Į tą skaitlinę 
neįeina žmogaus, dar bezdžionžmogio išvaizdoj 
tebegyvenančio, metai. Įskaičius ir tuos, žmogaus 
amžius pasiekiąs daugiau kaip milijoną metų. 
Mortilleto mokinys Zaborowskis iš kaži kur 1š- 
traukė dar tikslesnę — nuostabiai tikslią skait- 
linę: 1.042.000 metų. 


Štai kaip De Mortilletas atliko savo apskai- 
čiavimus. Jis sako, kad Musterio epocha esanti 
lygiagretė su didžiuoju ledynų antplūdžiu““. 
Toji epocha trukusi šimtą tūkstančių metų, ir ji 
sudaranti keturiasdešimt penkias paleolitinio 
perijodo šimtąsias. Išeina, kad paleolitinis pe- 
rijodas, kuriuo pasibaigia ketvirtinis laikotarpis, 
ir kuriam pasibaigus prasideda dabartinės že- 
mės laikotarpis, truko iš viso 222.200 metų. Prie 


9š Mes jau pažymėjome, kad tasai tvirtinimas — 
mokslo paneigtas, ir dėl to Mortilleto apskaičiavimas klai- 
dingas iš pat pamatų. Paduodame, tačiau, jį, kad skaity- 
tojas matytų, kaip kritiškai ir atsargiai reikia vertinti net 
pačių didžiųjų mokslininkų teorijas. 

tos skaitlinės reikia pridėti 6.000 istorinės 
eros metų (Egipto paminklų nurodymais) ir 
maždaug 1.000 metų tarp ketvirtinio perijodo 
galo iki Egipto civilizacijos. Suvedus sumą, to- 
kiu būdu gauname 229.200 metų. 

Musterio epochai apskaičiuoti De Mortilie- 
tas remiasi didžiojo ledų antplūdžio pasiektc- 
mis ribomis. Iki kur tasai antplūdis pasiekė, 
mums parodo morenos. Mokslas gali pasakyti, 
kur apsistojo pirmieji ledai. Tačiau kas labai 
sunku apskaičiuoti ir įrodyti — tai per kiek lai- 
ko ledynai galėjo pasiekti tas ribas, kurias mo- 
renų sluoksnis žymi.  Mortilletas matuoja da- 
bartiniu metu. Dabar Alpių ledai nuslenka per 
metus nuo 62 iki 68 metrų. Bet ar galima pa- 
lyginti dabartinių ledynų greitumą su ketvirti- 
nių ledynų greitumu? Juk tada ledų kalnai bu- 
vo didžiuliai, trauka didesnė, ir dėl to taip pat 
didesnis greitis. Kad tai ne fantazija, bet tik- 
rovė, matyti iš Grenlandijos ledynų slinkimo 
greitumo. Grenlandijos ledynai daug didesni, 
negu Apėse, ir dėl to ledai tenai suslenka 
net nuo 15 iki 30 metrų per dieną, vadinas, apie 
130 sykių greičiau, negu Alpėse. Pritaikęs Gren- 
landijos normą, Mortilletas žmonijos amžiui bū- 
tų gavęs tik 2000 metų. Užtenka šio sugretini- 
mo parodyti, kaip nepatikimi šioj srityj iki šiol 
mokslininkų pateikti apskaičiavimai. 

Kiti mokslininkai tarėsi radę tikresnę apskai- 
čiavimo bazę. Geologinius laikus lengviau ir tiks- 

liau galima esą įvertinti patyrinėjus, per kiek lai- 
ko susidarė aliuvijiniai (upių priplauti) kalnų 
slėnių sluoksniai ir žvyro, smėlio bei dumblo 
klodai, sunešti upių įtakuose ir jų dugne. Bet 
ir čia įvertinimai labai nevienodi. Missisipio upės 
suneštose žemėse amerikietis Dowleris penkių 
metrų gilumoj rado žmogaus griaučius. Apskai- 
čiavo ir rado, kad jis tenai patekęs prieš 57.000 
metų. Vėliau kitas geologas pakartojo tyrimus 
bei apskaičiavimus ir paskelbė visiškai nepana- 
šią skaitlinę: žmogus ten buvęs užkastas prieš 
keturis, o daugiausia prieš penkis tūkstančius 
metų! 

Išrašome šio skyrelio pabaigai tokio rimto 
mokslo vyro kaip Moreuxo pastabą: 

„Atskaitykime nuo mūsų laikų 4000 metų 
— ir prasideda preistorijos naktis, kame nie- 
ko nėra įrodyta ir kur įvairios nuomonės, ku- 
rios tarp savęs nesutinka, visos yra lygios ver- 
tės. Vis dėlto šiokio tokio sutarimo jau pasiek- 
ta, apskaičiuojant laiko tarpsnį, išėjusį tarp ket- 
virtojo, paskutiniojo ledynų antplūdžio iki Au- 
rignaco perijodo. Joleaudas (Sorbonos un-to pro- 
fesorius) ir keli kiti tam laikotarpiui skiria 12.000 
metų, o M. Boule tenkinasi devyniais tūkstan- 
čiais“. Duokite dešimtį tūkstančių — ir pasiten- 
kins visi, išskyrus gal kelis mokslininkus vo- 
kiečius ir amerikiečius, kurie, kaip Osbornas, 


9 M. Boule, Les hommes fossiles, Masson, Paris. 1932. 

tam laikotarpiui reikalauja 26.000 metų. Bet jei 
jo skaitlinės tokios pat fantastiškos, kaip jo pa- 
leontologinių gyvių atstatymo mėginimai, arba 
kaip jo sintetiniai gyvių rūšių giminingumo pla 
nai — daug rimčiau visiškai į jo skaičius dėme- 
sio nekreipti. 

„O jei mums užeitų noras nusileisti iki Šelio 
epochos — pakeliui sutiktume taip prieštaraujan- 
čias mokslininkų nuomones, jog neįmanoma bū- 
tų išvesti net kompromisinio, vidurinio skaičiaus. 
Aš atsidėjęs peržiūrėjau rimčiausius šiuo klau- 
simu parašytus veikalus. Vieni žemės epochas 
apskaičiuoja pasiremdami astronominiais sam- 
protavimais, į kuriuos neverta nė dėmesį kreipti 
— taip jie nerimti ir vaikiški“. Kiti skaičiuoja 
ledynų antplūdžiais ir atsitraukimais, treti gy- 
vių pasirodymu bei išnykimu, ketvirti vandens 
išgraužtomis požeminėmis ir kalnų kiaurymėmis, 
kiti dar kitokiomis priemonėmis. Kiekvienas lai- 
kosi įsikibęs savo idėjų bei savo metodų, ir tuo 
tarpu, kai Rubotas paminėtam laikotarpiui ski- 
ria 50.000 metų, Uphamas reikalauja 150.000, o 
De Mortilletas net 240.000. Dr. Capitanas per- 
rašo Osborno skaitlines visiškai jų nepatikrinęs". 

„Dabar aš klausiu, ar gali eilinis, nespeci- 
jalistas skaitytojas susidaryti šiuo klausimu blai- 


70 Pastebime, kad šių eilučių autorius Moreux yra 
Buržo (Bourges) observatorijos direktorius. 
" Dr. Capitan, La prėhistoire, Paris, Payot, 1922, p. 9. 

vią, pagrįstą nuomonę? Paskaitęs pirmą moks- 
linį veikalą ar mokslinę vulgarizaciją, jis vai- 
kiškai samprotaus, jog tenai pateiktieji skaičiai 
taip tikslūs ir neginčytini, kaip kurios nors spal- 
vos virpėjimo ar kurio konkretaus kūno bangų 
ilgio skaičiai. 

„Aš žinau, kad preistorijoj negalima reika- 
lauti tokio tikslumo, kurį gali pateikti matema- 
tika ir fizika. Bet dėl to aš kaip tik ir reikalauju, 
kad žmonijos amžiaus apskaičiuotojai būtų at- 
sargesni ir kuklesni savo tvirtinimuose“. 

O mes iš savo pusės priduriame, jog ne tik 
neišmintinga, bet tiesiog juokinga būtų manyti 
ir sakyti, kad žmonijos senumo klausime tikė- 
jimas pripasakojo „niekų“, kuriuos mokslas 
„paneigė“. 

IX 


AR VISI ŽMONĖS ADOMO VAIKAI? 


Ką sako krikščioniškoji tradicija. — Polige- 
nizmo pradžia. — Morfologiniai ir anatominiai se- 
nojo poligenizmo argumentai. — Naujojo polige- 
nizmo argumentai: priešistorinių rasių būdingi škir- 
tumai. — Mokslo duomenys (paleontologijos, kal- 
botyros) labiau palankūs mongenizmui. — Visuo- 
tinojo Nojaus tvano klausimas. — Mokslas ir tikė- 
jimas nepilnai šią problemą tepažįsta, bet vienas 
antram neprieštarauja. 


Viena iš pagrindinių krikščioniškojo tikėji- 


72 Moreux, Les confins de la science et de la foi. 
Paris, 1925. II tomas, 211—212 pusl. 

mo tiesų yra toji, kuri sako, jog visi žmonės yra 
tos pačios kilmės, gimę iš tos pačios pirminės 
žmonių poros, Adomo ir Ievos, ir dėl to visi ly- 
gios prigimties, tarp savęs broliai. „Pradžios“ 
knygos skyriai, kalbą apie pirmųjų dviejų žmo- 
nių sukūrimą, perėjo pirmiau į žydų tautos, 
paskui į krikščionių tradicijas. Jie yra pakartoti 
kitose Šventraščio vietose (Išmint. 10,1; Mat. 
19, 4) ir bent įsaistytai (implicite) patvirtinti 
Trento Santarybos, kuri, kalbėdama apie pir- 
mąją nuodėmę, iš Adomo perėjusią į visą žmo- 
niją, aiškiai leidžia suprasti, jog Adomas ir Ieva 
yra vienintelė ir bendra visos žmonijos šaknis“. 
Šis tikėjimo tvirtinimas per ilgus amžius buvo 
priimtas visų tautų katalikų ir net įvairių moks- 
lo padalų. ' 

Mūsų laikais jau negalima pasakyti, kad šiuo 
klausimu tebėra santaika ir aiškumas. Šian- 
dien, mokslininkų tarpe įsišnekus apie Adomo 
šeimyną, galima labai dažnai išgirst prasitariani 
ir besiginčijant apie monogenizmą, apie polige- 
nizmą, apie žmonių rūšiės vieningumą ar nevie- 
ningumą. Mums todėl ne tik pravartu, bet bū- 
tina bent kiek ilgėliau ties šia nepaprastai svar- 
bia problema apsistoti. 

Pirmiausia susitarkime dėl terminų reikš- 
mės. Monogenizmas (gr. monos =vienas ir genos 


73 C. Pesch, Praelectiones Dogmaticae, III t. 112— 
115 p. — Denzinger, Enchir. Symbolorum, 789 są. 


385 


= gimimas, kilmė) yra „mokslas, pagal kurį 
visa dabartinė žmonija yra vienos kilmės ir z00- 
loginiu atžvilgiu vienos rūšies“““. Šiai mokslo 
pažiūrai griežtai prieštarauja poligenizmas, ku- 
ris pasišovė įrodyti, jog žmonija kilusi ne iš vie- 
no, bendro pirminio žmogaus, bet kad evoliuci- 
jos keliu įvairiose žemės vietose nepriklausomai 
atsiradę keli žmogaus protėviai, iš kurių vėliau 
atskirai ir lygiagretiškai išriedėjusios paskiros 
žmonių rūšys. Šį kartą pirmenybę savo teorijas 
išaiškinti duodame poligenistams. 


Iki pat paskutiniųjų laikų žmogaus kilmės ty- 
rinėtojai, kaip jau aukščiau paminėjome, visi bu- 
vo monogenistai. Tik septynioliktame šimtmety- 
je, tiksliau kalbant, 1655 metais, pasirodė teo- 
logiško pobūdžio knyga be autoriaus vardo“, 
kurioje buvo tvirtinama, jog tie žmonės, kuriuos 
mini pirmasis „Pradžios“ knygos skyrius kaip 
atsiradusius šeštąją kūrimo dieną, esą skirtingi 
nuo Adomo ir Ievos, kuriuos Biblija mini tik ki- 
tame skyriuje, po septintosios, Dievo poilsio die- 
nos. Iš Adomo kilę adomitai, arba žydai, o anie 
žmonės, atsiradę šeštąją dieną, buvę sukurti kar- 
tu įvairiose žemės vietose, kaip ir gyvuliai. Pava- 
dino juos preadomitais. Iš jų kilusios pagoniš- 


74 Boruta, Tarptaut. žodžių žodynas, Kaunas, 1936. 

75 Praeadamitae sive Exercitatio super versibus, 12, 
15, 14 captis V epistolae d. Pauli ad Romanos, guibus 
inducuntur primi homines ante Adamum conditi. 

kosios tautos. Vėliau paaiškėjo, kad knygos au- 
torius buvo Izaokas Peyreras (Peyrėre) kalvinis- 
tas, kunigaikščio Condės armijos karininkas. 
Namuro vyskupas 1565 metais knygą pasmerkė. 
Jos autorius Peyreras netrukus perėjo į katalikų 
tikėjimą ir pasmerktas klaidas atšaukė, bet pa- 
sklidusios idėjos neužgeso. Kai aštuonioliktaja- 
me šimtmetyje enciklopedinė filosofija pradė- 
jo prieš tikėjimą atvirą ir sistematišką kovą, Vol- 
tairas šitaip parašė: 

„Tik neregys galėtų abejoti, kad europiečiai, 
negrai, albinosai, hotentotai, eskimai, kinai, 
Amerikos aborigenai yra visiškai skirtingų ra- 
sių žmonės““". Rasėmis“ Voltairas vadino rūšis 
ir dėl to kategoriškai laikėsi poligenizmo ir u0- 
liai jį propagavo. Gan greitai naujosios idėjos 
iš filosofijos perėjo į praktiško gyvenimo sritį, 
į socijologiją. Kai 1844 metais Prancūzija 
ir Anglija pareiškė protestą Jungtinių Amerikos 
Valstybių vyriausybei dėl tenai juridiškai tole- 
ruojamos negrų vergijos, užsienių reikalų minis- 
teris Calhunas paaiškino, jog jo šalies vyriausy- 
bė elgiantis visiškai teisėtai, nes baltieji ir juo- 
dieji žmonės priklausą dviem visiškai skirtingom 
gyvių rūšim, kaip, girdi, įrodę mokslininkai. 

Kad tokių mokslininkų būta — teisybė. Pran- 
cūzijoj Virė (Virey), Demulinas (Desmoulins), 
Bory de Saint-Vincentas, Žerdis (Gerdy), o 


76 Essai sur les moeurs, introd. 

Amerikoj Mortonas, Nottas, Gliddonas skelbė, 
kad dabartinės žmonijos grupės, kurių priskai- 
tė dvi, keturias ar net daugiau pagal veido kam- 
pą, plaukų rūšį ar odos spalvą, esančios ne tos 
pačios rūšies rasės, kaip visada tvirtino mono- 
genistai, ypač žymiausias iš jų — De Ouatrefages, 
bet paskiros nepriklausomos, įvairiais keliais at- 
siradusios ar išriedėjusios rūšys. 

Kuo tie tvirtinimai paremti? 

Kai kurie anuometiniai poligenistai rodė, pa- 
sak juos, nepaprastą, nesuderinamą žmonių gru- 
pių odos spalvos nevienodumą. 


Šiandien tasai argumentas bet kurios pažiū- 
ros mokslininkų būtų laikomas nerimtu. Dabar 
visi žino, kad odos spalva pareina nuo tam tik- 
rų po oda esančių liaukų sekrecijos, kurios spal- 
va savo ruožtu pareina nuo klimato ir kitų gy- 
venimo sąlygų. Baltųjų žmonių oda ore ir ypač 
įsaulyj kaip tik dėl to paruduoja. Neretas yra 
atsitikimas, kad saulės nudegtoj odoj išsiverčia 
dideli raudoni šlakai. Insolacijos veikimas pa- 
siekia ir įščioje tebeaugantį kūdikį: jo oda vieto- 
mis tampa kaip afrikiečio negro. „Kas čia keis- 
to, klausia De Ouatrefages, jei įvairios ir ilgai 
veikiančios priežastys, kaip patvari, nuolatinė 
šiluma, stipri šviesa ir dar kiti veiksniai, laikui 
bėgant, padarė visam kūno paviršiui tai, ką at- 
sitiktina to paties pobūdžio priežastis mūsų kli- 
mate nulemia tam tikrai organizmo daliai?“ 

Yra ir kita dar ryškesnė ir labai dažna ap- 
raiška, kuri paliudija, jog odos spalva yra — 
ne esminė paskiros rūšies žymė, bet tik atsitikti- 
nis prietapas. Toji apraiška — tai ta, kad žmo- 
nių matyti nepaprastai šviesių, matyti tamsėles-. 
nių, dar tamsesnių ir, pagaliau, po daug nežy- 
mių patamsėjimo laipsnių — visiškai juodų. Net 
tas pats žmogus pagal tai, kur gyvena, kaip min- 
ta, gali čia patamsėti, čia pašviesėti. Kas yra 
bent kada toliau per pasaulį keliavęs, bus ma- 
tęs, kad indas ar arabas, nors jie baltosios rasės 
žmonės, karštame klimate pagyvenęs kaip žalva- 
ris pavirsta, o juodukas, priešingai, tam tikrais 
atvejais tampa sunkiai beatskiriamas nuo tam- 
siaveidžio europiečio tipo. 

Kad odos spalvos skirtumas žymi tiktai ra- 
sės, o ne rūšies skirtumą““, matyti ir iš gyvulių 
pakaitų. Sakysim, niekas neginčija, kad šunes 
— tos pačios rūšies gyvuliai. Tačiau šuns oda 
yra paprastai juosva, o kalės — balta. Yra ir 
arklių su juoda oda. Jie šeštajame amžiuje prieš 
Kristų, Herodoto liudijimu, buvo ypatingai bran- 
ginami. Vištų oda taip pat trijų spalvų: „Gališ- 
kos rasės vištos oda — balta, indokiniškos rasės 
— gelsva, negrų rasės — juoda. Ir Europoj juo- 
daodžių vištų dažnai pasitaiko. Jos tikriausiai 


77 Žr. II dalies IV skyrių, kuriame yra apibrėžta, 
kuria prasme šiame veikale yra vartojamas zoologinis 
terminas „rūšis“. 

išplistų, jei tokius nepageidaujamus egzemplio- 
rius paukščių ūkio savininkai neišnaikintų“ 
(De Ouatrefages). 

Vadinas, odos spalva — tik atsitiktinas, ne- 
esminis prietapas, toks, koks yra akių ar plau- 
kų spalvos skirtumas. Todėl kas sakytų, kad 
odos spalva žymi rūšies skirtumą, būtų tiesiog 
neprotingas. Kas yra susipažinęs su šiandieninė 
mokslo pažanga to, tiesą sakant, nė nenori tvir- 
tinti. 

Kad žmonės ne broliai, kai kas norėjo įro- 
dyti ir iš plaukų nevienodumo. Pagal tai, ar 
jie yra lygūs, ar garbanuoti, ar glodūs, ar, kaip 
vilnos, vilūs, jie paliudiją skirtingą tų žmonių 
grupių kilmę. Tačiau ir šis argumentas šiandien 
jau atgyventas. Plaukai — visada plaukai, vis- 
tiek, ar jie panašūs į vilnas, kaip Afrikos negrų, 
ar kieti ir stambūs, kaip kinų, ar glodūs ir 
minkšti, kaip europiečių. Skirtumai pareina nuo 
vietos sąlygų. Taip, aure, mūsų avys, perkeltos 
Afrikon, praranda vilnas ir įgyja švelnų, trum- 
pa kailelį. Buvo norėta įrodyti, jog esama žmo- 
nių rūšies, kuriems visiškai neaugą plaukai, bet 
pasirodė, jog jie plaukų neturi tik dėl to, kad 
rūpestingai juos išpešioja. Pagaliau, jei ir pasi- 
taikytų plikių žmonių, tai tatai dar nereikštų, 
jog jie ne mūsų rūšies gyvūnai, nes yra, pavyz- 
džiui, šunų ir arklių, kurių oda visiškai plika. 
Yra taip pat pastebėta, kad kai kurios mūsiškių 

raguočių rasės Amerikoj visiškai praranda plau- 
kus. Šiandien, be to, yra moksliškai patikrinta, 
jog toj pačioj žmonių grupėj pasitaiko įvairių 
plaukų tipų. 

Poligenistai savo teoriją rėmė ypatingai gal- 
vos kiaušo talpa ir išvaizda. 

Baltosios rasės žmonių smegenų svoris svy- 
ruoja aplink 1410 gramų. Jie iš tos pusės prašoks- 
ta negrus, kurių smegenys vidutiniškai sveria 
tiktai 1250 gramų. Tačiau, palyginant individą 
su individu, randame, kad gabių europiečių sme- 
genų svoris labai nelygus: nuo 1100 iki 1800 gra- 
mų. Cuviero smegenys svėrė 1830 gramų, o Gam- 
betos — vos 1246. Prancūzų mokslininkas Broca 
ištyrė vieno negro smegenis: jie svėrė 1500 gra- 
mų. Mascagni tyrė kitą negrą, kurio smegenų 
svoris dar aukštesnis: 1587 gramai. Priešingai, 
tas pats mokslininkas pasvėrė trečio negro sme- 
genis ir gavo tik 738 gramus. Yra, tačiau, tiks- 
liai žinoma, jog ir baltosios rasės žmonių pasitai- 
ko tokių, kurių smegenys nesiekia 700 gramų. 
Vadinas, iš smegenų svorio nieko negalima apie 
tuodviejų žmonių grupių kilmę išvesti. 

Poligenizmui palankaus argumento jo šali- 
ninkai nesurado nė galvos kiaušo išvaizdoje, 
nes, nors yra tiesa, kad baltojoj rasėj daugiau- 
sia yra brachikefalų (tų, kurių kiaušas žemas 
ir platus), o negrų rasėj vyrauja 'dolichokefalai 
(kiaušas pailgas kaktos-pakaušio linkme), yra, 
tačiau, lygiai tiesa, kad abi kiaušų rūšys yra 

mišriai sutinkamos visų rasių žmonėse, kaip 
bet kurioj rasėj galima rasti žmonių tiesiais vei- 
dais (ortognatų) ir atsikišusiais (prognatų)“. 
Šiaip ar taip, žmonių giminėj kiaušo ir veido 
skirtumai yra kur kas mažesni, kaip tarp įvai- 
rių tos pačios rūšies gyvulių rasių, pav., šunų: 
skaliko, buldogo ir pudelio. Kad šie pasikeiti- 
mai įvyksta ir mūsų laikais, įrodo Ouatrefages, 
kuris sugretina labai nepanašius iš galvos Eu- 
ropos ir La Platos jaučius, vadinamus gnatus. 
Mūsiškių snukiai ilgi, o anųjų—buki, tiesiog 
suploti. O vis dėlto niekas nenorės tvirtinti, 
kad tie gyvuliai ne vienos rūšies, nes visi žino, 
kad La Platos gnatai yra kilę iš mūsų raguočių. 


Nevienodumai tarp žmonių pasireiškia ir nu- 
garkaulyje. Pasitaiko tokių, kurie turi vieną šon- 
kaulį daugiau, o nelabai seniai mokslo žurnalai 
vaizdavo publikai vieną indokiną su netrumpa 
nugarkauio priesaga—uodega. Nė tie skirtumai, 
vienok, poligenizmui negali patarnauti, nes šian- 
dien mokslininkai sutinka, jog tai — teratologi- 
nės apraiškos — išsigimimai. Tą pat reikėtų pasa- 
kyti ir apie šešiapirščius žmones, pastebint kar- 
tu, jog ši yda lengviau už kitas pereina iš kar- 
tos į kartą paveldėjimo keliu. Šiaip ar taip, tie 


“8 Žr. labai žymaus tebegyvo antropologo Riveto 
straipsnį „Les donnčes de I'Anthropologie“ veikale Nou- 
veau Traitė de  Psychologie, Paris, Alcan 1930, t. I, 
p. 61—63. 

| nenormalumai daug ryškesni žemesnėse gyvių 
"rūšyse. Taip, pavyzdžiui, Eytonas pastebėjo, 
kad kai kuriais atvejais kiaulės šonkauliai iš 44 
| padaugėjo net iki 54. Priešingai, yra avių, ožkų, 
“šunų, iš kurių uodegos tik stuburkaulis belikęs. 
O juk niekam neateis į galvą šunų ar ožkų 
rūšį skaldyti į skirtingas rūšis. 

Skirtingos rūšies žyme poligenistai mėgino 
laikyti ypačiai riebalinius rietų prietapus (stea- 
“ tofagiją), kuriais pagarsėjo bošimanai ir hoten- 
| totai. Tik ir čia, greičiausia, klimato darbas, 
“nes tokias pat riebias paltis turi ir kitos Afrikos 
" tautelės. Livingstonas pastebėjo, jog tokie rie- 
„balų klodai pradėjo atsirasti net kai kurių mo- 
| terų boerių organizmuose, neatsižvelgiant į tai, 
jog jos — olandų kilmės. Ši apraiška daug ryš- 
kiau matyti Sibiro avyse, kurias tenai įveisė rusai. 
Rimčiausią argumentą, kuriuo poligenistas te- 
begalėtų mėgint įrodyt dabartinės žmonijos kil- 
mės nevieningumą — tai lingvistikos argumentas. 
Žmonijos kalbų — ištisa daugybė. Mokslininkai 
jas sugrupavo, suklasifikavo, bet aiškaus gimi- 
ningumo tarp tolimiausių kalbų dar neparodė. 
Vis dėlto ir šioj srityj rimčiausi mokslininkai 
linksta į monogenistų pusę. Tokie lingvistai, kaip 
aksas Milleris, Marras, Drexelis ir tokie žy- 
„mūs antropologai, kaip Paryžiaus Museumo pro- 


Ė "9 P. Rivet, Les donnėes de I'Anthropologie, veikale 
„Nouveau traitė de Psychologie“. Paris 1930, t. I, p. 

fesorius P. Rivetas yra nuomonės, jog nėra jokių 
rimtų argumentų, prieštaraujančių bendros žmo- 
nijos kalbos hipotezei. Priešingai, juo toliau ir 
giliau pasiekia mokslo tyrimai, juo monogenistų 
hipotezė darosi panašesnė į tiesą. Mums, lietu- 
viams, pažįstamas lingvistas A. Meilletas (miręs 
1936 m.) taip pat tos pačios nuomonės. Jis šitaip 
sako: „Hipotezė, kad senosios Azijos šnektos 
ir indoeuropiečių, kaukaziečių, fino-vengrų bei 
chamitų-semitų kalbos yra kilusios iš tolimos 
bendros prokalbės, nė iš vienos pusės neprieš- 
tarauja tiesai. Yra galima suvokti bendrą pirmi- 
nę kalbą, kuri, įvairiai pasikeisdama, pagimdė 
visas kitas, mūsų suminėtąsias. Tačiau tos bend- 
ros prokalbės bruožai dar taip neryškūs, jog 
peranksti būtų bet kokias galutinės išvadas 
skelbti““?. 

Poligenistų teorijos, nerasdamos rimtos at- 
ramos dabartinių gyvių anatomijoj ir morfolo- 
gijoj, pasišovė surasti lemiamų argumentų pa- 
leontologijoj. 

Prisiminkime, kad žmogaus griaučių ar jų 
dalių buvo rasta tiktai ketvirtinio laikotarpio 
kloduose. Pačiame žemiausiame (žemajame pleis- 
tocene) buvo rasti Heidelbergo ir Piltdowno 
žmogaus likučiai, bet mūsų kalbamam reikalui 
mokslininkai jais, palyginti, mažai tesiremia, 


50 Dumas, Rivet, etc., Nouveau Traitė de Psycho- 
logie. Paris 1930, t. I., p. 105. 

nes atsargumas liepia nedaryti išvadų iš labai 
negausių, neaiškių ir nepilnų dokumentų. O šie 
radiniai apie tos gadynės žmogų permaža te- 
pasako. 

Priešingai, daug žmogaus griaučių ir šiek 
tiek jo kultūros palaikų turime iš senojo ketvir- 
tinio laikotarpio vidurinio klodo (vidurinio pleis- 
toceno). Tai vadinamoji Neanderthalio rasė, 
kuri buvo plačiai pasklidusi Europoj, Azijoj ir 
Afrikoj. Ilgai ją tyrė ir nuodugniai aprašė profe- 
soriai Marcelinas Boulas ir Henrikas Martinas“. 
Štai kokios būdingosios šios rasės žymės: 

„Kūnas masyvinis, žemo ūgio. Galva labai 
didelė, veido pusė užima didesnę dalį už sme- 
genų pusę. Kiaušas labai paplokščias. Akių 
skliautai tiesiog milžiniški ir sudaro vienintelę 
lankstą. Kakta labai įžulni. Pakaušis atsikišęs 
ir suplotas statmenine linkme. 

„Veidas ilgas, išsikišęs, snukio išvaizdos. 
Akių skylės didelės ir apvalios. Nosis atsikišusi 
ir labai plati. Tarpas tarp burnos ir nosies — 
platus. 

„Žemutinis žandikaulis tvirtas, be smakro; 
žandikaulio šakos aukštos. Dantys dideli. 

„Nugarkaulis ir sąnarių kaulai rodo daug 
bezdžionių savybių. Jo būta ne taip tiesaus, kaip 
moderniškojo žmogaus. Kojos labai trumpos. 


Si M. Boule, Les hommes fossiles. Paris, 1925. 

„Smegenų talpa apie 1450 kūbinių centimet- 
rų. Jų santvarka primityviška ar bezdžioniška““*. 

Pagaliau, senojo ketvirtinio laikotarpio viršu- 
tiniuose kloduose (viršutiniame pleistocene) bu- 
vo rasta labai daug žmogaus griaučių ir išdirbi- 
nių. Tame laikotarpyje gyventa trijų rasių žmo- 
nių: Grimaldžio, Cro-Magnono ir Šanselado 
(Chancelade). 

Grįžtant dabar į bendros žmonijos kilmės 
klausimą, turime pasakyti, kad visi mokslininkai 
pripažįsta viršutinio pleistoceno žmones esant 
mūsų giminaičiais, kitaip sakant, kad dabartinės 
rasės ir Grimaldžio, Cro-Magnono ir Šanselado 
rasės aiškiai yra bendro kilimo““, 

Kas kita su senesniaisiais žmonijos tipais. 
Jei ir nekalbėsime apie Heidelbergo bei Piltdow- 
no žmones ir apsistosime tik prie Neanderthalio 
rasės, tai vistiek jau rasime griežtą antropologų 
nesantaiką. Vieniems Neanderthalio rasė — vė- 
lesnių rasių motina ir todėl su mumis bendrakil- 
mė, kitiems — griežtai skirtinga rasė, pareinanti 
gal iš gorilos ir savu laiku išnykusi, o tuo tarpu 
mes esą iš orangutango (Klaatsch, 1910). 

Kieno teisybė? 

Teneieško skaitytojas mokslinių tikrovių ši- 
tame klausime bent šiuo tarpu. Užteks pasakius, 
jog nesutaria tarp savęs net įsitikinę evoliucijo- 


32 Boule, Les hommes fossiles, Paris 1923, p. 258. 
53 P. Rivet, op. c., p. 77—82. 

nistai. Vieni, kaip Dubois, G. Martinas, Mon- 
tadonas, P. Rivetas, Vallois, kun. Breuilis, Tė- 
vas Theilhard de Chardinas, Klaatschas, Sera, 
Sergi, Arldtas ir kiti tvirtina, kad Neanderthalio 
rasė su vėlesnėmis, taigi ir su mumis, neturi jo- 
kių rūšies giminingumo ryšių. Zoologinėj plot- 
mėj mūsų santykiai su Neanderthaliu esą tokie, 
kaip šuns ir vilko, vadinas, tik generiški““. 


Kiti, ypatingai garsūs ir mokslui nusipelnę 
vyrai, kaip Sorbonos profesoriai Joleaudas ir 
Perrieras, P. Sarrazinas, M. Boulas tvirtina, ar 
bent yra linkę manyti, jog Neanderthalio rasė 
pagimdė vėlesniąsias ir tokiu būdu yra surišta 
kilmės ryšiais su dabartinėmis žmonių rasėmis. 
Svarbu neužmiršti, jog ir tos pačios grupės moks- 
lininkai labai dažnai turi individualių nuomo- 
nių, skiriančių jį nuo kitų savo bendraminčių. 
Vienu žodžiu, mokslininkai tebesiginčija. 

Tačiau bent vienas dalykas išrodo šiandien 
pakankamai patikrintas. Tai tas, kad Neander- 
thalio rasės gyvūnas buvo tikras žmogus. Keli 
mokslininkai, neišskiriant nė katalikų, iš pra- 
džių buvo nuomonės, kad Neanderthalis — tik 
aukštą raidos laipsnį pasiekęs gyvulys. Tačiau 
kunigai A. — J. Bouisonai (Bouyssonie) ir Bor- 
donas, kuriuos Sorbonos profesorius Perrieras 


54 Rivet, L. c., p. 82. — „Revue Apologėtigue“, 1937, 
p. 257—283. 

vadina laimingais ir gabiais archeologais“, nuo- 
dugniai ištyrę netoli Chapelle-aux-Saints rastą 
Neanderthalio skeletą ir buveinę bei kapą, pri- 
ėjo išvadą, kad jis buvo tikras žmogus, protin- 
gas, laisvas ir religingas. Religingumas, tikėji- 
mas į dievybę ir sielos nemirštamumą matyti iš 
to, kad minėtasis skeletas yra palaidotas, ir iš 
to, kad sakytoj vietoj tyrinėtojai tarp kitų Nean- 
derthalio kultūros palaikų rado maginio kulto 
pėdsakų““. 

Negalima šios santraukos baigti nepastebėjus, 
kad šiandien kas kart labiau įsigali nuomonė, 
jog Neanderthalio rasė, taip skirtinga nuo vir: 
šutinio pleistoceno ir mūsų rasių, vis dėlto su 
jomis yra surišta kilmės vieningumo saitu. Jau 
1928 metais profesorius Paulius Sarrazinas pa- 
skelbė nuomonę, jog atavistinio pobūdžio Nean- 
derthalio rasės žymių pasirodymas vėlesniosiose 
ir mūsų laikų rasėse leidžiąs manyti, jog dabar- 
tinis žmogus yra iš jo kilęs“". 1931—32 metais 
anglų-saksų ekspedicija atliko kelis įdomius ka- 


55 Perrier, La place de I'homme dans la sėrie ani- 
male, veikale Nouveau Traitė de Psychologie, Paris 1930, 
+1..p. 45. 

56 A. et J. Bouyssonie, Polygėnisme — Dictionnaire 
de Thėologie Catholigue 1935, t. XII, p. 2531, 

5" Žurnalas „Anthropologie“, 1928 m., 359 p. Dar 
seniau Vogtas Paryžiaus kongrese yra pasakęs, kad vieno 
jo draugo psichijatro galvos kiaušas esąs nepaprastai pa- 
našus į gyvuliškiausio Neanderthalio kaukolę. 


396 


sinėjimus Palestinoj. Karmelio kalno uoloj ji ra- 
do aštuonis skeletus iš Musterio perijodo, ku- 
riuos, anglų mokslininkų Dudleyo-Buxtono ir 
De Beero sprendimu, reikia laikyti grandimi, 
jungiančia Neanderthalį su mūsų žmogum““. Tą 
pačią nuomonę pareiškė 1934 metais Sorbonos 
universiteto profesorius ĮJoleaudas“. Pagaliau, 
1954—355 metų laikotarpyje Renatas Neuvillas, 
Prancūzijos vicekonsulas Jeruzalėj, iškasė netoli 
Nazareto, vienoje Džebel-Kafzeho kalno uoloje 
septynių žmonių griaučius, kuriuose dar ryškiau 
matyti mišrių Neanderthalio ir dabartinio žmo- 
gaus anatominių ir morfologinių žymių. Laiške 
profesoriui Perrierui (1955.XII.15), Neuvillas 
sako, kad mokslininkai galės ginčytis dėl to, ku- 
rio tipo žymių tuose skeletuose yra daugiau — 
Neanderthalio ar mūsiškio „homo sapiens“, — 
bet kad jie tarpiniai tipai, niekas nepajėgsiąs už- 
ginčyti“", 

Paminėkime dar vieną nuomonę, kilusią iš 
katalikų mokslininkų sluoksnių. Ja einant, Nean- 
derthalio rasė esanti išsigimusi, sugyvulėjusi 
rasė, atžangos padaras. Nors ši nuomonė moks- 
lininkų tarpe ir nelabai populiari, bet vis dėlto 
paleontologų vadas M. Boulas ją pripažįsta labai 
rimta. Šit, jo paties žodžiai: „Gal būt, yra galima 


55 Žurnalas „Nature“ 1933 m. birželio 25 d. 
59 „La Nature“ 1934 m. sausio 15 d. 
90 Revue Apologėtigue, 1957 m. kovo mėn. Nr., p. 280. 

manyti, kad Neanderthalio rūšis yra išsigimusi 


ūšis“?1. 


Žodžiu, žmogaus kilmės vieningumo klausi- 
mas, kaip skaitytojas mato, mokslo tebėra dar 
neišspręstas. Rimtesnieji argumentai, tačiau, ir 
čia, kaip kituose klausimuose, tikėjimo pozicijas 
tik patvirtina, bet ne griauja. Tačiau jei ir būtų, 
leiskime, kada nors įrodyta, kad patys pirinieji 
paleontologijos randami žmonės yra ne tik kitos 
rasės, bet ir kitos rūšies, vadinas, kad vieni iš 
kitų negalėjo gimimo keliu pareiti, tai dar 
nebūtų įrodyta, kad žmonės ne iš vienos poros 
kilę. Labai įsidėmėtini šie autoritetingo katalikų 
žurnalo „Revue Apologėtigue“ (1937 m. kovo 
mėn. Nr., 258 p.) žodžiai: 


„Žmogaus rūšies vieningumas iš vienos pu- 
sės, monogenizmas ir poligenizmas iš kitos — 
tai ne viena, bet dvi skirtingos problemos. Iš- 
einant iš transformizmo požvilgio, nėra jokia 
nesąmonė manyti, kad tos pačios poros pali- 
kuonys sudarė naujas, skirtingas rūšis ar stai- 
giais, šuoliškais pasikeitimais, ar kitais būdais. 
Kilmės vieningumas ne visada patikrina rūšies 
vieningumą. Priešingai, kilimas ne iš to paties 
kamieno dar neparodo rūšies nevienodumo. 


"1 M. Boulė, Les hommes fossiles, 2 ed. Paris 1923, 
p. 247. Toji nuomonė, tačiau, yra sunkiai suderinama 
su ologenezės hipoteze, kuri pačiais paskutiniais metais 
mokslininkų tarpe sutinka daug palankumo. 

Žmogaus prigimtis galėtų būti specifiškai, rūšiš- 
kai ta pati visuose žmonėse, nors ir kilusiuose 
iš skirtingų tėvų“. 

„Dabar esamai žmonijai, nuo to momento, 
kai žmogus buvo pakeltas į antgamtinę būklę, 
nuo Adomo ir Ievos, katalikų teologija reika- 
lauja pripažinti ne tik rūšies, bet ir kilmės vienin- 
gumą — kilimą iš vienos poros, nes juo remiasi 
įgimtosios nuodėmės ir atpirkimo dogmos“. 

Bet leiskime dar daugiau. Leiskime, kad 
mokslas įrodys tai, ko jis iš tikrųjų niekados ne- 
įrodys, būtent, kad žmonija ne tik rasės požvil- 
giu buvo preistorijoj nevieninga, bet ir rūšies 
požvilgiu skyrėsi ir net paraleliškai, nepriklauso- 
mai, iš skirtingų gyvulių protėvių kilo, kaip sa- 
kė palaidota Klaatscho hipotezė. Ir tuo atveju 
dar nebūtų galima sakyti, kad mokslo tiesa su- 
sikirto su tikėjimo dogma, nes paskutiniu laiku 
rimti teologai, nedrąsiai, tiesa, bet vis dėlto sa- 
ko, kad pirmąją Adomo nuodėmę, dėl kurios 
tradicinė teologija reikalauja žmonijos kilmės 
vieningumo, gal būtų galima aiškinti kaip tam 
tikros žmonių bendruomenės nuodėmę. Mozės 
pasakojimas apie Adomą ir Ievą toj hipotezėj tu- 
rėtų būti bent iki tam tikro laipsnio suprastas, 
kaip pasakojimo suprastinimas ar sualegorini- 
mas“*. 


*2 Dictionnaire de Thėologie Catholigue, Paris 1935, 
t. XII, p. 2536. 

Bet katalikui nėra mažiausio reikalo iš 
ligšiolinės teologijos ir egzegezės (šv. Rašto aiš- 
kinimo) vagos išeiti. Būtų neišmintinga, nes 
dabartiniai mokslo duomenys patvirtina kaip tik 
senąją tradiciją ir ateityj, kaip galima numatyti, 
dar labiau patvirtins. 

Nenutylėkime čia dar vienos, antraeilės, bet 
šiek tiek su žmogaus kilme susijusios problemos 
— tvano, kuris, Šventraščio pasakojimu, Nojaus 
laikais buvo Dievo leistas išnaikinti žmonių gi- 
minę dėl to, kad ji palaidūniškai buvo ėmusi 
gyventi. Įvykis yra aprašytas „Pradžios“ kny- 
goj, 6—9 skyriuose. Aprašymo mes čia nepakar- 
tosime ir negvildensime, nes, viena jis visiems 
yra žinomas, o, antra, nuodugnesnis to klausimo 
aiškinimas priklauso labiau istorijai ir egzegezei, 
negu antropologijai ir mokslinei tikėjimo apo- 
logijai. Pastebėsime tik tiek, kad Šventasis Raš- 
tas mini, jog tvanas užliejo „visą žemę“ ir išnai- 
kino „bet kokį žemės gyvi, nuo žmogaus, iki 
gyvulio; ropliai ir paukščiai — visi pražuvo; liko 
tik Nojus ir tie, kurie su juo buvo arkoj“. 

Kaip tuos Biblijos žodžius suprasti? Siaura, 
nusakomąja prasme, ar perkeltai, hiperboliškai? 
Kitaip sakant, ar žodžius „visą žemę“ ir pan. 
reikia imti matematiškai, ar žiūrėti kaip į semi- 
tinio, perdėjimais pasižyminčio stiliaus prie- 
monę? 

Patys mokyčiausi šventraščio aiškintojai, ka- 
talikai ir nekatalikai, kurie gerai pažįsta žydų- 

semitų galvoseną ir su ypatingu kruopštumu yra 
išstudijavę pirmųjų Biblijos knygų santvarką, 
tikslą, charakterį, be jokių svyravimų pripažįsta, 
jog Mozė, aprašydamas tokiais žodžiais tvaną, 
norėjo pasakyti, kad jis užliejo ne visą žemę, 
bet tik tą žemę, kuri anais laikais buvo žinoma, 
ar, dar gal geriau, tą kraštą, kuriame gyveno 
Kaino ir Seto palikuonys. Lygiu būdu, kai 
sako, kad tvanas išnaikino visus paukščius ir 
žvėris, Mozė norėjo išreikšti, kad toji nelaimė 
palietė bemaž visą apsemtojo krašto gyviją. Bet 
ką „Pradžios“ knyga rašo apie žmogų, ar, bū- 
tent, tvanas visus žmones išnaikino, ar tik Kai- 
no ir Seto palikuonis, kuriuos vienus Biblija 
dėmesin teima, jau sunkiau išspręsti. Labai rim- 
ti egzegetai, kaip Motaisas,  Hummelaueris, 
Schanzas, Heinischas ir kiti Biblijos pasakojimą 
supranta, kaip paliudijantį vien tiktai apibrėžtą, 
būtent, Kaino ir Seto giminių, o ne visos žmo- 
nijos išnaikinimą. Tuo aiškinimu, vadinas, liku- 
si žmonijos dalis, gal žymiai didesnė ir labiau 
išplitusi už aną, paskandintąją, tvano buvo ne- 
paliesta. Bažnyčia apie tai nieko sprendžiamai 
nepasakė, ir dėl to krikščionis apie Nojaus tva- 
ną tiek turi nesiginčydamas tikėti, jog jis iš- 
naikino bent minėtąsias žmonių gimines, bet kiek 
jis siekė ir ką daugiau palietė — gali manyti ir 
skelbti, kaip tinkamas“*. 


93 Simon-Prado, Praelectiones Biblicae, Torino 1934, 
t. I, p. 81—82. 

Baikime, skaitytojau, šia pastaba: Dievo 
apreikštoji tiesa mus verčia padirbėti, kartais 
net labai ilgai paprakaituoti, kol jos pilną pras- 
mę ir vertę susekame, bet Dievo tiesa lieka 
amžiams, ir, išlaikiusi bet kokios kritikos smū- 
gius bei priešų puolimus, dar skaisčiau prieš 
žmogaus protą sušvinta, kaip saulė, viesului 
išsisklaidžius. 


X 
KUR ŽMOGUS KELIAUJA 


Kūnas miršta; kas bus su siela? — Tikėjimo 
atsakymas ir monizmo priekaištai. — Sielos nemir- 
tingumą parodo jos nepriklausomumas nuo kūno, 
jos nesudėtingumas, Dievo apreiškimas ir Jo tei- 
singumas. — Kūnų prisikėlimo problema. 


Ką žmogus turi nuveikti šioj žemėj, koks jo 
vaidmuo tarp kitų daiktų bei gyvių? Kokios yra 
tolimosios jo gyvenimo perspektyvos? Štai du, 
klausimai, kurie nuolat knieta kiekvieno žmogaus 
sąmonės gelmėse ir kartkartėmis gaivalingai vir- 
šum iškyla, nenumaldomai tikslaus atsakymo 
reikalaudami. 

„Kodėl žmogus toks nepastovus, kodėl ne- 
turi savos paskirties, užsiėmimo, kaip gegutė, 
bitė, genys, šuo? Kas privalu žmogui nudirbti, 
veikti, koks jo kelias — kas atsakys?“ — klau- 

sia gyvenimo kryžkelėj vieno žinomo romano 
veikėjas, nemokytas kaimietis““. 

Mokslininką tos problemos, ypač antroji, 
dar labiau slėgia. Anglų gamtininkas Huxley, 
dirbęs, vargęs žmogaus kilmės klausimą tirda- 
mas jį išsprendęs evoliucijonizmo prasme, stai- 
ga pasijuto atsidūręs ties antrąja žmogaus isto- 
rijos anga. Susimąstęs jis rašo: 

„Žmogus, kuris šiame sielvarto ir nuodėmės 
pasauly kovoja už kilnesnę dorovės tiesą, jau- 
čiasi, be abejonės, stipresnis tuo atveju, jei tiki, 
jog anksčiau ar vėliau jo būtybę užvaldys taika 
ir laimė, taip, kaip drąsesnis pasijunta kalnietis, 
kai tarp granito atbrailų ir nesaugių ledynų 
išvysta dūmus ir pirkelę, kuri jo poilsiui lau- 
kia... Jei šitoksai tikėjimas (į sielos nemirtin- 
gumą ir amžinąją laimę) būtų rimtai pagrįstas, 
žmonija taip jo stvertųsi, kaip su beprotišku ryž- 
tingumu kimba į virvę skęstąs jūrininkas“. 

Tikėjimo atsakymas į šį rūpimiausią žmo- 
 nijos klausimą labai aiškus. Jį išmoksta ir es- 

mingai supranta jau katekizmo besimokąs vai- 
| kutis. 
„ Klausiman: Kam esame žemėje? jis randa šį 
"atsakymą: 
„ Esame žemėje tam, kad, vykdydami Dievo 
“valią, nueitume į dangų“". 


r 94 L. Dovydėnas, Broliai Domeikos, Kaunas 1937, 
p. 218. 
ū 95 Katalikų Tikybos Katekizmas, Kaunas, 1925. 

Šis atsakymas, tikėjimo padiktuotas ir svei- 
kos filosofijos patvirtintas, pateisina žmogaus 
gyvenimą ir žmonijos istoriją. 

Ji galima išplėsti, smulkiai išanalizuoti, išvesti 
iš jo turinio, ką žmogus turi įnešti į paslaptingą 
gamtos harmoniją, ir kokia bus konkrečiai jo ne- 
sibaigianti egzistencija amžinybėj. Žavūs klau- 
simai, bet ne mūsų programos: pirmasis — fi- 
losofinis ir religinis, — antrasis — grynai teolo- 
ginis. Mes, realiųjų mokslų ir tikėjimo santy- 
kių tyrinėtojai, turime tenkintis vien tiktai iš- 
rašydami tikėjimo dogmą,nusakančią pomirtinę 
žmogaus paskirtį, — iš vienos pusės, ir parodyti, 
iš kitos pusės, kaip į ją reaguoja tam tikri žmo- 
nių sambūriai, kurie tariasi kalbą vieno ar kito 
specijalaus mokslo vardu. 


Pats karščiausias moderniojo materijaliz- 
mo apaštalas Liudvikas Biichneris apie žmogaus 
sielos nemirtingumą kalbėjo su panieka ir įšir- 
dusiu susierzinimu: 

„Dvasia be kūno yra lygiai taip nesuvokia- 
ma, kaip nesuvokiama elektra be metalo. Todėl 
gamtininkas turi protestuoti prieš bet kokį as- 
meninį nemirtingumą. Mes negalime sutikti, 
kad mirusio žmogaus dvasia tebeišlieka, tebe- 
egzistuoja ir toliau: ji taip pat miršta ir niekados 
daugiau nesugrįš“. 

Būdamas nuosakus ir logiškas, materijalistas 
Būchneris širsta ir prieš bet kokią estetinę bei 

kultūrinę sielos nemirtingumo išraišką, ypač 
prieš kapines: 

„Naudingiausias daiktas, kurį žmogus gali 
mirdamas palikti — tai keliolika kilogramų gero 
kalkių fosfato ir kitų brangių, labai naudingų 
druskų, kurios galėtų augalams duoti turtingų 
ląstelių ir tokiu būdu padidinti dirvos našumą 
ir žmonijos turtą“. 

Materialistiško entuzijazmo pilni visi Biich- 
nerio veikalai. Tarsi kokio drignių eleksyro iš- 
traukęs, jis nuolat garbina „tą vienintelę, ima- 
nentinę jėgą, kuri amžinai sukasi kosme, per- 
eidama iš vienos apraiškos į kitą; tuos beribius 
medžiagos verpetus, kuriuose žmogus pasirodo 
keletą akimirkų prilipęs prie mažutės dulkelės ir 
paskui vėl pranyksta, nieko po savęs nepalik- 
damas“. 

D. Straussas, kuris prisipažino negalįs apie 
amžinybę nė pamąstyti nesusipurtęs, dar siau- 
tulingiau prieš ją kreiti: 

„Tariamieji Dievo buvimo ir sielos nemir- 
tingumo argumentai yra paprastai laikomi kaip 
neišgriaunami religijos pamatai. Bet kas mums 
duoda teisę priešintis akims, kurios mato, jog 
visas žmogus miršta? Kas mums sako, kad 
viena mūsų dalis po mirties išlieka gyva, jei 
tos gyvos dalies mes niekur negalime matyti ir 
stebėti?... Žmogaus aš yra jo kūnas, kurį po 
mirties suryja kapo kirmėlės, šunes ir vanagai... 

Vadinamos dvasios galios auga, stiprėja ir 
bręsta kartu su kūnu, ypatingai su netarpišku 
jų organu — smegenimis. Jos sumenkėja, iš- 
senka senatvėj. Tos galios, kurios taip ankštai 
yra susietos su kūno organu, kartu su kūnu 
turi ir pražūti, lygiai taip, kaip išnyksta skri- 
tulio centro taškas, išnykus skrituliu. Ne me- 
džiaginio, nekūninio gali būti tik tai, ko nėra, 
kas neegzistuoja. Žmogus, kuris nesiduoda iš- 
didumo ir ambicijos išpučiamas, pajėgia už- 
gniaužti bet kokias pomirtinio, nežemiško gyve- 
nimo užgaidas. Amžinybės perspektyva mane 
pagaugais nuveria“"", 


Visi žinome, kad šiandien tasai amžinybės 
šiurpulys yra pavirtęs į beprotišką, krauju paplū- 
dusią komunistinę bedievybę. Leninas, žydas Ja- 
roslavskis - Gubelmannas, „Bezbožnikas“, Mek- 
sika, Barcelona, biauriausi keiksmai ir istorijoj 
dar neskaityti žiaurumai—tos bedieviškos, besie- 
lės kovos frontai, vadai, epizodai. Ne rimta- 
jam mokslui, tiesa, tenka tosios kovos atsako 
mybė, bet šiaip ar taip mokslo vardas prieštiky- 
binėj kovoj minimas dažnai. Kovoją bedieviai, 
oficijalių organų nurodymu, turi „iškelti ne tik- 
tai religijos kaltes visuomenės santvarkoj, bet 
turi drąsiai stvertis mokslinės kritikos — paro- 
dyti tą neperkopiamą bedugnę, kuri skiria 


96 L'ancienne et la nouvelle foi. Conf. ch, IX, 

mokslą nuo religijos ir padėti masėms pereiti į 
mokslo pusę“"", 

Mes jau parodėme, kad tikėjimas ir mokslas 
turi kiekvienas savo sritis, ir ten, kur susiduria, 
jie broliškai sutinka. Ar sutinka juodu ir žmo- 
gaus pomirtinio gyvenimo klausime? Ar gali ką 
nors eksperimentinis mokslas apie amžinybės 
gyvenimą ir sielos nemirtingumą pasakyti? 

Tiesioginiai negali pasakyti nieko. Sielos ne- 
mirtingumas ir pomirtinė žmogaus paskirtis į 
realiųjų mokslų sritį neįeina ir nesiduoda tirti 
jo vartojamomis priemonėmis. Dėl to moksli- 
ninkas teisingai gali ir privalo pastebėti, kad 
šiame klausime jis — nekompetentingas, bet ne- 
gali nė prasitarti, kad šis klausimas neegzistuoja. 
Netiesioginai, tačiau, savo galutines tikrovės su 
pagrindiniais logikos dėsniais sukergdamas, ir 
mokslininkas šią tikėjimo dogmą patvirtina. 
Štai kaip. 

2 Žmogaus sielos veikimas matyti iš jos galių, 
„proto ir valios, kaip kūno veikimas matyti iš 
| judesio, maitinimosi, visimo. O proto, valios 
| veikimas rodo taip savotiškų, savaimingų, nuo 
medžiagos nepriklausomų ir jos dėsniams prieš- 
„ taraujančių žymių, jog darosi nesuprantama, 
" kokiu būdu kūno mirtis galėtų panaikinti ir sielą. 
Šit, gimsta kūdikis. Guli jis lopšelyje, už- 
 merktomis akelėmis, užvertomis lūpelėmis. Silp- 


** Bezbožnik, 1955 m. rugpiūčio m. 

nutis, nereikšmingas gyvastėlis. Bet veikiai vaiz- 
das pasikeičia: akelės žvaliai mirksi, lūpelės, dar 
nemokėdamos šnekėti žodžiais, kalba šypsena. 
Keli mėnesiai, keli metai — ir toji jaunutė dva- 
sia skraidys greičiau už blakstienų mirktelėjimą 
nuo vieno žemės krašto iki kito; nugalėjusi lai- 
ką, gėrėsis istorijos herojais; pasivijusi lakiuosius 
žmonijos protus, atkurs, suderins, praturtins jų 
mintį. Iš mažyčio gyvastėlio išaugo žmogus, 
kuriame juda kažkas paslaptinga, ko medžiagoj 
nesutalpinsi, iš medžiagos neišspausi. Jame plas- 
dena dvasia, jame reiškiasi siela, savaime gyva 
ir tam tikros apibrėžtos medžiagos — organizmo 
gaivintoja““. 

Jaunystė. Kūnas ir dvasia, abu stiprūs, abu 
žavingi, abu leidžiasi per gyvenimą į mokslo, 
idealo, gerovės laimėjimus. Vienas antrą daugiur 
paremia, kartkartėmis, net dažnai susipyksta, ne 
vieną sykį kartu suklumpa. Bendradarbiavimas, 
bet su konfliktais, kurie rodo, jog esama dviejų. 

Išmuša kita, tolimesnė valanda. Konfliktas 
aštrėja. Žmogus su išgąsčiu pamato, kad san- 
tarvė pradeda irti. Dvasia — besotis milžinas. 
Ji galinga, jauna, ištroškusi tiesos, šviesos, pa- 
žinimo, platesnių ribų, gilesnių išgyvenimų, 
karštesnės meilės, genijalesnės kūrybos. Jai per- 
siaura, pernegilu, perneoriginalu, — perankšta! 


28 Skaitytojas teperžiūri šiuo atveju, ką sakėme III 
dalies III ir IV skyriuose. 


408 


Žinojimo, kurį įsigijo, meilės kurią pajuto ir 
paskleidė — visko permaža. Kaip mažai tepa- 
siekta. Daugiau, daugiau! Į beribę! Atodūsiai, 
troškimai, malda, ašaros. 


Kūnas, priešingai, susmegęs, paniuręs. Di- 
namizmas jame gęsta iš dienos į dieną. Kosulys, 
nuovargis, lazdelė. Žilagalvio filosofo, matema- 
tiko, istoriko nuomonės ar pastabų žmonija Klau- 
so nusilenkusi, tuo tarpu, kai gydytojas apie jų 
kraujo apytakos ar mitybos procesą labai blogos 
nuomonės. Į aukštąsias teismo ir mokslo tarybas 
niekas neįsileidžia raudonveidžio naujoko, bet 
neišmeta supliūškusio, raukšlėto jubilijato. 


Pagaliau — lova. Oda ir kaulai. Gyvenimo 
vargų, ligos, senatvės kryžkelė. Toj kryžkelėj 
vaitoja Herderis, Šileris, Verdis... Ir prisakyk 
kiek nori žymių vardų. Jų ranka nepalaiko 
plunksnos, pieštuko. Ji nepajėgia net drebėti. 
Tačiau kiek nuostabių genijaus švystelėjimų iš- 
trykšta iš mirties patalo!“" 

Kokiu mokslo dėsniu pasiremiant būtų ga- 
lima pasakyti, kad toji dvasia, kuri nepriklau- 
somai veikė nuo kūno, kuri priešinga linkme 
kūno eigai reiškėsi, kuri stiprėjo anam silpnėjant 
ir mirštant, — kuriuo mokslo dėsniu pasiremiant 
galima būtų tvirtinti, kad toji dvasia mirė kaip 


9 Žr. apie tai rimtą studiją žurnale Revue scienti- 


figue, 1889 m. kovo 2 d. Nr. 

tik tą valandą, kurią parodė gaivalingiausią 
gyvybės ir kūrybos polėkį?! 

Atšalstančiame kūne ir vos plazdančioj širdyj 
matyti dar viena apraiška. Meilė. Aure, mirš- 
tanti motina, paliekanti našlaičius. Suraskite, jei 
geri, dinamometrą apskaičiuoti jos sielvartingos 
ir maldaujančios meilės galybę! Milžino meilė 
sukežusiame kūne! Kas drįs mokslo vardu iš- 
tarti, kad toji nuo medžiagos nepriklausanti meilė 
pražuvo kaip tik tą valandą, kurią kaip ryto 
saulė blizgėjo ir šildė! 

Kaip galėtų siela išnykti, jei mokslas sako, 
kad niekas neišnyksta? Mokslas žino, kad 
kūnai mirdami tik pasikeičia, į kitas chemines 
grandis pereina. Logiškai galvodamas, moksli- 
ninkas galėtų nebent pats savęs užklausti, į ką 
pasikeičia siela. Bet kaip ji keisis, į ką dalinsis, 
jei jinai ne medžiaga, jei ji neturi dalių, jei ji 
visiškai vientisa, nesudėtinga, vientėgė? Galima 
būtų suabejoti nebent tiek, kad ji su kita dvasia 
susilieja — bet su šitokiu suabejojimu jau per- 
šokame į pačią tolimiausią filosofijos ir teolo- 
gijos sriti, kurioj fizijologija ar chemija neturi 
teisės kalbėti. 

Mes jau anksčiau sakėme, ir čia įsakmiai pa- 
kartojame, kad niekam iš tikinčiųjų neateis į 
galvą neigti, jog kūnas turi įtakos ir į žmogaus 
sielos veikimą. Veikdama medžiagoj, siela turi 
veikti su medžiagos pagalba, kaip muzikas turi 
pasinaudoti fortepijono klavišais, norėdamas 


. 

atkurti Beethoveno simfoniją.  Fortepijonui su- 
gedus, simfonija visoj pilnybėj negalės suskam- 
bėti, bet kai kurie akordai ir akordų žaidimai 
vistiek ištrykš iš genijalaus pjanisto “pirštų. Prie- 
šingai, koncertuotojui ir nuo geriausio fortepijono 
" Pasitraukus — numirs gaidos ir akordai. Kūnui 
„ karščiuojant, kraujui užsikrėtus, vaizduotei klie- 
dint, dvasia negali sveikai pasireikšti, bet jei bent 
keli klavišai sveiki — siela per juos mums prieš 
| pat kūno mirtį užgieda nuostabius proto ir mei- 
lės himnus. 

„Žmogaus siela su kūnu panaši į akcinę bend- 
rovę. Bendrovei iširus, akcininkas užveda savo 
įmonę, jei tik turi savų, nuo bendrovės nepri- 
klausomų kapitalų“???, 

Tų savų kapitalų, tų egzistencijos išteklių 
siela, atsiskyrusi nuo kūno, kaip tik turi, ir ne- 
mažai turi. Tiesa, kūnas sielai yra substancijinė 
priklausomybė, jis sielai duoda netarpinį są- 
lytį su medžiagos pasauliu, per jį siela gauna 
minties ir valios elementų. Netekusi kūno, siela 
netenka svarbių resursų. Tačiau, palikusi kūną, 
ji tebeturi savo suverenines galias: protą ir valią. 
Turėdama, tat, savo prigimtį, savo išgyvenimus 
| ir veiksmus, turėdama seniau įgytas žinias ir 
bendraudama su kitomis dvasiomis bei pačiu 
Dievu, siela gali savo veiklą ne tik išlaikyti, bet 


100 Coconnier, cit. Buysse, Vers la croyance, Paris 
1922, p. 220. 


411 


tiek ją išplėsti, kiek jos, sukurtos ir apibrėžtos 
dvasinės substancijos, ribos leidžia. Vaizdais 
kalbant, siela, kūnui mirus, yra panaši į mašinų 
sistemą, kurios tolimosios, papildomosios dalys 
sugedo, bet centrinė, varomoji dalis sveika pa- 
liko: ji gali suktis ir dirbti. Vienok šitas — jau 
ne realiojo mokslo, bet filosofijos parodymas, 
prieš kurį logingas mokslo vyras privalo tik nu- 
silenkti. 

Filosofija šiuo klausimu dar daugiau gali 
mums pasakyti. Ji mums sako, jog nuo buvimo 
į nebuvimą yra tas pats atstumas, kaip nuo ne- 
buvimo į buvimą. Vadinas, jei žmoguje yra siela 
ir ji — ne medžiaga, bet dvasia, Dievo sukurta, 
kaip mes anksčiau įrodėme, tai ji galėtų būti tik 
Dievo panaikinta, bet negalėtų pati išnykti. 

Savaime Dievas sielą iš tikrųjų galėtų panai 
kinti. Galios tam reikalui jam užtektų. Jei pa- 
jėgė ją iš nieko sukurti, galėtų ir atgal į nieką 
ją paversti. Bet, konkrečiai imant, ar gali pa- 
norėti Dievas žmogaus sielą panaikinti? Ne. 
Dėl ko? Pirmiausia, kad Jis pats tai yra ap- 
reiškęs. Tuo apreiškimu pasiremdama, Bažnyčia 
ir skelbia sielos nemirtingumo dogmą. Tačiau 
jau vien tiktai Dievo teisinguman bei šventuman 
įsigilinus, pasidaro aišku, kad siela negali su 
kūnu pasibaigti. Kiekvienas aiškiai mato, kad 
šiame pasaulyje nėra teisybės, o iš kitos pusės 
mūsų sąžinė teisybės reikalauja, ir Dievo ap- 
reiškimas galutinę teisybės pergalę pakartotinai, 

įsakmiai, iškilmingai pabrėžia. Kur, tat, toji tei- 
sybė galėtų įvykti, jei siela kartu su kūnų nu- 
mirtų? Koks nors Don Juanas, nužudęs jo už- 
gaidoms pasipriešinusią nekaltą mergelę ir pats 
šalia iš keršto ar iš netyčių nusižudęs, tuo atveju 
būtų visiškai lygūs. Nebūtų jokio skirtumo tarp 
ištvirkėlio Domicijono ir žmonijos gerovei ir 
dorovės idealui savo gyvenimą paaukojusio kan- 
kinio. Kitaip sakant, kadangi Dievas yra teisin- 
gas ir visagalis, žmogaus siela negali išnykti. 
Katalikų tikėjimo saugojamasis Dievo apreiš- 
kimas apie pomirtinį žmogaus likimą čia dar ne- 
pasibaigia. Mes žinome, jog ateis laikas, ka- 
da siela vėl susijungs su Savo kūnu ir paskui 
niekados su juo daugiau nebesiskirs, amžinai su 
juo užpelnyta dangaus laime ar pragaro bausme 
dalinsis. To susijungimo prasmė ir priežastis 
aiški. Kūnas yra esminis žmogaus pradmuo, ir 
žmogui visada kažko trūktų, jei amžinybėj jis 
neturėtų to, kas žemės gyvenime buvo jo ne- 
atskiriama dalis, nuopelnų ar nuostolių dalinin- 
kas. Nė prieš šią dogmą eksperimentiniai 
mokslai nieko negali pasakyti, o vis dėlto kiek 
kartų ji buvo mokslo vardu išjuokta ir nepama- 
tuotai paneigta! Kokiu būdu, anot tų lengvabū- 
džių mokslininkų, kiekvienas prisikels su savo 
kūnu, jei tuojau po mirties cheminiai organizmo 
junginiai pereina į kitus organizmus, į augalus, 
gyvulius, o iš tų dar į kitus ir taip be galo? 
Kieno bus tas atomas, kuris priklausė, sakysim, 

Priekaištas nevertas nė atsakymo, nes per- 
daug jis vaikiškas. Atminkime, kad žmogaus 
kūno tapatybė (kiekvienas prisikels su savo kū- 
nu, su tuo, su kuriuo siela mirdama persiskyrė) 
pareina iš to, kad vienas kuris kūnas yra pat- 
variai, asmeniškai sujungtas su viena ir ta pa- 
čia siela. Tokiu būdu gyvas kūnas visada yra 
vieningas, tas pats, nors jį sudarančios ląstelės 
nuolatos keičiasi. 

„Dėl prisikėlusio kūno individualinės tapaty- 
bės negali kilti jokia mokslinė painiava ar abe- 
jonė. Dėl ko tarp prisikėlusio ir pirmiau mirties 
sunaikinto kūno turėtų būti didesnė tapatybė 
už tą, kuri kūne buvo įvairiuose jo gyvenimo lai- 
kotarpiuose?... Mokslas ir filosofija gali spė- 
lioti, kaip nori, nes Bažnyčia nepaskelbė, kame 
glūdi specifinė ir individinė prisikėlusio kūno 
tapatybė. Būtų dar visiškai teisinga ir tikslu 
pasakyti, jog mes prisikelsime su savo kūnais, 
net tuo atveju, jei mūsų prisikėlusiame kūne 
nebūtų nė vienos ląstelės iš tų, kurios mūsų 
kūne buvo prieš mirtį: užtektų tiktai, kad prisi- 
kėlęs kūnas turėtų tas pačias skiriamąsias žy- 
mes, kurios mus tada atskyrė. Tik tuo atveju 
man nevisai aišku, dėl ko sunkiau būtų Dievui 
sugrąžinti kiekvienam kūnui jo organinius prad- 
menis, negu jį atstatyti su svetimais elemen- 
tais““??, 


*01 Freppel, Les apologistes chrėtiens au deuxiėme 
sičcle, p. 192. — Origėne, t. II, p. 45. — Plačiau apie 

Dar syki, paskutinį, ta pati pastaba: apie 
tolimąsias, aukštesniąsias žmogaus problemas 
teikia klausti filosofijos ir apreiškimo.  Reali- 
niai mokslai negali toj srityj jokio sprendimo 
„arti. Tačiau, kruopščiai ir sąžiningai savo dar- 
bo sritį ištyręs, blaiviai ir logiškai paskirus 
laimėjimus bendron grandinėn sujungęs, mokslas 
arba pats kaip per miglą įžiūri tai, ką aiškiai 
skelbia tikėjimas, arba, jei tikėjimo skelbiamos 
tiesos nė iš tolo jis nestengia įžvelgti, tai bent 
tiek pasiekia, kad gali garbingai ištarti: 

„Tikėjimas man neprieštarauja: jis tiktai mane 
prašoksta“. 


Galas 


žmogaus paskirtį skaitytojas ras labai įdomios medžiagos 
šiuose veikaluose: Lomano „Sielos problemos“; T. An- 
driuškos „Apie sielą“, 

